
265.5 


PARTEA ÎNTÂI 


Iubirea creștină și 
iubirile unite cu ea 


l. 


Iubirea creştină, 
iubirea de Dumnezeu şi 
curata iubire de sine 


Iubirea (gzpe, eros!) e însăşi esenţa vieții creștine?, 
căci, după cum i-a descoperit Sfântului Apostol loan 
Duhul Sfânt, Dumnezeu este iubire (| In 4, 8, 16). „Mulţi 
— scrie Sfântul Maxim Mărturisitorul — au spus multe 
despre dragoste. Dar numai căutând-o printre ucenicii 
lui Hristos o vei afla. Căci numai ei au avut Dragostea 
cea adevărată ca învăţător al dragostei, despre care zi- 
ceau: De 4ș avea prorociile şi tainele toate le-aş cunoaşte şi 
orice ştiinţă, iar dragoste nu am, nimic nu sunt (| Cor. 13, 
2)”.9 La rândul său, Sfântul Grigorie de Nazianz spune 
şi el: „De ne-ar întreba cineva: Cui vă închinaţi voi și pe 
cine slăviţi?, fără şovăială, pe dată i-am răspunde: lubi- 
rii, căci Dumnezeul nostru este iubire.”i 


! Sânţii Părinţi folosesc cel mai adesea termenul de zgzpe, dar la 
mulţi dintre ei întâlnim şi termenul eros, prin care se numește mai 
degrabă iubirea arzătoare și puternică a lui Dumnezeu decât a aproa- 
pelui, în vreme ce agape le desemnează deopotrivă pe amândouă. 

2 C£. In 13, 35. Sf. Simeon Noul Teolog, Czzebeze, 1, 145 s. 

> Capete despre dragoste, IV, 100. 

4 Cuvântări, XXL, 4. 

lubirea e însumare şi plinire a întregii vieţi creștine. 
E cea dintâi și marea poruncă (cf. Mt. 22, 36-40; Mc. 
12, 28-31)!, pe care se întemeiază și în care se cuprind 
toată Legea și Prorocii (cf. Mt. 22, 40); e înmănunche- 
rea poruncilor toate?, împlinirea Legii (Rom. 13, 10), 
fiinţa“, întregimea şi sfârşitul Legii”. Cel ce are iubire a 
împlinit dintr-odată toate porunciles, pentru că iubirea 
e ca un rod și un sân al lor.” 

Şi pentru că lucrarea poruncilor ţintește câștigul vir- 
tuţilor, vom spune, iarăși, că iubirea este întâia între vir- 
tuţile dintâi (cf. I Cor. 13, 13), cuprinzătoarea tuturors, 
deopotrivă începătură, temelie”, culme!” şi desăvârșire!! 
a toată virtutea. lar Hristos fiind arhetipul virtuţilor și 
însăși fiinţa lor — cum spune Sfântul Maxim Mărturisi- 
torul —, și virtuțile, bune și statornice deprinderi ale su- 
fletului prin care omul se face asemenea cu Hristos, pu- 
tem socoti iubirea drept cap al bărbatului ajuns la măsu- 


! Sf. Grigorie de Nazianz, Cuvântări, XIV, 5; Sf. Simeon Metra- 
frastul, Parafrază în 150 de capete la cele 50 de Omilii ale Sfântului 
Macarie Egipteanul, |. 

? Cf. Sf. Grigorie de Nazianz, Cuvântări, XIV, 5; XXII, 4. 

3 Cf. Sf. Vasile cel Mare, Regu/ile mari, 2, 5; Sf. loan Gură de 
Aur, Despre dragostea cea desăvârșită, |. 

4 Sf. Irineu de Lyon, Contra ereziilor, V, 12, 1. 

5 Sf. Simeon Noul Teolog, Czreheze, |, 127-128. 

6 Sf. Maxim Mărturisitorul, Crvânt ascetic, 6. 

7 Cf. Sf. Maxim Mărturisitorul, Episzole, 2. 

3 Cf. Sf. Grigorie cel Mare, Omilii: la Iov, X, 6; Sf. loan Scăra- 
rul, Scara, XXVI, 43. 

? Sf. loan Gură de Aur, Omilii la II] Timotei, VII, 3. 

10 Cf. Sf. loan Scărarul, Scara, XXX, 18; Sf. loan Damaschin, 
Omilie la Schimbarea la Faţă, 10, PG 96, 560D; Sf. Maxim Mărtu- 
risitorul, Capete despre dragoste, IV, 74. 

1! Cf. Ava Dorotei, Învățături de suflet folositoare, XIV, 3. 


8 


i 
i 
i 
i 
i 


I: IUBIREA CREȘTINĂ ȘI IUBIRILE UNITE CU EA 


ra vârstei în Hristos, adică al trupului zidit al virtuţilor, 
după cuvântul Sfântului Simeon Noul Icolog.! 


Iubirea se arată în trei chipuri, toate înfrăţite: iubi- 
rea lui Dumnezeu, iubirea aproapelui și iubirea curată 
de sine. 

Cum sunt acestea e un lucru ce trebuie lămurit. Cu ade- 
vărat, multe iubiri numim iubire: și dragostea de Dumne- 
zeu, şi dragostea de oameni și de lucruri; iubire spunem 
şi dragostei trupești, și celei duhovnicești şi sfinte. 

Apoi, iubirea îndeobşte e socotită — şi pe tărâm reli- 
gios, chiar și în creştinism — un simplu sentiment, simți- 
re spontană, legată de instincte, de poftă şi de patimi. 

Iubirea creștină însă e de un alt soi: e o stare sfântă 
în care e de faţă și lucrează întreaga făptură a omului; 
e simţire, dar şi ceva mai mult. Căzuta fire omenească 
n-o naşte de la sine, nu-i un instinct firesc ori o dorinţă 
firească, altminteri nu ne-ar fi poruncit-o Domnul; pâ- 
nă să se deprindă omul cu ea, cere silirea voii și „plugă- 
ria” nevoinţei stârpitoare de patimi, care sunt, cu toate- 
le, vrăjmașe ale iubirii, alipindu-l pe om de sinea păcă- 
toasă și de lutul lumii. 


1. Iubirea creştină — iubire de aproapele 


Pentru că despre această iubire voim să vorbim, pe ea 
o vom arăta mai întâi precum este. 

Iubirea de aproapele, scurt vorbind, este iubirea de 
oameni, a tuturor, deopotrivă, fără deosebire. Porunca 
de a ne iubi vrăjmașii (Mr. 5, 43-44; Lc. 6, 27-36) arată 


cu adevărat că se cuvine să-i iubim pe toţi, până la unul: 


! C£. Sf. Simeon Noul Teolog, Discursuri etice, IV, 515 ş.u. 

Acesta și este însemnul iubirii creştine (cf. Mt. 5, 43); 
în vreme ce păcătoșii se arată iubitori pe alese (cf. Lc. 
6, 32-35) şi iubesc pe cei care îi iubesc pe ei (Le. 6, 32), 
„prietenii lui Hristos iubesc din inimă pe toţi”.! „Nu ni 
s-a spus numai pentru un om, ci tot omul e înfățișat ca 
aproapele nostru”, spune Sfântul loan de Gaza.? „Mi- 
lostiv și iubitor este cel ce nu deosebește cu cugetarea pe 
unul de altul, ci are milă de toți”, zice Ava Isaac Sirul, 
adăugând: „Cel ce iubește pe toţi deopotrivă, cu milă și 
fără deosebire, a ajuns la desăvârșire.” „Silește-te pe cât 
poţi să iubeşti pe tot omul”, îndeamnă Sfântul Maxim, 
căci, după cum spune el, iubirea de aproapele aceasta es- 
te: „simţirea plină de bunăvoință față de întregul neam 
omenesc”$, şi „fericit e omul care poate să-i iubească de- 
opotrivă pe toţi”?. Şi iarăși zice că e cu neputinţă să aibă 
iubire desăvârșită „cel ce nu iubește pe toți oamenii la 
fel”8. Şi încă mai lămurit spune: „Dragostea desăvârșită 
nu sfâșie firea cea unică a oamenilor, luându-se după pă- 
rerile și înclinările diferite ale voii lor. Ci[...] iubește pe 
toţi oamenii la fel: pe cei buni ca pe prieteni, iar pe cei 
răi ca pe niște vrăjmași, făcându-le bine, răbdând înde- 
lung, şi suferind cele ce-i vin de la ei. Ea nu ia în seamă 
câtuși de puţin răul de la aceștia, ci chiar suferă pentru 
ei, dacă vremea o cere.”? 


' Sf. Maxim Mărturisitorul, Czpere despre dragoste, IV, 98. 
2 Scrisori duhovniceşti, 339. 

3 Cuvinte despre sfintele nevoințe, 56. 

+ Ibidem, 43. 

5 Capete despre dragoste, IV, 82. 

6 Epistole, 2. 

7 Capete despre dragoste, |, 17. 

3 Ibidem, 61. 

? Ibidem, 7|. 

Dragostea desăvârșită pe toţi îi privește la fel și cu 
toți la fel se poartă, dar încă și pe fiecare, în toată vre- 
mea, cu aceeași simţire îl primeşte: „Incă nu are dragos- 
te desăvârșită cel ce se ia după cum îi par oamenii, de 
pildă, pe unul iubindu-l, iar pe altul urându-l pentru o 
pricină sau alta; sau pe același o dată iubindu-l, altă dată 
urându-l pentru aceleași pricini.”! 

Iarăşi, a-i iubi pe toţi la fel înseamnă nu numai să nu 
fie vreunul trecut cu vederea și fiecare să fie statornic iu- 
bit, ci toţi să fie iubiţi, în toată vremea, cu cea mai vie iu- 
bire. Că spune Sfântul Maxim: „Dacă pe unii îi urăști, pe 
alții nici nu-i iubeşti, nici nu-i urăști, pe alţii, iarăși, îi iu- 
bești, dar puţin, și, în sfârșit, pe alții îi iubeşti foarte tare, 

> i] | > > ) 
din această deosebire cunoaște că eşti departe de dragostea 
desăvârşită, care cere să iubeşti pe tot omul deopotrivă.”? 
Li ) 
De aceea, îndeamnă: „Să iubim pe fiecare om din tot 
sufletul”?, luând aminte la aceea că: „Prietenii lui Hris- 
tos păstrează dragostea neîntreruptă până la sfârşit”?. 


Iubirea de aproapele, una după firea sa, are multe 
şi felurite chipuri”, după mulţimea virtuţilor înmănun- 
cheate în ea.S Aceasta o arată Apostolul Pavel spunând: 
Dragostea îndelung rabdă; dragostea este binevoitoare, dra- 
gostea nu pizmuieşte, nu se laudă, nu se trufeşte. Dragostea 
nu se poartă cu necuviință, nu caută ale sale, nu se aprinde 
de mânie, nu gândeşte răul. Nu se bucură de nedreptate, ci 


! Ibidem, 70. 

? Ibidem, LL, 10. 

5 Ibidem, IV, 95. 

1 Ibidem, 98. 

5 SE. Grigorie cel Mare, Omilii la lov, X, 6; Sf. Simeon Noul 
Teolog, Cateheze, |, 60-62. 

$ Ibidem. 


Il 

se bucură de adevăr. Toate le suferă, toate le crede, toate le 
nădăjduieşte, toate le rabdă (| Cor. 13, 4-7). Oglinzi ale 
iubirii se fac bunăvoința, bunătatea, blândeţea, mărini- 
mia, mila, facerea de bine... Iubirea se arată în sufletul 
smerit, răbdător, iertător, credincios, nefățarnic. .. 

Şi fiindcă, potrivit poruncii lui Hristos (Mt. 22, 38; Mc. 
12, 31; Le. 10, 27), omului i se cere să-și iubească aproape- 
le ca pe sine însuși!, iubirea, scurt vorbind, se arată în aces- 
tea două: să nu-i faci celui de lângă tine ceea ce nu voieşti 
să ţi se facă și să-i faci ceea ce tu ai vrea să ţi se facă.? 

Cea dintâi, care ia chipul opreliștii, se află în Ve- 
chiul Testament, rostită de dreptul Tobit: Ceea ce urâști 
tu însuţi, aceea nimănui să nu Jaci (lob. 4, 15). Sfân- 
tul Pavel o înfățișează astfel: /ubirea nu face rău aproa- 
pelui; iubirea este deci împlinirea Legii (Rom. 13, 10). 
În alte locuri, tot el, și în urma lui toți Sfinţii Părinţi, 
prin nenumărate povăţuiri îndeamnă să nu facem ni- 
mic care să necăjească ori să rănească pe cel de lângă 
noi, fie cu lucrul, fie cu cuvântul, nici să gândim ceva 
rău despre el, nici să-i voim răul; să nu stricăm nici su- 
fleteşte, nici trupește legătura duhovnicească cu el. În 
dragoste, așadar, nu-i pizmuire a celuilalt*, nici urmă 
de dispreţ? ori osândire$; nu se va bucura iubitorul de 


1 Cf. Sf. loan Gură de Aur, Despre dragostea cea desăvârșită, |; 
Ava loan, Scrisori, 339. 

? Cf. Sf. Grigorie cel Mare, Omifii la lov, X, 6. 

3 C£. Ava Dorotei, Învăzături de suflet folositoare, UL, 5; SE. Ma- 
xim Mărturisitorul, Capete despre dragoste, |, 41. 

* C£.1 Cor. 13, 4; Sf. Maxim Mărturisitorul, Capete despre dra- 
goste, |, 55. 

? Cf. Ava loan de Gaza, Epistole, 342. 

$ C£.1 Cor. 13, 5; Sf. Maxim Mărturisitorul, Capete despre dra- 
goste, |, 42, 57. 

frate de necazul și căderea lui!, nici gând nu are ca să-i 
facă rău? ori să se întristeze când îi merge bine”... 

A doua, în chip de îndemn, se află în Noul Lesta- 
ment și o rostește Însuși Domnul: Tozze câte voiți să vă 
facă vouă oamenii, asemenea şi voi faceți lor (Mt. 7, 12; 
Lc. 6, 31). Adică, să se simtă omul înfrățit cu toți şi gata 
să-i ajute, urmând cuvântului apostolesc: Pyrzazi-vă sar- 
cinile unii altora şi aşa veți împlini legea lui Hristos (Gal. 
6, 2), şi să se facă slujitorul lor (cf. Gal. 5, 13-14). lar 
ajutor înseamnă să-i dai tot ce-i lipsește“: bani, hrană, 
haine, adăpost, îngrijire trupească; și nici de sufletul lui 
să nu uiţi; de s-a înstrăinat de Dumnezeu, în orice chip 
îndeamnă-l să se întoarcă la El, ajută-l să se tămăduias- 
că de boala sufletului său$, dorește sporirea lui duhovni- 
cească și mântuirea lui”; ajută-l, dar, cu vorba, cu sluji- 
rea” și mai cu seamă cu rugăciunea ta." Iubirea și-o arată 
omul când pătimeşte împreună cu fratele său, când se 
bucură că-i merge bine și se mâhnește dacă-i merge rău”! 

! C£. | Cor. 13, 6; Sf. Maxim Mărturisitorul, Capete despre dra- 
goste, L, 56. 

2C£. Sf. Maxim Mărturisitorul, Joc. cit. 

3 CE. ibid, 55. 

4 C£. II Cor. 8, 12-15; SF. Maxim Mărturisitorul, Joc, cit., 26. 

5 CE. Sf. Vasile cel Mare, Regu/i/e mici, 176. 

6 C£. Sf. loan Gură de Aur, Omilii la loan, VIII, 3; Sf. Maxim 
Mărturisitorul, Capete despre dragoste, |, 25; IV, 83; Ava Varsanu- 
fie, Epistole, 315. 

? Cf. Evagrie, Cuvânt despre rugăciune, 122; Sf. Maxim Mărtu- 
risitorul, Capete despre dragoste, |, 13; St. Simeon Noul Teolog, Ca- 
teheze, VIII, 59 ș.u. 

8 C£. Sf. Maxim Mărturisitorul, Capete despre dragoste, |, 26; St. 
Macarie cel Mare, Omi/ii (Col. ID), XL, 6. 

? Cf. Sf. Maxim Mărturisitorul, Czpere despre dragoste, L, 26. 


19 C£. Mt. 5, 44. 
1! Cf, Sf. loan Gură de Aur, Despre dragostea cea desăvârșită, |; 
Sf. loan Scărarul, Scara, IV, 40; Ava loan, Epistole, 339. 

şi nu mai ştie cum să-l mângâie şi să-l aline când a dat 
necazul peste el.! 

În sfârșit, iubirea de aproapele înseamnă să te simţi 
legat și alipit de el, după cum ești legat și alipit de tine. 
Căci, după un cuvânt al lui Evagric, iubitor este „cel ce 
se socotește pe sine una cu toți, părându-i-se că se vede 
pe sine necontenit în fiecare”?. 


Întâiul temei al iubirii de aproapele este imitarea lui 
Dumnezeu pe cât îi stă în putinţă omului: „Precum este 
Acela, așa suntem și noi în lumea aceasta”; În aceasta este 
desăvârșită între noi iubirea Ul In 4, 17). Să avem, adică, 
drept icoană a simţirii faţă de cei de-o fire cu noi iubirea 
pe care fiecare dintre Persoanele Preasfintei Treimi o are 
pentru celelalte două, după pilda Domnului, Care spu- 
ne: Precum M-a iubit pe Mine Tatăl, asa v-am iubit şi Eu 
pe voi (În 15, 9). Şi iarăşi icoană să ne fie iubirea pe care 
Preasfânta Treime o are pentru noi: 

— Iubirea “Tatălui, Care pe Fiul Său L-a dat pentru 
noi: Căci Dumnezeu așa a iubit lumea, încât pe Fiul Său 
Cel Unul-Născut L-a dat (|n 3, 16); Întru aceasta s-a ară- 
tat dragostea lui Dumnezeu către noi, că pe Fiul Său Cel 
Unul- Născut L-a trimis Dumnezeu în lume, ca prin EI via- 
ță să avem. În aceasta este dragostea, nu fiindcă noi L-am 
iubit pe Dumnezeu, ci fiindcă EI ne-a iubit pe noi şi a tri- 
mis pe Fiul Său jertfă de ispășire pentru păcatele noastre. lu- 
biţilor, dacă Dumnezeu astfel ne-a iubit pe noi, şi noi datori 
suntem să ne iubim unul pe altul ( In 4, 9-11). 

— Iubirea Fiului, Care de bunăvoie S-a întrupat, a 
pătimit şi a primit să fie răstignit. Căci, după cum spu- 

1 CE. Ava loan, Epistole, 315. 

2 Cuvânt despre rugăciune, 125. 

ne Sfântul Maxim Mărturisitorul, din iubire „Făcătorul 
firii... îmbracă firea noastră”. „lubirea — zice Sfântul 
loan Gură de Aur — L-a pogorât printre noi pe Fiul lui 
Dumnezeu”? Şi Apostolul scrie: Dumnezeu învederează 
dragostea Lui faţă de noi prin aceea că pentru noi Hristos 
a murit când noi eram încă păcătoşi (Rom. 5; 8). Însuşi 
Domnul face din iubirea Lui de oameni icoană a iubi- 
rii de semeni, pentru noi: Precum v-am iubit Eu pe voi, 
așa să vă iubiţi şi voi unul pe altul Un 13, 34; 15, 12); 
Aceasta este porunca Mea: Să vă iubiţi unul pe altul pre- 
cum v-am iubit Eu (n 15, 12). De aceea şi spune Apos- 
tolul: Umblați întru iubire, precum şi Hristos ne-a iubit 
pe noi (Efes. 5, 2). 

— Iubirea Sfântului Duh, Dătărorul iubirii celei dum- 
nezeieşti, Izvorul iubirii pe care oamenii o au unul față 
de altul și al iubirii lor de Dumnezeu (cf. Gal. 5, 22). 

Iubirii desăvârșite i se cere să iubească pe toţi oamenii 
la fel, pentru că așa îi iubește pe ei Dumnezeu. lubiţi pe 
vrăjmașii voştri, şi nu doar pe cei ce vă iubesc, îndeamnă 
Domnul, ca să fiți fiii Tatălui vostru Celui din ceruri, că 
EI face să răsară soarele peste cei răi şi peste cei buni şi tri- 
mite ploaie peste cei drepți şi peste cei nedrepți (Mt. 5, 45), 
că E este bun cu cei nemultumitori şi răi (Lc. 6; 35); faţi 
dar voi desăvârşiţi, precum Tatăl vostru Cel ceresc desăvâr- 
şit este (Mt. 5, 48), fiți milostivi, precum și Iatăl vostru es- 
te milostiv (Lc. 6, 36). Cuvintele acestea Sfântul Maxim 
le tâlcuieşte așa: „Spune Domnul: J/bizi pe vrăjmașii voș- 
ri, faceți bine celor ce vă urăsc pe voi, rugați-vă pentru cei 
ce vă blestemă (Mt. 5, 44). De ce a poruncit acestea? Ca 
să te slobozească pe tine de ură, de întristare, de mânie 


! Epistole, 2. 
2 Despre dragostea cea desăvârșită, |. 

şi de ţinerea de minte a răului, și să te învrednicească de 
cea mai mare avuțţie, care este dragostea desăvârșită. Că- 
ci e cu neputinţă să o aibă pe aceasta cel ce nu iubește pe 
toți oamenii la fel, asemenea lui Dumnezeu, Care pe toți 
oamenii îi iubește deopotrivă și vrea ca toți să se mântu- 
iască şi la cunoștința adevărului să vină (| Tim. 2, 4). Şi 
tot el, în altă parte, scrie: „Domnul și Dumnezeul nostru 
lisus Hristos, arătându-Și dragostea Sa faţă de noi, a pă- 
timit pentru tot neamul omenesc și tuturor le-a dăruit la 
fel nădejdea învierii, chiar dacă atârnă de fiecare pe urmă 
să se facă pe sine vrednic de slavă ori de chinuri.”? 
Iubirea creștinească arde pentru toți oamenii la fel, 
pentru că sunt cu toţii de o făptură și de o seamă. „Sun- 
tem cu toţii de una și aceeași fiinţă, mădulare unii alto- 
ra. Pentru aceasta se cuvine să ne iubim din tot sufletul 
unul pe celălalt”, spune Sfântul Antonie cel Mare.* Sfân- 
tul Maxim Mărturisitorul zice, cu același înţeles: „Dra- 
gostea desăvârșită nu sfâșie firea cea unică a oamenilor 
luându-se după părerile și înclinările diferite ale voii lor. 
Ci, privind pururi la această unică fire, iubeşte pe toți 
oamenii la fel.” Și tot așa, în altă parte, spune că iubirea 
stă în a-i cinsti pe toți oamenii „pe cât o cere rațiunea 
firii, care dă ca lege deopotriva cinstire şi taie de la fire 
orice inegalitate creată de prejudecata minţii cu privire 
la unul sau altul și îi adună pe toţi în ea prin puterea cea 
una a identităţii”?. Și iarăși zice: „Cel desăvârșit în iubire 
[...] nu mai cunoaște deosebirea între sine și altul, între 
rob și slobod, între bărbat și femeie [...], ci, căutând la 


! Capete despre dragoste, |, GL. 
2 Ibidem, 7l. 

5 Epistole, IV, 9. 

4 Capete despre dragoste, |, 7. 
5 Epistole, 2. 

firea cea una a oamenilor, priveşte pe toți la fel și are fa- 
ță de toţi aceeași dragoste.”! Şi-l dă drept pildă în aceas- 
tă privinţă pe Avraam, care prin iubire s-a înălțat până 
la Dumnezeu, „părăsind particularitatea celor divizați şi 
care divide, nemaisocotind pe celălalt om ca pe altul de- 
cât pe sine, ci privindu-i pe toţi ca pe unul, și pe unul 
ca pe toţi”?. O astfel de pildă ne dau de altfel toți sfinţii, 
care, după cum spune Sfântul loan Gură de Aur, se pur- 
tau ca și cum „întregul neam omenesc nu ar fi fost decât 
o singură făptură”. Aceasta se vede și la bărbaţii duhov- 
nicești din zilele noastre. Astfel, Părintele Porfirie (Ba- 
iraktaris) îi zice unui om cu care sta de vorbă: „Nu știi că 
tu și cu mine suntem una?"f, și îl învaţă că „întru această 
simţire a unităţii noastre cu celălalt e ascunsă taina vie- 
ţii celei duhovnicești”?. La rândul său, Părintele Sofro- 
nie spune că în rugăciunea pentru întreaga lume „omul 
experiază deoființimea neamului omenesc” și în ea „ni 
se dezvăluie înţelesul fiinţial al celei de-a doua porunci: 
«Să iubeşti pe aproapele tău ca pe tine însuţi». Adam cel 
deplin se face un singur Om-Umanitate”*. 

Sfântul Simeon Noul Teolog voia ca toți creștinii să 
simtă așa: „Pe toţi credincioşii, noi cei credincioși trebu- 
ie să-i vedem ca pe unul. 

Pentru că toţi oamenii au una şi aceeași „fire duhov- 
nicească”, de aceea, după cum tâlcuieşte Sfântul Anto- 
nie cel Mare, „cel care păcătuieşte față de fratele păcătu- 


! Capete despre dragoste, |, 30. 

2 Epistole, 2. 

3 Tâlcuire la Psalmul 9, 8. 

î Pr, Porfirie, Anthologie de conseils, Lausanne, 2006. 
5 Ibidem. 

* Voir Dieu tel quil est, Geneva, 1984, p. 149. 

7 Capete teologice, gnostice și practice, LU, 3. 

ieşte faţă de sine; cel care face bine fratelui, sieși își face 
bine”; și, iarăși: „cel ce știe să se iubească pe sine îi va 
iubi şi pe ceilalți”!; și, dimpotrivă, cine nu se iubește pe 
sine, nici pe alţii nu poate să-i iubească. Așa se și înţele- 
ge cuvântul lui Evagrie, pomenit mai sus: „Monah este 
cel ce se socotește pe sine una cu toți, părându-i-se că se 
vede pe sine necontenit în fiecare.”? 

Esenţa spirituală care întemeiază unitatea fundamen- 
tală a neamului omenesc este chipul lui Dumnezeu, în- 
semnul propriu firii omenești, pe care fiecare om îl poar- 
tă în sine, prin care este și se numeşte om. Pentru aceas- 
ta, a-l iubi pe aproapele înseamnă a-L iubi pe Dumnezeu 
prezent în acela prin chipul Său. De aceea, spunând Sfân- 
tul Antonie că „suntem toţi de-o ființă”, îndată adaugă: 
„să ne iubim, așadar, din tot sufletul unii pe alţii; cu ade- 
vărat, cel ce iubește pe fratele său ÎL va iubi pe Dumne- 
zeu, şi cel ce iubeşte pe Dumnezeu se iubește pe sine.”? 
Sfântul Isaac Sirul, vorbind despre dragostea de aproape- 
le, spune că „Dumnezeu Se bucură când vede pe cineva 
că odihnește chipul Lui și-l cinstește pe frate din pricina 
Lui”. La fel gândește și Evagrie când scrie că „lucrul dra- 
gostei este să se poarte față de toți cei ce sunt după chipul 
lui Dumnezeu aproape în același fel în care s-ar purta cu 
Arhetipul”5, și că „fericit este monahul care socotește pe 
toți oamenii ca Dumnezeu, după Dumnezeu”. 


E limpede, așadar, că iubirea de aproapele este strâns 
legată de iubirea lui Dumnezeu şi se arată în a-l iubi pe 


! Epistole, IV, 7. 

2 Cuvânt despre rugăciune, 125. 

5 Epistole, IV, 9. 

î Cuvinte despre sfintele nevoințe, 5. 
> Tratatul practic, 89. 

5 Cuvânt despre rugăciune, 121. 


18 


I: IUBIREA CREŞTINĂ ŞI IUBIRILE UNITE CU EA 


el „de dragul lui Dumnezew”, „în numele Său”, privin- 
du-l şi cinstindu-l pentru că este făptura lui Dumnezeu, 
prin fire după chipul Lui și hărăzit asemănării cu EL. lu- 
birea de aproapele înseamnă a-l iubi pe acesta în Dom- 
nul şi totodată a-L iubi pe Domnul în el. Așa se înţelege 
cuvântul lui lisus Care, învățând feluritele chipuri ale 
iubirii, zice: Întrucât ați făcut unuia dintr-aceşti fraţi ai 
Mei prea mici, Mie Mi-aţi făcut [....] Întrucât nu aţi fă- 
cut unuia dintre aceşti prea mici, nici Mie nu Mi-aţi Jă- 
cut (Mt. 25-31-46). Adică, după cum tâlcuieşte Sfântul 
Vasile cel Mare, Domnul „primeşte ca făcută Lui orice 
binefacere față de aproapele”!. De aceea și îndeamnă în 
alt loc ca slujirea fraţilor s-o împlinim „ca și cum l-am 
aduce slujire Însuși Domnului”?. Ava Apollo spune de-a 
dreptul: „Se cuvine să ne închinăm înaintea fraţilor ce 
vin la noi, căci nu lor, ci lui Dumnezeu ne închinăm. Că 
dacă ai văzut pe fratele, ai văzut pe Domnul Dumnezeul 
tău."? Iar Sfântul Simeon Noul Teolog, îndemnând să-i 
privim pe toţi oamenii ca pe o singură făptură, limpe- 
zeşte cuvântul spunând: „în fiecare dintre ei trebuie să 
vedem pe Hristos." La rândul său, Sfântul Maxim, du- 
pă ce spune că „cel desăvârșit în iubire [...] nu mai cu- 
noaşte deosebirea între sine și altul, între rob și slobod, 
între bărbat și femeie”, încheie cu acest cuvânt al Apos- 
tolului: îp toaze și în toți este Hristos (Gal. 3, 28). 
Aceasta înseamnă că iubirea de aproapele are preț nu- 
mai dacă e legată de iubirea lui Dumnezeu. Înzru aceas- 
ta cunoaştem că iubim pe fiii lui Dumnezeu, dacă iubim 


1 Regulile mari, 3. 

2 Regulile mici, 160. 

3 Apoftegme, seria alfabetică, Apollo, 3. 

4 Capete teologice, gnostice şi practice, UL, 3; ct. îbid., 96: „fiecare 
să vadă pe fratele și pe aproapele său ca pe Dumnezeul său”. 

pe Dumnezeu și împlinim poruncile Lui, spune Aposto- 
lul loan (I În 5, 2). Aceasta înseamnă, iarăși, că iubirea 
aproapelui vine în urma iubirii lui Dumnezeu. Arătând 
multele pricini ale iubirii dintre oameni, Sfântul Maxim 
Mărturisitorul zice că singura cu adevărat bună e iubi- 
rea celuilalt „de dragul lui Dumnezeu”. Așa cum învaţă 
Domnul, iubirea lui Dumnezeu este zarea și cea din- 
zâi poruncă (Mt. 22, 38), iar cea de aproapele e a doua 
(cf. Mr. 22, 39; Mc. 12, 31). Sfinţii Părinţi, reamintind 
această ordine?, ne învaţă să ne ferim de a o pune pe una 
în locul celeilalte, iubind pe aproapele fără să ţinem sea- 
ma de dragostea de Dumnezeu. Şi nu fără rost ne învaţă 
ei aceasta, pentru că, după cum spune Origen, tâlcuind 
un verset din Cânrarea cântărilor, „iubirea celor sfinți 
este bine rânduită”, dar „cel mai adesea iubirea multor 
oameni e plină de neorânduială, că pun pe primul loc 
cele ce trebuie iubite mai pe urmă, și pe cele ce trebuie 
iubite mai întâi le lasă la urmă”. Sfântul Isaac Sirul, de 
asemenea, zice mai lămurit că: „Frumoasă și vrednică de 
laudă este iubirea aproapelui, când grija ei nu ne desface 
de iubirea de Dumnezeu” și că „dulce e întâlnirea cu fra- 
ţii noştri duhovnicești când putem păzi împreună cu ea 
şi pe cea cu Dumnezeu”f. La rândul său, Sfântul Maca- 
rie cel Mare învaţă că omul trebuie „să urmărească îna- 
inte de toate și întotdeauna sfânta iubire (de Dumne- 
zeu), care este cea dintâi și cea mai mare poruncă [...]. 
Şi din aceasta se poate ușor împlini a doua poruncă, 
adică iubirea de aproapele. Căci cele dintâi trebuie pu- 


! Capete despre dragoste, IL, 9. 

2 CE. Sf. Vasile cel Mare, Reg/i/e mari, 1. 
5 Omilii la Cântarea Cântărilor, LL, 8. 

1 Cuvinte despre sfintele nevoinţe, 73. 

se înaintea celorlalte și pentru ele trebuie să ne strădu- 
im mai mult. Și așa după cele dintâi vor urma cele de-al 
doilea. Dar dacă cineva nu se sârguiește pentru porunca 
aceasta dintâi și mai mare, adică pentru dragostea către 
Dumnezeu [...], ci voiește să-și închine numai grija din 
afară slujirii celei de-a doua, îi va fi cu neputinţă să o 
împlinească pe aceasta în chip sănătos şi curat.” 
Iubirea aproapelui nu e sorbită și mistuită de iubi- 
rea datorată lui Dumnezeu, așa încât, dacă-L iubim pe 
Dumnezeu, putem lepăda dragostea de aproapele. Căci 
în iubirea de Dumnezeu e și iubire de aproapele, și sete 
de ea, ca unele ce sunt nedespărţite. Iubirea lui Dumne- 


zeu nu se mărginește la iubirea fratelui, și nici iubirea de - 


frate nu se mărginește la iubirea lui Dumnezeu, pentru 
că fratele nostru are o libertate și o viață menite nu stin- 
gerii în Dumnezeu, ci desăvârşirii în EI, prin har, pentru 
vecie; așa că dragostea de aproapele, ca și dragostea de 
Dumnezeu, nu va avea sfârşit (cf. | Cor. 13, 8), şi, spo- 
rind în ele, „niciodată nu vom ajunge la capăt, nici în 
veacul acesta, nici în cel ce va să fie”?. 

"Totuși iubirea este una după fire, început și ţel: de la 
Dumnezeu izvorăște, și la Dumnezeu ţintește. Şi, după 
cum spune Sfântul Maxim, „nu o împărțim ca pe una 
şi alta între Dumnezeu și aproapele, ci una și aceeași se 
îndreaptă întreagă spre Dumnezeu ca datorată Lui, şi 
unindu-i pe oameni întreolaltă'?. 


! Parafrază în o sută cincizeci de capete a Sf. Simeon Metafrastul 
Ia cele cincizeci de cuvinte ale Sf Macarie Egipteanul, LL. 

2 SE. loan Scărarul, Scara, XXVI, 38; cf. Sf. Maxim Mărturisito- 
rul, Capete despre dragoste, III, 100. 

3 Epistole, 2. 

2. Iubirea de Dumnezeu — prima verigă a iubirii 
de aproapele 


De vreme ce iubirea de aproapele e atât de strâns le- 
gată de iubirea lui Dumnezeu, se cere să ştim bine ce es- 
te și cum se arată dragostea de Dumnezeu. 

Îndeobște se crede că dragostea de Dumnezeu e un 
simplu simțământ, dar nu-i așa. Se arată, e drept, mai 
întâi ca simţire a inimii, aprinde mai întâi puterea de a 
dori (epirhumetikon) şi de a iubi (erotike dunmis) a omu- 
lui!, dar nu se opreşte aici; îi cuprinde întreaga ființă, 
îi mişcă toate „puterile” sau facultățile lui. Că este aşa, 
o arată limpede Hristos spunând: Să iubeşti pe Domnul 
Dumnezeu tău cu toată inima ta, cu tot sufletul şi cu tot 
cugetul tău (Mt. 22, 37; cf. Le. 20, 27). După cum am 
spus mai înainte, iubirea este legată de toate virtuțile, 
deci de folosirea firească (adică îndreptată către Dumne- 
zeu) a tuturor „puterilor” sau facultăţilor omului. 

Citindu-i pe Părinţi, vedem cu uimire că ei vorbesc 
puţin despre iubire, care e însăşi inima credinței noastre. 
Şi aceasta, mai întâi pentru că iubirea nu stă în frumoa- 
sa grăire, ci în faptele cele bune ale omului lăuntric și ale 
celui din afară. Apoi, pentru că „iubirea de Dumnezeu 
nu se învață”. Şi încă, pentru că iubirea, cu chipul ei ce- 
resc, e o negrăită taină. Şi, în sfârșit — lucru asupra căruia 
voim să stăruim în cele ce urmează —, pentru că iubirea 
de Dumnezeu se arată în împlinirea voii Sales, în asculta- 


"A se vedea, de pildă, Sf. Simeon Noul Teolog, Discursuri eti- 
ce, IV, 575; Sf. loan Scărarul, Scara, V, 6; Sf. Vasile cel Mare, Re- 
gulile mari, 2. 

? Sf. Vasile cel Mare, Regu/i/e mari, 2. 

3 Cf. idem, Regulile mici, 157; 211; Sf. Maxim Mărturisitorul, 
Capete despre dragoste, LL, 10; Origen, Omilii la Cântarea Cântări- 
lor, PG 13, 164. 

rea, adică, de poruncile Lui, care nu sunt ucazuri silnice, 
nici rânduieli ori legi cărora să ne plecăm orbește, ci în- 
văţături ce înfățișează și propovăduiesc o vieţuire nouă, a 
cărei pildă ni S-a făcut Hristos și pe care virtuțile o arată 
luminat. De aceea, a vorbi despre împlinirea poruncilor 
înseamnă a grăi despre iubire, de dragul căreia sunt sfin- 
tele nevoințe, întreaga și necontenita strădanie a omului 
de a se apropia de Dumnezeu și a vieţui în Hristos. 

Că iubirea de Dumnezeu stă în împlinirea porunci- 
lor, o spune Însuși Domnul: „De Mă iubiți, păziţi po- 
runcile Mele” (In 14, 15); Cel ce are poruncile Mele și le 
păzeşte, acela este care Mă iubeşte |n 14, 21); Dacă Mă 
iubeşte cineva, va păzi cuvântul Meu (|n 14, 23); [...]ră- 
mâneți întru iubirea Mea. Dacă păziți poruncile Mele, veți 
rămâne în iubirea Mea, după cum Eu am păzit poruncile 
Tatălui Meu şi rămân întru iubirea Lui (n 15, 9-10). lar 
Evanghelistul loan zice: Cine păzeşte cuvântul Lui, întru 
acela, cu adevărat, dragostea lui Dumnezeu este desăvârși- 
tă. Prin aceasta, cunoaștem că suntem întru El (| In 2, 5); 
şi încă și mai limpede: [...]/ragostea de Dumnezeu aceasta 
este: Să păzim poruncile Lui (| |n 5, 3; cf. 5, 2). 

Iubirea de Dumnezeu stă în lucrarea tuturor porun- 
cilor, fără a lăsa deoparte pe vreuna, dar mai întâi de 
toate a iubirii de aproapele, a doua poruncită de Hristos 
(cf. Mt. 22, 39; Mc. 12, 31) şi cea mai mare după cea 
a iubirii lui Dumnezeu (cf. Mc. 12, 31). Şi, după cum 
iubirea de aproapele nu poate fi despărțită de iubirea 
de Dumnezeu, așa cum am văzut, şi numai așa e iubire 
adevărată, din iubirea de Dumnezeu nu poate lipsi iu- 
birea aproapelui, nedespărţite fiind. Nimeni nu poate 
iubi pe Dumnezeu de nu-şi iubește aproapele. Dacă zi- 
ce cineva: iubesc pe Dumnezeu, iar pe fratele său îl urăște, 

mincinos este! Pentru că cel ce nu iubeşte pe fratele său, pe 
care l-a văzut, pe Dumnezeu, pe Care nu L-a văzut, nu 
poate să-L iubească. Și această poruncă avem de la EL: „ci- 
ne iubeşte pe Dumnezeu să iubească şi pe fratele său” | In 
4, 20-21). lubirea de aproapele se arată ca următoare și 
împlinitoare a iubirii de Dumnezeu.! „Cel ce iubește pe 
Dumnezeu nu poate să nu iubească pe tot omul ca pe 
sine însuși”; „Cel ce iubește pe Dumnezeu cu siguranță 
iubeşte și pe aproapele”, spune Sfântul Maxim Mărturi- 
sitorul.? Totodată însă iubirea de Dumnezeu se arată şi 
ea urmând iubirii de aproapele?, de vreme ce fără aceas- 
ta din urmă nu-i cu putință cea dintâi“. Sfântul Maxim 
Mărturisitorul spune în acest sens: „Ce/ ce Mă iubește 
pe Mine, zice Domnul, va păzi poruncile Mele (In 14, 
15). Iar porunca Mea aceasta este: să vă iubiți unul pe al- 
tul (|n 15, 12). Cel ce nu iubește, așadar, pe aproapele 
nu păzeşte porunca. Iar cel ce nu păzeşte porunca, nici 
pe Domnul nu-L poate iubi”5; şi chiar ajunge să zică 
că acela „care vede în inima sa vreo urmă de ură față de 
vreun om oarecare, pentru vreo anumită greşeală, e cu 
totul străin de iubirea de Dumnezeu”. Iubirea fratelui e 
mărturia iubirii de Dumnezeu.” 

lubirea de Dumnezeu și iubirea de aproapele sunt, 
așadar, s-o mai spunem o dată, „nedespărţite”, „ca ve- 


1 Sf. Vasile cel Mare, Regu/ile mari, L; 3. 

? Capete despre dragoste, |, 13; 23. 

3 CE. Sf. Vasile cel Mare, Regulile mari, 3. 

1 CE. Sf. Ioan Scărarul, Scara, XXX, 15 („Cel ce iubeşte pe Dom- 
nul a iubit mai întâi pe fratele său”); Sf. Maxim Mărturisitorul, Cuvânr 
ascetic, 7 („lubirea de orice om... e semnul iubirii de Dumnezeu”). 

5 Capete despre dragoste, |, 16. 

S Ibidem, 15. 

7 Sf. loan Scărarul, Scara, XXX, 15. 

rigile unui lanţ”!. Şi încă și mai mult: ele se cer una pe 
alta, și una fără alta nici nu sunt. Ava Dorotei ne ajută 
să pătrundem înţelesul reciprocităţii lor printr-o minu- 
nată imagine: un cerc, înfățișând lumea, ale cărui raze 
sunt oamenii cei mulţi, iar centrul, Dumnezeu. Cu cât 
se apropie oamenii mai mult întreolaltă prin iubire, cu 
atât se apropie mai mult de Dumnezeu. Şi tot așa, cu cât 
se apropie mai mult de Dumnezeu prin iubire, cu atât se 
apropie mai mult întreolaltă.? 


3. Iubirea curată de sine — a doua verigă a iubirii 


de aproapele 


Iubirea creștină e mai întâi de toate iubire de Dum- 
nezeu și apoi, nedespărțită de aceasta, iubire de aproa- 
pele. Iar pe aproapele, Însuși Domnul ne învaţă să-l iu- 
bim ca pe noi înșine (cf. Mt. 22, 39; Mc. 12, 31; Le. 10, 
27). lubirea creştină implică, așadar, iubirea de sine sau 
„Rlautia” (philautia). Să lămurim însă de la bun înce- 
put, pentru a evita orice confuzie, că e vorba de „philau- 
zia cea duhovnicească”, „buna philzutie” sau „frumoasa 
philautie”, iar nu de acea philautie care, potrivit Părinţi- 
lor, e prima între patimi şi născătoarea lor (numită une- 
ori „philautie trupească” î sau „philzutie rea”). Căci, în 
vreme ce aceasta din urmă — pe care o vom numi pPila- 
utie pătimaşă — e dragoste de sine în chip „trupesc”, nar- 
cisist, egoist, fără de Dumnezeu, cea dintâi — pe care o 


! Sf. loan Gură de Aur, Omilii la loan, LXXVII, |. 
2 Învățături de suflet folositoare, VI, 10. 
3 În limbajul ascetic al Părinților răsăriteni și al spiritualităţii or- 
todoxe, „trupesc” nu se referă numaidecâtr la trup, ci e un antonim 
. . » 
al lui „duhovnicesc”. 

vom numi philautie virtuoasă — e, dimpotrivă, iubire de 
sine în chip duhovnicesc, în Dumnezeu, de dragul lui 
Dumnezeu, știindu-se omul pe sine că este făptură cre- 
ată după chipul lui Dumnezeu, menit asemănării cu EI, 
stării de fiu al Lui prin înfiere şi dumnezeu prin har. 

Iubirea duhovnicească de sine, sau pi/autia virtuoa- 
să, se arată aici împlinitoare a celei dintâi porunci — ace- 
ea de a-L iubi pe Dumnezeu —, pentru că a se iubi pe si- 
ne în chip duhovnicesc înseamnă a se iubi în Dumnezeu 
şi pentru Dumnezeu. Căci, aşa cum spune Sfântul Ma- 
xim Mărturisitorul, având „iubirea cea bună și spiritu- 
ală, nu vom înceta să slujim lui Dumnezeu prin această 
iubire bună de noi înşine”). 

Iubirea de Dumnezeu și philautia virtuoasă se chea- 
mă una pe alta, căci iubirea de sine a celui ce știe că 
poartă în el chipul lui Dumnezeu îl face să-L iubească 
pe Dumnezeu. lar „cel ce iubeşte pe Dumnezeu se iu- 
beşte pe sine”?, după cum spune Sfântul Antonie cel 
Mare, fiindcă se simte unit cu Dumnezeu. 

Philautia pătimaşă e alipire a omului de sinea sa chir- 
cită, întunecată, care nu vrea să știe de Dumnezeu, o bia- 
tă fantomă, lipsită de adevărata viață; phi/autia virtuoasă, 
dimpotrivă, îl face pe om zare deschisă către Dumnezeu, 
pătrunsă de energiile și harul Său. Una îl face pe om, fără 
măcar să știe, „iubitor de sine în chip vrăjmaș faţă de si- 
ne”, după un cuvânt al Sfântului Maxim Mărturisitorul; 
cealaltă îl face să se iubească pe sine cu adevărat pentru 
ce este după adevăr: fire care are pe Dumnezeu drept în- 
ceput și ţel, și persoană chemată să-și facă în Dumnezeu 
cerească firea, prin împreuna-lucrare cu harul. Philzutia 


' Răspunsuri către Talasie, Prolog. 
* Epistole, IV, 9; cf. Nicolae Cabasila, Viaza în FIristos, VII, 66. 

pătimașă e înstrăinarea omului de sine; philzuzia virtu- 
oasă e regăsirea de sine, în Dumnezeu, și regăsirea vieții 
celei adevărate, pierdute prin păcat. Una mână la păcat 
şi aţâță patimile; cealaltă urăște păcatul cel pierzător și e 
curată de patimile îmbolnăvitoare de suflet și cărări ale 
morţii, şi-i lucrătoare harnică a virtuţilor, care-l fac pe 
om om adevărat și pe potriva firii sale. După cuvântul 
Părinților, prin virtuţi — sădite ca seminţe în chipul lui 
Dumnezeu din om — se face omul asemenea lui Dum- 
nezeu; de aceea, frumoasa iubire de sine potrivit fiinţei și 
menirii lui duhovnicești cere din partea omului alipirea 
de virtuţi! sau, mai bine zis, alipirea de Dumnezeu prin 
împlinirea virtuţilor. Astfel, Sfântul Maxim scrie: „Pri- 
mind, în locul iubirii celei rele de noi înșine, pe cea bună 
şi spirituală [...], nu vom înceta să slujim lui Dumnezeu 
prin această iubire bună de noi înșine, căutând pururi să 
ne susţinem sufletul prin Dumnezeu. Căci aceasta este 
adevărata slujire și închinare: să ne îngrijim, pentru su- 
fletul nostru, de împlinirea virtuţilor.”? 

Philautia duhovnicească este ușa iubirii de aproapele, 
că spune Domnul: Să iubeşti pe aproapele tău ca pe tine 
însuți (Mt. 22, 39; Mc. 12, 31; Le. 10, 27). Numai de se 
iubeşte omul pe sine cu adevărat, ca făptură a lui Dum- 
nezeu, în Dumnezeu și pentru Dumnezeu, poate iubi în 
chip duhovnicesc și pe fratele său, cu o iubire neîntinată 
de vreun cuget pătimaș ori trupesc. Numai așa îl iubește 
şi pe acela ca făptură creată după chipul lui Dumnezeu, 
menită asemănării cu E], părtaş aceleiași firi, fiu prin în- 
fiere al Aceluiași Părinte și frate al său întru Hristos. Du- 
pă cum scrie Sfântul Antonie cel Mare: „Cel ce se cu- 


1 Cf. Sf. Isaac Sirul, Cuvinte despre sfintele nevoinţe, &. 
? Răspunsuri către Talasie, Prolog. 

noaște pe sine făpturile toate le cunoaște [...]. Cel ce se 
iubeşte pe sine şi pe ceilalți îi iubeşte”! Și tot așa, iubirea 
duhovnicească de sine se naște din iubirea de aproapele; 
că, după cum spune Sfântul loan Gură de Aur, ca să te 
iubeşti cu adevărat pe tine trebuie să-ţi iubeşti fratele.? 

Ca și iubirea aproapelui și a lui Dumnezeu, iubirea 
duhovnicească de sine nu este un lucru firesc; phi/autia 
virtuoasă trebuie sădită în locul p/i/azziei pătimașe; sau, 
cu alte cuvinte, phi/autia trupească, firească în omul cel 
căzut, trebuie preschimbată în phi/zurie duhovnicească, 
iar lucrul acesta nu-i cu putință decât prin curățirea și 
deșertarea de patimi, care-l lipesc pe om de sinea păcă- 
toasă şi de această lume. 


4, Iubirea — rod al vieţuirii celei duhovnicești 


Cele trei chipuri ale iubirii înfățișate mai sus — iu- 
birea de aproapele, iubirea de Dumnezeu și iubirea de 
sine duhovnicească — nu sunt firescul firii noastre celei 
căzute, care ne înstrăinează de Dumnezeu, de semeni şi 
de cerescul din noi și ne alipește cu patimile sale de si- 
nea păcătoasă și de lume; sunt câștigul trudnic al mul- 
tor strădanii și nevoinţe, cum le numesc Părinţii: lupta, 
adică, cu patimile, ce trebuie împuţinate, vlăguite și ră- 
puse, și lucrarea virtuţilor, biruitoare ale acelora, care ne 
alipesc de Dumnezeu, şi în EI, de semeni și de adevărata 
noastră fiinţă duhovnicească. 


' Epistole, IV, 7. 

2 Omilii la II Timotei, VI, |. 

* C£. Sf. Maxim Mărturisitorul, Răspunsuri către Talasie, Prolog, 

1 În limbajul ascetic al Părinților răsăriteni și al spiritualităţii or- 
todoxe, „lumea” desemnează oamenii şi fipturile create, privite du- 
pă chipul lor văzut, și nu după realitatea lor profundă, definită prin 
ceea ce Sf. Maxim Mărturisitorul numește /ogoi. 

Iubirea de Dumnezeu se arată în împlinirea voii Sale 
şi în ascultarea de porunci; iubirea, de aceea, se câștigă 
urmând învățăturile dumnezeiești!, curăţindu-se, adică, 
omul de patimi și rodind virtuţi, căci acesta e rostul po- 
runcilor şi al împlinirii lor.2 Dintru început am văzut că 
iubirea o naşte bogăţia virtuţilor, cum arată apostolul 
vorbind despre însușirile iubirii (cf. 1 Cor. 13, 4-7) —, şi 
sărăcia dinspre patimi o naște pe ea, cum iarăși scrie în 
același loc.* De aceea, Părinţii spun că nu-i iubire unde 
nu este curăţie și nepătimire — semn vădit al dobândirii 
desăvârşite a tuturor virtuţilor. lubirea sporește pe mă- 
sura curăţiei şi nepătimirii sale, şi atunci ajunge omul la 
iubirea desăvârşită, când s-a făcut pe sine cu totul curat 
şi nepătimitor.> Sfântul loan Scărarul spune că: „dragos- 
tea e mai întâi de toate lepădarea a tot cugetul rău, căci 
dragostea nu gândește răul (| Cor. 13, 5) Sfântul Dia- 
doh al Foticeii zice şi el: „Dragostea desăvârșită este pro- 
prie drepţilor curăţiţi deplin.” Iar Evagrie scrie: „lubi- 
rea este prunc al nepătimirii”* și încă: „prin nepătimire 


1 C£, SF, Vasile cel Mare, Regu/ile mari, 5, Il; Sf. Macarie cel Ma- 
re, Omilii (Col. 11), V, 9; IX, 10; Sf. Simeon Noul Teolog, Discur- 
suri etice, IV, 563-567. 

2 Vezi, în acest sens, Sf. Maxim Mărturisitorul, Capete despre 
dragoste, |, LI. 

3 Dragostea îndelung rabdă; dragostea este binevoitoare, [...]se bu- 
cură de adevăr. Toate le suferă, toate le crede, toate le nădăjduiește, 
toate le rabdă. 

î [.„ dragostea nu pizmuiește, nu se laudă, nu se trufește. Dragos- 
tea nu se poartă cu necuviință, nu caută ale sale, nu se aprinde de mâ- 
nie, nu gândeşte răul, nu se bucură de nedreptate. 

5 Cf. Apoftegme, Arm II, 365 (33). 

6 Scara, XXX, 4. A se vedea și Nichita Stithatul, Cele re; sute de 
capete despre Jăpinire, Jire şi cunoştinţă, IL, |. 

7 Cuvânt ascetic în o sută de capete, 16, 

3 Tratatul practic, 8; ct. ibidem, Prolog, 8. 

se dobândește iubirea.”! Tot așa grăieşte și Sfântul Ma- 
xim: „Dragostea este născută din nepătimire.”? lar Sfân- 
tul loan Scărarul spune chiar că: „Dragostea și nepăti- 
mirea [...] se deosebesc numai prin numiri.”? 
Mulțimea patimilor se naște din înstrăinarea omului 
de Dumnezeu și alipirea de sine și de lume — că sunt cu 
toatele uneltiri ale acestei alipiri; e limpede, așadar, că nu 
se va ivi iubirea, în chipul ei dintâi, al alipirii de Domnul, 
de nu se va curăţi omul de patimi, lepădându-se de sine 
şi de lume. Iubirea lui Dumnezeu, iubirea lumii ori iubi- 
rea rea de sine nu pot sta împreună, și se alungă una pe 
alta. „Nu poate cineva dobândi dragostea de Dumnezeu 
odată cu poftirea lumii”, scrie Sfântul Isaac Sirul.* Iubi- 
rea lui Dumnezeu cere așadar lepădarea oricărei alipiri de 
lume și de sine. „Nu-i altă cărare către dragostea cea du- 
hovnicească”, spune iarăși Sfântul Isaac Sirul.€ Trebuinţa 
lepădării iubirii pătimaşe de sine o arată Sfântul Diadoh 
al Foticeii spunând: „Cel ce se iubește pe sine nu poate 
iubi pe Dumnezeu; dar cel ce nu se iubește pe sine [...] 
ÎI iubeşte pe Dumnezeu.” La rândul său, Sfântul Maxim 
îndeamnă: „Nu fi iubitor de trupul tău, și vei fi iubitor 
de Dumnezeu.”€ Iar cât privește iubirea lumii — în care 


' Epistole, 61; cf. Cuvânt către Evloghie monahul, 23. 

? Capete despre dragoste, |, 2; cf. IL, 30; IV, 91. 

3 Scara, XXX, 4. 

î Cuvinte despre sfintele nevoinţe, 4. A se vedea şi Origen, Co- 
mentariu la Evanghelia după loan, XIX, 21. 

5 Cf. SE. Vasile cel Mare, Regulile mari, 8; Sf. Isaac Sirul, Cuvinte 
despre sfintele nevoinţe, 1; 73; 81; Sf. Simeon Noul Teolog, Discur- 
suri etice, IV, 579-582; Sf. Nichita Stithatul, Ce/e zre; sute de capete 
despre făptnire, fire şi cunoștință, II, |. 

5 Cuvinte despre sfintele nevoințe, |. 

7 Cuvânt ascetic în o sută de capete. 


8 Capete despre dragoste, IV, 37. 

de altfel e cuprinsă și iubirea pătimașă de sine —, Evagrie 
spune: „prietenia lumii este dușmănie față de Dumnezeu 
(cf. lac. 4, 4). Şi dacă Dumnezeu este iubire, după cum 
e scris (cf. | In 4, 8), iubirea acestei lumi rele este vrăj- 
mașa iubirii. Nu-i, dar, cu putinţă să dobândim iubirea 
de nu vom urt lumea.”! „Este cu neputinţă să ajungă la 
deprinderea dragostei cel ce e împătimit de ceva dintre 
cele pământești”, spune Sfântul Maxim spre luare-amin- 
te.2 lar în altă parte zice iar: „Cel care nu s-a desfăcut de 
împătimirea de cele materiale nu poate să iubească cu 
adevărat nici pe Dumnezeu [...]. Căci este cu neputinţă 
ca cineva să se lipească și de cele materiale, și să iubeas- 
că şi pe Dumnezeu. Aceasta este ceea ce a zis Domnul: 
Nimeni nu poate să slujească la doi domni (Mt. 6, 24). 
Şi spune chiar că „nu iubește pe Dumnezeu cel ce are 
mintea legată de ceva dintre cele pământești”. Sfântul 
Macarie, la rândul său, spune că sfinţii „sunt atrași” de 
Hristos, „doresc cu multă ardoare numai dragostea Lui 
şi numai pe EI Î au înaintea ochilor”; „de dragul Lui se 
dezleagă de toată dragostea lumii și aruncă orice legătu- 
ră pământească, ca să poată avea totdeauna numai acea 
dragoste în inimile lor și cu nimic altceva s-o amestece.” 
lar dacă rămâne cineva departe de Împărăţie, este pen- 
tru că „nu se leapădă de sine[...], de toate poftele lumii, 
de plăcerile, preocupările și legăturile ei”, punând „ală- 
turi de acea iubire (a lui Dumnezeu) ceva din poftele sau 
dorinţele acestui veac” și „nu iubesc mai presus de orice 


! Epistole, 60. 

2 Capete despre dragoste, |, 1; ct. 72; 75. 
3 Cuvânt ascetic, 6. 

1 Capete despre dragoste, II, 1. 

5 Omilii dubouniceşti (Col. Il), V, 6. 

pe Domnul, ci de bunăvoie se lasă încătușați cu legături 
pământești”!. Căci „sufletul care este atras și iubește cu 
adevărat pe Domnul se leagă de EI cu toată puterea [...], 
se leapădă de sine și nu dă ascultare sfatului minţii sale 
[...], ci mai degrabă se lasă în seama cuvântului Domnu- 
lui, se dezleagă, pe cât îi stă în putință, de orice lanţ văzut 
şi se predă cu totul Domnului”?. Că „e cu neputinţă să 
dobândească cineva sufletul său și dragostea cea cerească 
a Duhului dacă nu se înstrăinează de toate lucrurile aces- 
tui veac, căutând numai dragostea lui Hristos"?, 
Deplină lepădare de sine și de lume o cere nu doar 
iubirea lui Dumnezeu, ci și cea a aproapelui.* „Cel ca- 
re nu s-a desfăcut de cele materiale nu poate să iubească 
cu adevărat nici pe Dumnezeu, nici pe aproapele”, scrie 
Sfântul Maxim.” Iubirea desăvârșită a fratelui cere și ea 
nepătimireaf, tot așa cum o cere şi iubirea desăvârșită a 
lui Dumnezeu. Că numai atunci când este omul curat 
de toată patima îl poate iubi pe fratele său cu o dragoste 
duhovnicească; iar de nu este nepătimitor, îl va iubi cu 
dragoste trupească și pământească, aprinsă de patimile 
sale, fie că ştie lucrul acesta, fie că-i rămâne neştiut; căci 
felurite sunt pricinile iubirii, și cele mai multe „întinate 
de patimă” şi străine de adevărul iubirii.7 Până nu s-a fă- 
cut pe sine nepătimitor, nu-i cu putință omului să vadă 
adevăratul chip al fratelui, căci „patimile ascunse în su- 


! Ibidem. 

2 Ibidem. 

3 Ibidem, LX, 10. 

4 C£. Sf. Maxim Mărturisitorul, Capete despre dragoste, IL, 30; 
IV, 37; Sf. Isaac Sirul, Cuvinte despre sfintele nevoinţe, 81. 

5 Cuvânt ascetic, 6. 

6 Cf. Evagrie, Epistole, 60; Sf. Maxim Mărturisitorul, Capete 
despre dragoste, IL, 30; IV, 92. 

7 CE. Sf. Maxim Mărturisitorul, Capeze despre dragoste, IL, 9. 

fler îi orbesc înțelegerea”!; și numai nepătimirea duce la 
vederea aceluia în Domnul și la legături duhovnicești, în 
care nu-i urmă de dorință, gând ori alipire trupească. 

Până la urmă, chiar iubirea curată de sine cere lepă- 
darea de sine şi de lume. Pentru că alipiţi prin patimi de 
sinea cea păcătoasă şi de lume, trăim înstrăinați de ade- 
vărul fiinţei noastre, îngrășăm „omul cel vechi” din noi, 
în loc să-l dăm morţii, pentru ca să vieţuiască „omul cel 
nou”; și astfel, după cum spune Sfântul Maxim, suntem 
„iubitori de sine împotriva noastră”. Adevărata noastră 
ființă, cea duhovnicească, iese la iveală, viază şi se îm- 
plinește pe măsura curăţirii de patimi şi a vieţii în Hris- 
tos, potrivit virtuţilor; numai așa ia aminte omul la sine, 
poartă grijă de sufletul său și se iubește pe sine cu acea 
iubire care e după voia lui Dumnezeu și de EI dăruită. 

Și pentru că iubirea e împlinitoarea poruncilor, legă- 
tura tuturor virtuților, lepădare de sine și de lume, și se 
face desăvârșită prin nepătimire, Părinţii după dreptate 
o înfățișează stând la capătul sântelor nevoinţe ale de- 
săvârșirii, ca roada strădaniei întregii vieţi a omului, cu 
toată fiinţa sa, de a se înstrăina de lume și a se întoarce 
la Dumnezeu. Se înțelege, dar, că nu-i lesnicioasă iubi- 
rea de Domnul, de frate şi de sine, ci cere „multă luptă”, 
după cum spune Sfântul Macarie cel Mare.” 

Dragostea însă, ca toate celelalte virtuţi, a căror însu- 
mare și încununare se arată a fi, este un dar al lui Dum- 
nezeu, un har al Preasfântului Duh, Dătătorul iubirii.? 


1 [bidem, IV, 92. 

2 Parafază în o sută cincizeci de capete a Sf. Simeon Metafrastul 
la cele cincizeci de omilii ale Sf Macarie Egipteanul, 13. 

3 Cf. Rom. 15, 30; Il Tim. 1, 7; Sf. Diadoh al Foticeii, Cuvânt 
ascetic în o sută de capete, 12; Sf. Maxim Mărturisitorul, Epistole, 2. 

Iubirea, zice Evanghelistul Ioan, ese (îeșiză) de la Dum- 
nezeu (ek tou theou) (| In 4, 7). „Dumnezeu este pricinu- 
itorul iubirii, făcătorul și zămislitorul ei”, scrie Sfântul 
Dionisie Areopagitul.! Iar Sfântul Clement Romanul 
spune că nimeni nu „e în stare a se afla în iubire decât 
numai acela pe care-l învrednicește Dumnezeu”?. 

Ca să primească omul acest mare dar, trebuie să şi-l 
dorească cu toată ardoarea, să-și deschidă întreaga făp- 
tură şi să se facă vrednic de el; să-și curățească, adică, 
inima și mintea prin nevoință omenească, însă dumne- 
zeiască după chip. Căci iubirea, ca oricare virtute, e ro- 
dul împreună-lucrării harului dumnezeiesc cu strădania 
omenească; după cum bine spune Sfântul Macarie cel 
Mare: „Prin stăruinţă și încordare, prin trezvie și luptă, 
devenim puternici în a câştiga iubirea cea către Dumne- 
zeu, care ia chip în noi prin harul și darul lui Hristos"? 

În această osteneală a nevoinţei, prin care omul se în- 
toarce către Dumnezeu, tinde spre El, se curățește și se 
deschide harului Său, mare e lucrarea rugăciunii. „Toate 
virtuțile ajută mintea să câştige dragostea dumnezeiască. 
Dar mai mult ca toate, rugăciunea curată”, zice Sfântul 
Maxim.“ Darul iubirii îl primește omul de la Dumne- 
zeu ca răspuns la rugăciunea sa, împletită cu păzirea po- 
runcilor. Prin rugăciune și în rugăciune i se descoperă 
omului chipul iubirii, atâr de limpede pe cât e rugăciu- 
nea de curată. „lubirea și-o agoniseşte sufletul prin rugă- 


! Despre numele divine, IV, 14, PG 3, 712 C. 

? Epistola către Corinteni, 50, 2. 

* Parafvază în o sută cincizeci de capete a Sf. Simeon Metafvastul 
la cele cincizeci de omilii ale Sf. Macarie Egipteanul, 11; cf. 13; Omi- 
[ii duhovniceşti (Col. II), V, 12. 

î Capete despre dragoste, |, LL. 

ciune”, spune Sfântul Macarie Egipteanul!, adăugând: 
„Datorită rugăciunii, cei vrednici ajung în comuniune 
cu [...] Domnul într-o iubire negrăită.”? „Rugăciunea 
se face pentru ca să dobândim dragostea de Dumnezeu. 
Căci în ea aflăm pricinile ca să iubim pe Dumnezew”, 
scrie Sfântul Isaac Sirul, adăugând: „dragostea e din ru- 
găciune”, „din rugăciunea curată se naște dragostea de 
Dumnezeu”; şi încă: „de nu stăruie (omul) în îndeletni- 
cirea cu Dumnezeu (în rugăciune)..., nu va ajunge la 
simţirea dragostei”; „deci dragostea de Dumnezeu vine 
din convorbirea cu EL”, în rugăciune.? Prin rugăciune 
crește și se întărește iubirea de semeni și de Dumnezeu.“ 
Prin rugăciune se și arată.” Rugăciunea necontenită face 
iubirea statornică, după cum i se și cuvine; așa putem, 
după cum spune Sfântul Vasile cel Mare, „să ne îndrep- 
tăm neîncetat cu gândul către EI, cum își îndreaptă co- 
piii gândul spre mama lor”. Rugăciunea se arată astfel 
a fi măsura iubirii. „Iubirea călugărului faţă de Dumne- 
zeu o vădește vremea închinată rugăciunii și lucrării ei”; 
„Cuptorul de foc probează aurul, iar starea la rugăciune, 
sârguinţa şi dragostea de Dumnezeu a călugărilor”, zice 
Sfântul loan Scărarul. "Toate cele de mai sus vorbesc, e 


! Omilii duhovniceşti (Col. 11), LVI, 6. 

? Ibidem, XL, 2. 

3 Cuvinte despre sfintele nevoinţe, 35. 

1 Cf. Parafrază în o sută cincizeci de capete a Sf. Simeon Metafras- 
tul la cele cincizeci de omilii ale Sf. Macarie Egipteanul, 13. 

5 C£. Sf. Macarie Egipteanul, Omi/ii duhovnicești (Col. II), LVI, 3. 

5 C£. Clement Alexandrinul, Srromate, VI, 7; IV, 22; VII, 13. 
Sf. Diadoh al Foticeii, Crv4nt ascetic în o sută de capete, 90; St. Ma- 
xim Mărturisitorul, Capete despre dragoste, |, |; Cuvânt ascetic, 26, 

7 Regulile mari, 2. Aceeaşi imagine aflăm și la Sf. loan Scărarul, 
Scara, XXX, 5. 

3 Scara, XXVIIL, 38; XVIII, 7. 

drept, despre iubirea de Dumnezeu, dar sunt adevărate 
şi când e vorba de iubirea aproapelui. Mulţi bărbaţi du- 
hovnicești din zilele noastre, ca de pildă Părintele Porfi- 
rie şi Părintele Serghie!, înfăţişează statornic rugăciunea 
drept cale aleasă de împlinire a iubirii de frate. Sfântul 
Isaac Sirul învață îndeobște că rugăciunea necontenită 
cu vărsare de lacrimi vădește desăvârșirea iubirii.? 


5. Roadele duhovnicești ale iubirii 


Iubirea de frate, cea legată de iubirea de Dumnezeu, e 
mare curăţitoare de patimi și de păcatele prin care aces- 
tea își arată chipul. Sfântul Apostol Petru despre aceasta 
vorbește zicând că: dragostea acoperă mulțime de păcate 
( Pur. 4, 8); şi Sfântul loan Gură de Aur o spune limpe- 
de: dragostea „e leacul greșelilor noastre”.* „Patimile su- 
fletului se retează prin... dragoste duhovnicească”, scrie 
Evagrief, iar în urma lui, Sfântul Maxim și ceilalți Sfinţi 
Părinţi.” Astfel, Sfântul Maxim spune că, „de vom iu- 
bi pe Dumnezeu cu adevărat, vom lepăda patimile prin 
însăși această iubire”$, și încă: „devenind iubitor de oa- 
meni, vei șterge cu totul patima din suflev”. 


! Vezi mai jos, partea a doua, cap. 3 și 5. 

2 Cuvinte despre sfintele nevoinţe, 85. 

5 Omilii la Tit, VI, 3; cf. Omilii la II Timotei, VII, |. 

4 Tratatul practic, 35. 

5 Capete despre dragoste, |, 64; cf. 65; LII, 39, 43; IV, 57, 61,79, 
86; Răspunsuri către Talasie, Prolog; Talasie Libianul, Capete despre 
dragoste, înfrânare şi petrecerea cea după minte, |, 11, 93; II, 37, 

S Capete despre dragoste, III, 50. A se vedea și Cuvânt foarte folo- 
sitor despre Ava Filimon. 

7 Capete despre dragoste, IL, 90; cf. Talasie Libianul, Capere..., 
II, 39; cf. |, 14. A se vedea și Sf. Isaac Sirul, Cuvinte despre sfintele 


nevoinţe, 34. 

Cea dintâi patimă de care-l izbăvește pe om iubirea 
este philautia, marca ei vrăjmașă. Că după cum iubirea e 
numită de Părinţi maica tuturor virtuţilor, tot așa phi/a- 
utia e socotită de ei născătoarea tuturor patimilor. Sco- 
ţându-l, dar, pe om din robia phi/autie;, iubirea îl curăță 
de orice patimă iscată de ea, după cum tâlcuieşte Sfân- 
tul Maxim spunând: „Pe aceasta (philzuria) nimicind-o 
prin iubire cel ce se arată vrednic de Dumnezeu, nimi- 
cește prin ea și toată mulţimea de patimi, care nu mai au 
după ea altă temelie sau cauză a existenţei lor.” 

Iubirea desăvârşită e semnul dobândirii depline a tu- 
turor virtuţilor; dar chiar și pe treptele cele de jos ea le 
sălășluieşte pe acestea în suflet?, le crește, le nutrește?, le 
leagă întreolaltăf, le face cu adevărat preţioase, și până 
la urmă le șlefuieşte un chip desăvârşit.“ 

Şi aşa, punând piatră peste piatră, iubirea zidește omul 
cel duhovnicesc şi-l duce la măsura vârstei, la statura băr- 
batului desăvârșit în Hristos. Ea este capul acestui om de- 
săvârșit, ale cărui mădulare sunt toate celelalte virtuţi”; ea, 
dătătoarea vieţii acestui trup$; ea pune mădularele „cap la 
cap, le armonizează și le leagă între ele”>; ea, după cum 


1 Epistole, 2; cf. Capete despre dragoste, II, 8, 59; II, 57. 

2 Sf. loan Gură de Aur, Despre dragostea cea desăvârșită, L; Sf. 
Maxim Mărturisitorul, Episzole, 2. 

3 Sf. loan Gură de Aur, Omilii Ja loan, LXXVII, 1. 

4 C£. Col. 3, 14; Sf. Simeon Noul Icolog, Discursuri etice, IV, 
545-548; Sf. Maxim Mărturisitorul, Episto/e, 2. 

5 C£. 1 Cor. 13, 1-3; Sf. Irineu de Lyon, Contra ereziilor, V, 12, 
1; Sf. Maxim Mărturisitorul, Capete despre dragoste, 1, 54. 

6 C£ Col. 3, 14; Parafază în o sută cincizeci de capete a Sf. Simeon 
Metafvastul la cele cincizeci de omilii ale Sf. Macarie Egipteanul, 13. 

7 C£. Sf. Simeon Noul Teolog, Discursuri etice, IV, 524-541. 

5 Ibidem, 519-524. 

? Ibidem, 545-548. 

spune Sfântul Maxim, „adună cele divizate și face pe om 
iarăși o singură rațiune și un singur mod de vieţuire”!, 
Purerea unificatoare a iubirii nu lucrează doar în cel 
ce-o are, ci în tot neamul omenesc. Vedem doar cum 
iubirea netezește legăturile dintre oameni; cum pune ea 
capăt luptelor, certurilor, înverșunărilor, vrăjmășiilor, 
pizmuirilor, silniciilor...2 restabilind armonia și înstă- 
pânind cea mai statornică pace? în locul luptei și sfă- 
șierii pricinuite naturii omenești și fiecărui mădular în 
parte de patimi — şi mai cu seamă de reaua iubire de si- 
ne —, care surpă buna înţelegere voită de Dumnezeu. 
Cu adevărat, iubirea „leagă pe cei ce-o au cu Dumnezeu 
și întreolaltă”t și „pe toţi oamenii îi adună într-un sin- 
gur trup'5. Căci „scopul Providenţei dumnezeiești es- 
te să unească pe cei pe care i-a dezbinat răutatea în tot 
felul, prin dreaptă credinţă și dragoste duhovnicească”, 
scrie Sfântul Maxim. Prin iubire, „toţi, precum avem o 
unică fire, așa putem avea și o unică simţire și o unică 
voință cu Dumnezeu și între noi, nefiind ceva care să ne 
înstrăineze de Dumnezeu și unii de alţii”. Și în vreme 
ce, împuns de patimi, omul se îngrijește doar de minci- 
noasa sa slavă, stând împotriva tuturor, prin iubire „se 
desface cu voia de sine, despărțindu-se de raţiunile în- 


1 Epistole, 2. 

? A se vedea, de pildă, Sf. loan Gură de Aur, Omiii la Tit, IV, 
2; Tâlcuire la Psalmul 142. 

5 Cf. Sf. loan Gură de Aur, Omilii la 1] Timotei, VI, 1; Tâlcu- 
ire la Psalmul 142. 

î Talasie Libianul, Capere..., L, 1; Sf. Maxim Mărturisitorul, 
Epistole, 2. 

5 Sf. loan Gură de Aur, Despre dragostea cea desăvârșită, 2. 

S Capete despre dragoste, IV, 17. 

7 Idem, Epistole, 2. 

ţelese individual prin proprie socotință, și de cele ce-i 
sunt proprii lui prin socotinţa sa, și se adună în unica 
simplitate și identitate, prin care nimeni nu este prin ni- 
mic despărțit de ceea ce e comun, ci fiecare e al fiecăruia 
şi toţi ai tuturor, şi mai degrabă ai lui Dumnezeu decât 
unii ai altora”.! Minunat lucru este că iubirea, care „adu- 
ce la egalitate și netezește toată inegalitatea și deosebirea 
de simţire”?, nici nu ştirbește, nici nu vatămă unicitatea 
fiecărui om. lubirea rea de sine și celelalte patimi, care-i 
făgăduiesc în chip mincinos omului slavă și împlinire, 
ele îl distrug. Când omul nu mai spune cu mândrie: Ia- 
tă sunt!, lepădând astfel despărţirea de frate și de Dum- 
nezeu, abia atunci se vede ca fiind cu adevărat, sau mai 
degrabă e văzut și prețuit de aproapele său prin iubirea 
ce-i leagă. Acesta este înțelesul cuvintelor Sfântului Ma- 
xim, care spune că iubirea „mișcă în chip cuvenit spre o 
inegalitate lăudabilă, prin care fiecare atrage cu voia sa 
pe aproapele la sine și așa îl cinstește pe acela mai mult 
decât pe sine, pe cât îl respingea mai înainte și râvnea să 
fie el înaintea aceluia'$. 

Iubirea pătimașă de sine nu știe de frate și nici nu-l 
cunoaște; îl vede ca pe un lucru oarecare, bun ba de 
apucat, ba de aruncat. Iar dacă i se pare că-l cunoaşte, 
îl cunoaște pe dinafară, rău și strâmb. lubirea virtuoa- 
să, dimpotrivă, îl ştie aşa cum este, temeinic și adevă- 
rat. Ea dă înţeles și trăinicie legăturilor omenești; pe cei 
pe care reaua iubire de sine i-a înstrăinat, îi apropie, fă- 
când în chip adeverit din celălalt aproapele nostru. Și 
așa, „având prin iubire un suflet, își cunosc unii altora 


1 Ibidem. 
2 Ibidem. 
3 Ibidem. 

inimile [...], trăind fiecare în sine simţirea aproapelui”, 
după cum spune Sfântul Maxim Mărturisitorul.! 


lubirea e pentru om izvor de viață adevărată.? „Ce-i 
face pe oameni vii cu adevărat, de nu iubirea?”, întreabă 
Nicolae Cabasila.3 Ne-a spus-o Însuși Domnul zicând: 
Fă aceasta și vei [i viu (Lc. 10, 28), după ce mai întâi în- 
fățișase porunca iubirii de Dumnezeu și de aproapele 
drept cale de moștenire a vieţii veșnice (cf. Le. 10, 28; 
25). Căci, în această privință, a doua poruncă se arată 
tot așa de mare ca și cea dintâi, după cum spune limpe- 
de Apostolul loan: No; știm că am trecut din moarte la 
viață, pentru că iubim pe fraţi ( In 3, 14). Nu-i vorba 
aici de-o viaţă trecătoare, ci de viaţa cea veșnică, că pe 
aceasta ne-o dăruieşte iubirea.“ 

Cu adevărat, iubirea e început” și capăt€ al tuturor 
bunătăţilor. În ea își află omul desăvârșirea” la care e 
chemat, după cum spun Părinţii, urmând Apostolului 


! Ibidem, 25. 

? C£. Sf. Diadoh al Foticeii, Cuvânt ascetic... în o sută de capete, 
I, 2; Sf. Isaac Sirul, Epistole, 4. 

3 Despre viața în Hristos, VII, 108. 

1 C£. Sf. Isaac Sirul, Cuvinte despre sfintele nevoinţe, 72; St. loan 
Scărarul, Scara, XXX, 11; Sf. Maxim Mărturisitorul, Epistole, 2. 

? Cf. Sf. loan Gură de Aur, Despre dragostea cea desăvârșită, |. 

$ Sf. Maxim Mărturisitorul, Episto/e, 2; Ilie Ecdicul, Culegere 
din sentinţele înțelepților, 2. 

7 C£. SE. Clement Romanul, Epistol/2 către Corinteni, 49, 5; Ori- 
gen, Omilii la Cântarea Cântărilor, PG, 13, 101; Sf. Irineu de Lyon, 
Contra ereziilor, IV, 12, 2; Sf. Clement Alexandrinul, Stromate, IV, 
7; Sf. loan Casian, Convorbiri duhovnicești, |, 6; XV, 2; Sf. Grigorie 
cel Mare, Omifii la lov, XXVIII, 22; Sf. Diadoh al Foticeii, Cuvânt 
ascetic... în o sută de capete, 89, 90; Sf. Isaac Sirul, Cuvinte despre 
sfintele nevoinţe, |, 81, 85; Epistole, 4; Sf. Maxim Mărturisitorul, 

Pavel (Col. 3, 14). Iubirea îl unește pe om cu Dumne- 
zeu! şi-l face sălaș al Preasfintei Treimi.” Dacă Mă iubește 
cineva, va păzi cuvântul Meu, și Tatăl Meu îl va iubi, şi 
vom veni la el şi Ne vom face locaș la el (|n 14, 23). Lucrul 
acesta e adevărat şi cât privește iubirea lui Dumnezeu, 
dar şi a aproapelui: De ne iubim unul pe altul, Dumne- 
zeu rămâne întru noi (| In 4, 12). Cel care rămâne în iu- 
bire rămâne în Dumnezeu şi Dumnezeu rămâne întru el, 
zice iarăşi Apostolul loan. De aceea Sfântul Isaac Sirul 
spune că: „atunci când am ajuns la iubire, am ajuns la 
Dumnezeu.” După cum tâlcuieşte Sfântul Maxim, „cel 
ce a dobândit dragostea a dobândit pe Dumnezeu”, toc- 
mai pentru că, potrivit Apostolului loan, Dumnezeu este 
iubire (| In 4, 8, 16). 

Şi pentru că Dumnezeu este iubire, cel iubitor se fa- 
ce asemenea lui Dumnezeu, pe măsura desăvârșirii dra- 
gostei sale. lubindu-L pe Dumnezeu, „ajungem cumva 
să fim la fel ca EI”, scrie Sfântul Grigorie de Nyssa.€ Iar 
Sfântul Maxim spune un lucru încă și mai îndrăzneț: 
„Deci mare bine este iubirea. Este binele cel dintâi şi 
cel mai mare dintre cele bune, ca una ce tinde să-l facă 


Epistole, 2; SE. loan Damaschin, Omilie 4 Schimbarea la Fată, 10; 
S£. Macarie cel Mare, Omilii (Col. ID), XXVI, 16; XL, 2. 

! Cf. Sf. Clement Romanul, Fpzsto/a căzre Corinteni, 49, 5; St. 
Dionisie Areopagitul, Despre numele divine, IV, 13, PG 3, 712B . 
(despre puterea unificatoare a iubirii, a se vedea 12, PG 3, 709C; 15, 
PG 3,713B); Sf. Maxim Mărturisitorul, Epistole, 2; Talasie Libianul, 
Capete despre dragoste, înfrânare şi petrecerea cea după minte, |, |. 

2 Cf. Nichita Stithatul, Cele tre; sute de capete... ÎL, 2. 

3 Cuvinte despre sfintele nevoinţe, 72. 

4 Capete despre dragoste, IV, 100; Epistole, 2. 

5 C£. Sf. loan Scărarul, Scara, XXX, 3; Sf. Diadoh al Foticeii, 
Cuvânt ascetic... în o sută de capete, 4, 89. 

$ Omilii la Ecleziast, VII. 

pe om asemenea Făcătorului oamenilor prin asemăna- 
rea deplină în bine cu Dumnezeu, atât cât îi este omu- 
lui cu putință. 

Altfel spus, iubirea îl îndumnezeiește pe om mai 
mult decât oricare altă virtute, pentru că „Dumnezeu 
este iubire”. După cum spune Sfântul Maxim, „nimic 
nu e atât de mult după chipul dumnezeiesc ca dumne- 
zeiasca iubire [...], nimic mai înalt lucrător spre îndum- 
nezeirea oamenilor”?; ea „îl leagă de Dumnezeu și îl face 
dumnezeu pe iubitorul de Dumnezeu”3; ea desăvârșește 
până într-atât firea omenească, încât „o face să se arate 
una și aceeaşi, prin har, cu firea dumnezeiască”f. Iubirea 
prin sine însăși e îndumnezeitoare, pentru că-l face pe 
cel ce-o are părtaş al unei însușiri dumnezeiești”, întâia 
între toate; apoi prin virtuți, soaţe și fiice ale ei, „din ca- 
re și prin care — după cum scrie Sfântul Maxim — năs- 
cându-se harul iubirii, călăuzește spre Dumnezeu, în- 
dumnezeindu-l pe omul pe care EI l-a făcut”*. 


! Epistole, 2; cf. Capete despre dragoste, UI, 25. 

2 Epistole, 2. 

5 Ibidem. 

1 Ambigua, 41, PG 91, 1308B; cf. Clement Alexandrinul, Care 
bogat se va mântui ?, 27, 3. 

5 Maxim Mărturisitorul, Epistole, 2. 

6 Ibidem. 

Practicile caritabile în 
Biserica Ortodoxă 


Se cade ca de la bun început să risipim o neînțelegere 
manifestată în mod curent în ceea ce priveşte locul prac- 
ticilor caritabile în Biserica Ortodoxă. În Occident ade- 
seori se crede că Biserica Ortodoxă este mai mult „con- 
templativă” decât „activă” și că are în privința carității o 
concepție mai curând interiorizată decât exteriorizată, 
mai degrabă personală decât socială, duhovnicească, și 
nu instituţională. 

Această impresie a fost generată de faptul că multe 
dintre Bisericile Ortodoxe au trăit o mare parte a seco- 
lului al XX-lea sub regimuri comuniste, care toate ur- 
măreau să reducă locul și, prin urmare, și influența și ac- 
ţiunea Bisericii în sânul societății. 

Dar putem observa că, în ţările care n-au avut astfel 
de regimuri, acţiunea caritabilă a fost întotdeauna foarte 
prezentă şi manifestă pe plan „exterior”, social și institu- 
ţional, și că ea a revenit în ţările eliberate în prezent de 
sub jugul comunist, în care renasc și se dezvoltă sub egi- 
da Bisericii, şi cu participarea a numeroși clerici și laici, 
spitale, orfelinate, creșe, adăposturi, centre de educare, 
instituţii de ajutorare a celor lipsiţi de cămin şi de veni- 

turi, a vârstnicilor, copiilor bolnavi, a tinerilor rupţi de 
familia lor, a drogaţilor, a prizonierilor și a tuturor per- 
soanelor defavorizate, excluse din societate sau care au 
nevoie de ajutor. 

O astfel de acţiune caritabilă, manifestată pe plan so- 
cial şi organizată instituțional, corespunde de altfel unei 
vechi și îndelungate tradiţii în Răsăritul creștin. Sfântul 
Vasile cel Marc, care a trăit în secolul al IV-lea, este în- 
deosebi cunoscut drept un organizator neobosit al unor 
astfel de instituţii de ajutorare a săracilor și fondator al 
primelor spitale.! 

Câr priveşte ideea însăși că Biserica Ortodoxă ar fi 
mai curând „contemplativă” decât „activă”, având de- 
spre caritate o concepţie mai degrabă interiorizată decât 
exteriorizată, spirituală, iar nu instituţională, este falsă 
într-un sens și adevărată în altul. 

E falsă dacă se înţelege prin aceasta că acțiunea e res- 
pinsă în numele contemplaţiei, în schimb e adevărată 
dacă se consideră că, în perspectivă ortodoxă, acţiunea 
nu poate fi niciodată autonomă, ci trebuie să fie întot- 
deauna întemeiată pe o raportare la Dumnezeu, care 
acordă valoare spirituală relaţiei cu celălalt. 

Aceasta înseamnă așadar o prioritate „logică” a cari- 
tăţii trăite lăuntric în raport cu aceea exteriorizată prin 


1'T:S. Miller, istoric al medicinei, scrie în acest sens: „Acele xe- 
nones bizantine reprezintă nu doar primele instituţii publice care 
ofereau îngrijiri medicale bolnavilor, ci şi curentul principal al dez- 
voltării spitalicești de-a lungul Evului Mediu, din care atât Occi- 
dentul latin, cât și Orientul musulman s-au inspirat pentru propri- 
ile lor înzestrări medicale” (7Be Birth of the Hospital în the Byzan- 
tine Empire, Baltimore, 1985, p. 4). A se vedea şi H. Sigerist, „An 
Outline of the Development of the Hospital”, Bu//erin of:be Histo- 
7y of. Medicine, &, 1936, p. 579). 

acţiune, dar nu implică în nici un caz o opoziţie și cu 
atât mai puţin o excludere a acesteia din urmă de cea 
dintâi. Caritatea „interioară” și caritatea „exteriorizată” 
apar ca două modalităţi complementare și indisociabi- 
le: caritatea ca atitudine spirituală interioară se exterio- 
rizează în comportament, acțiune și vieţuire exterioară, 
pe care le inspiră, le orientează, le dinamizează și le spiri- 
tualizează; iar acestea, la rândul lor, concretizează și au- 
tentifică atitudinea interioară. 

"Tot așa, ideea că atitudinea „personală” este mai im- 
portantă în ochii Bisericii Ortodoxe decât activitatea 
„socială” este şi ea falsă dacă se înţelege prin aceasta se- 
pararea sau chiar opoziţia celor două, și adevărată dacă 
se consideră că activitatea socială, în perspectivă crești- 
nă, nu poate fi niciodată impersonală și trebuie așadar 
să ia întotdeauna forma unor raporturi care au drept iz- 
vor și ţel persoanele aflate în relație. "Trebuie, pe de altă 
parte, să subliniem faptul că nu doar concepția creştină 
despre caritate implică un raport concret cu aproape- 
le, ci și întreaga viaţă creștină. După cum voi arăta în 
continuare, teologia ortodoxă contemporană a valori- 
zat puternic concepţia despre viața spirituală ca viață de 
comuniune, tradusă prin trecerea de la un mod de exis- 
tență individual, marcat de plierea pe sine, la un mod 
de existență personal, marcat de deschiderea către celă- 
alt și relația cu el. Această concepţie e nemijlocit anco- 
rată în Sfânta Scriptură, pentru că unul dintre textele 
majore în ceea ce priveşte acţiunile caritabile, pilda sa- 
marineanului milostiv (Le. 10, 25-37), învaţă că în fap- 
tele de caritate relaţia personală și concretă cu aproapele 
este esenţială. Întrebarea Domnului: Care dintre acești 
trei ţi se pare că a fost aproapele celui căzut între tâlhari? 

indică, prin inversiunea neașteptată pe care o comportă, 
că nu cel căzut în mâinile tâlharilor este aproapele celor 
trei oameni care au trecut pe lângă el, ci acela care i-a 
venit în ajutor se arată a fi aproapele celui aflat în ne- 
voie. Această inversiune vrea să semnifice că aproapele 
nu există ca realitate generală și abstractă, exterioară no- 
uă, ci doar ca persoană unică și concretă, cu care noi in- 
trăm într-o relaţie de asemenea concretă. A iubi întreaga 
umanitate sau a-i iubi pe oameni în general înseamnă a 
nu iubi pe nimeni. Aproapele nu există ca atare pentru 
mine decât într-o relaţie personală, reală și nemijlocită, 
în care mă fac eu însumi aproapele lui, prin legătura pe 
care o stabilesc cu el, prin ajutorul pe care i-l dau, prin 
prezenţa mea iubitoare pe care îl fac s-o simtă. 
Consideraţiile precedente nu exclud dimensiunea in- 
stituțională a practicilor caritabile: instituţiile religioase 
trebuie să fie un mod de concretizare a vieții spirituale, 
dând carităţii posibilitatea de a se exersa cu o mai mare 
eficacitate. Ele subliniază însă faptul că viaţa spirituală 
trebuie în mod constant să inspire și să anime instituţiile, 
dat fiind riscul ca acestea să se înțepenească într-o func- 
ţionare autonomă și „birocratică”; aceste consideraţii ne 
semnalează și faptul că relaţiile personale nu trebuie nici- 
odată să cedeze locul unor structuri impersonale. 
Perspectiva ortodoxă afirmă, așadar, că dimensiunea 
interioară sau subiectivă a carităţii şi dimensiunea sa ex- 
terioară sau obiectivă sunt inseparabile, dar insistă, fără 
nici o îndoială, asupra faptului că lucrul acesta e valabil 
în ambele sensuri. Dacă este adevărat că iubirea aproa- 
pelui trăită interior trebuie exprimată exterior în mod 
concret, practicile caritabile nu pot avea însă o dimen- 
siune pur obiectivă. Din perspectivă ortodoxă, practi- 

cile caritabile nu capătă un sens creştin decât printr-un 
raport cu Dumnezeu, trăit în mod subiectiv de cel ca- 
re le împlineşte, în care acestea să-și afle izvorul, înfăp- 
tuirea și țelul, ceea ce le deosebeşte de actul filantropic, 
de acţiunea umanitară şi de ajutorul social lipsite de o 
perspectivă creştină. De aceea, din punct de vedere or- 
todox, nu poate exista o acţiune caritabilă pur instituţi- 
onală, obiectivă și autonomă, care să nu implice în mod 
activ, în însăși săvârşirea ei, viaţa spirituală a celor ce o 
împlinesc, singura care îi poate acorda semnificația și 
valoarea ei creştină. 

Trebuie să notăm şi faptul că Părinţii — care, urmând 
Scripturii, dau în general numele de „milostenie” acți- 
unilor caritabile (nume care trebuie înţeles într-un sens 
mai larg și pozitiv, iar nu în sensul strict și oarecum pe- 
iorativ, de „pomană”, pe care l-a dobândit în zilele noas- 
tre) — insistă asupra semnificației spirituale pe care o are 
pentru cel care o împlinește. „Milostenia” face parte din 
procesul de transformare spirituală a creștinului. Ca să 
arate limpede acest lucru, Sfântul loan Gură de Aur fa- 
ce o afirmaţie ce poate părea paradoxală și chiar șocantă 
dacă nu se ţine seama de contextul și intenţia ei pedago- 
gică; astfel, el spune că: „Dumnezeu a poruncit miloste- 
nia nu atât pentru ajutorarea nevoiașilor, cât pentru fo- 
losul duhovnicesc al celor ce o fac.”! De aceea, potrivit 
naturii ei, milostenia nu este activism, ci virtute?, adică, 
mai înainte de orice, o bună obișnuinţă a sufletului. Es- 
te însă de la sine înţeles că această bună obișnuinţă a su- 


1 Despre milostenie, IV; cf. Omilii la I Corinteni, XXL, 6; Omilii 
Ia Romani, XIX, 7. 

2 A se vedea studiul nostru 7herapeutique des maladies spirituel- 
les, Paris, 1997, pp. 598-607. 

fletului, dacă e după dreptate, se arată în chip firesc în 
fapte, care devin şi ele o bună obișnuință.! 
Dimensiunea nu doar activă, ci și materială a practi- 
cilor caritabile se explică mai cu seamă prin faptul că ele 
se adresează cel mai adesea aproapelui ca om care vieţu- 
iește în trup, străduindu-se să răspundă suferințelor și 
nevoilor vitale pe care acesta le resimte trupeşte. După 
cum am arătat în altă parte?, tradiţia ortodoxă acordă 
trupului un loc şi o valoare importantă. Spre deosebi- 
re de curentele filosofice sau sectare care devalorizează 
trupul, antropologia Sfinţilor Părinţi răsăriteni nu doar 
că subliniază cu putere faptul că făptura umană este în 
chip indisociabil duh, suflet și trup, şi că trupul este o 
dimensiune inalienabilă a persoanei, ci și afirmă cu în- 
drăzneală că omul a fost creat — și deci constituit — după 
chipul lui Dumnezeu chiar și în ceea ce privește trupul 
său.” Faptul că întruparea stă în centrul credinţei crești- 
ne a întărit puternic această valorizare a trupului, pen- 
tru că de aici se vede că Hristos a mântuit și a îndumne- 
zeit în Sine întreaga natură umană, și astfel a mântuit şi 
a îndumnezeit potenţial trupul fiecărei ființe omenești. 
Această valorizare a trupului a făcut ca, în mod firesc, 


! A se vedea, de pildă, Sf. loan Gură de Aur, Ommi/ie la cuvintele: 
«Având acelaşi duh al credinței», LL, 12; Omilii la Matei, L, 4; Omi- 
fii la loan, XXIII, 3. 

? A se vedea Ceci est mon corps. Le sens chrătien du corps selon les 
Pbres de l'Eglise, Geneva, 1996; Le Chretien devant la maladie, la 
souffrance et la mort, Paris, 2002. 

3 A se vedea, de pildă, Sf. Irineu de Lyon, Contra ereziilor, V, 6, 
1-2; 16, |; Demonstrația credinței apostolice, 11; SE. loan Gură de 
Aur, Omilii la Facere, VII, 3; Sf. Grigorie de Nyssa, Despre facerea 
omului, XII; SE. Grigorie Palama, Prosopopee; Sf. Nicolae Cabasila, 
Despre viața în Hristos, VL, 91-92. 

grija față de trupul aproapelui să fie socotită de tradiția 
ortodoxă drept o dimensiune fundamentală a practici- 
lor caritabile.! 

Totuși Biserica Ortodoxă nu consideră fapta de mi- 
lostenie dintr-un punct de vedere exclusiv material și nu 
uită faptul că omul nu se hrănește numai cu pâine (cf. 
Deut. 8, 3; Mt. 4, 4). Dacă putem defini practicile ca- 
ritabile drept un ajutor acordat aproapelui, acest ajutor 
trebuie să răspundă tuturor nevoilor sale, care privesc 
toate laturile fiinţei lui: nevoi materiale? (hrană, îngriji- 
rea trupului, locuinţă, loc de muncă etc.), dar, după cum 
subliniază adesea Părinţii, și nevoi spirituale: aducându-l 
la Dumnezeu, dacă s-a înstrăinat de EI, contribuind la 
îngrijirea bolilor sale spirituale“ și la sporirea lui duhov- 
nicească, dorindu-i mântuirea”, ajutându-l prin cuvânts, 
slujire” şi mai ales prin rugăciune. E de la sine înţeles că 
aceste activități trebuie săvârșite în mod gratuit (cf. Mt. 
10, 8), numai și numai spre binele și folosul aproapelui, 
în deplin respect față de libertatea sa personală. Practici- 
Je caritabile cer din partea celui ce le împlinește ca latu- 


1 A se vedea studiul nostru, ZPeo/ogie de la maladie, Paris, 2001, 
cap. 3. 

2 Cf. 1] Cor. 8, 13-15; Sf. Maxim Mărturisitorul, oc. cit., 26. 

3 Cf. Sf. Vasile cel Mare, Regu/ile mici, 176. 

4 Cf. Sf. loan Gură de Aur, Omifii la loan, VIII, 3; Sf. Maxim 
Mărturisitorul, Capete despre dragoste, |, 25; IV, 83; Sf. Varsanufie, 
Epistole, 315. 

5 C£. Evagrie, Cuvânt despre rugăciune, 122; Sf. Maxim Mărtu- 
risitorul, Capere despre dragoste, |, 13; Sf. Simeon Noul Teolog, Ca- 
teheze, VIII, 59 ş.u. 

6 Cf. Sf. Maxim Mărturisitorul, Capete despre dragoste, |, 26; Sf. 
Macarie cel Mare, Omilii duhovniceşti (Col. 1]), XL, 6. 

7 Cf. Sf. Maxim Mărturisitorul, Capete despre dragoste, |, 26. 

3 Cf. Mt. 5, 44, 

ra materială să fie dublată de o latură deopotrivă afecti- 
vă şi spirituală, pe care o putem exprima prin cuvântul 
„compătimire”. "Trebuie să amintim în această privinţă 
faptul că dacă practicile caritabile sunt în mod obișnu- 
it desemnate, în Scriptură şi în scrierile patristice, prin 
cuvântul „milostenie”, termenul grec din care provine — 
eleemosune — înseamnă, pe lângă fapta de milostenie, și 
„milă”, „compătimire”. Altfel spus, practicile caritabile 
constau și în sprijinul psihologic, și în ajutorul duhovni- 
cesc acordate aproapelui sub forma consolării și a îmbăr- 
bătării sale.? În toate acestea, ele implică un angajament 
personal, care nu poate lipsi din nici o operă caritabilă, 
pentru că iubirea este fundamental dăruire de sine. Să ne 
amintim aici de cuvântul Domnului, care zice: Daţi mi- 
lostenie întâi pe cele dinăuntru (Lc. 11, 41). 

În fine, iubirea de aproapele, caritatea, socotită în 
spiritualitatea ortodoxă drept suma tuturor virtuţilor, 
implică o multitudine de simţiri și purtări duhovnicești 
care trebuie să se manifeste în practicile caritabile, po- 
trivit oglinzii pe care ne-o pune înainte Apostolul Pavel, 
spunând: Dragostea îndelung rabdă; dragostea este bine- 
voitoare, dragostea nu pizmuieşte, nu se laudă, nu se tru- 
feste. Dragostea nu se poartă cu necuviință, nu caută ale 
sale, nu se aprinde de mânie, nu gândeşte răul. Nu se bu- 
cură de nedreptate, ci se bucură de adevăr. Toate le suferă, 
toate le crede, toate le nădăjduiește, toate le rabdă (| Cor. 
13, 4-7). Caritatea, potrivit Părinților, se arată mai ales 
prin bunăvoință, bunătate, blândeţe, răbdare, compăti- 
mire, binefacere... 


1 Cf, Sf. loan Gură de Aur, Despre dragostea cea desăvârşită, 1; 
Sf. loan Scărarul, Scara, IV, 40; Sf. loan de Gaza, Epistole, 339. 
2 Cf. Sf. loan de Gaza, Fpisole, 315. 

Practicile caritabile, ca gesturi exterioare, se înteme- 
iază, sunt condiţionate şi cer în prealabil o lucrare lăun- 
trică, asupra sufletului, din care se nasc aceste stări du- 
hovnicești pomenite mai sus, pe care tradiţia spirituală 
ortodoxă o numește chiar praxis; lucrare ascetică de cu- 
răţire a sufletului de patimi, care sunt forme de alipire 
de sine sau de lumea privită în afara lui Dumnezeu. Pă- 
rinții spun că dragostea desăvârșită nu se arată decât în 
omul care s-a curăţit de toate patimile sale, căci numai 
aşa poate să se lepede de sine, să se deschidă și să se dă- 
ruiască cu totul, intrând într-o relaţie de unire curată și 
mărinimoasă cu aproapele şi cu Dumnezeu. 

Acestea fiind spuse, putem acum arăta mai direct care 
sunt principiile propriu-zis teologice care inspiră practi- 
cile caritabile, în perspectivă ortodoxă. Aceste principii 
teologice sunt ancorate într-o tradiţie deopotrivă scrip- 
turistică și patristică, dar sunt alimentate și de viața Bi- 
sericii în Duhul Sfânt, aAându-și, așadar, în fiecare epo- 
că expresii noi. De aceea, alături de referinţele patristice, 
se cade să facem loc și reflecţiilor teologiei moderne, ca- 
re se arată a fi deosebit de bogate pe această temă. 


Primul temei al iubirii de aproapele este asemănarea 
cu Dumnezeu pe cât îi stă omului în putință: precum es- 
te Acela, așa suntem şi noi în lumea aceasta (| n 4, 17). 

a) Aceasta înseamnă pentru om conformarea purtării 
sale faţă de semenii săi cu purtarea Persoanelor Preasfin- 
tei "Treimi una faţă de cealaltă. Hristos ne dă EI Însuși 
pildă în această privinţă: Precum M-a iubit pe Mine Ta- 
tăl, aşa v-am iubit şi Eu (n 15, 9). Mulţi teologi orto- 
docși moderni au insistat asupra faptului că viaţa creș- 
tină trebuie să aibă drept model viaţa trinitară, care este 

mai înainte de orice o viaţă de iubire reciprocă, pentru 
că, așa cum ne descoperă Evanghelistul loan, Drmnezew 
este iubire (| In 4, 8). 

b) Este, de asemenea, conformare la iubirea lui Dum- 
nezeu faţă de oameni. 

Mai întâi, conformare la iubirea Tatălui, Care pe În- 
suși Fiul Său L-a dat pentru oameni, după cum scrie 
Evanghelistul loan: Întru aceasta s-a arătat dragostea lui 
Dumnezeu către noi, că pe Fiul Său cel Unul-Născut L-a 
trimis Dumnezeu în lume, ca prin El viată să avem. În 
aceasta este dragostea, nu fiindcă noi am iubit pe Dumne- 
zeu, ci fiindcă El ne-a iubit pe noi şi a trimis pe Fiul Său 
jertfă de ispășire pentru păcatele noastre. Iubiţilor, dacă 
Dumnezeu astfel ne-a iubit pe noi, şi noi datori suntem să 
ne iubim unul pe altul | In 4, 9-11; cf. In 3, 16). 

În al doilea rând, conformare la iubirea Fiului, Care, 
pentru noi, oamenii, S-a întrupat de bunăvoie, a îndurat 
Patimile și a murit pe cruce. „Iubirea L-a făcut pe Fiul cel 
iubit al lui Dumnezeu să Se pogoare printre noi”, spune 
Sfântul loan Gură de Aur.! Însuși Domnul pune drept te- 
melie a iubirii de semeni dragostea Sa pentru noi: Precum 
v-am iubit Eu pe voi, aşa să vă iubiţi și voi unul pe altul (|n 
13, 34); Aceasta este porunca Mea: Să vă iubiti unul pe altul, 
precum v-am iubit Eu (|n 15, 12). Şi, întemeiat pe această 
temelie, Apostolul Pavel învaţă, spunând: Umbla întru 
iubire, precum și Eristos ne-a iubit pe noi (Efes. 5, 2). 

În al treilea rând, conformare la iubirea Duhului 
Sfânt, Dătătorul iubirii celei dumnezeiești, Izvorâtorul 
iubirii oamenilor întreolaltă și al iubirii lor de Dumne- 
zeu (cf. Gal. 5, 22). 


1 Despre dragostea cea desăvârșită, 1; cf. Sf. Maxim Mărturisito- 
rul, Epistole, 2. 

Neîndoios, există „locuri” în care ne este ușor să ne 
arătăm iubirea: Biserica, cuplul, familia. Când e vorba de 
binefaceri, iarăşi, suntem tentaţi să-i ajutăm cu dragoste 
pe cei apropiaţi nouă, de un neam cu noi, ori de-o cre- 
dință, sau care au aceleași crezuri politice ca noi. Când e 
vorba de ajutorul social, anumite partide, sau ONG-uri- 
le, în cazul ajutoarelor umanitare, au cedat în ultimii ani 
acestei tentaţii selective. Însă perspectiva creştină exclu- 
de o astfel de triere. Se cade să nu uităm că iubirea de 
aproapele, potrivit Scripturii și Sfinţilor Părinţi, înseam- 
nă iubirea tuturor oamenilor, fără excepţie, în mod egal. 
Porunca de a ne iubi vrăjmașii, dată în Evanghelii (cf. 
Mt. 5, 43-44; Le. 6, 27-36) şi de Părinţi — îndeosebi de 
Sfântul Siluan Athonitul, în vremea noastră! — subliniază 
acest caracter universal al iubirii care nu cunoaște hotar. 
Acesta este semnul iubirii creștine (cf. Mt. 5, 43); în vre- 
me ce păcătoşii, după cum spune Domnul, aleg pe cine 
să iubească (cf. Lc. 6, 32-35) şi imbesc pe cei care îi iubesc 
pe ei (Le. 6, 32), „prietenii lui Hristos iubesc din inimă 
pe toţi”, după cum spune Sfântul Maxim”, care defineș- 
te iubirea drept „deplina bunăvoință faţă de tot neamul 
omenesc”? și, legat de aceasta, spune că e cu neputinţă să 
aibă dragoste desăvârșită „cel ce nu iubește pe toți oame- 
nii la fel”. 'Tot așa cugetă mulţi alți Părinţi”, și o astfel de 
iubire e ţinta vieţuirii creștine. 

! A se vedea cartea noastră 5fântul Siluan Athonitul, Paris, 2001, 
cap. 3. 

2 Capete despre dragoste, IV, 98. 

* Epistole, 2. 

4 Capete despre dragoste, |, 61; cf. 17,71. 

5 A se vedea, de pildă: Sf. loan de Gaza, Epistole, 339; Sf. Isaac 


Sirul, Cuvinte despre nevoinţă, 56: „Milostiv este cel ce nu deosebește 

Faptul că iubirea desăvârșită stă în iubirea deopotrivă 
a tuturor oamenilor are un fundament teologic în dra- 
gostea lui Dumnezeu față de toți oamenii, fără excepție. 
Iubiţi pe vrăjmașii voştri și nu doar pe cei care vă iubesc 
pe voi, îndeamnă Domnul, ca să fiți fiii Tatălui vostru 
Celui din ceruri, că El face să răsară soarele peste cei răi şi 
peste cei buni și trimite ploaie peste cei drepti şi peste cei ne- 
drepți (Mt. 5, 45), că EI este bun cu cei nemulțumitori şi 
răi (|. 6, 35). La Sfântul Maxim aflăm această tâlcuire: 
„E cu neputinţă să aibă dragoste desăvârșită acela care nu 
iubeşte pe toţi oamenii la fel, asemenea lui Dumnezeu, 
Care iubește pe toți oamenii la fel și vre ca tozi să se mân- 
ruiască și la cunoștința adevărului să vină (Mt. 4, 44). 

Un alt motiv pentru care iubirea desăvârșită îi îm- 
brăţişează pe toţi oamenii la fel este acela că toți oame- 
nii sunt ființial egali și sunt cu toţii de una și aceeași fi- 
re. „Suntem cu toții de-o ființă, mădulare unii altora. 
De aceea se cuvine să ne iubim din toată inima unii pe 
alţii”, scrie Sfântul Antonie cel Mare.? Sfântul Maxim 
Mărturisitorul spune în același sens că „dragostea desă- 
vârşită nu sfâșie firea cea unică a oamenilor, luându-se 
după părerile și înclinările diferite ale voii lor. Ci pri- 
vind pururi la ea, iubește pe toţi oamenii la fel”. „Cel 
desăvârșit în iubire — spune el iarăși — [...] nu mai cu- 


cu cugetarea pe unul de altul, ci are milă de toţi”; 1bi4,, 43: „Cel ce 
iubeşte pe toți deopotrivă[...], fără deosebire, a ajuns la desăvârșire.” 

! Capete despre dragoste, |, 61; cf. 71. 

> Epistole, IV, 9. Ă 

> Capete despre dragoste, |, 71; cf. Epistole, 1: iubirea stă în a-i 
cinsti pe toţi oamenii, „după cum o cere rațiunea firii, care dă ca 
lege deopotriva cinstire şi taie de la fire orice inegalitate apărută în . 
fiecare prin prejudecată şi îi adună pe toți în ea prin puterea cea 
una a identității”. 

noaște deosebirea între sine și altul, între rob și slobod, 
între bărbat și femeie [...], ci, căutând la firea cea una a 
oamenilor, priveşte pe toţi la fel și are faţă de toţi aceeași 
dragoste.”! Așa fac sfinții, care, după cum spune Sfântul 
loan Gură de Aur, se poartă „de parcă neamul omenesc 
n-ar fi decât o singură făptură?. Şi pilda lor se cade s-o 
urmeze toţi creștinii: „Pe toți oamenii noi, credincioșii, 
trebuie să-i vedem ca pe unul”, îndeamnă Sfântul Sime- 
on Noul Icolog.? 

După cum tâlcuiește Sfântul Antonie cel Mare, pen- 
tru că toți oamenii sunt de aceeași „fire duhovnicească”, 
„cel care păcătuiește față de fratele păcăruiește faţă de si- 
ne; cel care greșeşte aceluia, sieși își greșește; iar cel ce fa- 
ce bine aproapelui, sieși își face bine”; sau, iarăși: „cel ce 
știe să se iubească pe sine și pe ceilalți îi iubește””, și in- 
vers. Aşa trebuie înțeles cuvântul lui Evagrie Ponticul, ca- 
re spune că acela e creștin desăvârşit „care se socotește pe 
sine una cu toţi, ca unul care s-a deprins a se vedea pe si- 
ne necontenit în fiecare”5. Această foarte veche învățătură 
patristică se regăsește la bărbaţii duhovnicești dreptmări- 
tori din vremea noastră, ca, de pildă, la Arhimandritul 
Sofronie, care spune: „Cea de-a doua poruncă: Iubește pe 
aproapele tău ca pe tine însuţi [...] pune în lumină deofi- 
ințimea neamului omenesc, unitatea ontologică a între- 
gii existențe omenești. Împlinită în viaţă, această poruncă 
face ca întreaga omenire să fie un singur Om.”* 


! Capete despre dragoste, II, 30; cf. Epistole, 2. 

2 Tâlcuire la Psalmul 9, 3. 

3 Capete teologice, gnostice şi practice, UL, 3. 

1 Epistole, IV, 7. 

5 Cuvânt despre rugăciune, 130. 

6 La Fălicite de connaitre la voie, Geneva, 1988, p. 20; cf. Voir 
Dieu tel quiil est, Geneva, 1984, p. 184. 

Această esență sau natură care dă unitatea fundamen- 
tală a neamului omenesc şi întemeiază între oameni o 
solidaritate în același timp ontologică și spirituală nu es- 
ce altceva decât chipul lui Dumnezeu, care constituie și 
definește fundamental natura umană și se regăseşte în fi- 
ecare om. Şi fiecare om, chiar redus la o condiţie materi- 
ală, psihologică, psihică, morală sau spirituală extrem de 
degradată, rămâne purtător al acestui chip al lui Dum- 
nezeu, de nerăpit și de neșters în el, chiar dacă strălucirea 
lui păleşte ori nu se împlinește după cum s-ar cuveni. 

A-l iubi pe aproapele înseamnă, așadar, a-L iubi pe 
Dumnezeu prezent în el prin chipul Său. De aceea, în- 
dată după ce spune: „suntem cu toţii de-o ființă”, Sfân- 
tul Antonie adaugă: „să ne iubim, așadar, din toată ini- 
ma unii pe alții; cu adevărat, cine-și iubeşte aproapele Îl 
iubeşte pe Dumnezeu, și cine iubește pe Dumnezeu pe 
sine se iubește.”! Tot așa cugetând, Evagrie Ponticul scrie 
că „lucrarea iubirii este să se dăruiască fiecărui chip al lui 
Dumnezeu aproape în aceeași măsură în care s-ar dărui 
Prototipului”?, fericindu-l pe cel „care socotește pe toți 
oamenii ca Dumnezeu, după Dumnezeu”. Se vede aici 
că temeiurile antropologice ale iubirii de aproapele po- 
menite mai sus își au și ele un temei teologic. 

Dacă un întreg curent al spiritualităţii ortodoxe a in- 
sistat asupra unității de natură a oamenilor și asupra fap- 
tului că această natură este după chipul lui Dumnezeu, 
un alt curent, îndeosebi în epoca noastră — reprezentat 


1 Epistole, IV, 9. A se vedea și Sf. Isaac Sirul: Dumnezeu „Se bu- 
cură când vede pe cineva că odihneşte chipul Lui şi-l cinstește pe 
acesta pentru EI” (Cuvinte despre nevoinţă, 5). 

2 Tratatul practic, 89. 

3 Cuvânt despre rugăciune, 21. 

de Vladimir Loskyi, Părintele Dumitru Stăniloae?, Ar- 
himandritul Sofronie?, Mitropolitul loan Zizioulast sau 
Hristos Yannaras? — a insistat asupra faptului că omul es- 
te deopotrivă după chipul lui Dumnezeu şi ca persoană, 
pentru că Dumnezeu nu este doar o ființă sau o natură, 
ci o Treime de Persoane. De aceea acești teologi aleg să 
vorbească despre om ca fiind după chipul Sfintei Treimi. 

În același timp, ei subliniază faptul că persoana nu 
există decât în relaţie cu alte persoane și nu se împlineș- 
te decât „în comuniune” cu ele. Afirmarea comunităţii 
de natură permite fondarea iubirii pe identitatea de sine 
şi exprimarea deopotrivă a unităţii și a egalităţii absolute 
a tuturor oamenilor. Afirmarea unicităţii și a diversităţii 
personale permite evitarea riscului unei concepții fuzi- 
onale și reductive a iubirii de aproapele, şi fondarea ei 
pe respectul deosebiri sale, ca și pe valoarea absolută pe 
care o are în calitate de persoană unică și de neînlocu- 
it. Cele două perspective, complementare, permit con- 
ceperea iubirii dintre oameni potrivit modelului iubirii 
intratrinitare, caracterizată prin unitate în deosebire și 
deosebire în unitate, o unitate fără confundare și o de- 
osebire fără separare. În această privință, Arhimandri- 
tul Sofronie spune că: „În Sfânta 'Ieime, fiecare Ipostas 
conţine în el întreaga plenitudine absolută a celorlalte 
două, fără a le desfiinţa ori a le reduce la un singur con- 


! A se vedea Theologie mystique de | “Eglise 'Orient, Paris, 1944, cap. 
6 şi 8 şi A Limage et a la ressemblance de Dieu, Paris, 1967, cap. 6 și 7. 

2 A se vedea mai ales Ose comprendre que Je taime, Paris, 1983, 
passim. 

3 A se vedea mai ales La Fificite de connaître la voie, Geneva, 
1988, passim; Voir Dieu tel quil est, Geneva, 1984, passim. 

4 A se vedea mai ales L'Erre ecc/&sia/, Geneva, 1981, cap. 1. 

5 A se vedea mai ales La foi vivante de /'Eglise, Paris, 1989, cap. 7. 

ţinut, cel al propriei existenţe. Mai mult, fiecare Ipostas 
pătrunde deplin ființa celorlalte două, accentuându-le 
astfel propriul caracter ipostatic. Tot așa, în umanitatea 
pluriipostatică, fiecare persoană este chemată să conţină 
în ea întreaga plenitudine a ființei umane, fără a exclu- 
de în vreun fel celelalte ipostasuri, ci pătrunzând viața şi 
conţinutul lor ființial. Printr-o astfel de mișcare, accen- 
tuează și personalitatea celorlalți. În acest fel se formează 
o singură ființă, după chipul Fiinţei celei dumnezeiești, 
una în trei Ipostasuri, potrivit dogmei. Umanitatea tre- 
buie să fie o singură natură într-o multitudine de iposta- 
suri. Aceasta este ideea creatoare a lui Dumnezeu, Care 
l-a făcut pe om după chipul și asemănarea Sa.” 


Potrivit tuturor acestor fundamente pe care le-am 
evocat, în spiritualitatea ortodoxă iubirea de aproapele 
este profund legată de iubirea de Dumnezeu; cu adevă- 
rat, aproapele se cuvine iubit pentru Dumnezeu, în nu- 
mele lui Dumnezeu (ct. Mt. 18, 5; Lc. 9, 48); el trebu- 
ie privit şi cinstit ca făptură a lui Dumnezeu, prin fire 
după chipul Său, iar ca persoană, hărăzit asemănării cu 
E]. Departe de a-l deposeda pe semen de propria-i ființă 
sau de a-i relativiza propria realitate, lucrul acesta îi dă,” 
dimpotrivă, o valoare absolută. Folosindu-ne de acest 
cuvânt al lui Dostoievski: „Dacă Dumnezeu nu există, 
orice este îngăduit”, putem spune că în afara lui Dum- 
nezeu nu-i nimic care să fundamenteze valoarea absolu- 
tă a aproapelui, potrivit naturii și persoanei sale. 

Iubirea înseamnă a-l iubi pe aproapele în Dumne- 
zeu, dar și a-L iubi pe Dumnezeu în cel de lângă noi. 


! „Devenir porteur de toute la plenitude de Pftre divin et de 
Pftre incre”, Buisson ardent, 8, 2002, p. 44. 

Aşa se cuvin înțelese cuvintele Domnului, Care, îndem- 
nând la fapte de iubire, spune: Întrucât ați făcut unuia 
dintr-aceşti frați ai Mei, prea mici, Mie Mi-ai făcut. [...] 
Întrucât nu ați făcut unuia dintre acești prea mici, nici 
Mie nu Mi-ati făcut (c£. Mr. 25, 34-45). Adică, după 
cum zice Sfântul Vasile cel Mare, Domnul „priveşte bi- 
nefacerea ca şi cum I-ar fi fost făcută Lui”!. De aceea, tot 
el, în altă parte îndeamnă să slujim fraţilor „ca şi cum 
am aduce slujirea Însuși Domnului”?. Mai de-a dreptul, 
Ava Apollo spune „că trebuie să ne închinăm fraţilor ca- 
re vin la noi. Căci nu lor, ci lui Dumnezeu ne închinăm. 
Că, zicea, dacă ai văzut pe fratele tău, ai văzut pe Dom- 
nul Dumnezeul tăw5. Jar Sfântul Simeon Noul Teolog 
învaţă că „în fiecare [om] trebuie să vedem pe Hristos”*. 
Iubirea, după cum spune Apostolul Pavel, stă în a cu- 
noaşte că Hristos este întreg, în toți (cf. Gal. 3, 28). 
Aceasta înseamnă că iubirea de aproapele, sub orice 
chip s-ar arăta, dobândeşte preț dacă-i legată de iubirea 
lui Dumnezeu. Din aceasta cunoaștem că iubim pe fiii lui 
Dumnezeu, dacă iubim pe Dumnezeu şi împlinim porun- 
cile Lui, grăieşte Evanghelistul loan (1 În 5, 2). Aceas- 
ta înseamnă, așadar, că iubirea de aproapele trebuie în- 
totdeauna subordonată iubirii de Dumnezeu. Astfel, 
Sfântul Maxim Mărturisitorul, arătând pricinile pentru 
care „oamenii se iubesc unii pe alţii”, spune că singu- 
ra „vrednică de laudă” este iubirea celuilalt „de dragul 
lui Dumnezeu'5. După cum învaţă lisus, dragostea de 


1 Regulile mari, 3, 2. 

? Regulile mici, 160. 

3 Apofiegme, seria alfabetică, Apollo, 3. 

4 Capete teologice, gnostice şi practice, UL, 3; cf. ibidem, 96: Beca- 
re să-l vadă „pe fratele și pe aproapele său ca pe Dumnezeul său”. 


5 Capete despre dragoste, IL, 9. 

Dumnezeu este marea și cea dintâi poruncă (Mt. 22, 38), 
iar cea a iubirii aproapelui vine în urma ei, ca a doua (cf. 
Mt. 22, 39; Mc. 12, 31). lar Părinţii, amintind această 
ordine!, îndeamnă să ne ferim de ispita de a o schimba, 
iubind pe aproapele în uitare de iubirea lui Dumnezeu. 
Pe drept cuvânt ne atrag luarea-aminte, pentru că, du- 
pă cum arată Origen, „cel mai adesea iubirea multor oa- 
meni e plină de neorânduială, că pun pe primul loc cele 
ce trebuie iubite mai pe urmă, şi pe cele ce trebuie iubite 
mai întâi le lasă la urmă”?. Același lucru îl spune și Sfân- 
tul Isaac Sirul zicând că „frumoasă și vrednică de laudă 
este iubirea aproapelui când grija ei nu ne desface de iu- 
birea de Dumnezeu”. Sfântul Macarie Egipteanul spune 
și mai limpede: „Omul să caute înainte de toate și tot- 
deauna[...] sfânta iubire [de Dumnezeu], care e cea din- 
tâi și cea mai mare poruncă. [...] Prin ea se poate ușor 
împlini a doua poruncă, adică iubirea către aproapele. 
Căci cele dintâi trebuie puse înaintea celorlalte și pentru 
ele trebuie să ne străduim mai mult. Și așa după cele din- 
tâi vor urma cele de-al doilea. Dar dacă cineva nu se sâr- 
guiește pentru porunca aceasta dintâi şi mai mare, adică 
pentru dragostea către Dumnezeu [...], ci voiește să-și 
închine numai grija din afară slujirii celei de-a doua, îi va 
fi cu neputinţă să o împlinească pe cea de-a doua — care-i 
slujirea aproapelui — în chip sănătos și curat."î 

Iubirea de aproapele nu e sorbită și mistuită de iubi- 
rea datorată lui Dumnezeu; iubirea Lui nu ne scuteşte 


! Cf. Sf. Vasile cel Mare, Reguli/e mari, 1. 
2 Omilii la Cântarea cântărilor, LL, 8. 
3 Cuvinte despre nevoință, 73. 


î Parafrază... la cele cincizeci de cuvinte ale Sf Macarie Egiptea- 


nul, |]. 

de iubirea aproapelui. Pentru Părinţi și pentru întreaga 
tradiţie ortodoxă, iubirea de Dumnezeu are în ca și ce- 
re iubirea fratelui, ca unele ce sunt nedespărţite. Sfân- 
tul Maxim Mărturisitorul insistă îndeosebi asupra aces- 
tui lucru, spunând, de pildă: „Cel ce iubeşte pe Dum- 
nezeu nu poate să nu iubească și pe tot omul ca pe sine 
însuşi.”! Este urmată astfel nemijlocit învăţătura Sfân- 
tului loan Evanghelistul, care scrie în cea dintâi epistolă 
a sa: Dacă zice cineva: Iubesc pe Dumnezeu, iar pe fratele 
său îl urăște, mincinos este. [...] Cine iubeşte pe Dumne- 
zeu să iubească şi pe fratele său (| In 4, 20-21). Porunca 
de a-L. iubi pe Dumnezeu nu se împlineşte prin iubirea 
aproapelui și nici porunca de a-l iubi pe aproapele nu se 
împlineşte prin iubirea lui Dumnezeu, pentru că seme- 
nul nostru are o libertate și o viață menite să se desăvâr- 
şească în Dumnezeu, iar nu să se topească în El. 

Cu adevărat, oricâte chipuri ar avea, iubirea-i una 
după fire, obârşie și țel, căci dragostea cea una de la 
Dumnezeu izvorăşte și în Dumnezeu își află desăvâr- 
şit sfârșit.? 


1 Capete despre dragoste, |, 13. 
2 Cf. Sf. Maxim Mărturisitorul, Episzole, 2. 

Iubirea de vrăjmași 


Multe religii propovăduiesc iubirea aproapelui; sin- 
gur creştinismul cere iubirea vrăjmașilor. Noul 'esta- 
ment pare că se rupe în această privinţă de Vechiul 'Tes- 
tamenti, care prin legea talionului hotăra răzbunarea 
răului îndurat, poruncind: ochi pentru ochi, dinte pen- - 
tru dinte, mână pentru mână, picior pentru picior, arsură 
pentru arsură, rană pentru rană, vânătaie pentru vânăta- 
ie (leș. 21, 24-25). Însuşi Domnul arată ruptura şi no- 
utatea, spunând: Poruncă nouă dau vouă: [...] Precum 
v-am iubit Eu pe voi, așa să vă iubiți şi voi unul pe altul. 
Întru aceasta vor cunoaşte toți că sunteți ucenicii Mei, da- 
că veţi avea dragoste unii față de alții (n 13, 34-35); şi 
încă și mai limpede când dă învățătura Sa întemeietoare 
de nouă credinţă, pe care se cuvine să ne-o amintim în 
întregime, pentru că de aici izvorăște învățătura Părinți- 
lor: Azi auzit că s-a zis: „Ochi pentru ochi și dinte pentru 
dinte.” Eu însă vă spun vouă: Nu vă împotriviti celui rău; 
iar cui te loveşte peste obrazul drept, întoarce-i şi pe celă- 
alt [...] Aţi auzit că s-a zis: „Să iubeşti pe aproapele tău 
și să urăști pe vrăjmașul tău. ” lar Eu vă zic vouă: Iubiţi pe 

! Cf. Sf. Irineu de Lyon, Demonstrația propovăduirii apostolice, 
96; Sf. loan Gură de Aur, Despre desfătarea celor viitoare, 4. 

vrăjmaşii voştri, binecuvântaţi pe cei care vă blestemă, fa- 
ceţi bine celor care vă urăsc și rugaţi-vă pentru cei care vă 
vatămă şi vă prigonesc, ca să fiţi fiii Tatălui vostru Celui 
din ceruri, că EI face să răsară soarele peste cei răi şi pes- 
te cei buni și trimite ploaie peste cei drepți şi peste cei ne- 
drepți (Mt. 5, 38-39, 43-45). Și precum voiți să vă Jacă 
vouă oamenii, faceți-le şi voi asemenea; şi dacă iubiți pe cei 
care vă iubesc, ce răsplată puteţi avea? Căci și păcătoşii îu- 
besc pe cei care îi iubesc pe ei. Și dacă faceți bine celor care 
vă fac vouă bine, ce mulțumire puteti avea? Că şi păcătoşii 
acelaşi lucru fac (Lc. 6, 31-33). Și dacă îmbrățișați numai 
pe frații voştri, ce faceţi mai mult? Au nu fac şi neamuri- 
le acelaşi lucru? Fiţi, dar, desăvârșiţi, precum Latăl vostru 
Cel ceresc desăvârșit este (Mt. 5, 47-48). 

Legea talionului, după duhul ei, avea până la urmă 
rostul de a stăvili răutatea!; asupra celor drepți, așadar, 
ea nu avea putere, și ei nu i s-au supus, ca să împlineas- 
că lucruri mai mari, prefigurări ale dreptăţii lui Hristos.” 


' După cum spune Sf. loan Gură de Aur: „Legea veche a dat 
porunca aceasta nu ca să ne scoatem ochii unii altora, ci ca să ne 
stăpânim mâinile. Că frica de a nu ni se scoate ochii ne oprește de a 
scoate și noi ochii altora” (Omi/ii (a Marei, XVIII, 1). 

2 Astfel, Sf. loan-Gură de Aur îl dă drept pildă pe Prorocul Sa- 
muel, care le răspunde vrăjmașilor prin rugăciune către Domnul (cf. 
I Reg. 8, 7); pe Moise, care cere de la Dumnezeu: Rogu-mă acum, de 
vrei să le ierți păcatul acesta, iartă-i; iar de nu, şterge-mă şi pe mine din 
cartea Ta, în care m-ai scris (leş. 32, 32) (La cruce și la tâlhar, |, 5; L, 
5; Omilii la loan, LXXI, 3), şi pe Losif care nu doar că-i iartă deșă- 
vârşit pe fraţii săi, trecând cu vederea greşeala lor, dar își arată mila și 
grija faţă de ei, îndemnându-i să nu se certe pe cale (cf. Fac. 45, 24) 
(Omilii la Facere, LXIV, 7; Omilii la loan, LXXL, 3); Sf. Isaac Sirul, 
la rândul său, îl dă drept pildă pe Prorocul Elisei, care vrăjmașilor 
săi, veniți să-l prindă, le-a dat mâncare şi băutură şi i-a lăsat să plece 


(cf. IV Reg. 6, 18, 23) (Cuvinte despre nevoinţă, 56). 

Înţeleasă însă după literă, făcea din răzbunare o lege a 
lui Dumnezeu, înmulţind la nesfârșit răutatea. Porunca 
lui lisus de-a întinde celălalt obraz celui care te lovește 
curmă și spulberă răul. lisus ne învaţă să nu răspundem 
răului cu rău, ci, mai mult încă, la rău să răspundem cu 
bine. Ucenicul lui Hristos se deosebește și de păcătoşi, 
și de păgâni, ca unul care nu se mărginește să iubească și 
pe cei care-i fac bine, ci se silește să iubească pe cei care-l 
urăsc și-i fac rău. E] este chemat să ajungă la desăvârși- 
rea lui Dumnezeu, Care Se poartă la fel cu toţi oamenii, 
fie buni, fie răi. 

Porunca de a ne iubi vrăjmaşii, legată de cea de-a do- 
ua poruncă (de a-l iubi pe aproapele ca pe noi înșine), 
dar și de prima (de a-L iubi pe Dumnezeu ca pe Cel ce 
iubeşte toate făpturile Sale), şi-a aflat, firește, un mare 
răsunet în învățătura Părinților. 


.. . 


1. Cine sunt vrăjmașii noștri 


Li ) 


Mai întâi de toate e important să știm cine sunt 
acești vrăjmași ai noștri pe care Domnul, și în urma Sa 
toți sfinţii, ne îndeamnă să-i iubim. 

a) Vrăjmașii noștri sunt, în primul rând, oamenii, 
mai mult sau mai puţin apropiaţi nouă, care ne urăsc, 
ne voiesc răul, vor să ne vatăme!, care ne prigonesc (cf. 
Mt. 5, 11), ne chinuiesc, ne blestemă (cf. Lc. 6, 28; 
Rom. 12, 14), ne ocărăsc? (cf. Mt. 5, 1; 1 Cor. 4, 12), ne 


! La întrebarea „Care sunt vrăjmașii pe care ni s-a poruncit să-i 
iubim?”, Sf. Vasile cel Mare răspunde astfel: „Propriu vrăjmașului: 
este să vatăme şi să pună la cale cele rele. Deci orice om care face rău 
cuiva, în orice chip; poate fi numit vrăjmaş” (Regu/i/e mici, 176). 

? Cf. Sf. Simeon Noul 'Ieolog, Czpere teologice, gnostice și prac- 
zice, |, 29; 92. 

vorbesc de rău (cf. Mt. 5, 11; 1 Ptr. 3, 16), ne nedrep- 
tățesc! sau se pornesc în tot chipul împotriva noastră. 
Tot vrăjmași ai noştri sunt cei care ne-au jignit, ne-au 
disprețuit, ne-au umilit, ne-au făcut să suferim, ne-au 
necăjit?, ca și cei care nu ne iubesc, ne nesocotesc și ne 
ocolesc.* 

b) În al doilea rând, dușmani ai noștri sunt cei care 
vrăjmășesc pe Dumnezeu, pe Hristos, dreapta credință 
şi Sfânta Biserică. Ne sunt vrăjmași pentru că, fiind noi 
mădulare ale Bisericii, aşadar ale trupului lui Hristos, iar 
prin credinţă fii ai lui Dumnezeu celui viu, vrăjmăşia lor 
e o suferință pentru trupul acesta duhovnicesc. 


2. Felul, chipurile şi treptele iubirii de vrăjmași 


Iubirea e o simţire a sufletului, și nu-s cuvinte s-o 
arate precum e. Putem să știm doar ce o naște şi în ce 
chip se arată. Și așa, luând aminte la cuvântul Părinților, 
pot fi înfățișate treptele iubirii de vrăjmași, de la cele de 
jos până la cele de sus. 

Prima treaptă, după Sfântul loan Gură de Aur, e să 
nu facem noi cei dintâi ceva rău.” 

A doua, după același sfânt, este să nu răsplătim răul 
îndurat cu un rău de aceeași măsură. 


! Ibidem, L, 29. 

2 C£, ibidem, |, 92. 

3 C£. ibidem, L, 29. 

4 O clasificare sistematică o aflăm la Sf. loan Gură de Aur, care 
ne înfăţişează nouă trepte (Omilii la Matei, XVIII, 4). 

5 S£. loan Gură de Aur, Omilii la Matei, XVIII, 4; Omilii la Fa- 
cere, XXVII, 8. 

6 Idem, Omilii la Matei, XVIII, 4. 

Primele două trepte nu par legate de iubirea de vrăj- 
mași, însă, de vreme ce pornirea de a-ţi ataca dușmanul 
ori de a te răzbuna e atât de instinctivă și spontană, e de 
folos să le pomenim aici, ca niște condiţii elementare; 
cu atât mai mult, cu cât legea vechi-testamentară a talio- 
nului, luară după literă, îndreptăţea o astfel de pornire. 

A treia treaptă este să nu te răzbuni defel!, lăsând 
pedeapsa răului în grija lui Dumnezeu, după cuvân- 
tul Apostolului: N răsp/ăzizi nimănui cu rău pentru rău 
(Rom. 12, 17); Nu vă răzbunaţi singuri, ci lăsați loc mâ- 
niei lui Dumnezeu, căci scris este: A Mea este răzbunarea; 
Eu voi răsplăti, zice Domnul (Rom. 12, 19). "Tot așa în- 
vaţă și Sfântul Isaac Sirul, zicând: „Lasă-te prigonit și nu 
prigoni. Lasă-te răstignit și nu răstigni. Lasă-te nedrep- 
tățit și nu nedreptăți. Lasă-te clevetit și nu cleveti.”? 

A patra treaptă este să nu te împotriveşti celui ce-ţi vrea 
răul, după cuvântul Mântuitorului, Care spune: Fr însă 
vă spun vouă: Să nu staţi împotriva celui rău (Mt. 5, 39). 

A cincea, să nu te mânii pentru cele ce-ţi face vrăjma- 
şul?, ci să înduri* dând dovadă de răbdare?, suferind relele 
ce ni se fac$, după pilda Apostolului, care spune: prigoniți 
fiind, răbdăm (| Cor. 4, 12), potrivit acelei simţiri înalte 


! Sf. loan Gură de Aur, Omifii la Matei, 4; Omilii la loan, LXXI, 
3; Ava Dorotei, Învățături de suflet folositoare, VIII, 5. 

? Cuvinte despre nevoinţă, 58. | 

? Cf. Sf. Maxim Mărturisitorul, Capete despre dragoste, |, 38; 
II, 49. 

4 Cf. Sf. loan Gură de Aur, Omilii la I Corinteni, XVI, 6; Mar- 
cu Ascetul, Despre cei ce cred că se îndreptează din fapte, 45; Sf. Isa- 
ac Sirul, Cuvinte despre nevoinţă, 56; Sf. Simeon Noul Teolog, Cele 
225 de capete teologice, gnostice şi practice, 29. 

3 Cf. Sf. Maxim Mărturisitorul, Capete despre dragoste, |, 38, 71. 

6 C£. ibidem, 1, 71. 


66 


I: IUBIREA CREŞTINĂ ȘI IUBIRILE UNITE CU EA 


pe care tot el, în altă parte, ne-o înfățișează drept culme 
de atins: De vă robeşte cineva, de vă mănâncă cineva, de vă 
ia ce este al vostru, de vă priveşte cineva cu mândrie, de vă 
lovește cineva peste obraz — răbdați (Ul Cor. 11, 20). 

A şasea treaptă este să nu te întristezi în sufletul tău 
pentru necinstirile, batjocurile, ispitele și necazurile pri- 
cinuite de vrăjmași! sau, după cum spune Sfântul Si- 
meon Noul 'Teolog, având omul „la vremea ispitelor, în 
chip neschimbat, aceeași bună simţire egală pentru cei 
ce îl batjocoresc în faţă, îl clevetesc, îl judecă, îl osân- 
desc, îl înjură, îi scuipă în obraz, ca și pentru cei ce iau 
în afară înfăţişarea prieteniei, dar pe ascuns fac aceleași 
lucruri, pe care nu le pot tăinui cu totul'?. Să observăm 
că o astfel de purtare își are și ea treptele sale: pe treap- 
ta cea mai de jos ea poate lua chipul dispreţului, care se 
împotrivește iubirii; pe o altă treaptă, e curată nepăsare, 
care nu are de-a face cu dragostea; pe treptele mai înalte 
însă e mărturie a nepătimirii, iar pe treapta cea mai de 
sus, e chip al desăvârşitei iubiri. 

Treapta a șaptea este să socotești ocările binefacere?, 
să te bucuri“ și să-l mulțumești lui Dumnezeu pentru 
ele. Cel înălţat pe această treaptă cunoaște în chip sim- 
ţit înţelesul cuvintelor Domnului, Care spune: Fericizi 
veți fi voi când vă vor ocări şi vă vor prigoni şi vor zice 
tot cuvântul rău împotriva voastră, minţind pentru line 


! Sf. Isaac Sirul, Cuvinte despre nevoință, 56; Sf. Simeon Noul 
'Teolog, Ce/e 225 de capete..., L, 92. 

2 Loc. cit. 

3 Cf, Sf. Vasile cel Mare, Regulile mici, 176; Sf. Varsanube și 
loan, Scrisori duhovniceşti, 383, 680; Ava Dorotei, Epistole, 7. 

4 Cf. Sf. Varsanufie şi loan, Scrisori duhovniceşti, 383; Sf. Sime- 
on Noul Ieolog, Ce/e 225 de capete..., 29. 

5 C£. Sf. Varsanufie şi loan, /oc. ciz. 

(Mt. 5, 11). Îndeobşte, Părinţii îndeamnă să-l socotim 
pe cel ce ne necăjeşte ca pe un doctor trimis de Dum- 
nezeu să ne tămăduiască sufletul de bolile sale (mai cu 
seamă de mândrie și de slava deșartă)!, arătând că necă- 
jirea ni se face câștig duhovnicesc și aici pe pământ, și 
în lumea de dincolo. În Pareric aflăm un cuvânt al lui 
Ava Zosima, care învaţă că „de-ţi vei aduce aminte de 
cel ce te-a necăjit sau te-a necinstit sau te-a păgubit, da- 
tor eşti să-ţi aduci aminte de el ca de un doctor trimis 
de Hristos şi să-l ai pe el ca pe un făcător de bine, că 
însuși necazul tău arată că-ţi boleşte sufletul. Că de nu 
boleai, nu pătimeai. Deci dator ești să mulțumești fra- 
telui și să te rogi pentru dânsul, că prin el cunoşti boala 
ta, și să primeşti cele de la el ca pe niște doctorii trimise 
de la Domnul”?. Ava loan de Gaza, generalizând, spu- 
ne şi el: „De suntem drepți, încercarea de la vrăjmași ni 
se face spre sporire, iar de suntem păcătoşi, spre iertarea 
păcatelor şi spre îndreptare, spre deprinderea și învăța- 
rea răbdării.”? 

A opta treaptă este să ne lăsăm de bunăvoie pradă 
ocărilor“, după cuvântul Domnului, care spune: De ze 
loveşte cineva peste obrazul drept, întoarce-i și pe celălalt 
(Mr. 5, 39). 

A noua treaptă, să doreşti să ai parte de și mai mul- 
tă necăjire.? 

1 Cf. Pazeric, XVII, 20-21; Ava Dorotei, Epistole, 7; Ignatie Bri- 
ancianinov, Despre Rugăciunea lui Iisus, Ul. 

? Pateric, XVIII, 22. 

5 Sf. Varsanulfie şi loan, Scrisori duhovniceşti, 383. 

î Cf. Sf. loan Gură de Aur, Omilii la Matei, XVIII, 4; Sf. Isaac 


Sirul, Cuvinte despre nevoință, 58. 


5 CE, Sf. loan Gură de Aur, foc. cit. 

"Treapta a zecea: să nu urăști pe cei care-ţi pricinuiesc 
suferință.! 

A unsprezecea treaptă este să nu ţii minte răul, să 
nu păstrezi în suflet mânie și supărare față de vrăjmași.” 
„Dragostea, scrie loan Scărarul, este, înainte de toate, 
lepădarea a tot cugetul potrivnic, dacă dragostea nu cu- 
getă răul (cf. I Cor. 13, 5). | 

Treapta a douăsprezecea este să nu-i învinuim pe 
vrăjmașii noștri, să nu-i osândim, să nu-i vorbim de răuf 
şi să nu dăm pe faţă greșeala cu care ne-au greşit. 

A treisprezecea treaptă, să nu-i dispreţuiești.€ 

A paisprezecea, să nu ne scârbim de ei și să nu-i 
respingem.? 

A cincisprezecea, gândul la ei și la relele pe care ni 
le-au făcut să nu trezească în noi nici cea mai mică amă- 
răciune€ ori tristeţe”. 

Treapta a șaisprezecea este să nu-i judecăm defel'%, ci 
să ne vedem greșelile noastre, după cuvântul Domnului, 
Care zice: Nu judecaţi, ca să nu fiţi judecaţi. [...] Pentru 


! C£. Sf. loan Gură de Aur, foc. cir; Sf. Maxim Mărturisitorul, 
Capete despre dragoste, IL, 50. 

2 C£, Sf. Maxim Mărturisitorul, Capete despre dragoste, IL, 49; 
IV, 84; Ava Dorotei, Învărăruri de suflet folositoare, VIII, 6; Ignatie 
Briancianinov, op. cit., Il. 

3 Scara, XXX, 4. 

4 SE. Maxim Mărturisitorul, Capere despre dragoste, IV, 35. 

3 SF. Isaac Sirul, Cuvinte despre nevoință, 56, 58. 

„6 Cf. ibidem, 60. 

7 S£. Ioan Gură de Aur, Omilii la Matei, XVIII, 5; Sf. Maxim 
Mărturisitorul, Capete despre dragoste, IV, 84. 

3 Cf. SF. Maxim Mărturisitorul, ibidezn. 

? CE, Ava Dorotei, Învățături de suflet folositoare, VIII, 6. 


10 C£. Ignatie Briancianinov, Despre Rugăciunea ui Iisus, VL. 

ce vezi paiul din ochiul fratelui tău şi nu vezi bârna din 
ochiul tău? (Mt. 7, 1, 3). 

A șaptesprezecea treaptă: să-i iertăm din toată ini- 
mai, ca să putem cere în rugăciune, după vrednicie, ier- 
tarea greșelilor noastre de la Dumnezeu, după cum În- 
suși Domnul ne-a învăţat: Și ne iartă nouă greșalele noas- 
tre, precum şi noi iertăm gresiților noştri (Mt. 6, 12), şi 
ca să ne arătăm credincioșia în cuvântul Său care spune: 
De veți ierta oamenilor greşalele lor, ierta-va şi vouă Tă- 
zăl vostru Cel ceresc greșalele voastre (Mt. 6, 14). Cel mai 
înalt chip de iertare este uitarea cu totul a răului păti- 
mit; atunci, după cum zice Sfântul Simeon Noul 'Teo- 
log, omul uită „cu desăvârșire cele ce le-a suferit și nu-și 
aduce aminte de nimic din cele întâmplate, fie că lip- 
sesc, fie că sunt de față cei ce l-au supărat'?. 

Pe aceste prime șaptesprezece trepte urcând, nu 
ajunge omul la înălțimea iubirii, ci doar împlineşte ce- 
le poruncite și se gătește pentru ea. Nerăutatea încă 
nu-i iubire, care e un lucru mai presus de ea.* Că spune 
Sfântul Maxim Mărturisitorul: „Cel care nu pizmuiește 
și nu se mânie pe cel care l-a întristat şi nu ţine minte 
răul de la el, prin aceasta încă nu are și dragoste față de 
acela. Căci poate să nu răsplătească răul cu rău chiar da- 
că nu are încă iubire, pentru că așa e porunca”f; „cel ce 
nu urăște pe cineva încă nu-l și iubește. Ci poate sta la 
mijloc, adică nici să-l iubească, nici să-l urască”5, Abia 


i C£. Sf. loan Gură de Aur, Omi/ii la Matei, XVII, 4; Marcu 
Ascetul, Despre cei ce cred că se îndreptează din fapte, 48. 

2 Sf. Simeon Noul Teolog, Cele 225 de capete... |, 92. 

> Sf. loan Gură de Aur, Despre feciorie, |. 

4 Sf. Maxim Mărturisitorul, Capere despre dragoste, IL, 49. 

5 Ibidem, |, 50. 


70 


57 DRP ERORI o ee CE oa 


I: IUBIREA CREŞTINĂ ŞI IUBIRILE UNITE CU EA 


aceste trepte ce urmează ne duc cu adevărat în căma- 
ra iubirii. | 

A optsprezecea treaptă, aşadar, este să ne dăm toată 
silința să ne împăcăm cu aceia care ne vrăjmășesc!, du- 
pă cum poruncește Domnul: mergi întâi și împacă-te cu 
fratele tău (Mt. 5, 24), împacă-te cu pârâșul tău degrabă, 
până ești cu el pe cale (Mt. 5, 25). Aşa ne arătăm doritori 
de unire, pe care se zidește iubirea; iar de surpat o surpă 
dezbinarea şi răzleţirea de fraţi. 

Treapta a nouăsprezecea este a milei față de semeni și 
a împreună-pătimirii cu ei?, urmând astfel îndemnul lui 
Hristos, dat odată cu porunca iubirii de vrăjmași: Fizi 
milostivi, precum Tatăl vostru milostiv este (Lc. 6, 36). La 
Sfântul Isaac Sirul aflăm chipul celui cu adevărat milos- 
tiv față de toate făpturile create, şi deci și faţă de vrăj- 
mași; pentru unul ca acesta, „gândul la ele și vederea lor 
fac să curgă din ochi șiroaie de lacrimi. Din mila mul-. 
tă şi apăsătoare și plină de stăruință ce stăpânește inima, 
inima se strânge și nu mai poate răbda să audă sau să va- 
dă vreo vătămare sau vreo întristare cât de mică ivită în 
zidirea lui Dumnezeu”?. 

Ajuns pe a douăzecea treaptă, omul nu mai așteaptă 
să fie răzbunat de Dumnezeu, ci se roagă ca să nu fie pe- 
depsiţi cei care i-au făcut rău. Sfatul Apostolului: Va vă 
răzbunaţi singuri, iubiților, ci lăsaţi loc mâniei lui Dum- 
nezeu, căci scris este: 1] Mea este răzbunarea; Eu voi răs- 
plăti, zice Domnul” (Rom. 12, 19) a fost dat pentru în- 
cepători, care abia dacă puteau să-și stăvilească pornirea 


! Cf, Sf. loan Gură de Aur, Omilii la Facere, XXVII, 8; Omilii 
Ia Matei, XVIII, 5. 

2 C£. Sf. Isaac Sirul, Cuvinte despre nevoinţă, 56. 

5 Ibidem, 81. 

de a răspunde răului cu rău. Acesta este chipul feririi; iar 
chipul lucrării, pe această a douăzecea treaptă, este a voi 
ca Dumnezeu să-i ierte pe vrăjmașii noștri, să-i păzească 
nevătămaţi și să-i mântuiască.! 

A douăzeci și una treaptă este să ne rugăm lui Dum- 
nezeu pentru ei?, împlinind astfel cuvântul Domnului, 
Care spune: [...]rugazi-vă pentru cei ce vă vatămă şi vă 
prigonesc (Mr. 5, 44; cf. Lc. 6, 28). Fireşte că rugăciu- 
nea pentru vrăjmaşi se cere încă de pe primele trepte, 
însă atunci ea este un mijloc de a ne feri și de a ne curăți 
inima de simţiri necuvenite, ca ura, pomenirea răului, 
dușmănia și mândria care le însoţește.* Pe treptele mai 
înalte, rugăciunea nu se mai face pentru sine, ci pentru 
celălalt; ea naște milă și iubire față de vrăjmași, sporeș- 
te, întărește și face lucrătoare aceste simțiri.* Pe aceas- 
tă treaptă, prin rugăciune cerem de la Dumnezeu să Se 
milostivească de cel ce ne vrăjmășeşte, să-i ierte păcatele, 
să-l mântuiască și să-i facă parte de tot binele. Semne- 
le rugăciunii cu adevărat sincere, izvorâtă din milă, sunt 
durerea inimii și lacrimile.“ Cel milostiv, scrie Sfântul 


1 Cf. ibidem. 

2 Cf. Sf. loan Gură de Aur, Omilii la Facere, IV, 16; XXVII, 8; 
Omilii la Matei, XVUL, 3-4; Omilii la loan, LXXI, 3; Omilii la ] 
Corinteni, V, 4; XVI, 6; Omilia la cruce şi la tâlbar, |, 5; 1L,:5; Omi- 
lie la cuvântul: «Doamne, de voieşti...», 4; SE. Varsanufie şi loan, 
Scrisori duhovniceşti, 31, 97; Ava Dorotei, Învățături de suflet folosi- 
toare, VIII, 6; Epistole, 6; Sf. Simeon Noul Teolog, Ce/e 225 de cape- 
fe...» |, 92; Ignatie Briancianinov, Despre Rugăciunea lui Iisus, UL. 

3 CE. Ava Dorotei, Învăzături de suflet folositoare, VIII, 6; Sf. 
Maxim Mărturisitorul, Capete despre dragoste, III, 90. 

4 Cf. ibidem, 

5 C£. Sf. loan Gură de Aur, Omilii la Facere, 4, 7. 

$ Cf. Sf. Simeon Noul Teolog, Ce/e 225 de capete... INI, 25; lg- 


natie Briancianinov, Despre Rugăciunea lui Iisus, Ul. 

Isaac Sirul, „aduce rugăciune cu lacrimi în tot ceasul 
şi pentru cele necuvântătoare, și pentru vrăjmașii ade- 
vărului, şi pentru cei ce-l vatămă pe el, ca să fie păziți 
şi iertați”!. Cel care-și iubește dușmanii, spune Sfântul 
Maxim Mărturisitorul, „chiar îndură suferinţe pentru 
ei, dacă vremea o cere”?. 

A douăzeci și doua treaptă este să-i iubeşti.” Sfântul 
Simeon Noul 'Teolog, vorbind de această treaptă înaltă, 
spune că aceasta înseamnă „a-i iubi din suflet pe aceștia 
şi, în plus, a întipări în mintea noastră faţa fiecăruia din- 
tre ei și a-i îmbrăţișa în chip nepătimaș, ca pe niște prie- 
teni adevăraţi, cu lacrimi de iubire adevărată”*. 

A douăzeci și treia treaptă este să le dorești și să le 
faci binele, potrivit poruncilor lui Hristos: Bipecuvân- 
taţi pe cei ce vă blestemă, faceţi bine celor ce vă urăsc (Mt. 
5, 44; cf. Le. 6, 27-28); iubiți pe vrăjmaşii voştri și Ja- 
ceți bine (Lc. 6, 35); zor ce voiţi să vă facă vouă oamenii 
faceți-le şi voi lor (Lc. 6, 31); la care şi Apostolul Pavel 
îndeamnă, spunând: Binecuvântaţi-i pe cei ce vă prigo- 
nesc, binecuvântaţi-i şi nu-i blestemaţi (Rom. 12, 14); 
căutaţi ce este bine înaintea tuturor oamenilor (Rom. 12, 
17); dacă vrăjmasul tău flămânzește, dă-i să mănânce; da- 
că însetează, dă-i să bea (Rom. 12, 20). Aşa s-au purtat 
Apostolii, după cum ei înșiși mărturisesc: Ocărâzi fiind, 
binecuvântăm (| Cor. 4, 12). Unui mirean care-l întreba 


! Cuvinte despre nevoinţă, 81. 

2 Capete despre dragoste, |, 72. 

3 CE. Sf. loan Gură de Aur, Omifii la Facere, IV, 7; Omilii la 
Matei, XVIII, 4; Omilii la Romani, XXVII, 3. 

4 SF. Simeon Noul Teolog, Cele 225 de capete... |, 92, 

5 C£. SE. loan Gură de Aur, Omilii la Facere, IV, 7; Tâlcuire la Psal- 


mul 7, 4 Omilii la Matei, AVU, 3-4; Omilii la Efeseni, VII, 4; Omilii 


la Fapte, |, 4 SE. Maxim Mărturisitorul, Capete despre dragoste, |, 72. 

cum să se poarte cu unul care îi face rău, Sfântul loan de 
Gaza îi scrie numai acest scurt cuvânt: „Fă-i lui bine”! 
Sfântul Isaac Sirul îndeamnă: „Arată mulțimea milosti- 
virii tale în bunătăţile cu care răsplătești pe cei ce te-au 
nedreptăţit”?; și spune: „e un lucru mare [...] a ajuta pe 
cei păcătoşi mai mult decât pe cei drepţi.” La rândul 
său, Sfântul Maxim spune că atunci am ajuns la iubire, 
când „putem răsplăti răul cu bine fără a ne sili pe noi” 
și că „a face bine din îndemn lăuntric celor ce ne urăsc e 
propriu numai dragostei duhovniceşti desăvârșite”i. De 
altfel, dragostea nu stă numai în a face bine vrăjmașilor 
noştri, ci și în a gândi cele bune despre ei, pentru că a 
face bine cuiva nu înseamnă numaidecât că gândești bi- 
ne despre el. Cel care-și iubește cu adevărat vrăjmașii nu 
se bucură de necazurile și relele care vin asupra lor și nu 
se întristează văzând că sunt în cinste şi îndestulare, ci se 
mâhneșşte pentru ei la vreme de încercare și de chin, și 
se bucură pentru izbânzile lor, voiește ca ei să fie fericiţi 
şi întotdeauna caută să-i mulțumească.$ 

A douăzeci și patra treaptă este să-i socotim pe cei 
care ne fac rău deopotrivă cu cei care ne fac bine și să 
le arătăm aceeași iubire.” Trebuie să ajungi — îndeamnă 
Ava Varsanufie — „să socoteşti pe cel ce te lovește ca pe 


! Scrisori duhovniceşti, 679. 

? Cuvinte despre nevoință, 56. 

5 Ibidem, 58. 

1 Capete despre dragoste, LI, 49. 

5 Ibidem, INV, 40. 

$ Cf. Pateric, Cuvânt pentru Ava Or, 11; Ava Dorotei, Învăză- 
turi de suflet folositoare, VIII, 5. 

7 Cf. Sf. loan Gură de Aur, Omilii la cuvintele de la II Corinteni 
4, 13: „Având acelaşi duh al credinței”, 1, 8; Omilii la Lazăr, LI, 5; 
Omilii la loan, LX, 5. 

cel ce te mângâie; și pe cel ce te necinsteşte ca pe cel ce 
te slăvește; și pe cel ce te ocărăşte ca pe cel ce te cinstește; 
şi pe cel ce te necăjește ca pe cel ce te odihneşte”. Sfân- 
tul Maxim Mărturisitorul, mai mult decât oricare altul 
dintre Părinţi, îndeamnă să ne purtăm la fel cu toţi oa- 
menii şi să-i iubim pe toți la fel, fără să deosebim între 
prieten și dușman, drept ori păcătos. „Fericit este omul 
care poate să-i iubească pe toţi oamenii la fel.” „Cel 
bun şi lipsit de patimă, prin hotărârea voii sale, iubește 
pe toţi oamenii la fel: pe cel virtuos pentru fire şi pentru 
buna aplecare a voii lui, iar pe cel păcătos, pentru fire? 
şi din compătimire, ca pe un lipsit de minte ce umblă 
în întuneric.”i „Dragostea desăvârșită — spune el iarăși 
— iubeşte pe toți oamenii la fel: şi pe cei buni și strădal- 
nici, ca pe prieteni, iar pe cei păcătoşi, ca pe dușmani.” 
„Dacă pe unii îi urăşti, pe alții nici nu-i iubeşti, nici nu-i 
urăști, pe alții, iarăși, îi iubeşti, dar nu foarte mult, și, 
în sfârșit, pe alții îi iubeşti foarte tare, din această neega- 
litate cunoaște că ești departe de dragostea desăvârșită, 
care cere să iubeşti pe tot omul deopotrivă.” Cu adevă- 
rat, „prietenii lui Hristos îi iubesc din inimă pe toți 7. 
Aceeași învățătură aflăm și la Sfântul Isaac Sirul, care 


i Scrisori duhovniceşti, 68. 

2 Capete despre dragoste, L, 17. 

? Fireşte că nu e vorba aici de firea lui de păcătos, ci de firea lui 
cea omenească, vrednică de cinstire şi iubire ca una care este după 
chipul lui Dumnezeu. În cuvintele sale despre iubire, Sf. Maxim 
se referă constant la această realitate care instituie egalitatea funda- 
mehtală a tuturor oamenilor şi, prin urmare, datoria de a-i trata pe 
toți în mod egal. 

4 Ibidem, |, 25. 

5 Ibidem, |, 7l. 

6 Ibidem, LL, 10. 

7 Ibidem, IV, 98; vezi şi: 82; 95. 

îndeamnă: „Să socotești pe toţi oamenii egali! în bine 
și în cinste, chiar de ar fi unul necredincios sau ucigaș, 
pentru că este fratele tău și de o fire cu tine, şi a rătăcit, 
fără s-o ştie, de la adevăr? „Mila — spune tot el — e du- 
rerea mișcată de har, ce se apleacă cu împreună-pătimire 
și spre cei vrednici de pedeapsă, și spre cei vrednici de 
bine.”5 „Cel ce iubește pe toți deopotrivă, cu milă și fără 
deosebire, a ajuns la desăvârșire.”f 

A douăzeci și cincea treaptă este să ne purtăm cu vrăj- 
mașii ca și cu niște prieteni ai noștri. Cel care-și iubeşte 
cu adevărat dușmanii, scrie Sfântul Simeon Noul 'Teo- 
log, „îi primeşte și pe aceștia la fel ca pe prieteni, la con- 
vorbiri și la masă, fără să privească la cele din trecut'5. 
Sfântul loan Gură de Aur spune tot așa: „Cu cei care 
ne-au greșit să ne purtăm ca și cu niște adevăraţi prie- 
teni, iubindu-i cum ne iubim pe noi.” 

Treapta a douăzeci și șasea este să-i iubim pe vrăjmași 
mai mult chiar decât ne iubim pe noi înşine. Iubirea, zi- 
ce Sfântul Maxim, „mișcă în chip cuvenit spre o inega- 
litate lăudabilă, întrucât fiecare îl cinstește cu atât mai 
mult pe aproapele său decât pe sine însuși, cu cât mai 
înainte îl respingea şi râvnea să se pună pe el înaintea 
aceluia”. În Pzreric citim că monahii din Schete „făceau 
mai mult decât porunceau Scripturile, iubindu-și vrăj- 
mașii mai mult decât pe sine”?. 

- 1Ca unii ce sunt creaţi după chipul lui Dumnezeu și fii ai ace- 
luiași Tată. 

? Cuvinte despre nevoință, 23. 

3 Ibidem, 58. 

1 Ibidem, 43. 

5 Cele 225 de capete... |, 92. 

6 Omilii la Fapte, IX, 4. 


7 Epistole, 2. 
3 Cuvânt pentru Ava Matoi, 5. 

Treptele acestea nu sunt, fireşte, înţepenite în rân- 
duiala lor. Fiecare dintre aceste purtări iubitoare poate 
sta pe orice treaptă și are în ea, puţin ori mult, ceva din 
celelalte. Până la urmă, iubirea, cu multele ei chipuri, e 
una şi nedespărțită. Treptele arătate aici au numai rostul 
să ne înveţe că multe sunt laturile iubirii de vrăjmași și 
multe se cer de la om ca s-o câştige, și nu-i cu putință să 
aibă parte de ea fără necontenită strădanie a sufletului. 
Şi, iarăși, din înfățișarea acestor trepte, să afle înălțimile 
şi strălucirile iubirii şi cei care nu le cunosc, de vreme ce 
nu s-au ostenit necurmat să se înalțe la ele. 


3. Temeiurile iubirii de vrăjmași 


Iubirea de vrăjmaşi răspunde unei porunci a lui Hris- 
tos (cf. Mt. 5, 44; Lc. 6, 27, 35). Împlinirea voii lui 
Dumnezeu, ea singură e de ajuns ca s-o îndreptățească, 
şi aceasta fără a cădea neapărat în „legalism”, căci voia 
lui Dumnezeu poate fi împlinită din dragoste faţă de El, 
şi nu dintr-o simplă conformare la Lege, ca fii ai Săi, iar 
nu ca robi (cf. Rom. 8, 5). 

Dar, pe deasupra, Dumnezeu Însuși dă pildă de o 
astfel de iubire, iar noi trebuie să ne străduim să-l ur- 
măm și să ne asemănăm Lui. Așa că cel dintâi temei al 
iubirii de vrăjmași, în care se cuprinde însuși tâlcul po- 
runcii, sunt iubirea, bunătatea și mila lui Dumnezeu fa- 
ță de cei care fac rele, după cum spune Hristos: /.../iu- 
biţi pe vrăjmaşii voştri şi faceţi bine [...] şi veți fi fiii Ce- 
lui Preaînalt, că EI este bun cu cei nemultumitori şi răi. 
Fiţi milostivi, precum şi Tatăl vostru este milostiv (Lc. 6, 
35-36). În general, temeiul iubirii de vrăjmași este iu- 
birea pe care Dumnezeu o arată deopotrivă tuturor oa- 

menilor — buni sau răi, drepţi ori păcătoşi, prieteni sau 
vrăjmași ai Lui —, ca și tuturor făpturilor Sale; şi acest 
temei îl aflăm tot în cuvintele lui Hristos: Jar Eu vă zic 
vouă: lubiţi pe vrăjmaşii voştri, binecuvântaţi pe cei ce vă 
Plestemă, faceţi bine celor ce vă urăsc şi rugați-vă pentru 
cei care vă vatăimă şi vă prigonesc, ca să fiţi fiii Tatălui 
vostru Celui din ceruri, pentru că E] face să răsară soarele 
peste cei răi şi peste cei buni și trimite ploaie peste cei drepți 
și peste cei nedrepți [...]. Fiţi, dar, voi desăvârșiți, precum 
Tatăl vostru Cel ceresc desăvârșit este (Mt. 5, 44-45, 48). 

Acest temei ne este, firește, pus în față de Părinți. Ast- 
fel, Sfântul loan Gură de Aur spune: „Imită pe Dum- 
nezeu după puterile tale omenești. [...]. Dacă tu nu iu- 
beşti numai pe cei ce te iubesc, ci şi pe cei care te duş- 
mănesc, imiți, după puterea ta, pe Dumnezeu.”! Sfântul 
Maxim spune că se cuvine să-i iubim „pe toţi oamenii la 
fel, asemenea lui Dumnezeu, Care iubește pe toți oame- 
nii la fel şi voiește ca toți să se mântuiască şi la cunoștința 

“adevărului să vină O 'Lim. 2, 42. 

Hristos ne-a dat E] Însuși pildă desăvârşită de o astfel 
de iubire a tuturor oamenilor deopotrivă, care se revarsă 
şi peste vrăjmași. 

Nu-L vedem niciodată răspunzând cu mânie celor ca- 
re-L batjocoresc și-L lovesc. Batjocorit de cei care-I spu- 
neau: A; demon, doar atât le zice: Un lucru am făcut şi toți 
vă mirați” Un 7, 20-21); lovit de unul, îl întreabă numai: 
Dacă am vorbit rău, dovedeşte că este rău, iar dacă am vor- 
bit bine, de ce Mă bati? (n 18, 23). Lui Petru, care voia 
să-L apere de cei veniţi să-L prindă, îi poruncește să-și 

! Omilii la Facere, IV, 7; ct. XXVII, 8 Omilii la Cruce şi la tâl- 


bar, |, 5; Omilii la Matei, XVII, 3-4; Omilii la Romani, LX, 3. 
? Capete despre dragoste, |, GL. 

bage sabia în teacă (cf. In 18, 10-11). lar mai înainte, 
chiar și cu Iuda, despre care știa că avea să-L vândă, S-a 
purtat la fel ca și cu ceilalți ucenici, spălându-i picioarele, 
„cinstindu-l cu slujirea, cu masa și sărutarea Sa”. 

Hristos S-a rugat pentru cei care L-au prigonit, L-au 
batjocorit, L-au supus chinurilor și, în cele din urmă, 
L-au răstignit, cerând lui Dumnezeu să-i ierte: Părinze, 
iartă-le lor, că nu ştiu ce fac (Lc. 23 24), şi Însuşi iertân- 
du-i ca un Dumnezeu ce era. 

Domnul a pătimit și a murit pe cruce pentru cei pă- 
cătoşi şi pentru vrăjmașii adevărului. Căci Hristos, încă 
fiind noi neputincioşi, la timpul hotărât a murit pentru cei 
necredincioși. Căci cu greu va muri cineva pentru un drept; 
dar pentru cel bun poate se hotărăște cineva să moară. Dar 
Dumnezeu Își arată dragostea Lui faţă de noi prin aceea 
că, pentru noi, Hristos a murit când noi eram încă păcătoşi 
(Rom. 5, 6-8). Dumnezeu a vrut ca printr-Însul să le îm- 
pace pe toate cu Sine [...], făcând pace prin El, prin sân- 
gele Crucii Sale. Dar pe voi, care oarecând eraţi înstrăinaţi 
și vrăjmași cu mintea voastră către lucrurile rele, de acum 
v-a împăcat prin moartea Fiului Său în trupul cărnii Lui 
(Col. 1, 20-22; cf. Rom. 5, 10). Sfântul Apostol Pavel ne 
îndeamnă să facem şi noi la fel: Fizi, dar, următori ai lui 
Dumnezeu, ca nişte fii iubiți, şi umblaţi întru iubire, pre- 
cum şi FHlristos ne-a iubit pe noi și S-a dat pe Sine pentru 
noi prinos şi jertță lui Dumnezeu (Etes. 5, 1-2). 

Părinţii se sprijină adesea pe cele înfățișate în Sfintele 
Scripturi. Astfel, Sfântul loan Gură de Aur spune: „Ce- 
lor care-L urau, Domnul nostru le răspundea cu iubire; 
[...] cu cât mai mult ÎL ocărau iudeii, cu atât mai mult îi 
cinstea și-Şi înmulțea grija faţă de ei. [...] Faceţi și voi ca 


1 Sf. loan Gură de Aur, Omilii /a loan, LXX, 3. 

Domnul! [...] lubiţi și voi ca EI și să nu încetaţi zicând: 
Cu cât voi mă urâţi mai mult, cu atât mai mult vă voi 
iubi.”! „Cei peste care revărsa belşug de bunătăți ziceau: 
«are demon», «huleşte», «e nebun», «e un amăgitor», dar 
nu Şi-a întors faţa de la ei, ci la ocări răspundea cu încă și 
mai mari binefaceri. A venit la cei care aveau să-L răstig- 
nească, pentru că un singur lucru voia: să-i mântuiască 
pe ei. Şi, pironit pe cruce, ce-L auzim că spune? Părinte, 
iartă-i, că nu ştiu ce fac! După ce îndurase atâtea chinuri 
de la ei şi încă fiind chinuit, până la cea din urmă suflare 
S-a îngrijit şi S-a rugat pentru ei. Şi, după răstignire, câte 
n-a făcut pentru ei? [...] Așa se cuvine să ne iubim vrăj- 
mașii, așa se cuvine să-l urmăm lui Hristos”?. „N-a pre- 
cupețit nimic pentru mântuirea călăilor Săi [...]. Având 
puterea să-i piardă, le dăruia mântuirea; să-l urmăm pil- 
da şi să ne facem prieteni cu toţi.” „Hristos pe toate 
acestea le-a pătimit ca să pășim pe urmele Lui (cf. I Ptr. 
2, 21) şi să îndurăm cu bărbăţie cuvintele aspre și batjo- 
curile, care de obicei ne tulbură și ne aprind și mai mult 
mânia. Şi dumnezeiescul nostru Mântuitor nu numai că 
a îndurat toate aceste ocări și batjocuri, dar a făcut tot 
ce se putea ca să-i izbăvească de chinul care-i aștepta pe 
cei atât de vinovaţi.” Sfântul Vasile cel Mare spune că 
iubirea vrăjmaşilor e cu putință de împlinit, după cum 
„ne-a arătat și ne-a învățat Domnul, Care a făcut vădită 
dragostea Tatălui și pe a Sa în ascultarea până la moar- 
te, pentru vrăjmașii Lui, iar nu pentru prieteni, potrivit 
mărturiei Apostolului (cf. Rom. 5, 8)”5. Sfântul loan Ca- 


! Omilii la Romani, XXVII, 3. 

? Omilii la Efeseni, VL, &; a se vedea şi Omilii la loan, LXX, |. 
5 Omilii la Fapte, IX, &. 

1 Omilii la loan, LXXXVI, 3. 

5 Regulile mici, 176. 

sian dă drept pildă de urmat bunătatea pe care a arătat-o 
Domnul, în vremea răstignirii, vrăjmașilor Săi.! Sfântul 
loan Gură de Aur ne îndeamnă să ne rugăm pentru vrăj- 
mași, așa cum a făcut și Hristos.? Sfântul Maxim Măr- 
turisitorul ne aminteşte că „Domnul și Dumnezeul nos- 
tru lisus Hristos, arătându-Şi dragostea Sa față de noi, a 
pătimit pentru tot neamul omenesc și tuturor le-a dăruit 
deopotrivă nădejdea învierii '?. 

Apostolii și toți sfinţii ne-au dat și ci pildă de iubire a 
vrăjmaşilor, urmându-și Învățătorul. Sfântul loan Gură 
de Aur spune despre Apostolul Pavel că, „lovit cu pietre 
și supus a tot felul de chinuri, nu înceta să se îngrijească 
de prigonitorii săi, spunând: «Aceasta doresc și pentru 
aceasta mă rog, ca ei să se mântuiască.»”*; și: „după cum 
Hristos, stând între călăii Săi, uitând de Cruce, uitând 
de ale Sale, Se ruga Tatălui pentru cei ce-L răstigniseră, 
tot așa a făcut și Ștefan Apostolul: înconjurat de cei care 
aruncau cu pietre în el, ameninţat de toţi, lovit de pie- 
tre, neluând aminte la dureri, zicea: Dozmne, nu le socoti 
lor păcatul acesta! (Fapte 7, 60). 


4. Cum se câștigă iubirea de vrăjmași 


E un lucru firesc şi obişnuit să-i iubim pe cei care ne 
iubesc și să facem bine celor care ne fac bine (cf. Mt. 5, 
46-47; Le. 6, 32-33), dar nu ne stă în fire să-i iubim pe 
vrăjmași şi, la drept vorbind, nici nu e cu putință s-o 

1 Convorbiri duhovniceşti, XI, 10. 

2 Cf. Omilii la Cruce şi la tâlbar, |, 5; LL, 5. 

3 Capete despre dragoste, , 71. 

4 Omilii la Efeseni, VII, &. 

5 Omilii la Cruce şi la tâlhar, |, 5; ct. LI, 5. 

facem, după fire. Căci este o simțire mai presus de fire 
sau, altfel spus, o roadă a harului; iar harul numai Du- 
hul Sfânt îl dăruiește. 

_Şi roadă a harului fiind, o dobândim în primul rând 
prin rugăciune, dar încă și prin alte virtuţi ale sufletului. 

Astfel, iubirea de vrăjmași e strâns legată de iubirea 
lui Dumnezeu, căci, după cum am văzut, întâiul temei 
al iubirii acestora sunt iubirea pe care Însuşi Dumnezeu 
o arată faţă de toate făpturile Sale, deopotrivă, și voia Sa 
ca toți să se mântuiască. Hristos a dat pildă desăvârșită 
de o astfel de iubire de-a lungul vieţii Sale pământești. 
Iubirea de Dumnezeu ne conduce la împlinirea voii Sale 
şi la urmarea Sa, pe cât ne stă în putință, și așa ajungem 
să-i iubim, ca și EL, pe vrăjmași. 

Iubirea de vrăjmași vine și din smerenie.! Cu adevă- 
rat, mândria face cu anevoie de împlinit porunca iubirii. 
Căci ea naște întristarea de pe urma jignirilor, ura, mâ- 
nia, pomenirea răului, gândul răzbunării, dispreţuirea 
fratelui, lepădarea iertării și a împăcării cu el... De nu-i 
smerenie, nu se revarsă și nu adastă în om harul, învăță- 
torul iubirii şi dătătorul puterii de a iubi. 


5. Rodirile duhovniceşti ale iubirii de vrăjmași 


Iubirea de vrăjmași aduce sufletului multă roadă. 
„Cel ce iubește pe cei care-l vorbesc de rău sau îl ne- 
dreptăţesc sau îl urăsc și-l păgubesc și se roagă pentru ei 
ajunge în scurtă vreme la o mare sporire”, spune Sfântul 
Simeon Noul Teolog”, care socotește iubirea de vrăjmași 


! A se vedea: Pazericul, Cuvânt pentru Ava Or, 11; Sf. Simeon 
Noul Teolog, Ce/e 225 de capete. .., II, 25. 

? Cele 225 de capete...» 1, 29; a se vedea şi Sf. Varsanufie şi loan, 
Scrisori duhovniceşti, 383. 

drept izvor de smerenie, de plâns duhovnicesc — chip 
vădit al străpungerii inimii (penzhos) —, de lepădare a lu- 
mii, de nepătimire şi cale către contemplaţie.! Sfântul 
Maxim spune că ea ne izbăvește mai cu seamă de pati- 
mile iscate de mânie.? Ava Varsanufie arată că prin ea se 
taie „toată cugetarea necuvenită și tot gândul rău și de 
suflet stricător”?. Ava loan, ca și Sfântul loan Gură de 
Aur, vede în ea un mijloc de dobândire a iertării păca- 
telor. Sfântul loan Gură de Aur, de altfel, referindu-se 
la textul de la Matei 5, 45-48, spune în repetate rânduri 
că iubirea de vrăjmași ne face asemenea lui Dumnezeu, 
„pe cât este cu putinţă firii omenești”. Diadoh al Foti- 
ceei vede în ea, ca și Sfântul Simeon Noul Teolog, o cale 
către contemplaţie (+heoria) şi, mai mult, către cunoaș- 
terea tainelor celor dumnezeieşti (7/e0/ogi4).5 


6. Iubirea de vrăjmași, semnul și măsura 
desăvârșirii duhovnicești 


Luând aminte la porunca Domnului: Fizi, dar voi de- 
săvârșiti, precum Tatăl vostru Cel ceresc desăvârșit este (Mt. 
5, 48), legată de iubirea vrăjmașilor, mulţi Părinți socotesc 
această iubire drept semn al desăvârșirii duhovnicești.” 


! Loc, cit. 

? Capete despre dragoste, |, GL. 

5 Scrisori duhovnicești, 97. 

4 Sf. Varsanufie și loan, Scrisori duhovniceşti, 383; Sf. loan Gură 
de Aur, Omilii la Facere, IV, 7; XXVII, 8. 

5 C£. Omilii la Cruce şi la tâlbar, |, 5; Omilii la Psalmul 126, 3; 
Omilii la Matei, XVUL, 4; Omilii la loan, LXXI, 3; Omilii la Ro- 
mani, X, 6. 

$ Cuvânt ascetic în 100 de capete, 92, 

7 C£. Sf. Simeon Noul Teolog, Cazeheze, V, 555-558; Sf. loan Gu- 
ră de Aur, Omilii la Cruce și la tâlhar, |, 5; Omilii la Facere, IV, 7. 

Iubirea de vrăjmași dă cu adevărat măsura împlini- 
rii celei dintâi porunci, aceea de a-L iubi pe Dumnezeu 
(cf. Mt. 22, 37-38), pentru că, potrivit cuvintelor Sfân- 
tului loan Teologul: Dacă zice cineva: iubesc pe Dum- 
nezeu, iar pe fratele său îl urăște, mincinos este! [...]. Ci- 
ne iubeşte pe Dumnezeu să iubească şi pe fratele său (| In 
4, 20-21). Sfântul Maxim Mărturisitorul spune lucrul 
acesta cu aceleași cuvinte: „Cel ce iubește pe Dumnezeu 
cu siguranţă iubeşte și pe aproapele.”! 

Această iubire este, bineînţeles, și semnul împlinirii 
celei de-a doua porunci, la fel ca cea dintâi (cf. Mt. 22, 
39); căci nu putem spune că-l iubim pe aproapele nos- 
tru atâta vreme cât există un singur om pe care nu-l iu- 
bim. Și, după cum scrie Sfântul Ignatie Briancianinov, 
„iubirea vrăjmașilor este treapta cea mai înaltă a iubirii 
de aproapele'”?. 

Ea este, așadar, semnul și măsura dobândirii celei 
„mai mari avuţii, care este dragostea desăvârșită. Căci e 
cu neputinţă să o aibă pe aceasta cel ce nu iubeşte pe toți 
oamenii la fel”, spune Sfântul Maxim.? 


1 Capete despre dragoste, |, 23. 

? Introduction & la tradition ascetique de LOrient chretien. Les 
miettes du festin, Sisteron, 1978, p. 193. 

* Capete despre dragoste, |, 61; cf. IL, 10, 49. A se vedea și Marcu 
Ascetul, Despre cei ce cred că se îndreptează din fapte, 47, şi SE. Igna- 
tie Briancianinov, op. ciz., p. 137. 

Judecarea aproapelui și 
judecarea de sine 


Despre judecarea aproapelui se vorbește adeseori în 
scrierile ascetice. Părinţii o socotesc un mare păcati; fe- 
rirea de orice judecare a celuilalt e pentru ei cale sigură 
de mântuire?, înaintemergătoare a desăvârşirii duhovni- 
cești” și semn al eif. Pentru că e rea și pricinuitoare de 
rele, judecarea aproapelui poate fi numărată printre ma- 
rile boli sufleteşti, chiar dacă n-a fost pusă de Părinţi în 
rândul patimilor de căpetenie. 

Judecarea aproapelui nu înseamnă doar osândirea lui 
cu vorba, înaintea altora, ci și cea lăuntrică, cu gândul și 
cu inima. Şi nu contează dacă e îndreptăţită ori nu; că 
nu doar bănuielile, judecăţile neprobate ori greșite, care 
vatămă cu adevărat și pe cel clevetit, şi pe clevetitor, ci 


1 C£., de exemplu: Apofiegme, N. 97; Ava Dorotei, Învătături de 
suflet folositoare, VI, 1-3. 

> CE. Apoftegme, N. 530; seria alfabetică, Macarie, 27; Voroavă a 
bătrânilor despre cugete, 9. 

3 Cf. Apofiegme, seria alfabetică, losif din Panefo, 2; I, 16; 1, 33; 
Col. Etiop. 13, 40; Sf. loan Scărarul, Scara, XXV, 27. 

1 C£. Sf. Maxim Mărturisitorul, Capete despre dragoste, II, 37. 

chiar cele întemeiate sunt păgubitoare şi rele.! De aceea 
trebuie să ne ferim de orice formă de judecată a fratelui; 
după cum învață Ava Moise, „omul trebuie să moară fa- 
ţă de aproapele, ca să nu-l judece întru ceva”?. Iar Părin- 
ţii, asemănându-și faptele cu vorbele, ne sunt pildă vie 
de o astfel de purtare; că niciodată nu-i vedem osândind 
în vreun fel pe cineva, nici chiar atunci când vina era 
mare şi cu totul vădită.? Văzând pe unul că păcătuieș- 
te, nu-l judecă pe acela, ci mai degrabă se cercetează pe 
ei, ca nu cumva să fie ei înșiși stăpâniţi de patima care 
l-a mânat pe acela la păcat și să nu cadă și ei în aceeași 
greșeală. Păcatul celuilalt e pentru ei prilej de pomenire 
a propriei păcătoşenii.* „A zis un Bătrân: Dacă vezi pe 
unul că păcătuiește, roagă-te şi zi: lartă-mă, Doamne, că 
am păcătuit!”5 

Purtarea sfinților, care ne este dată spre pildă, ca și 
învățătura Părinților arată că lucru cuvenit pentru om 
este să se judece pe sine şi pe nimeni altcineva. „Omule, 
nu-i treaba ta să-i judeci pe alţii, ci să iei seama la tine”, 
spune Sfântul loan Gură de Aur$; și iarăși, în altă parte, 
zice: „Vrei să judeci? Judecă-te pe tine” 

În scrierile Părinților — în care, pe lângă fiecare pati- 
mă, e înfățișată și virtutea care o războieşte — adeseori e 


! C£. Sf. loan Scărarul, /oc. ciz. 

? Patericul, Pentru Ava Moise, 13. 

5 A se vedea, de pildă, în Pzzeric, Ava Ammona, 8; Ava loan Per- 
sul, 1; Ava Macarie, 31; Ava Moise, 2; Ava Pior, 3; Ava Pimen, 113. 

1 CF, de pildă: Apofiegme, seria alfabetică, Matoi, 11; N. 601; 
N. 432, Această ultimă apoftegmă e la fel tâlcuită de Ava Dorotei, 
Învățături de suflet folositoare, VL, 7; cf. şi Apoftegme, N. 663. 

5 Col. Etiop. 13,40. 

6 Omilii la 1 Corinteni, XI, 2. 

7 Omilii la Matei, XLII, 3. 

înfăţişată judecata de sine ca stând împotriva judecății 
aproapelui. Prin ea omul se judecă pe sine în chip du- 
hovnicesc, privește la greșelile și slăbiciunile sale și le 
osândeşte; și toate acestea le face în duh de pocăință, cu 
zdrobire de inimă şi vărsare de lacrimi.! Judecarea de si- 
ne și judecarea aproapelui își sunt potrivnice și se alun- 
gă una pe alta, după cum virtutea războieşte și nimi- 
ceşte patima care-i este potrivnică. De aceea îndemnul 
Părinților de a se judeca omul pe sine este întotdeauna 
însoţit de îndemnul de a nu-l judeca pe aproapele.” Ia- 
răși, Părinţii învață că „cel care ia seama la păcatele sa- 
le nu le vede pe ale aproapelui său”?. „Cel ce se plânge 
pe sine însuși nu se îngrijește de plânsul, de căderea ori 
de ocărârea altuia”, scrie Sfântul loan Scărarul.* Dim- 
potrivă, „neîngrijindu-se omul de păcatele sale[...], în- 
totdeauna ia aminte a cele ale aproapelui”; „contabilii 
aspri şi amănunţiţi ai greșelilor aproapelui cad în ace- 
leași patimi, pentru că nu şi-au adus niciodată aminte 
în chip nemincinos și deplin de greșelile lor”, spune ia- 
răși Sfântul loan Scărarul€. Judecarea de sine și judeca- 
rea aproapelui sunt amândouă lucrarea puterii de a ju- 
deca a omului, dar ea nu le poate împlini deodată pe 
acestea amândouă: săvârșind-o pe una, o lasă deoparte 
pe cealaltă; așa încât omul fie ia aminte la sufletul său, 
şi atunci se foloseşte în chip virtuos de puterea lui de a 
judeca, potrivit rostului ei duhovnicesc și firesc, fie, abă- 


1 Cf. Apofiegme, M 108; BU II, 106; PA 101, 1; Sf. Varsanufie 
și loan, Scrisori duhovniceşti, 453. 

2 Ibidem. 

3 Apoftegme, seria alfabetică, Moise, 15. 

4 Scara, V, 19. 

5 Învățături de suflet folositoare, VL, |. 

$ Scara, X, LI. 

tând-o, o preschimbă în lucrare pătimașă şi o întoarce 
împotriva aproapelui. 

Prin judecarea de sine vine la vederea păcatului său, 
la cunoașterea patimilor sălășluite în el, a căderii și a de- 
părtării de Hristos, Care-i măsura desăvârșirii ființei sa- 
le, arhetipul adevăratei sale firi. Şi văzând marea înstră- 
inare de Dumnezeu în care petrece și râvnind să se în- 
toarcă la EI, strigă după Cel care poate să-l mântuiască 
și se deschide harului dumnezeiesc. De aceea, judecarea 
de sine e temelia vieţii celei duhovnicești, uneltitoare și 
bold al sporirii.! „Mântuirea aceasta este: să se osândeas- 
că omul pe sinc.”? 

Cea dintâi și grabnică datorie a omului este ridica- 
rea din cădere și lucrarea îndumnezeirii sale, pentru ca- 
re se cere de la el necurmată îngrijire de sine, spre a se 
mântui în Dumnezeu. 1 se cere să aibă, adică, virtutea 
autopraghiei, la care îndeamnă Părinţii”, urmând Apos- 
rolului (cf. I Tes. 4, 11). Sfântul Maxim, de pildă, spu- 
ne așa: „Cine va fi aşadar atât de zăbavnic și de anevoie 
de mișcat spre virtute, ca să nu-și dorească îndumnezei- 
rea, când dobândirea ei este atât de ușoară, și cumpăra- 
rea atât de lesnicioasă? Iar paznică sigură și inviolabilă a 
acestora și cale ușoară spre mântuire — fără de care cred 
că nici un bine nu-l poate păstra neştirbit cel ce-l are 
— este grija de sine (zuropragbia), prin care învăţăm să 
privim şi să cugetăm numai cele ce ne privesc pe noi.”f 
Împlinirea acestei virtuţi de temelie cere ca omul să se 


! C£. Ava Dorotei, Învăzături de suflet folositoare, VI, 7; VI, 4. 

2 Apofiegme, X, 33. 

3 A se vedea, de pildă: Sf. loan Casian, Așezămintele monahale, 
V, 30; Sf. Varsanulfie și loan, Scrisori duhovniceşti, 235. 

î Mystagogia, XXIV. 

ferească deplin de orice amestec în treburile celuilalt. 
„De ne vom sili să împlinim aceasta — continuă Sfântul 
Maxim — şi ne vom îngrădi pe noi înșine în ale noastre, 
neamestecându-ne cu cele din afară, nu vom lăsa nici 
ochiul să vadă, nici urechea să audă, nici limba să gră- 
iască nicicum nimic din cele ale alrora.”! „Nu căuta la 
altul, ci la tine. Nu iscodi cele ale lui, căci nu-ţi va folo- 
si la nimic. Şi nimic nu tulbură așa de mult inima ta ca 
aceasta”, zice Ava Varsanufie.” 

Idiopraghia şi osândirea de sine sunt tovarășe bune?, 
iar osândirea aproapelui pe amândouă le spulberă: pe cea 
dintâi alungând-o, celei de a doua furându-i locul. Aceas- 
ta este prima şi cea mai mare răutate a ei. Căci așa îl de- 
părtează pe om de sine şi de mântuirea lui, vieţii duhov- 
nicești și sporirii îi pune stavilă, îl face neștiutor de boli- 
le salef, rob al căderii și înstrăinat în tărâmul păcatului. 
Mult rău își face în felul acesta omul? și fireasca iubire de 
sine în chip necugetat o leapădă. Nu-i lucru mai nebu- 
nesc decât a se îngriji cineva de alţii, spre a-i judeca și, 
chipurile, spre a-i îndrepta, în vreme ce el însuși bolește și 
e ca şi mort. „Nebun e cel care, lăsându-și mortul său, se 
duce să plângă mortul vecinului”, strigă Ava Moise.S 

Omul nu trebuie să-și judece semenul și pentru că 
— după cum adesea spun Părinţii — el este făptură a lui 


! Loc. cit. 

2 Epistole duhovniceşti, 235. 

3 C£. Sf. loan Casian, Așezămintele mânăstireşti, V, 30; Sf. Varsa- 
nufie și loan, Scrisori duhovnicești, 699; Apofiegme, M 108. 

+ „Nimic nu depărtează așa de mult pe om de Dumnezeu ca a 
nu lua aminte la păcatele sale și a iscodi totdeauna cele ce nu sunt 
ale lui”, scrie Ava Dorotei (Învăzăruri de suflet folositoare, IX, 5). 

5 Cf. Sf. loan Gură de Aur, Omilii la Matei, XXIII, 3. 

* Apoftegme, seria alfabetică, Moise, 2; Pior, 3. 

Dumnezeu, fiu al Său prin înfiere, supus, așadar, numai 
judecății lui Dumnezeu. Cine ești tu, ca să judeci pe slu- 
ga altuia? Pentru stăpânul său stă sau cade (Rom. 14, 4). 
lar Dumnezeu L-a rânduit pe Hristos drept singurul Ju- 
decător (cf. In 5, 22; ] Cor. 4, 4), deopotrivă al celor vii 
şi al celor morţi (cf. Fapte 10, 42). Cel care-l judecă pe 
fratele său săvârşeşte o lucrare străină, își arogă o autori- 
tate care nu-i a sa, „uzurpă locul Stăpânului”!. Citim în 
Pateric: „Zis-au Bătrânii: Cel care îl osândeşte pe aproa- 
pele său se arată ca unul care dă jos din scaun pe Dătăto- 
rul legii și Judecătorul, voind să facă el judecată în locul 
Lui." Omul își ia de la sine rangul lui Dumnezeu, stând 
astfel împotriva singurului și adevăratului Dumnezeu. 
„Unul e Judecătorul, Hristos, Fiul lui Dumnezeu, și tot 
omul care judecă pe cineva este potrivnic al Judecăto- 
rului și potrivnic al lui Dumnezeu, căci făcându-se pe 
sine judecător răpește cinstea și puterea pe care Dum- 
nezeu le-a dat Aceluia”, spune un Bătrân.” Dumnezeu e 
așadar singurul Judecător și singurul Care judecă după 
dreptate.“ E singur este știutor al inimilor, cunoscător 
al cugetelor, al simţirilor și al faptelor, după chipul lor 
cel ascuns? și lăuntric. „Să nu privim nicicând la faptele 
altora, oricare ar fi ele — îndeamnă Sfântul Maxim —, cu- 
noscând ca singur judecător înţelept şi drept pe Dum- 
nezeu, Care judecă cu înţelepciune și dreptate toate cele 


! Sf. loan Gură de Aur, Omifii la ] Corinteni, XI, 2; cf. Omilii 
la Matei, XL, 3. 

? Bu. I, 357 (E.A. Wallis Budge, Rau Sfinţilor Părinți). 

5 Apoftegme, N. 589; cf. Sf. loan Scărarul, Scara, X, 15; Ava Do- 
rotei, Învătături de suflet folositoare, VI, 3; Sf. Maxim Mărturisito- 
rul, Capeze despre dragoste, IL, 54. 

4 C£. Sf. loan Gură de Aur, Omifii [2 I Corinteni, XI, 2. 

5 Ibidem. 

ce se fac, potrivit cu rațiunea după care s-au făcut, nu 
după chipul în care se arată.”! Doar Dumnezeu cunoaș- 
te aievea ce-i omul, în tot desișul lui, doar EI îi știe bi- 
ne măsurile după care i se și măsoară purtarea și fapta. 
„Numai lui Dumnezeu I se cade să îndreptăţească și să 
osândească. Căci numai El cunoaște sufletul fiecăruia, 
purtările, darurile, firea și destoinicia lui, ca să poată ju- 
deca, precum singur ştie, potrivit cu cele pe care numai 
E] le ştie”, spune Ava Dorotei.” 

Omul, dimpotrivă, nu-i în stare să-și judece frate- 
le după dreptate, fiindcă priveşte doar la chip.? Întâi de 
toate, nu vede din el decât o parte; nu are cum să va- 
dă întreaga țesătură a faptelor lui, nu poate răzbate prin 
tot hăţișul de întâmplări, fie trecute“, fie prezente”, care 
l-au mânat să se poarte într-un anume fel, de neînțeles 
pentru cel care nu le cunoaște. Apoi, nu are putinţa de 
a şti ce-i în sufletul lui. Nu știe nici rostul, nici pricina 
faptelor sale. „Se întâmplă că cineva săvârşeşte o faptă 
care pare necuvenită celor ce-o privesc, dar acela a fă- 
cut-o cu un scop bun”, spune Ava Varsanufie.* Şi poa- 
te că lui Dumnezeu Îi place tocmai fapta pe care noi o 
osândim! „E primejdios lucru a-i judeca pe alții și pentru 
acest motiv: necunoscând nici constrângerea, nici teme- 
iul pentru care aceia au făcut cele ce pe noi ne supără, 


1 Mystagogia, XXIV; cf. Ava Dorotei, Învăţături de suflet folosi- 
toare, IL, 4. 

2 Învățături de suflet folositoare, VL, &. CE. 6. 

3 C£. Sf. loan Gură de Aur, Omilii la ] Corinteni, XI, 2; Ava Do- 
rotei, Învățături de suflet folositoare, LL, 4. 

4 C£. Ava Dorotei, Învăzături de suflet folositoare, VI, 5. 

5 Ibidem, &. 


6 Scrisori duhovnicești, 453. 

dar care înaintea lui Dumnezeu sunt bune și uşor de ier- 
tat, suntem aflaţi vinovaţi că i-am judecat cu ușurință pe 
aceia și, astfel, având față de ei alte simțăminte decât cele 
cuvenite, săvârşim un păcat care nu e deloc mic”, scrie, 
la rândul său, Sfântul loan Casian.! Iarăşi, judecătorul 
fratelui nu știe că poate acela singur se judecă pe sine 
pentru simțirile şi faptele sale; poate că el însuși, în chip 
nevăzut și neștiut, în inima sa se scârbeşte de ele, îi pare 
rău, se căiește, se zbate să scape de răutatea lui și strigă 
către Dumnezeu, ca să-i ajute. Pentru aceasta, judecata 
noastră nu-i după adevăr. Când Ava Dorotei îl întreabă 
pe Ava loan: „Dacă fără să vreau, văd o mișcare a cuiva și 
gândul mă îndeamnă să judec după ea starea lui dinăun- 
tru, ce trebuie să fac?”, bătrânul îi răspunde așa: „Ce so- 
cotești? Oare nu se întâmplă să aibă cineva o slăbiciune 
în firea lui, și prin luptă s-o îndrepteze? Nu se poate afla, 
așadar, din aceasta așezarea sufletului său.”2 De aceea, 
Părinţii pun în lumină faptul că mulți păcătoşi, pe ca- 
re noi, ca bieţi oameni ce suntem, îi osândim, au și aflat 
iertare și mântuire la Dumnezeu.* Aşadar e îndoielnică 
dreptatea oricărei judecăţi a noastre și pe drept cuvânt 
îndeamnă la fel și Ava Pimen: „De veţi şi pipăi cu mâini- 
le voastre, să nu mărturisiți ceva despre vreun frate”f, și 
Sfântul loan Scărarul: „Să nu osândeşti, chiar de vezi cu 
ochii tăi. Căci de multe ori se înșală și aceştia."5 


! Așezămintele mănăstirești, V, 30, 

? Învățături de suflet folositoare, IX, 3; a se vedea şi: Apoftegme, N 
589; St. Varsanufie și loan, Scrisori duhovnicești, 453; Ava Dorotei, 
Învăţături de suflet folositoare, VL, 6; Sf. loan Scărarul, Scara, X, 9. 

? Cf. Sf. loan Scărarul, Scara, X, 6; Ava Dorotei, Învăzăruri de 
suflet folositoare, VL,6. 

1 Apofiegme, seria alfabetică, Pimen, 114. 

5 Scara, X, 18. 

Şi cum ar putea cineva să judece drept pe aproape- 
le, de vreme ce, neștiindu-și păcatele sale, pe sine însuși 
nu se judecă drept? „Că am păcătuit n-am habar, cum 
dar voi osândi pe alţii? Pe mine însumi nu mă ştiu cum 
sunt; cum aș putea atunci eu să judec pe altcineva?”, se 
întreabă Sfântul loan Gură de Aur, întemeindu-se pe 
cuvintele Domnului, Care spune: De ce vezi paiul din 
ochiul fratelui tău, iar bârna din ochiul tău nu o iei în 
seamă? Sau cum să zici fratelui tău: Frate, lasă să scot pa- 
iul din ochiul tău, nevăzând tu bârna care este în ochiul 
tău? (Le. 6, 41-42). 

Pe deasupra, vederea omului este strâmbată de pa- 
timi. Omul căzut judecă după trup (cf. În 8, 15). „Pă- 
timași fiind, cum vom da crezare inimii noastre? Căci 
dreptarul strâmb face și cele drepte strâmbe”, spune Ava 
Dorotei?, urmând părintelui său duhovnicesc, Ava loan?. 
Cel care se face judecătorul fraţilor pune numaidecât în 
cârca acelora povara patimilor sale. Care patimi sunt mai 
tari în noi, pe acelea suntem mânați să le vedem și să le 
iscodim la alţii; și cel mai adesea omul are metehnele pe 
care socoteşte că le au ceilalți. În neputinţele altora se 
arată ca într-o oglindă slăbiciunile noastre. Așa că, osân- 
dindu-și aproapele, omul se osândește pe sine. Acesta es- 
te întâiul înțeles al celor grăite de Apostolul Pavel, când 
spune: În ceea ce judeci pe altul, pe tine însuţi te osândești, 
căci aceleaşi lucruri faci şi tu care judeci (Rom. 2, 1), ca 
şi al celor poruncite de Domnul zicând: Nu judecați, ca 
să nu fiți judecaţi, căci cu judecata cu care judecaţi, veți fi 
judecați (Mr. 7, 1-2). După cum spune Ava Pimen: „În 


' Omilii la ] Corinteni, XI, 2. 
2 Sentinţe, 202; cf. Epistole, 2, 4. 
3 Învățături de suflet folositoare, IX, 3. 

orice ceas arătăm greşeala fratelui, și Dumnezeu o arată 
pe a noastră.”! De altfel, Părinţii atrag luarea-aminte asu- 
pra acestui fapt, că nu-l vedem pe celălalt așa cum este, 
ci așa cum suntem noi. „Fiecare judecă din starea pe care 
o are el și pe cele ale aproapelui, fie că e vorba de virtute, 
fie de păcate”, spune Sfântul Simeon Noul Teolog.? Iar 
Ava Dorotei dă chiar o pildă în acest sens: „Se întâmplă 
să stea cineva noaptea într-un loc oarecare. Şi pe lângă el 
trec trei oameni. Unul socotește că acela așteaptă pe cine- 
va ca să meargă să desfrâneze împreună; altul socotește că 
e un hoţ; iar al treilea socotește că l-a chemat vreun prie- 
ten al lui, din casa vecină, și-l aşteaptă să iasă și să meargă 
împreună la rugăciune.” „lată — tâlcuiește Ava Dorotei —, 
toţi trei au văzut pe același om și în același loc și totuși 
n-au avut toți trei despre el același gând, ci unul a gândit 
aceasta, altul aceea, și celălalt altceva, fiecare după starea 
sa.* Judecarea aproapelui, înrâurită de patimi și sucită 
după voia lor, stârneşte ușor închipuirea, punând pe sea- 
ma lui purtări, simțăminte și gânduri străine de el sau ce- 
le mici ale sale le vede peste măsură de mari. Naște chiar 
și halucinaţii. Ava Dorotei dă iarăși o pildă din cele trăite 
de el pe când petrecea în mănăstirea lui Ava Serid. Astfel, 
un frate, pornit să-i judece pe ceilalți, „credea bănuielilor 
sale așa de mult, încât era încredinţat despre fiecare bă- 
nuială a sa că numaidecât așa și este, cum îi șoptea gân- 
dul său și nu se putea să fie altfel. Deci răul acesta înain- 
tând în el cu vremea, dracii l-au dus într-o așa rătăcire, 
încât, intrând odată în grădină pentru a cerceta ce se în- 
tâmplă acolo [...], i se păru că vede pe careva dintre fraţi 


1 Apoftegme, seria alfabetică, Pimen, 64. 
? Cele 225 de capete..., |, 85. 
5 Epistole, 1, IL. 

furând smochine și mâncând”, cu toate că era ziua aceea 
zi de post. Ducându-se a stareţ, îi spuse ceea ce, chipuri- 
le, văzuse. Şi întrebând acela și cercetând faptele, s-a aflat 
că fratele cu pricina nu putea fi nicidecum în grădină, 
aflându-se în ceasul acela departe de mănăstire." 

O asemenea cunoaștere rătăcită a aproapelui, izvo- 
râtă din judecarea lui pătimașă, nu are cum să nu strice 
legătura dintre judecător și împricinat. Semenul nu mai 
este om aievea, ci închipuire plăsmuită de patimile celui 
care îl judecă pe el; e schimonosita oglindire a patimilor 
sale, şi până la urmă judecătorul pe sine se vede în cel 
osândit. Cel care îl judecă pe semenul său e ferecat în si- 
ne şi văduvit de legătura cea frățească. 

Dar cea dintâi şi cea mai temeinică pricină a stricării 
legăturilor frățești iscată de judecarea aproapelui e aceea 
că facem din el un biet împricinat și după cum a hotărât 
judecata noastră așa e numit și privit. A judeca pe cineva 
înseamnă de fapt a te face stăpân pe întreaga lui ființă și 
chiar pe toată viaţa sa.? Cu adevărat, cel mai adesea cuge- 
tul judecător crede că l-a cântărit bine pe aproapele și că 
de-acum îl ştie cum &; în clipa în care rostim o astfel de 
judecată, nesocotim și tăgăduim toate celelalte însușiri 
ale fratelui, că poate fi și altfel, sau ce a fost el odinioa- 
ră, ce-ar fi putut să fie și ce-ar putea fi cândva. Din toată 
făptura lui rămâne o fărâmă; hotărâm că-i de un anumit 
soi şi-i punem noi un nume, vedem din el doar ceva tre- 
cător, îi ţintuim fiinţa, fără să ţinem seama de ceea ce are 
el mai în adânc: o conștiință, adică, și o libertate care îl 
fac în stare să se schimbe în fiecare clipă, să se întreacă pe 
sine, să se înalțe, să fie altul decât cel de acum. 


1 Învățături de suflet folositoare, LX, 3. 
2 CE. Învățături de suflet folositoare, VI, 2. 


Ei 


DESPRE IUBIREA CREŞTINĂ 


Astfel, legătura cu celălalt e cu totul pervertită; nu-i 
legătură cu fiinţa lui deplină și pe potriva adevărului 
ei. Mai întâi, pentru că ochiul judecător îl vede doar în 
parte și dintr-o parte, mic și mărunţit, privind la faţa, 
nu la inima lui. Iar ce zăreşte — orbit cum e de patimi — 
adesea nu e după adevăr, ci închipuire și nălucire. Apoi, 
de-ar fi nemincinoasă judecata, ea nu priveşte însăși fi- 
rea lui. Slăbiciunile, păcatele, patimile nu sunt ale adân- 
cului firii, ci străine și înstrăinate de ea. Judecând după 
ele, punem pe seama omului cele ce nu sunt temeinic 
ale lui și judecăm pe unul care, aievea, nu-i așa. 

Ochiul judecător nu ţine seama de adevărul fiinţei, 
tăgăduieşte făptura creată după chipul lui Dumnezeu și 
se lipsește de întâlnirea cu omul cel adevărat, ce se cuvi- 
ne iubit în Domnul și în care Domnul e iubit. Nu mai e 
loc de legături frășeşti, ci de neadevăr și înstrăinare, căci 
ne întâlnim cu unul despre care nu știm ce este cu ade- 
vărat și, aşadar, cu unul care este cu totul altcumva. Ju- 
decătorul aproapelui său nutrește faţă de acela „alte sim- 
țăminte decât cele cuvenite”, după cum spune Sfântul 
loan Casian.! 

Cel care îi vede pe oameni întru adevărul firii lor de 
făpturi după chipul lui Dumnezeu (cf. Mt. 22, 16; Mc. 
12, 14; Le. 20, 21; Gal. 2, 6; Rom. 2, 11) nu deosebeș- 
te pe om de om (cf. Pild. 24, 33; 28, 21; În. Sir. 11,2), 
căci îi vede pe toţi ca fiind una la Dumnezeu. „Pe toți 
credincioşii — scrie Sfântul Simeon Noul Teolog —, noi, 
credincioșii, trebuie să-i vedem ca pe unul și în fiecare 
din ei trebuie să vedem pe Hristos [...] Nu trebuie să 
numim sau să socotim pe vreunul rău.”? Dimpotrivă, 


! Așezămintele mănăstirești, V, 30. 
* Una sută capete de Dumnezeu cuvântătoare şi făptuitoare, 3. 

cel care îi judecă pe ceilalți și nu ştie că toţi sunt de o 
stirpe şi înfrăţiţi, pentru că poartă în ei, cu toţii, chipul 
lui Dumnezeu, acela face deosebire între oameni, sepa- 
ră şi desparte. 

Judecata aproapelui se arată astfel a fi în toate privin- 
țele împotrivitoarea iubirii!, și faţă de semen, și faţă de 
Dumnezeu. Cel care judecă și vorbeşte de rău cade din 
iubirea lui Hristos, spune Sfântul Maxim?, iar Ava Do- 
rotei zice că: „Dacă am avea iubire[...], nu ne-am îngri- 
ji să vedem scădere aproapelui. Că scris este: /.../4ragos- 
tea acoperă multime de păcate (| Pu. 4, 8), şi iarăşi: dra- 
gostea nu gândește răul, [...] toate le rabdă, şi celelalte (1 
Cor. 13, 5, 7). Deci şi noi, de am avea dragoste, însăși 
dragostea ar acoperi orice greșeală."* Cuvântul că jude- 
cata aproapelui se poate face din iubire, spre îndreptarea 
lui, nu e îndreptăţit, fiindcă măsura iubirii de aproapele 
e iubirea de sine, or, am văzut că judecarea aproapelui se 
împotriveşte iubirii de sine. Astfel, Sfântul loan Gură de 
Aur spune: „Fiecare se iubește pe sine mai mult decât pe 
altul. Deci, dacă o faci pe grijuliul, din iubire, fi grijuliu 
mai întâi cu tine însuţi, unde păcatul este și mai vădit 
şi mai mare. lar dacă nu ești grijuliu cu tine, apoi lămu- 
rit lucru este că și pe fratele tău nu-l judeci pentru că te 
îngrijeşti de soarta lui, din iubire, ci pentru că-l urăşti și 
vrei să-l faci de ocară."* Ca să-l poţi judeca şi mustra pe 
fratele tău, sau ca să-l poţi învăţa — ceea ce, după Ava Pi- 
men, este „totuna cu a-l mustra”5 —, trebuie să fii tu în- 


1 Cf. Ava Dorotei, Învăzături de suflet folositoare, VL, 8; Epistole, 
7, 192; Sf. Maxim Mărturisitorul, Capete despre dragoste, |, 57. 

2 Loc, cit, 

3 Învățături de suflet folositoare, VL, 3. 

4 Omilii la Matei, XXII, 2. 

5 Apofiegme, seria alfabetică, Pimen, 157. 

suţi curat de păcatul pentru care-l judeci.! Dar cel sfânt, 
care și-a văzut păcatul său și a fost izbăvit de el prin ha- 
rul lui Hristos, se fereşte să judece! 

A nu judeca nu înseamnă, firește, a fi lipsit de dreap- 
tă socotință și orb în faţa răului, după cum spune Ava 
Dorotei.? Nu-i de judecat, adică, omul, dar nu şi pati- 
ma de care-i înrobit ori răul pe care-l săvârşeşte. Pentru 
aceasta se cere o mare putere de deosebire, fiindcă e fi- 
nă tăietura și greu de despărţit cu mintea omul de pă- 
catul său, într-atât ne-am obișnuit a le privi drept una. 
Noi însă — după cum învaţă întotdeauna limpede Părin- 
ţii, într-un singur glas — să osândim și să urăm păcatul 
şi pe uneltitorul cel viclean, iar nu pe sărmanul înșelat. 
„Urăşte boala, nu pe cel bolnav”, îndeamnă maica Sin- 
clitichia“, iar Ava Varsanufie spune: „Nu putem să nu 
judecăm ca necuvenită fapta însăși care e necuvenită. 
Căci altfel cum putem scăpa de vătămarea ce o aduce 
ea?[...] Dar pe cel ce o săvârşeşte nu trebuie să-l osân- 
dim [...] și să nu învinuim pe frate, ci pe diavolul care 
l-a amăgit. Căci, precum dacă cineva e împins de altul 
într-o capcană, îl ocărâm pe cel care l-a împins, așa și 
aici.5 

Mare e paguba celui ce judecă pe altul! Această pa- 
timă — căci patimă este — aduce sufletului rod amar și 
viața duhovnicească o risipește cu viforul soațelor ei; cea 


1 Sf. loan Guzră de Aur, foc. cit; cf. Apoftegme, N. 475. 

2 Învăţături de suflet folositoare, VI, 8. 

? A se vedea, de pildă: Sf. Simeon Noul Teolog, Cele 225 de ca- 
pete...» IL, 3; Sf. Maxim Mărturisitorul, Capere despre dragoste, IV, 
83; Sf. Varsanufie şi loan, Scrisori duhovnicești, 101, 453; Apofieg- 
me, seria alfabetică, Sinclitichia, 23; N. 592/39; N. 663. 

1 Loc, cit, 

5 Scrisori duhovniceşti, 453. 


98 


I: IUBIREA CREŞTINĂ ȘI IUBIRILE UNITE CU EA 


născută de patimi — de mândrie!, ură?, pizmă, mânie 
— naşte, la rându-i, numai patimi: desfrâu, învârtoșarea 
inimii?, delăsarea în cele duhovnicești“. Părinţii spun că 
tot cel ce judecă pe altul negreşit va cădea în patimile 
aceluia5 sau patimile sale şi le va răscoli, le va iuți şi mai 
tari le va face. 

Judecarea aproapelui tulbură mintea“ și o orbește”. 

Îndeobşte, ea aduce sufletului „mii de tulburări și 
mii de chinuri”8. „Cei care se smintesc în orice chip din 
pricina întâmplărilor cu voie sau fără voie n-au parte de 
pace”, spune Sfântul Maxim Mărturisitorul.” Peste sufe- 
rinţele cele din lăuntru, ale sufletului, vin suferinţele ce- 
le din afară, căci judecătorul e de toţi urât și dușmănit!? 
— şi de cei judecaţi, și de cei care, văzându-l că judecă, 
se tem că vor fi și ei cândva supuși judecăților lui. Mult 
se vatămă un astfel de om, spune Sfântul loan Gură de 
Aurii, că așa, „pe zi ce trece ajunge tot mai crud și mai 
fără milă” 2. 


! Cf. Sf. loan Scărarul, Scara, XXII, 1; XXV, 17. 

2 CF. Apofiegme, ] 742; SE. loan Scărarul, Scara, X, 13. 

3 C£, Sf. Varsanufie și loan, Scrisori duhovnicești, 498; Sf. loan 
Gură de Aur, Omilii la Matei, XXIII, 3; Apoftegme, N. 575. 

4 Sf. Varsanufie și loan, /oc. cit. 

5 CE. Sf. loan Scărarul, Scara, X, 12; Ava Dorotei, Învăzături de 
suflet folositoare, VI, 1. 

4 Apofiegme, XI, 28. 

7 Sf. Varsanufie și loan, Joc. cit. 

8 Ava Dorotei, Învăzături de suflet folositoare, IX, 5. CE. VI, 7. 

” Capete despre dragoste, 1, 69. Dimpotrivă, lipsa judecății pri- 
lejuiește odihna și pacea inimii: cf. Apofiegme, seria alfabetică, Iosif 
din Panefo, 2; ] 742; Sf. Maxim Mărturisitorul, Mystagogia, XXIII. 

10 Sf. loan Gură de Aur, Omilii la Matei, XXIII, 3. 

„1 /bidem. 

12 /bidem. 


99 


DESPRE IUBIREA CREȘTINĂ 


Văzând ce fel este şi câte rele aduce judecarea aproa- 
pelui, pe drept o vom numi boală! şi un soi de nebu- 
nie?. Şi e boală grea de vreme ce-l taie pe om de la hars, 
îi pierde sufletul“ și-l sortește morţii. După cum spune 
Sfântul loan Scărarul5, patima aceasta, ea singură, îl sur- 
pă pe om şi-l pierde cu desăvârșire. 


II 


Părinţii însă, înfățișând boala, semnele și rănile ei, ne 
pun înainte și leacul. 

Bun început este să ne silim să nu judecăm. Că Dom- 
nul poruncește răspicat: Nu judecați (Le. 6, 37; Mt. 7, 
1). E plină de înţeles scurtimea cuvântului, că, adică, să 
nu judecăm nicicum. Ava Moise spune, astfel, „că tre- 
buie omul să moară faţă de fratele său, ca să nu-l judece 
întru ceva”$. De-ar fi și după adevăr judecata, tot neîn- 
dreptăţită rămâne. Sfântul loan Gură de Aur, vorbind 
despre clevetire — care nu e altceva decât judecata da- 
tă pe faţă —, spune: „Să nu zică nimeni: Numai atunci 
vorbesc de rău, numai atunci bârfesc, când mint. Dacă 
spun adevărul, nu înseamnă că vorbesc de rău și nu bâr- 
fesc. Păcătuiești şi atunci când, vorbind de rău pe cine- 
va, spui adevărul. Fariseul nu minţea când îl bârfea pe 
vameș.”” Până și judecăţile bune trebuie lepădate. Căci 


! Apofiegme, seria alfabetică, Matoi, 13; Sf. loan Scărarul, Sca- 
ra, X, |. 

? CE. Apofiegme, seria alfabetică, Moise, Şapte capitole, 7. 

3 Cf. Apoftegme, N. 592139. 

4 Sf. loan Scărarul, Scara, X, 15. 

5 Ibidem, 16. 

6 Apofiegme, seria alfabetică, Moise, 12. 

7 Omilii la statui, LL, 5. 

așa îndeamnă Ava Moise: „Să nu ai grija altuia, dacă-i 
bun sau rău.”! 

Îndemnul de a nu judeca nu se referă strict la jude- 
cată, ci la tot ce ţine de ca, fie lăuntric, fie dat pe faţă, 
la orice gând sau cuvânt privitor la purtările sau fapte- 
le aproapelui. Cu adevărat, a nu judeca este totuna cu a 
muri față de fratele, după cum zice Ava Moise tâlcuin- 
du-şi spusa: „A muri faţă de aproapele tău aceasta este: a 
purta păcatele tale și a nu avea grijă de nimeni, că aces- 
ta este bun sau acesta este rău. Să nu faci rău nici unui 
om, nici să gândești rău în inima ta asupra cuiva, nici să 
defaimi pe cineva când face rău, nici să te pleci celui ce 
face rău aproapelui şi să nu cleveteşti pe cineva [...]. Să 
nu te îndupleci cu cel ce grăiește de rău, nici nu te bu- 
cura de clevetirea lui, nici nu urt pe cel ce cleveteşte pe 
aproapele său. Aceasta înseamnă: nu judecaţi'?. Lot așa 
spune şi un alt părinte, îndemnând la fel: „Nu spune 
vorbe rele de nimeni. [...] Nu te încrede în cel ce spune 
rău despre altul şi nu te bucura de vorbele lui rele. Nu 
uri pe nimeni pentru păcatul său, căci scris este: Nu ju- 
decaţi, ca să nu fiți judecați (Mt. 7, 1). Nu dispreţui pe 
cel păcătos, ci roagă-te pentru el, ca Dumnezeu să-l rab- 
de și să-i dea vreme de pocăință și să aibă milă de el; căci 
Dumnezeu este atotputernic. Și dacă auzi că cineva fa- 
ce rău, răspunde: «Mie mi se cuvine să-l judec? Sunt un 
păcătos, omorât de păcatele mele şi mă nevoiesc să-mi 
plâng păcatele; mortul n-are a se îngriji de nimic.» Cel 
ce cugetă și face așa împlineşte toată dreptatea, cu harul 
şi cu puterea Domnului."? 


1 Apofiegme, seria alfabetică, Moise, Şapte capete, 7. 
? Ibidem. 
* Apofiegme, M 108. 

Ca să ajungem la o astfel de cuvenită purtare, de ma- 
re folos este să ne punem în minte cugetări ca acestea: 

— Păcatul aproapelui e din ispita vrăjmașului; pe aces- 
ta, dar, să-l învinuim.! 

— Judecata omenească e supusă greșelii.? „Să nu osân- 
dești, chiar de vezi cu ochii tăi. Căci de multe ori se în- 
şală şi aceștia”, învaţă Sfântul loan Scărarul.? 

— Cu adevărat, îndeobște omul judecă după aparen- 
ţe, neștiind că adesea lucrurile stau cu totul altfel. Astfel, 
după cum spune Sfântul loan Scărarul, „unii au făcut 
greșeli mari la arătare, dar au făcut lucruri și mai mari 
în ascuns. S-au înșelat deci osânditorii lor, văzând fum 
în loc de soare”f. 

— Singur Dumnezeu cunoaște desăvârșit sufletul fie- 
căruia și singur EI judecă după adevăr şi dreptate.” „Nu- 
mai Dumnezeu cunoaște starea dinăuntru a fiecăruia, 
purtările, darurile, firea și destoinicia lui, ca să poată 
judeca potrivit cu fiecare, precum numai El știe”, zi- 
ce Ava Dorotei. Sfântul Maxim spune şi el că se cuvi- 
ne să cunoaștem „ca singur judecător înţelept și drept 
pe Dumnezeu, Care judecă cu înţelepciune și dreptate 
toare cele ce se fac, potrivit cu raţiunea după care s-au 
făcut, nu după chipul în care se arată. Pe acesta îl pot 
judeca și oamenii, văzând în chip neclar ceea ce se ve- 
de. Dar adevărul nu este în ceea ce se arată, nici raţiu- 
nea celor ce se petrec. Dumnezeu însă, văzând mişcarea 


! Cf. Sf. loan Gură de Aur, Scara, X, 5. 

? A se vedea, de pildă, Sf. loan Gură de Aur, Despre obscuritatea 
prorociilor, Il, 9. 

5 Scara, X, 18. 

î Scara, X, 9. 

> Cf. Apofiegme, seria alfabetică, Moise, Şapte capitole, 7. 

4 Învățături de suflet Jolositoare, VI, 4. 

ascunsă a sufletului, pornirea nevăzută și raţiunea însăși 
după care s-a mișcat sufletul, și scopul raţiunii, sau ţinta 
precugetată a fiecărei fapte, judecă cu dreptate, cum am 
spus, toate cele săvârşite de oameni”. 

— Judecata lui Dumnezeu rămâne de nepătruns pen- 
tru om.? 

— Singur Dumnezeu are dreptul de a-i judeca pe oa- 
meni?, după cum o spune răspicat Apostolul: Cine ești 
tu, ca să judeci pe sluga altuia? Pentru stăpânul său stă sau 
cade (Rom. 14, 4). „A judeca pe altul înseamnă a răpi 
cu obrăznicie un drept al lui Dumnezeu.”* Despre Ava 
Agathon se spune că atunci „când voia gândul lui să ju- 
dece pe cineva, îşi zicea sieși: Agathoane, nu-i al tău să 
faci aceasta/”? 

— Noi toţi vom fi judecaţi de Dumnezeu și vom avea 
de dat socoteală pentru păcatele noastre, nu pentru ale 
fratelui, după cum iarăși spune Apostolul: Dar 24, de ce 
judeci pe fratele tău? Sau şi tu, de ce disprețuiești pe ratele 
tău? Căci toți ne vom înfățișa înaintea judecății lui Dum- 
nezeu.[...] Deci, dar, fiecare din noi va da seama despre 
sine lui Dumnezeu (Rom. 14, 10, 12). În Pazeric citim că 
„un frate l-a întrebat pe un bătrân: «Ce să fac, părinte, 
că ori de câte ori văd pe unul păcătuind, îl urăsc pe el, şi 
când aud despre un frate că-i lipsit de grijă, îl osândesc 
pe el, şi-mi pierd sufletul?» Şi i-a zis lui bătrânul: «Când 
auzi una ca aceasta, fugi iute de un astfel de gând și mu- 


1 Mystagogia, XXIV. 

2 S£. loan Scărarul, Scara X, 9. 

3 C£, Sf. Maxim Mărturisitorul, Myszagogia, XXIV; Sf. loan Gu- 
ră de Aur, Despre obscuritatea prorociilor, |, 9; Ava Dorotei, Învăţă- 
turi de suflet folositoare, VL, &. 

1 Sf. Loan Scărarul, Scara, X, 15. 

5 Apofiegme, seria alfabetică, Agathon, 18. 

tă-ţi mintea la ziua ce va să vie, pune-ţi înainte înfrico- 
şatul scaun de judecată, pe Judecătorul cel nemitarnic 
[...]. Singur cel judecat va da socoteală pentru cele puse 
asupra sa, fie spre mântuire, fie spre osândă. Atunci ni- 
meni nu va fi judecat pentru ce-a făcut altul, ci fiecare 
va fi judecat pentru faptele sale. Știind acestea, fiule, nu 
judeca pe nimeni și îţi vei afla odihna, netemându-te de 
nici o clătinare.»”! 

-— Judecând pe altul, atragem asupra noastră judeca- 
ta. Că spune Domnul: Nz judecaţi și nu veri fi judecaţi; 
nu osândiți şi nu veți fi osândiţi (Lc. 6, 37). Nu judecați, 
ca să nu fiti judecaţi, căci cu judecata cu care judecați, veți 
fi judecaţi şi cu măsura cu care măsuraţi, vi se va măsura 
(Mt. 7, 1-2). 

— De-ţi judeci fratele, e mare primejdia să cazi în ace- 
lași păcat, după cum spun Părinții. Astfel, „un bărbat 
sfânt a văzut pe cineva păcătuind și, lăcrimând cu amar, 
şi-a zis: «Acesta astăzi a greșit, iar eu mâine neîndoiel- 
nic voi greşi"? Gândul că ești și tu supus greșelii, spune 
Sfântul loan Scărarul, e marele leac împotriva osândirii 
şi clevetirii. „Să nu te sfiești niciodată de cel ce cleveteş- 
te pe aproapele în faţa ta. Mai degrabă zi către el: «În- 
cetează, frate! Eu în fiecare zi fac lucruri mai rele ca el, 
şi cum l-aş putea osândi pe el?» Prin aceasta îndoit folos 
vei avea: cu un singur leac te vei vindeca şi pe tine, și pe 
fratele tău.” 

Pe lângă astfel de cugete, mai e nevoie şi de o necon- 
tenită silință de a înfrâna în noi tot ce ne mână spre cle- 
vetire şi judecată. 

1 Apofiegme, ] 742. 

? Apofiegine, seria anonimilor, 196. 

3 Scara, X, 7. , 

Ca să ne izbăvim de clevetire, se cuvine, firește, să 
punem frâu limbii.! Lucru deloc ușor, după cum arată 
Apostolul Iacov (cf. lac. 3, 7-8), dar care trebuie împli- 
nit, căci foc este și limba, lume a fărădelegii [...] aruncă 
în foc drumul vieții, după ce aprinsă a fost ea de flăcări- 
le gheenei. [...] Ea este un rău fără astâmpăr; ea este pli- 
nă de venin aducător de moarte. Cu ea[...] blestemăm pe 
oameni, care sunt Jăcuți după asemănarea lui Dumnezeu 
(lac. 3, 6, 8-9). Şi, desigur, nu trebuie să fie așa (lac. 3, 
10). Înfrânarea limbii e ușa desăvârșirii și văditoarea ei, 
după cuvântul aceluiași Apostol: Dacă nu greşește cineva 
în cuvânt, acela e bărbat desăvârşit (lac. 3, 2). 

Clevetirea — care e însuși glasul judecării — se lecu- 
ieşte temeinic prin stăpânirea cugetelor, din care și vi- 
ne judecata. Cugetele trebuie supravegheate și alungate 
mai înainte de a se urca în minte, de când bat la poarta 
inimii și a simţirii?; să ne închidem, adică, ochii în fa- 
ţa greșelilor aproapelui, să ne astupăm urechile la orice 
grăire de rău despre el. Iar dacă, din nebăgare de seamă, 
prin simţuri gândurile s-au și furișat, ele trebuie de în- 
dată înăbușite, ca să nu se înmulțească, ci să fie cu totul 
stârpite. Cum am văzut mai sus, fratelui care-l întrebase: 
„Ce să fac, părinte, că ori de câte ori văd pe unul păcă- 
tuind, îl urăsc pe el, și când aud despre un frate că-i lip- 
sit de grijă, îl osândesc pe el, şi-mi pierd sufletul?”, bă- 
trânul îi răspunde: „Când auzi una ca aceasta, fugi iute 


! CE. Sf. loan Gură de Aur, Omilii la statui, II, 5; Despre obscu- 
ritatea prorociilor, IL, 8. 

2 Cât privește simțirea, cf. Sf. Maxim Mărturisitorul, Mystago- 
gia, XXIV. Prin „cugete”, Părinţii înţeleg nu numai gândurile pro- 
priu-zise, ci toate formele de reprezentare, mai cu seamă cele per- 
ceptive și imaginative. 

de un astfel de gând.”! La rândul său, Sfântul loan Gură 
de Aur spune și mai răspicat: „Ai auzit un cuvânt?, spu- 
ne Scriptura (Înţ. Sir. 19, 10), să moară la tine! Ai încre- 
ere, nu te va sparge. Ce înseamnă: «Să moară la tine? 
Stinge-l, îngroapă-l, nu-l lăsa să iasă, nici să se mai miș- 
te. Dar, mai presus de toate, străduiește-te să nu auzi pe 
alții vorbind de rău. lar dacă ai auzit vreodată pe cineva 
bârfind, îngroapă bârfa, ucide ce ţi s-a spus, dă-o uitării, 
ca să fii ca unul care n-a auzit-o”? 

Ca să nu judeci, ţine acest dreptar: să nu te îngrijeşti 
de ce face altul. „Să nu te amesteci în treaba nimănui”, 
îndeamnă Sfântul loan Scărarul.? lar Sfântul loan Ca- 
sian spune că trebuie să ne ferim „să judecăm felul de 
viaţă al altora”f. 

Judecarea aproapelui și clevetirea lui, după cum am 
văzut, vin din mândrie; îl judecăm pe celălalt, pentru că 
ne socotim mai buni ca el şi măsură a virtuţii. De aceea, 
de va dobândi omul smerenia, va birui clevetirea şi va le- 
păda osândirea. „Zicea Ava Isaia că smerenia n-are lim- 
bă care să grăiască de unul că-i fără de grijă, sau de altul 
că-i dispreţuitor, nici ochi care să vadă greșalele fratelui, 
nici urechi care să audă ceva vătămător de suflet.” 

Ura, pofta, pizma mână și ele la clevetire și osândire. 
De aceea, iubirea, care le alungă pe cele dintâi, e deopo- 
trivă tămăduitoare a acestora de pe urmă. Astfel, Sfântul 
loan Scărarul îndeamnă pe cel cu „minte iscoditoare și 
plecată spre osândirea fratelui” să se silească să arate faţă 


1 Apofiegme, ] 742. 

2 Omilii la statui, UL, 5. 

3 Scara, XXVII, 50. 

1 Aşezămintele monabale, V, 30. 


5 Apofiegme, ] 716. 

de aproapele „toată iubirea și mila”!. Ava Dorotei înva- 
ță tot aşa: „Dacă am avea iubire, împreunată cu mila și 
durerea, nu ne-am îngriji să vedem scăderile aproapelui. 
Că zice: [....JAragostea acoperă mulțime de păcate ( Pu. 4, 
8); şi iarăși: dragostea nu gândeşte răul, [...]toate le rabdă, 
şi celelalte (1 Cor. 13, 5). Deci și noi, cum am zis, de am 
avea dragoste, însăși dragostea ar acoperi orice greșeală, 
precum și sâinţii fac așa văzând căderile oamenilor. Căci 
nu sunt orbi sfinţii. Şi totuși nu văd păcatele lor. Și ci- 
ne urăște așa de mult păcatul ca sfinţii? Dar nu urăsc 
pe păcătos, nici nu-l judecă, nici nu-l ocolesc. [...] Ce 
a făcut Sfântul Ammona? când au venit la el fraţii aceia 
tulburaţi și i-au zis: «Vino şi vezi, avo, că este o femeie 
în chilia fratelui cutare»? Câră milă n-a arătat, câtă iubi- 
re n-a avut sfântul lui suflet! Căci, cunoscând că fratele 
a ascuns pe femeie sub un butoi, s-a așezat deasupra lui 
şi le-a spus acelora să caute în toată chilia. Și cum n-au 
aflat-o, le-a spus lor: «Dumnezeu să vă ierte!” Pentru 
aceasta, încheie Ava Dorotei: „Să ne agonisim deci și 
noi iubire, să ne agonisim milă față de aproapele, ca să 
ne păzim de reaua clevetire și de judecarea și disprețu- 
irea cuiva.”* În numele iubirii, îndeamnă Sfântul Ma- 
xim, de am și vedea metehnele fratelui, să cugetăm la ce 
are el bun: „Pe fratele pe care îl socoteai ieri duhovni- 
cesc și bun nu-l socoti azi rău și viclean, pentru ura ce 
s-a ivit în tine din ispita celui rău, ci prin dragoste înde- 
lung răbdătoare cugetă numai la lucrurile bune de ieri 
şi alungă ura de astăzi din suflet.”” „Pe fratele pe care-l 


! Scara, IV, 31. 

2 CE. Apoftegmme, seria alfabetică, Ammona, 10. 
3 Învățături de suflet folositoare, VI, 8. 

4 Ibidem, 9. 

5 Capete despre dragoste, IV, 26. 

lăudai ieri ca bun și-l vesteai ca virtuos nu-l bârfi azi ca 
rău şi viclean, făcând din defăimarea fratelui cuvânt de 
apărare a urii viclene din tine, în urma mutării tale de 
la dragoste la ură. Ci stăruie în aceleași laude, chiar da- 
că ești încă stăpânit de supărare, și ușor te vei întoarce la 
dragostea mântuitoare.”! 

Unde e iubire, neluarea-aminte la cele ale fratelui nu 
se preschimbă în nepăsare. Căci iubirea nu se leapădă 
de frate, ci numai de la greşalele sale își întoarce ochii, 
nu-l judecă pentru ele, nu-l învinuieşte și nu-l osândeş- 
te din pricina lor. Sfinţii păcatele fratelui le acoperă, dar 
se silesc să-l izbăvească de ele, după cum limpede o spu- 
ne Ava Dorotei: „Nu-l ocolesc pe păcătos, ci împreu- 
nă pătimesc cu acela, îl sfătuiesc, îl mângâie, îi slujesc, 
îl îngrijesc ca pe un mădular bolnav; toate le fac ca să-l 
mântuiască.”? Urmând sfinților, să facem și noi aseme- 
nea și „unii pe alții să ne ajutăm, ca niște mădulare ce ne 
suntem unii altora. Cine, având o rană la mână sau la 
picior sau la oricare alt mădular al său, se va scârbi de si- 
ne sau își taie mădularul său, chiar de-i plin de puroi, şi 
nu-l curăţește mai degrabă, nu-l spală, nu pune plasture 
pe rană, nu-l leagă, nu-l unge, nu se roagă pentru el, nu 
cere sfinţilor să se roage pentru el [...]? Scurt vorbind, 
nu-l părăseşte, nu se leapădă de mădularul lui, nici de 
urâtul lui miros, ci face totul ca să-l însănătoșească.”? 

Patima aceasta se tămăduiește odată cu dobândirea 
virtuţii care-i stă împotrivă și o alungă. Trecerea de la 
patimă la virtute se face pe calea convertirii; omul în- 
toarce puterea sufletului său de a discerne și a judeca, 


! Ibidem, 27. 
2 Învățături de suflet folositoare, 3. 
5 Ibidem, 9. 

îndreptată către frate, către sine, spre judecarea sa, pre- 
schimbând reaua ei folosire, vătămătoare, într-una să- 
nătoasă și bună. 

Grijii de altul îi ia locul grija de sine, potrivit îndem- 
nului Sfântului Petru: Nimeni dintre voi să nu sufere... 
ca un iscoditor (| Pr. 4, 15) şi al Sfântului Pavel, care zi- 
ce: Vă îndemnăm, fratilor... să faceti fiecare cele ale sale 
(1 "Tes. 4, 10-11) şi fapta lui însuși să şi-o cerceteze fiecare 
[....], căci fiecare îşi va purta sarcina sa (Gal. 6, 4-5), pen- 
tru că fiecare dintre noi va da seama despre sine lui Dum- 
nezeu (Rom. 14, 12). 

Grija de sine nu e o grijă egoistă și rea; nu-i grijă ne- 
rostuită de toate ale sale, ci judecată de sine, luare-amin- 
te la așezarea sufletului, vedere a păcatelor și îndeobşte a 
neputinţelor noastre; e, aşadar, învinuire și osândire de 
sine, și vorbire de rău despre sine.! La toate acestea în- 
deamnă Sfântul loan Casian spunând în puţine cuvin- 
te: „Fiecare se cuvine să se judece doar pe sine însuși, cu 
cea mai mare grijă.”? lar un alt Părinte grăiește așa: „Fii 
cu dreaptă socotinţă, trece-te pe tine prin ciur, dar pe al- 
ţii să nu-i judeci, nici să priveşti la greșalele altuia; plân- 
ge-ţi păcatele și nu te îngriji de faptele vreunuia.”? 

Grija de sine, făcându-l pe om să ia aminte numai și 
numai la greșelile și neputinţele sale, taie desăvârșit de la 
el judecarea și clevetirea aproapelui, alungând din suflet 
pe cele care mai înainte o alungau pe ea. Căci așa spun 
Părinţii: „De vom învăţa să ne privim şi să ne cercetăm 
numai pe noi înșine, nu ne vom îngriji nicicând de lu- 


1 Cf. Sf. loan Gură de Aur, Despre obscuritatea prorociilor, IL, 


pp. 8-9. 
2 Aşezămintele monabale, N, 30. 


% Apoftegme, M 108. 

crurile altora, oricare ar fi ele”!; şi: „Pune căluș, prin gri- 
ja de tine însuţi, minţii ce iscodește pe cele străine și se 
pleacă, din pricina negrijii, să osândească pe frate”?; și 
încă: „Osândește-te pe tine, și osândirea celorlalți va fu- 
gi de la tine.” 

Şi atât de mult să se defaime omul pe sine, încât să se 
socotească mai păcătos decât toţi și să-i piară îndrăznea- 
la de a privi la păcatele altora. Întrebat despre judecarea 
aproapelui, Ava loan de Gaza spune: „Socoteşte-te cel 
mai păcătos și mai rău decât toți.” Un alt Părinte înva- 
ță tot așa: „Adevărat îţi spun, chiar de va păcătui cineva 
înaintea ta, nu-l osândi, ci socoteşte-te pe tine mai pă- 
cătos decât el."5 Ava loan Colov îndeamnă și el ca omul 
să viețuiască „neluând seama la greșalele altora, nemă- 
surându-se pe sine, sub toată zidirea fiind”. Iar Sfântul 
loan Scărarul zice: „Să nu te sfiești niciodată de cel ce 
clevetește pe aproapele față de tine. Mai degrabă zi către 
el: «Încetează, frate! Eu în fiecare zi fac lucruri mai re- 
le ca el. Cum aș putea să-l osândesc pe el?»”7 Ava Doro- 
tei, la rândul său, fericind pe unul care, „văzând pe fra- 
tele său păcătuind, suspinând a zis: «Vai mie, că astăzi a 
greşit el, iar mâine negreșit voi păcătui eu»”, îndeamnă: 
»Vezi câtă teamă? Vezi ce minte trează? Vezi cum a ști- 
ut să se ferească îndată de a judeca pe fratele său? Căci, 
spunând: «Mâine negreșit voi păcătui și eu!», şi-a sădit 
sieși frică şi grijă pentru păcatele ce avea, chipurile, să le 


' Sf. Maxim Mărturisitorul, Mystagogia, XXIV. 

2 S£. loan Scărarul, Scara, IV, 31. 

3 Sf. Varsanufie și loan, Scrisori duhovniceşti, 184. 

1 Ibidem, 688. 

5 Apofiegme, seria anonimilor, 196; cf. Apoftegme, M 108. 
6 Apofieame, seria alfabetică, loan Colov, 33. 

7 Scara, X, 7. 

săvârșească și el. Și așa s-a ferit de a judeca pe aproape- 
le. Şi nu s-a îndestulat numai cu atâta, ci s-a pus pe sine 
mai prejos de acela zicând: «Acesta se pocăiește pentru 
păcatul lui, iar eu negreșit că nu mă pocăiesc, negreşit 
n-am să ajung la pocăință, că n-am tăria să mă pocă- 
iesc.» Vezi luminarea acestui suflet dumnezeiesc? Că a 
putut nu numai să se ferească de a judeca pe altul, ci s-a 
pus și pe sine mai prejos de acela." 

Grija de sine are însă un rost mai înalt decât acela de a 
ne lecui de judecarea şi clevetirea celuilalt. Noima ei este 
sporirea duhovnicească a celui ce-o împlineşte; că-l face 
să fie cu luare-aminte la greșalele și neputinţele sale, ca 
să se dezbare de ele, lucru cu neputinţă pentru cel care se 
îngrijește de păcatele altora.? „Din nici o altă pricină nu 
neglijăm să ne îngrijim de sufletul nostru decât din aceea 
că iscodim și ne interesăm de faptele altora. [...] Îndea- 
juns să ne fie folosirea vremii ce ni s-a dat cu judecarea și 
îndreptarea păcatelor noastre, spre bună sporire”, spune 
Sfântul loan Gură de Aur.? „Cei care vor să se mântuias- 
că nu ţin seama de scăderile aproapelui, ci întotdeauna 
numai de ale lor, și așa sporesc”, zice Ava Dorotei. * Și 
încă: „Păcătuim în fiecare zi și, căutând îndreptăţire pen- 
tru patimile noastre, am părăsit calea cea dreaptă, pe ca- 
re ne-au arătat-o Părinţii, adică aceea de a ne învinovăţi 
pe noi înșine. Şi călătorim pe calea cea strâmbă, învino- 
văţind pe aproapele. Şi fiecare dintre noi se sârguiește în 

' Învăzături de suflet folositoare, VI, 7. 

2 Cf. Ava Dorotei, Învărături de suflet folositoare, VI, 1. („Căci 
neîngrijindu-se de păcatele sale și neplângându-și moartea sa[...], 
omul nu se poate îndrepta în ceva pe sine însuși, ci se ocupă pururi 


cu lucrul aproapelui.”) 
3 Omilii la statui, |, 5. 
4 Învăzături de suflet folositoare, VI, 7. 

orice lucru să pună vina pe fratele său și să arunce pova- 
ra pe el. Nesocotim poruncile lui Dumnezeu şi n-o pă- 
zim pe nici una, dar cerem împlinirea lor de la aproapele! 
[...] Lată, de aceea nu putem spori, de aceea nu izbutim 
să ne folosim vreodată în ceva, şi rămânem tot timpul 
otrăviţi de gândurile ce le avem unii împotriva celorlalți, 
măcinându-ne unii pe alţii. Fiindcă fiecare își dă drepta- 
te sieși, nu poartă grijă de sine, cum am spus, nepăzind 
nimic, și cere de la aproapele împlinirea poruncilor. De 
aceea nici nu ne obișnuim cu binele.” 

Grija de sine se arată a fi, așadar, virtute de căpetenie și 
cale de mântuire. „Cale uşoară spre mântuire — fără de ca- 
re cred că nici un bine nu-l poate păstra neștirbit cel ce-l 
are — este grija de sine”, spune Sfântul Maxim Mărturi- 
sitorul.? Ava Pimen, după cum citim în Pazeric, zis-a cu 
suspine: 'Loate faptele bune au intrat în casa aceasta, afa- 


ră doar de o faptă bună, iar fără de ea cu osteneală se ţine 


omul. Deci l-au întrebat pe el care este. Şi a zis: Ca omul 
să se prihănească pe sine'?. Iar în altă parte citim că „Feri- 
citul “Teofil arhiepiscopul a mers odată în Muntele Nitriei 
şi a venit ava muntelui la dânsul. Și i-a zis lui arhiepisco- 
pul: Ce ai aflat mai mult în calea aceasta, părinte? I-a răs- 
puns lui bătrânul: A mă prihăni și a mă defăima pe mine 
întotdeauna. Și i-a zis lui Ava Teofil: Altă cale nu este de- 
cât aceasta”f. Și tot în Pateric citim: „Zis-a Ava Antonie că- 
tre Ava Pimen: Aceasta este lucrarea cea mare a omului, ca 
greşeala sa s-o pună asupra sa înaintea lui Dumnezeu.”5 


! Jbidem, VII, 5, 8. 

2 Mystagogia, XXIV. 

3 Apoftegme, seria alfabetică, Pimen, 134. 

1 Apoftegme, seria alfabetică, Teofil, arhiepiscopul, 1. 

5 Apoftegme, seria alfabetică, Antonie, 6; cf. Iosif din Panefo, 2. 

Grija de sine aduce omului mari foloase. 

Îl scapă, mai întâi, de supărările pe care le iscă între 
oameni judecarea și clevetirea!, fiind izvor de pace sufle- 
tească?, de trai liniștit și lipsit de tulburare”. 

Făcându-l pe om să-și vadă greşelile sale, înlesnește 
căinţa, plânsul și străpungerea inimii, arătându-se leac 
pentru păcate și patimi. Că, după cum spune Sfântul 
loan Gură de Aur, „nu-i leac mai bun pentru răscumpă- 
rarea păcatelor ca pomenirea lor şi necontenita osândire 
de sine”f. Prin învinuirea de sine, zice Sfântul loan Scă- 
rarul, „vei câștiga două lucruri: cu un singur leac te vei 
vindeca și pe tine, și pe aproapele. Una și singură şi cea 
mai scurtă € calea care duce la iertarea greșalelor: să nu 
judeci, dacă e adevărat cuvântul: Nu judecați și nu veți fi 


judecaţi (Lc. 6, 37)”. 


1 C£. Sf. Maxim Mărturisitorul, Mystagogia, XXIV. 
2 C£. Apofiegme, seria alfabetică, Losit din Panefo, 2. 
3 C£. Sf. loan Gură de Aur, Ommi/ii la statui, UL, 5. 
1 Despre obscuritatea prorociilor, IL, 9. 

5 Scara, X, 7, 8. 

Iubirea soţilor — iubire creştină 


Arareori e pomenită iubirea creştină când se vorbește 
de iubirea dintre soți. Şi totuși aici e lucrătoare mai mult 
decât oriunde iubirea creștină — care este și se numește 
iubire de aproapele —, pentru că soţii își sunt unul altuia 
aproapele cel mai de aproape. 


Sunt multe chipurile dragostei ce-i leagă între ei pe 
bărbat și femeie. 

1. Unul e cu totul trupesc; îi mână unul spre altul in- 
stinctul, sădit în fire spre înmulţire, care nu alege, spre 
unire, o persoană anume, ci bărbătescul din fire merge 
către ce este din fire femeiesc. Pe aceștia îi leagă plăcerea 
trupească iscată de întâlnirea trupului cu trup. 

O astfel de unire, întemeiată numai și numai pe ar- 
doarea cărnii, e nestatornică și trecătoare; ușor se trece 
de la un trup a altul; atunci când cauţi doar plăcere, ori- 
care trup e tocmai bun. În vremea noastră, nestatornicia 
e socotită, mai cu seamă de tineri, lucru bun: ferește de 
monotonie și libertăţii nu-i pune nici un frâu. 

De fapt, e o legătură dezamăgitoare, îngustată în trup: 
nu-i suflet în ea, şi nici un strop de duh. Nu e unire ade- 
vărată, deplină, între persoane; nu se întâlnește adânc cu 
adânc, ci numai trupul se alipește de trup. Plăcerea tru- 

pească, puţină și trecătoare, nu poate sătura deplin. De 
i se nesocotește sufletul și duhul, omul e schilodit şi nu 
mai este om, ci un lucru oarecare, de care te foloseşti 
cum vrei. Legătura de acest soi e un păcat împotriva iu- 
birii, și mai cu seamă împotriva iubirii creștineşti. 


2. Alt chip al legăturii dintre bărbat și femeie e dra- 
gostea pătimașă. E zugrăvită adesea în cărţi, e înfățișată 
pe scenă; e celebră și un adevărat simbol. Aici, patima — 
în înţeles psihologic, iar nu spiritual — se arată în ardoa- 
rea cu care e râvnită, din toate puterile şi cu toată tăria, 
posedarea și păstrarea fiinţei dorite. 

Patima preţuieşte peste măsură de mult fiinţa dori- 
tă, e oarbă la cusururile ei, născoceşte însușiri pe care nu 
le are, o socotește a fi desăvârșită în toate. Aceasta este 
ceea ce Stendhal, în Despre iubire, numește metaforic 
„cristalizare”!. 

Nu-i lucru rău că îndrăgostitul îşi socotește iubita o 
ființă minunată și o preţuieşte nemăsurat de mult — Pă- 
rinţii doar îndeamnă la astfel de purtări când vorbesc de 
iubirea creștină; rău e că o măsoară cu o măsură rea, ca- 
re este iubirea de sine. 

Frumoasele însușiri şi desăvârşirea cu care este împo- 
dobită fiinţa pătimaș iubită sunt rodul închipuirii; pă- 
timașul își cioplește un soi de idol, făurit din dorințele 


1 În adâncurile părăsite ale minelor de sare de la Salzburg, se 
aruncă o creangă de copac desfrunzită de iarnă; după două-trei 
luni, e scoasă de acolo acoperită de cristalizări pline de strălucire; 
cele mai mici crenguţe, nu mai mari decât gheruța de piţigoi, sunt 
împodobite cu o sumedenie de diamante scânteietoare, care-ţi iau 
ochii; creanga de la început e de nerecunoscut. Ceea ce eu numesc 
cristalizare este operaţia minţii care descoperă în tot ce i se înfăți- 
şează noi perfecţiuni ale persoanei iubite” (Despre iubire, cap. 2). 

sale, dar, deopotrivă, și din slăbiciunile și neîmplinirile 
lui. Pătimașul nu iese din sine iubind, priveşte la celălalt 
cu ochii iubirii de sine. Adevăratul preţ al celuilalt nu-l 
știe; nici cum este acela cu adevărat. E o pânză pe care 
pofta-i zugrăvește chipul dorințelor sale. Multe romane 
ne arată că iubirea pătimașă nu-i altceva decât răsfrân- 
gere de sine în cel din care pătimașul și-a făcut oglindă. 
Stendhal și Proust, de pildă, ne arată cum misterul unei 
fiinţe înflăcărează pasiunea, pentru că lasă loc visării. 

În celălalt pătimașul voiește să-şi vadă propriul chip 
răsfrânt; vrea ca acela să-i ostoiască dorințele și neîmplini- 
rea. lubirea pătimașă e iubire fățarnică, face din celălalt pri- 
lej de iubire de sine; adevărata iubire este iubirea închinată 
cu totul celuilalt. Iubirea pătimașă are chipul lui Narcis. 

În dragostea pătimașă nu-i întâlnire adevărată cu ce- 
“lălalt; mai întâi, pentru că, oarbă la ce este acela aievea, 
priveşte doar la nălucirile ei; apoi, pentru că-l vede doar 
ca pe o jucărie a desfătării sale; căci orice patimă ţintește 
desfătarea, a simţurilor, fireşte, dar și a sufletului. Celă- 
alt nu-i ţinta iubirii, cum s-ar cuveni, ci cale spre plăce- 
re, unealtă, un lucru oarecare așadar. 

În lumea noastră, pasiunea e foarte lăudată. Pare să 
aibă puteri minunate. Nu-i oare ca cea care ne scoate 
din cărările bătute, din banalul vieţii și din plictiseala de 
zi cu zi? Ne înflăcărează și ne face tari; dă vieţii noastre 
gust și bucurie; ne face să trăim din plin; iubirea noas- 
tră — ne șopteşte — e o iubire mare, adevărată și fără de 
sfârșit. Până la urmă însă, scrum și cenușă se alege din 
fericirea celor pe care i-a îmbătat; adeseori și viaţa lor o 
pierde; şi întotdeauna — de rămâne așa și nu se schimbă 
— sfârşeşte rău; pentru orice artă doritoare s-o descrie, e 
un izvor de inspiraţie nesecat. 

Că arde zile, câteva, ori ani, câţiva și ci, negreşit timpul 
o stinge și o spulberă. Chipul visat nu poate înfrunta la 
nesfârșit chipul cel aievea și încetul cu încetul se destramă. 
Întâlnirile dese, prezența vie a celuilalt, grijile de zi cu zi 
surpă puterea iluziei. Pătimașul descoperă puţin câte puţin 
o ființă în care nu mai e nimic din ce visase; are în faţă un 
străin, pe care îl privește acum cu nepăsare, de nu cumva 
ajunge să-l urască, pentru că nu e așa cum l-a visat; ce-i stă 
înainte e vrednic de lepădat, un lucru obișnuit, fără nici o 
asemănare cu cel din visele sale; și-l urăște pe cel mai îna- 
inte atât de iubit, că nu i-a adus ostoirea dorințelor și 
nevoilor sale și i-a răpit desfătarea ce-o gustase în vis. 


3, Pe bărbat și femeie îi mai poate lega și iubirea ca 
sentiment, care este unul dintre chipurile p/i/iei, nume- 
le dat de greci simţirii iubitoare faţă de cineva. E o iubi- 
re înrudită cu iubirea pe care o are părintele faţă de fiu 
şi fiul faţă de părinte, ori prietenul faţă de prietenul său; 
e însă mai aprinsă!, nu iubește pe mulţi?, ci doar o ființă 
anume, alege pe cel pe care-l socotește potrivit; alipește 
nu doar trupul, ci şi sufletul. Cei doi se atrag şi se plac 
gândind că, bărbat şi femeie fiind, împreună vor face o 
singură ființă, deplină, de alt gen: Androginul înfățișat 
de Platon în Bancherul său?; sau cum spune Scriptura: 
vor fi amândoi un trup (Mt. 19, 5). Sfântul loan Gură 
de Aur tâlcuieşte zicând: „De nu-s uniţi, nici unul nu e 
întreg; și fiecare e doar o jumătate dintr-un tot."* 


!C£. Sf. loan Gură de Aur, Omnifii la Efeseni, XX, L: „nu-i sim- 
țământ mai puternic ca acesta”, 

> Cf. E. Fromm, LArt daimer, Paris, 1968, pp. 71-75. 

3 Platon, Bancherul, 189d-191le. 

1 Omilii la Coloseni, XII, 5. 

E o mare bogăţie de simţiri în iubirea aceasta: respect, 
afecțiune, tandreţe, bunăvoință, milă și altele multe; e 
sentiment, dar nu-i sentimentală; e în ea dorință, voinţă, 
inteligență... Nu este oarbă ca iubirea pătimașă; vede în 
cel iubit și însușiri, și metehne. Nici egoistă nu e, pentru 
că e întemeiată pe dăruire de sine! și nu caută în celălalt 
împlinirea propriilor dorinţe şi nevoi, ci îi este drag acela 
pentru că e așa cum e. Nu e nebună și nesocotită iubirea 
care are părtașe mintea și voinţa; și nici nu e cu totul de 
nestrunit; e ușor de cuminţit dacă o ia razna; ușor de hră- 
nit şi ușor de sporit. 1 se potrivește cuvântul care spune că 
„simţămintele adevărate sunt făuriri” ale omului.? 

Privită dinspre partea duhovnicească, iubirea de acest 
soi se arată a fi firească și având întreţesute, ca tot ce-i 
omenesc, și virtuțile firii izvodite de Dumnezeu, dar și 
metehnele firii căzute. 

Firească o socotea și Aristotel, care spunea că philia — 
simţirea iubitoare faţă de o altă făptură — este un instinct 
natural și spontan.* Sfântul Vasile spune și el că „în firea 
omului e împlântată ca o sămânță înclinarea de a iubi”. 
Nu-i om pe lume care să nu fie însetat de iubire, care să 
nu vrea să iubească și să fie iubit. Iubirea e, fără putință 
de tăgadă, cel mai ales simțământ omenesc și nu-i pe lu- 
me trăire mai minunată. E pentru om prilej de înflorire, 
izvor de bucurie necurmată; de n-ar fi ea, unde ar fi ferici- 
rea? Mişcă puterile omului spre un ţel înalt, îl face tot mai 
bun şi în stare să se întreacă pe sine. Până și în omul cel 
mai rău iubirea face să răsară bunătate și dăruire de sine. 


1 Cf. E. Fromm, LArt daimer, Paris, 1968, pp. 39-43. 
? Alain, Propos sur le bonbeur, Paris, 1928, nr. XXXVI. 
3 Etica Nicomabică, VUL, 1, l155a. 

î Regulile mari, 2. 

Iubirea omenească însă poartă însemnele mărginirii 
şi firii rănite de păcat. 

Nestatornicia e slăbiciunea ei dintâi. 

Nu rareori vedem că atracţia, dorinţa şi afecțiunea pe 
care le-au trezit firea, caracterul, gusturile și ideile persoa- 
nei iubite — odată înnodată legătura între cei care de aceea 
s-au unit — suferă schimbare; obișnuința aduce delăsare, 
vraja se stinge încet-încet și piere; de-s simţămintele ace- 
leași, e parcă altul cel iubit; cu vremea, cei doi se află, fieca- 
re, nu lângă cel cunoscut cândva, ci parcă lângă un străin. 

De altfel, sentimentele sunt în chip firesc lunecoase, 
când bune, când rele şi când mai aprinse, când mai reci. 

“Iubirea omenească e slăbită și de multele patimi ale 
omului căzut; cea care calcă peste iubirea de sine nu e 
ferită până la urmă de mușcătura acestei patimi; o răz- 
boiesc, o macină și o ruinează, iarăși, iubirea de arginţi — 
zgârcenia și goana după avuţii —, desfrânarea, mânia, cu 
toate ale ei, tristețea, teama, slava deșartă şi mândria, ju- 
decarea celuilalt, dorinţa de stăpânire și tot ce aduce în 
suflet apusul iubirii: nepăsarea, răceala, indiferența... 

Voința şi bunăvoința — la care îndeamnă morala — 
sunt un sprijin pentru slăbiciunile acestea. Dar firea că- 
zută îşi spune cuvântul și aici: voinţa nu are nici ea prea 
multă vlagă și omul e o pradă ușoară pentru patimi. 


Firava iubire omenească singut harul dumnezeiesc o 
întăreşte; el o dezmărginește; de la el primește statorni- 
cie, trăinicie, adâncime, adeverire în chip desăvârșit. 

Pentru Ortodoxie, căsătoria este o sfântă „taină”, iar 
preotul, un slujitor! prin care li se împărtășește harul 

! În această privință, între învăţătura Bisericii Ortodoxe și cea 


a Bisericii Catolice există deosebire. A se vedea ]. Meyendorft, Le 
Mariage dans la perspective orthodoxe, Paris, 1986, pp. 28-29. 

Sfântului Duh celor ce se însoțesc, pentru ca dragostea 
lor să se înduhovnicească, legătura dintre ei să-și afle te- 
mei în ceea ce este mai presus de fire, viaţa lor și ci înșiși 
să se transfigureze, ca să se mântuiască și să se îndum- 
nezeiască amândoi. Harul dumnezeiesc primit în Sfânta 
Taină a Nunții e începătură și hrană pentru un alt soi de 
vieţuire în doi, duhovnicesc — tot așa cum Botezul dă- 
ruieşte o nouă naștere, duhovnicească, și o nouă vieţui- 
re, duhovnicească și ca, deosebită de vieţuirea cea după 
trup. Din ceasul acela, iubirea nu mai este un simplu 
sentiment firesc, ci o stare duhovnicească a sufletului în 
care iubirea de aproapele capătă chipul potrivit rânduie- 
lii și rostului vieţii conjugale; unirea soţilor nu mai este 
nici ea simplă unire naturală — celula socială primitivă! 
—, ci o comuniune duhovnicească, pe care Sfântul loan 
Gură de Aur o socotește drept o „mică Biserică”?. 
Cununia creștină întemeiază o legătură mai presus de 
fire între bărbat și femeie, pentru că Dumnezeu Însuși 
e făptuitorul şi chezașul unirii lor, izbăvind-o de vre- 
melnicie și dându-i statura veșniciei, după cuvântul lui 
Hristos: Ce 4 unit Dumnezeu omul să nu despartă (Mt. 
19, 6; cf. Mc. 19, 9). Adevărul acesta îl mărturisește și 
rugăciunea preotului din vremea săvârșirii Tainei: „În- 
suți, acum, Stăpâne, întinde mâna Ia din sfântul Tău 
locaș și unește pe robul Tău (N) cu roaba Ta (N), penrru 
că de către Tine se însoțește bărbatul cu femeia.” 
Preschimbarea iubirii prin har e prefigurată la nunta 
din Cana (cf. In 2, 1-10), prin minunea prefacerii apei 
în vin. Vinul închipuie puternica și preafrumoasa iubire 


1! Cf. Aristotel, Politica, |, 2, 1252a; Etica Nicomabică, VII, 
14, 1182a. 
2 Omilii la Efeseni, XX, 6. 

a soților de la începutul căsniciei; sfârșirea lui arată că și 
ea sfârșește; păleşte, se sleiește și se surpă sub povara obiș- 
nuinţei și a traiului de zi cu zi; o face să piară egoismul, 
vădit prin patimi care terfelesc iubirea. Apa sunt puterile 
omului, bunele porniri sădite în firea sa, care iau chipul 
iubirii celei fireşti, numită de noi iubire-sentiment. Apa 
aceasta e pusă în vase de piatră, folosite pentru curățirea 
iudeilor, care închipuie mijloacele legaliste ale Vechiu- 
lui "Testament de a întemeia și a face să dureze iubirea în 
căsnicie — respectarea făgăduinţei, a legământului sau a 
contractului dintre soţi. Hristos însă preschimbă firea și 
rostul iubirii; EI preface apa (adică iubirea ca simțământ 
firesc sau eros!) în vin (într-o stare duhovnicească care 
poartă chipul iubirii de aproapele, adică în agap&). 


Iubirea soţilor, de-acum duhovnicească, e înălțată la 
o treaptă pe care nu poate sui sentimentul firesc — fie el 
pornire a inimii, fie lucrare a voinţei; iubirea are a se su- 
pune de acum „poruncii” iubirii de aproapele, care cere 
din partea celor doi ostenelile nevoinţei, adică curățirea 
de patimile care pun stavilă iubirii, şi o viaţă potrivit vir- 
tuților, care sunt deopotrivă temelii şi feţe ale iubirii ce- 
lei duhovniceşti. 

Iubirea fiecăruia are de-acum un rost îndoit: să-l iu- 
bească cum nu se poate mai mult de curat și de adânc 
pe cel mai de aproape al său și să lucreze ca să se mân- 
tuiască și să se îndumnezeiască, și el, şi acela, într-o păr- 
tăşie de nedesfăcut. În „mica Biserică” a căsniciei nici 
nu se poate altfel, pentru că a-l iubi pe celălalt înseam- 


! În înțelesul pe care i-l dă A. Nygren în celebra sa carte Eros er 
agape, ed. a II-a, Paris, 1992. 
2 Ibidem. 

nă a-i vrea binele, iar binele cel mare, care le întrece pe 
toate celelalte, e mântuirea și îndumnezeirea lui. Ţinta 
supremă a căsătoriei este, așadar, Împărăția cerească. De 
aceea iubirea duhovnicească nu-i roabă vremelnicului, 
ci fiică a veşniciei; n-o ţin în viață făgăduinţe și învoieli 
omenești, ci însăși noima fiinţării sale şi părtășia la dra- 
gostea dumnezeiască — energie necreată a lui Dumnezeu 
—, prin seva harului care o rourează. Cununile puse pe 
capul mirilor în Sfânta Taină a Nunții, printre altele, în- 
chipuie și aceea că sunt meniţi să dobândească prin viața 
de căsătorie cununile de slavă ale Împărăției cereşti, du- 
pă cum se și rostește într-una dintre rugăciuni: „Doam- 
ne, binecuvântează nunta aceasta [...] şi dă robilor Tăi 
acestora (N)... cununa cea neveștejită a măririi.” 

La o asemenea înălțare îndeamnă și versetele din 
Epistola către Efeseni care se citesc cu acest prilej: Supu- 
neți-vă unul altuia, întru frica lui Fristos. Femeile să se 
supună bărbaţilor lor ca Domnului, pentru că bărbatul 
este cap femeii, precum și EHristos este cap Bisericii, trupul 
Său, al cărui Mântuitor și este. Ci precum Biserica se su- 
pune lui Hristos, așa și femeile bărbaţilor lor, întru totul. 
Bărbaţilor, iubiţi pe femeile voastre, după cum şi Elristos a 
iubit Biserica şi S-a dat pe Sine pentru ea, ca s-o sfintească, 
curățind-o cu baia apei prin cuvânt, şi ca s-o înfățişeze Si- 
eşi, Biserică slăvită, neavând pată sau zbârcitură, ori altce- 
va de acest fel, ci ca să fie sfântă și fără de pribană. Așadar 
bărbaţii sunt datori să-și iubească femeile ca pe înseși tru- 
purile lor. Cel ce-și iubeşte femeia pe sine se iubeşte. Căci 
nimeni vreodată nu şi-a urât trupul său, ci fiecare îl hră- 
neşte şi îl încălzeşte, precum şi IIristos Biserica, pentru că 
suntem mădulare ale trupului Lui, din carnea Lui şi din 
oasele Lui. De aceea, va lăsa omul pe tatăl său şi pe ma- 

ma sa și se va alipi de femeia sa şi vor fi amândoi un trup. 
Taina aceasta mare este; iar eu zic în Hristos şi în Biserică. 
Astfel şi voi, fiecare aşa să-și iubească femeia ca pe sine în- 
suși; iar femeia să se teamă de bărbat (Efes. 5, 21-33). 

Apostolul Pavel respectă aici ierarhia bărbat-femeie a 
vremii sale și corespondenţa genurilor masculin și femi- 
nin. Dar majoritatea comentatorilor actuali socotesc că 
în acest text e vorba de obligaţii care privesc atâr-bărbarul, 
cât și femeia, şi că amândoi se cuvine să ia drept icoană a 
iubirii lor iubirea lui Hristos faţă de Biserica Sa, și s-o tră- 
iască potrivit analogiei înfățișate de Sfântul Pavel. 

Astfel, iubirea soţilor se cuvine întemeiată pe smere- 
nie și jertfă de sine. Fiul lui Dumnezeu, deșertându-Se 
de slava firii Sale celei dumnezeieşti, S-a făcut om, lu- 
ând asupra Sa slăbiciunile și mărginirile neamului ome- 
nesc celui căzut, afară numai de păcat, primind să sufere 
şi să moară pentru mântuirea lui. Tot așa, fiecare dintre 
cei doi soți trebuie să se lepede de drepturile vieţii indi- 
viduale — în care e „liber” şi neatârnat, neavând nici o 
altă grijă şi răspundere decât față de sine însuși —, pri- 
mind să-și jertfească ego-ul — generator de egoism și de 
individualism separator şi dezbinător —, gata să sufere şi 
să moară faţă de sine însuși, spre folosul vieţii, împlini- 
rii şi fericirii celuilalt; în „mica Biserică” a familiei, toate 
acestea sunt cugetate duhovnicește, iar nu trupește. Și 
fiecare trebuie să se micșoreze și să se pună în umbră pe 
sine, făcând tot mai mult loc celuilalt, după cum Hris- 
tos, în viaţa Sa pământească, S-a smerit și S-a micșo- 
rat — nelăsând să I se vadă dumnezeirea decât în vremea 
Schimbării la Faţă —, pentru a face loc în El omenităţii, 
pe care voia s-o mântuiască și s-o îndumnezeiască. Şi fi- 
indcă unul față de altul se smeresc, nici unul nu pierde, 

și amândoi câștigă, fiindcă unul pe altul se preţuiesc și 
se cinstesc, și unul pe altul se încununează, după cum se 
arată în slujba cununiei. 

În căsnicie, cei doi se au unul pe altul, însă nu ca nişte 
lucruri de care fiecare s-ar putea folosi cu putere de stă- 
pân. Se au unul pe altul dăruindu-se unul altuia, lepă- 
dându-se fiecare, de dragul celuilalt, de sine și de voia sa, 
de luarea-aminte numai la sine, de sorbirea din bucurii- 
le vieţii de unul singur, într-un cuvânt de orice formă de 
egoism. Aceasta o spune Apostolul Pavel zicând: Femeia 
nu este stăpână pe trupul său, ci bărbatul; asemenea, nici 
bărbatul nu este stăpân pe trupul său, ci femeia (| Cor. 7, 
4); nu mai are nici unul dintre ei putere asupra sa, fiind- 
că, altfel spus, primeşte să se lepede de această putere. 

Cuvântul din Efeseni 5, 21, citat mai sus: Supuneți-vă 
unul altuia, se face răsunet al învăţăturii Domnului, Care 
îndeamnă pe ucenici să slujească celorlalți, iar nu să stă- 
pânească asupra lor, urmându-I pilda (cf. Mc. 10, 42-45). 
Lepădarea înstăpânirii asupra celuilalt, a voinţei de a-l stă- 
pâni și dorinţa de a-i sluji sunt simțămintele firești ale iu- 
birii dintre soți, ca și ale oricărei alte forme de iubire creș- 
tină. Spunând Dumnezeu: Na este bine să fie omul singur; 
să-i facem ajutor potrivit pentru el (Fac. 2, 18), dă drept 
temei al vieţii în doi ajutorarea și sprijinirea reciprocă. 

Sprijinul acesta nu-i doar trupesc și sufletesc, ci și 
duhovnicesc, de care e nevoie și când e vorba de căderi 
— păcate, greșale, slăbiciuni, neputinţe —, după cuvântul 
Ecclesiastului care zice: Ma; fericiți sunt doi laolaltă de- 
cât unul, fiindcă au răsplată bună pentru munca lor. Căci 
dacă unul cade, îl scoală tovarășul lui. Dar vai de cel sin- 
gur care cade şi nu este cel de-al doilea ca să-l ridice! (Eccl. 
4, 9-10), dar şi când e vorba de înălțarea duhovnicească 
la care sunt chemați. 

Icoană a iubirii lor să-și aibă soţii iubirea Domnu- 
lui pentru Biserica Sa și dragostea din sânul Preasfintei 
Treimi. În dragostea lor întreolaltă, cele trei Persoane 
dumnezeieşti sunt desăvârșit una fără confundare, căci 
rămân tot trei, şi nedespărțite, fără separare. În iubire, 
soţii se cuvine să aibă simţirea acestei uniri fără ames- 
tecare, a împletirii strânse care nu sfâșie deosebirile, ci, 
dimpotrivă, le menţine și le vădește, fără să dea prilej de 
ruptură ori de potrivnicie. Să înveţe să-și ducă traiul la- 
olaltă, respectând fiecare deosebirea celuilalt, lăsându-l 
fiecare pe celălalt să-și manifeste însușirile sale, care-l fac 
unic și de neînlocuit. Şi, iarăși, fiecare să aibă grijă ca nu 
cumva deosebirile să strice unirea, să nu ajungă prilej de 
despărțire și dezbinare, ci să rămână armonioase, ca do- 
uă note care-s diferite, dar se aud melodios. 

Dragostea care-și ia drept icoană Preasfânta Treime 
nu face din deosebire pricină de despărţire, de dezbina- 
re sau de împotrivire, ci, dimpotrivă, izvor de îmbogăţire 
reciprocă și prilej de o și mai mare iubire. Soții nu-și sunt 
unul altuia piedică, ci, dimpotrivă, înlesnire și încunu- 
nare a unei vieţi împlinite și a împlinirii de sine. Acesta 
este un alt tâlc al cuvintelor rostite la vremea punerii cu- 
nuniilor de către preot, când zice către mire: „Se cunună 
robul lui Dumnezeu (N) cu roaba lui Dumnezeu (N), în 
numele Tatălui și al Fiului și al Sfântului Dub”, iar către 
mireasă: „Se cunună roaba lui Dumnezeu (N) cu robul 
lui Dumnezeu (N), în numele “Tatălui și al Fiului și al 
Sfântului Duh.” Se cunună unul cu altul, adică se încu- 
nună unul cu altul, adică fiecare dintre soți îl primeşte pe 
celălalt drept cunună și încununare a sa. 


lată de ce în Ortodoxie căsătoria este privită drept 
cale duhovnicească și de nevoinţă, ca și monahismul. 

Traiul laolaltă, în ambele cazuri, e un bun prilej de pu- 
nere în lucrare a iubirii — a iubirii de aproapele —, care 
cere lupta și biruirea a tot ce stă împotriva iubirii și să- 
vârșirea virtuţilor care o însoțesc. Viaţa în căsnicie e însă 
mai lesnicioasă, pentru că cei doi se însoțesc pe temeiul 
potrivirii dintre ei, aflând fiecare în celălalt și ceva din 
ale sale, și ceva ce îi lipseşte. Viaţa monahală unește oa- 
meni pe care numai țelul comun îi ţine laolaltă, nu po- 
trivirea de fire ori prieteşugul. 

În amândouă însă e nevoinţă şi luptă de dus împotri- 
va celor ce tulbură pacea traiului în comun și sunt po- 
trivnice iubirii: pornirea de a ne socoti pe noi înșine cel 
mai bun dreptar și a-l aduce pe celălalt la măsurile noas- 
tre, judecarea celuilalt, lipsa de îngăduință, nerăbdarea, 
dorința de stăpânire, legate, toate, de patimile de căpă- 
tâi, iubirea rea de sine şi mândria. 

În amândouă se cere de la fiecare dintre cei ce vie- 
ţuiesc laolaltă strădanie împreună-lucrătoare cu harul 
dumnezeiesc hărăzit stării sale — fie că a ales călugăria, 
fie căsătoria —, ca să-și topească sinea păcătoasă, omo- 
rând în el pe omul cel vechi, trupesc și pătimaș, ca să 
vieze omul cel nou, omul duhovnicesc; și așa, râvnind 
întru osteneală asemănarea cu Hristos, se va arăta cinsti- 
tor al fratelui, iubindu-l aşa cum este, cu cea mai mare 
îngăduință, răbdare, bunăvoință și mărinimie; va surpa 
judecarea celuilalt cu prihănirea de sine, nepăsarea cu 
grija pentru frate şi toată luarea-aminte, răceala inimii 
cu mila şi împreuna-pătimire... 


După cum am mai spus, sădirea și rodirea iubirii ce- 
lei duhovnicești se face războind patimile care-i stau îm- 


potrivă. Potrivit Sfântului loan Gură de Aur, cununii- 

le puse pe capul mirilor la nuntă sunt semnul biruinţei 
asupra patimilor.! 

Am arătat deja care sunt principalele patimi.” E de 
folos acum să amintim aici lista mai completă, dată de 
Sfântul Maxim Mărturisitorul: „Când ne îngrijim prin 
plăcere de iubirea trupească de sine, naştem lăcomia 
pântecelui, mândria, slava deșartă, îngâmfarea, iubirea 
de arginţi, zgârcenia, tirania, fanfaronada, trufia, ne- 
chibzuința, desfrânarea, părerea de sine, înfumurarea, 
disprețul, injuria, necurăţia, ușurătatea, risipa, neînfrâ- 
narea, frivolitatea, umblarea cu capul prin nori, mole- 
şeala, pornirea de a lua în râs, multa vorbire, vorbirea la 
nevreme, vorbirea urâtă şi toate câte mai sunt de felul 
acesta. lar când ascuțim mai mult prin durere modul 
iubirii trupeşti de sine, naştem mânia, pizma, ura, duş- 
mănia, ţinerea de minte a răului, vorbirea de rău, cleve- 
tirea, întristarea, deznădejdea, defăimarea Providenţei, 
lâncezeala, negrija, descurajarea, puţinătatea de suflet, 
plânsul nepotrivit, tânguirea, jalea, văicăreala, pizma, 
vrăjmășia și toate câte ţin de o dispoziţie care a fost lip- 
sită de prilejurile plăcerii. În sfârșit, când din alte pricini 
se amestecă în plăcere durerea, dând perversitatea — căci 
aşa numesc unii întâlnirea părților contrare ale răutății 
—, naştem făţărnicia, ironia, viclenia, prefăcătoria, lin- 
gușirea, dorinţa de a plăcea oamenilor, și toate câte sunt 
născociri ale acestui viclean amestec."? 


1 C£. ]. Meyendorff, Le Mariage dans la perspective orthodoxe, 
Paris, 1986, p. 31. 

2 Pentru o analiză detaliată a acestor patimi, a se vedea studiul 
nostru Therapeutique des maladies spirituelles, ed. a V-a, Cerf, Pa- 
ris, 2007. 

? Răspunsuri către Talasie, Prolog, 


127 


DESPRE IUBIREA CREŞTINĂ 


Toate aceste patimi, care strică legătura noastră cu 
Dumnezeu și cu aproapele îndeobște, strică și traiul de 
zi cu zi în familie, omorând iubirea, împiedicând răsări- 
rea şi înflorirea ei.! 

Zidirea iubirii în sânul familiei cere din partea soți- 
lor necurmată nevoinţă și luptă cu patimile, pentru a le 
stinge și a le nimici cu harul dăruit lor în Taina Nunții. 

lar dacă, astfel, ajung la nepătimire, după măsura ei 
au parte în căminul lor și de pace, cerută de la Dumne- 
zeu în multe rugăciuni din slujba Logodnei şi Cununiei: 
„Pentru ca să li se trimită lor dragoste desăvârșită, paş- 
nică şi ajutor, Domnului să ne rugăm”; „binecuvântează 
nunta aceasta. Și dă robilor Tăi acestora (N) viață pașni- 
că [...], dragoste unuia către altul întru legătura păcii.” 
Pacea aceasta nu este simpla pace a vieţii ferite de tulbu- 
tări lumești sau a „bunei înţelegeri” dintre soţi, ci pacea 
răsărită din stingerea și nimicirea patimilor; e har al lui 
Dumnezeu, dăruit sufletelor potrivit curăţiei lor; e o pa- 
ce mai presus de pacea acestei lumi, căci Domnul nu-Și 
dă pacea Sa precum dă lumea (cf. In 14, 27). 

Anevoioasă și greu de dus e lupta cu patimile, și pli- 
nă de suferință; la capătul ei, omul e mort pentru sine; 
omul căzut e junghiat, omul cel vechi omorât; pentru că 
şi unul, și altul viază prin patimi, iar patimile sunt toate 
chipuri ale alipirii de sinc, care îl despart pe om de Dum- 
nezeu și de semeni, iar în căsnicie, îi despart pe soţi. Nu 
trebuie de aceea să ne mire invocarea mucenicilor în sluj- 
ba Cununiei: „Sfinţilor mucenici, care bine v-aţi nevoit 


1 S-ar putea să mire faptul că am pomenit aici patima lăcomiei 
şi cea a iubirii de bani și avuţie, care nu privesc domeniul relațional. 
Dar câte certuri din viaţa cotidiană de familie nu au drept obiect 
hrana sau problemele bănești? Şi câte familii nu sunt dezbinate și 
sfâşiate de chestiuni privind partajul sau moştenirile? 

şi v-aţi încununat, rugaţi-vă Domnului să se mântuiască 
sufletele noastre. [...] Slavă Ţie, Hristoase Dumnezeu- 
le,[...] bucuria mucenicilor!”; chiar și punerea cununii- 
lor simbolizează, între altele, încununarea mucenicilor. 
Căsnicia nu e mucenicie, dar nu e străină de ea, căci 
nu dă roade fără jertfelnicie, nu e lipsită de suferinţă și 
moarte în duh, și dă mărturie (7marzyria) de biruinţa și 
stăpânia până la sfârșit a iubirii zidite pe Hristos. 


Celălalt chip al nevoinţei în căsnicie e săvârșirea vir- 
tuților, prin care se stârpesc patimile potrivnice iubirii.! 

Despătimirea dinspre bani și avuţii? îi izbăveşte pe 
soți — deopotrivă în îndestulare și în sărăcie — de înstrăi- 
narea în mincinoasele bogății ori nevoi ale lumii, nelip- 
sită de griji, de frământări și de certuri; sufletul e liber să 
petreacă viață duhovnicească; au vreme să se îngrijească 
şi de alţii, nu numai de ci; împlinesc porunca iubirii și 
dincolo de pragul casei lor. 

Înfrânarea, prin dominarea pornirilor trupeşti (mai 
cu seamă în vremea posturilor rânduite de Biserică), îi 
scoate pe soţi din robia instinctelor, supune unirea tru- 
pească unirii sufletești şi celei în duh, le lasă vreme pen- 
tru lucrări duhovniceşti, după cum îndeamnă Aposto- 
lul: Să nu vă lipsiţi unul de altul decât cu bună învoială 
pentru un timp, ca să vă îndeletniciți cu postul şi cu rugă- 
ciunea (| Cor. 7, 5). 

Curăţia în căsnicie nu trebuie înţeleasă drept lipsi- 
re de legătura trupească, care e lucrareă înfrânării, po- 
menită mai sus, ci neprihănire a trupului, a inimii și 
a minții dinspre patimile cărnii (porneia), adică: legă- 

! Referitor la lucrarea virtuților în sânul căsniciei, a se vedea Sf. 


loan Gură de Aur, Omilii la căsătorie, Ul, 4. 
2 A se vedea, în această privință, ibidem. 

tura cu desfrânatele (cf. II Cor. 6, 15), homosexuali- 
tatea (cf. Rom. 1, 26-27), adulterul (cf. Mt. 5, 27-28; 
I Cor. 6, 9; Evr. 13, 4). Cugetând la căderea în astfel 
de patimi, Apostolul Pavel dă drept rost de căpătâi al 
căsniciei să fie, după cuvântul Sfântului loan Gură de 
Aur, „adăpost al curăţiei”: Din cauza desfrânării, feca- 
ve [bărbat] să-şi aibă femeia sa şi fiecare femeie să-și aibă 
bărbatul său. Bărbatul să-i dea femeii iubirea datorată, 
asemenea şi femeia bărbatului (| Cor. 7, 2-3). Urmând 
Apostolului, Sfântul loan Gură de Aur spune: „La ce 
e bună, dar, căsătoria și pentru ce a lăsat-o Dumnezeu 
pe ea? Ca să scăpăm de desfrânare, ca să ne înfrânăm 
pofta, ca să trăim în curăţie; [...] Acesta-i darul căsni- 
ciei, acesta rodul, acesta folosul. [...] Un singur lucru 
se cuvine să ne mâne la hotărârea de a ne căsători — de 
nu voim să alegem mai degrabă fecioria: fuga de păcat, 
ferirea de desfrânare; de aceea, țelul căsătoriei nu-i al- 
tul decât să ne ajute să ne păzim curăţia” |; „căsătoria a 
fost lăsată pentru două pricini: pentru curăţie şi pen- 
tru nașterea de prunci; iar dintre ele, cea mai mare es- 
te curăţia.”? 

Curăţia îşi are noima ei și în căsnicie, după cum se 
înţelege din acest îndemn al Apostolului: Cizsziză să fe 
nunta întru toate şi patul neîntinat (Er. 13, 4). E nepri- 
hana de care se învrednicește unirea trupească cu gând 
curat și carnea supusă sufletului și duhovniciei, care nu 
caută plăcerea de dragul desfătării — făcând din celălalt 
o jucărie —, ci o primește ca pe o mărturie în trup a unei 
legături mai sfinte, ca pe o gustare în chip simțit a bucu- 
riei de a fi ei doi n trup (Fac. 2, 24; Mt. 19, 5). 


! Omilii la căsătorie, LII, 5. 
2 Ibidem, |, 3. 

Chiar dacă pare lucru de mirare, unde e curăţie e și 
înțelegere trupească — atât de dorită de cei lumești —, de 
care nici Biserica nu uită atunci când cere la Cununie nu 
numai „bună înţelegere sufletească”, ci și „bună înțelege- 
re trupească”; că nu poate fi despărţire în dragostea creș- 
tină între legătura trupească și cea sufletească, în duh, 
care împărăţește peste ea și de la care își capătă cinstea și 
noima. Când se întâlnește numai trup cu trup și sufletele 
nu-s de faţă, când plăcerea e vânată de dragul desfătării și 
nu-i culeasă ca rod al iubirii, e greu de dus viaţa în doi. 

Mânia, cu feluritele ei chipuri, e alungată de mai 
multe virtuţi. 

Întâia între ele e răbdarea, de mare preț pentru răzbi- 
rea necazurilor și liniștea traiului în doi; că numai în ea 
e îndurare a tot ce nu ne este pe plac în purtarea și vor- 
bele altuia, a neputinţelor și slăbiciunilor lui. 

A doua, blândeţea, pe care Părinţii — de pildă, Eva- 
grie — o socotesc totuna cu iubirea și rudă bună cu vir- 
tutea păcii. 

Pe lângă acestea, neasemănat de bună e iertarea!: 
stinge degrabă orice ceartă, răul e iute uitat și nu lasă loc 
pentru dușmănie. Nu-i şcoală pe lume mai bună decât 
căsnicia ca să deprindă omul iertarea, văzând cât bine 
aduce pe dată și ce dulci sunt roadele ei. 

— În locul slavei deșarte și al mândriei să se sădească 
smerenia, pentru ca duhul slujirii să alunge duhul iubi- 
rii de stăpânire, cumplită patimă a traiului în doi! Nu- 
mai smerindu-ne putem să ne recunoaștem greșelile și 
metehnele; e o lucrare pe care fiecare o împlinește de 
unul singur, însă nu fără ajutorul celuilalt și nu fără chin 
şi suferință. Privirea celuilalt, în căsnicie, e o oglindă, și 


1 Ibidem, LI, 2. 

această oglindă are două feţe: în una ne vedem frumoși, 
iubiţi, vrednici de lauda, credincioși și încrederea celui- 
lalr; cealaltă ne arată, zi de zi, greșelile, metehnele şi ne- 
putinţele noastre. Acesta-i înţelesul spusei de neînțeles 
din vremea Cununiei, că fiecare dintre soţi este cununa 
— de mucenic — a celuilalt; căci e mucenicie suferința pe 
care o naște descoperirea dureroasă în privirea celuilalt a 
neajunsurilor noastre. Smerenia ne dă tăria să ne mărtu- 
risim slăbiciunile în faţa noastră, a celuilalt și a lui Dum- 
nezeu. În smerenie e cerere de iertare de la Dumnezeu şi 
de la semen pentru cele greșite și mustrare de sine prin 
pocăință. Smerenia învaţă judecata și osândirea de sine 
(iar nu a aproapelui), care e pentru soți izvor de pace şi 
spor duhovnicesc. Smerenia pleacă voia noastră voii ce- 
luilalt; aşa, femeia se supune bărbatului (cf. Col. 3, 18) şi 
deopotrivă bărbatul se supune femeii; dar mai cu seamă 
smerenia pleacă voia celor doi voii lui Dumnezeu. Prin 
supunerea soților în faţa voii lui Dumnezeu, înfățișată de 
poruncile lui Hristos, neînțelegerile se risipesc, se ajunge 
la pace, și căsnicia îşi atinge țelul ei cel dumnezeiesc. 

— Într-un sfârșit, să nu uităm de rugăciune; că nu se 
poate să nu se roage unul pentru altul; şi, obișnuindu-se 
să-și plece împreună genunchii la rugăciune!, fac cu ade- 
vărat biserică din casa lor, împlinind cuvântul Domnu- 
lui, Care spune: Unde sunt doi sau trei adunați în numele 
Meu, acolo sunt și Eu în mijlocul lor (Mt. 18, 20). Rugă- 
ciunea împletită a celor doi împrospătează şi face rodnic 
harul primit în Taina Cununiei, pe care astfel ei înșiși, li- 
ber, îl cer din nou, vădind o inimă deschisă să-l primeas- 
că. Rugăciunea este o mărturisire de zi cu zi că Dumne- 
zeu îi ține împreună, că El este temeiul însoțirii lor și tot 


! Cf. Sf. loan Gură de Aur, Omilii la Efeseni, XX, 9. 

E] ţinta. Rugăciunea le dă putere să ducă amândoi lupta 
cea bună, să biruiască patimile amândoi, să se îngrijească 
amândoi de virtuţi, căci acestea sunt chipul viețuirii lor 
în Domnul. Îndeobşte, „se cuvine ca soții să-L roage pe 
Dumnezeu să le fie ajutător în tot ce fac”. 

— De aici urmează, firește, că le este de folos să se și 
împărtășească împreună. De aceea i se dă să bea, la Cu- 
nunie, din același potir, binecuvântat de preot.? Scrii- 
torii creştini din primele veacuri spuneau că Euharistia 
„face din căsătorie un lucru creştinesc”, iar „fără de ea, 
e doar o legătură trupească”?. Din felurite pricini, în Bi- 
serica Ortodoxă Cununia a devenit din veacul al IX-lea 
o slujbă aparte, separată de Liturghia euharistică.* Îna- 
inte vreme, cele două slujbe erau unite și, în principiu, 
ele rămân așa, de vreme ce soţii sunt îndemnați să se 
împărtășească la Liturghia dinaintea cununiei.? Cu ade- 
vărat, Euharistia este taina în care se înrădăcinează toate 
celelalte taine, desăvârșitoarea şi încununarea lor.S Eu- 
haristia împrospătează harul primit în Taina Cununici, 
dă simţirea lui vie şi-l face roditor. 


! Sf. loan Gură de Aur, Omilii la căsătorie, IL, 9. 

? Ca şi la Împărtășanie, înainte de aceasta se rostește Tată/ nostru. 

3 C£. ]. Meyendorff, Le Mariage dans la perspective orthodoxe, 
Paris, 1986, p. 26. 

4 A se vedea ibidem, pp. 25-37. Un motiv era acela că în multe 
cazuri unul dintre soți nu era, din punct de vedere canonic, în situ- 
aţia de a se putea împărtăși. 

5 E de notat că în unele îndrumări tipiconale se prevede ca să- 
vârşirea Cununiei să se facă duminica, îndată după Liturghie, toc- 
mai pentru ca soţii să se poată împărtăși înainte. 

6 Cf. Sf. Nicolae Cabasila, Despre viaza în Hristos, IV: „Euharis- 
tia este desăvârșirea tuturor celorlalte taine. Ea ajută drept aceea la 
împlinirea a tot ceea ce nu pot celelalte taine să facă, după cum tot 
ea este aceea care face să strălucească și mai tare darul primit prin 
celelalte taine, întunecat de umbra păcatului.” 

Grăind despre iubirea cea duhovnicească, Părinţii 
spun că are drept temelie nepătimirea — că așa numesc ei 
stăpânirea peste patimi și pacea sufletului care le-a biruit 
— şi ca o boltă stă peste turnul virtuţilor. Așa-i și cu iu- 
birea maritală. Atâta doar că în căsnicie, această îndoită 
nevoinţă — surparea patimilor și zidirea virtuţilor —, pe 
care negreșit o are fiecare de împlinit, nu se împlinește 
de unul singur, ci împreună o săvârșesc; la greu se spriji- 
nă, se ajută, unul pe altul se rabdă, se așteaptă pe cale, se 
iartă, se îndură, se îmbărbătează, se întrec în fapte bune, 
fiecare luându-l pe celălalt drept pildă de viețuire sfântă; 
se roagă împreună și unul pentru celălalt... 

Căsnicia creştină e nevoinţă, osteneală și trudă în- 
jugată a celor doi, care una ţintesc duhovnicește: să fie 
uniți împreună în Hristos, şi cu Hristos uniţi să fie îm- 
preună, pe vecie. Potrivit tradiţiei ortodoxe, rostul din- 
tâi al căsniciei nu este trupeasca naștere de prunci, ci 
nașterea duhovnicească!: a soților, care unul pe altul se 
nasc duhovniceşte, și a lui Hristos, născut în sânul „bi- 
sericuţei celei mici”, care le este căminul. 


Ajunși la capătul acestor cugetări, nădăjduim că am 
izbutit să arătăm că dragostea soților e un chip al iubi- 
rii celei duhovniceşti și că-i legată de traiul duhovnicesc 
şi-şi trage curăția din curăţia lui, că sunt de-o fire, por- 
nesc dintr-un izvor, străbat aceeaşi cale și una le este ţin- 
ta lor. 


! A se vedea, de pildă, Sf. loan Gură de Aur: „De voiești fii, 
acum, când există zămisliri duhovnicești și naşteri de un rang mai 
înalt, poţi să ai parte de unii mult mai buni, mai vrednici de dorit 
şi numai de tine atârnă să te faci părinte al lor” (Omni/ii /a căsăto- 


rie, |, 3). 

Învățătura Sfântului 
Nicolae Velimirovici despre 
iubirea creștină, înfăţişată în Casiana 


Capetele închinate iubirii creștine din partea a șasea 
a cărţii Casiana! — care sunt însuși miezul scrierii — se 
înrudesc prin formă şi conţinut cu marile centurii pa- 
tristice, iar prin duhovnicia lor îl pun pe Episcopul Ni- 
colae Velimirovici (1880-1956) — trecut de curând în 
rândul sfinţilor de Biserica Ortodoxă Sârbă, sub numele 
de Nicolae Velimirovici — în ceata Sfinţilor Părinţi, ară- 
tându-se mai cu seamă înrudit cu Sfântul Maxim Măr- 
turisitorul, cu ale sale Capete despre iubire. 

Capetele acestea nu sunt înșiruite la întâmplare, ci 
rânduite după un plan bine gândit, spre zidirea citito- 
rului. Astfel, Episcopul Nicolae arată pe rând: mai întâi 
că-i strânsă legătura dintre iubirea adevărată și Dumne- 
zeu, Cel în Treime închinat; apoi că întreaga creaţie e 
arătare a iubirii dumnezeieşti și că iubirea i-a fost dată 
omului de Creatorul său ca mijlocitoare a unirii cu El 
şi a vieţuirii îndumnezeitoare; pe urmă arată căderea iu- 


! Sf. Nicolae Velimirovici, Cassienne, Editions LÂge d'Homme, 
Lausanne, ed. a Il-a, 2003. (În rom., Casiana, Ed. Ileana, Bucureşti.) 

birii de la rostul ei cel sfânt și schimbarea ei prin păcat 
în poftire a celor pământești; înfățișează apoi iconomia 
mântuitoare a întrupării Cuvântului, arătare și ea a iu- 
birii Preasfintei Treimi, a Tatălui, a Fiului și a Duhului 
Sfânt, pentru făptura căzută; spune, iarăși, că e mare 
rostul iubirii în viața duhovnicească, pe care omul alege 
s-o ducă, ca să dea răspuns iubitor iubirii mântuitoare 
a lui Dumnezeu, şi să împlinească prin împreună-lucra- 
re cu harul unirea sa din nou cu El. Ajuns aici, arată că 
iubirea adevărată, cea după duh, se deosebeşte de deșar- 
ta iubire trupească, care nu-i dorire a lui Dumnezeu, ci 
a lumii căzute. Spune apoi că-i prețioasă iubirea soţilor 
trăită în Domnul, și încă și mai de preţ iubirea din sânul 
vieţii monahale. În încheiere, în câteva capete se arată 
chipul iubirii în veacul care va să fie. 

Vom urmări acum, mai cu de-amănuntul, aceste vâr- 
ste ale iubirii, care sunt de fapt vârstele istoriei mântuirii 
și îndumnezeirii omului de către Dumnezeu. 


1. Iubirea dumnezeiască 


Învățătura Sfântului Nicolae despre iubirea dumne- 
zeiască e întemeiată pe acest cuvânt insuflat al Sfântului 
loan: Dumnezeu este iubire (| In 4, 8) (2).! 

Nu spunem că iubirea e însăși fiinţa lui Dumnezeu — 
pentru că ființa dumnezeiască e neajunsă și de negrăit; e 
însă oglindire a ființei dumnezeieşti; e o energie necrea- 
tă strălucind din ea 0, 14). 

Iubirea nu este fiinţa însăși a lui Dumnezeu, dar nu-i 
impersonală. Ființa dumnezeiască nu există în afara Per- 


' Numerele dintre paranteze trimit la capetele din Czsizna. 

soanelor dumnezeiești, iar iubirea are o persoană drept 
izvor şi spre o persoană se îndreaptă. „lubirea conștientă 
— scrie Episcopul Nicolae — presupune o persoană con- 
ştientă, nu un principiu sau o idee sau un lucru imper- 
sonal” (16). 

Iubirea lui Dumnezeu este desăvârșită, pentru că e o 
energie strălucind din fiinţa Sa desăvârșită și mai cu sea- 
mă pentru că „numai o persoană desăvârșită, cu o con- 
ştiinţă desăvârșită, cu un duh desăvârşit, cu o putere de- 
săvârșită, poate avea o iubire desăvârșită” (17). 

Un Dumnezeu impersonal nu poate iubi și nici iubit 
nu poate fi, pentru că numai cineva poate iubi, numai 
pe cineva putem iubi; altfel spus, nu există iubire de nu 
sunt două persoane, sau mai multe, care se iubesc (9). 

Afirmația: „Dumnezeu este iubire” ne descoperă uni- 
citatea Dumnezeului creştin, singurul cu adevărat Dum- 
nezeu; dacă EI este iubire, înseamnă nu numai că este un 
Dumnezeu personal, ci şi că El este o 7eizne de Persoane. 

Dumnezeul islamului este un Dumnezeu personal, 
dar e unul singur, și de aceea nu poate fi un Dumnezeu 
al iubirii, căci, în veşnicia Sa, mai înainte de crearea lu- 
mii, El nu avea pe cine să iubească în afară de Sine; or, 
dragostea de sine nu e iubire, ci egoism (15). lar dacă 
spunem că iubirea lui Dumnezeu s-a manifestat odată 
cu creaţia, înseamnă fie că iubirea nu ţine de ființa veş- 
nică a lui Dumnezeu, ci e doar o însușire a Sa accidenta- 
lă, fie că fiinţa lui Dumnezeu e schimbătoare, de vreme 
ce ea primește ceva ce nu avea, ceea ce nu poate fi cuge- 
tat cu privire la Dumnezeu. A ni-L închipui pe Dum- 
nezeu fără de Fiu, cum face islamul, înseamnă așadar a 
ni-L închipui lipsit de iubire (9). De aceea, în Coran 
nu se vorbeşte nicăieri despre iubirea lui Dumnezeu, ci 

doar de dreptatea și de mila Sa (6, 15). Şi tot așa, numai 
pentru că are un Fiu, Dumnezeu poate fi un 'Tată iubi- 
tor, căci fără Fiu, El n-ar putea fi Tată (10). 

Însă iubirea a două Persoane n-ar fi nici ea de ajuns 
pentru a fi desăvârșită și vrednică așadar de Dumnezeu. 
Până și iubirea dintre doi oameni, dacă nu dă naștere 
unei alte fiinţe, e privită, după cum se vede din Vechiul 
Testament, drept blestem, pentru că-i stearpă, şi pen- 
tru că numai într-un al treilea, în copil, iubirea celor 
doi părinţi îşi află împlinirea. Așa este pe pământ, fiind- 
că așa este în ceruri. „lubirea adevărată este cea dintre 
trei Persoane” (15). Episcopul Nicolae se întâlnește aici 
în cuget cu Sfântul Grigorie Teologul, care în Cuvântul 
al XXIII-lea spune că un Dumnezeu în 'Irei Persoane 
nu înseamnă o nedesăvârșire a Dumnezeirii, ci, dimpo- 
trivă, plenitudinea și desăvârșirea lui Dumnezeu Care 
în Triadă depășește izolarea monadei și divizarea diadei; 
un Dumnezeu întreit arată totodată plenitudinea iubi- 
rii, iubirea celor două Persoane aflându-și împlinirea în 
iubirea celei de-a treia. 


Dumnezeu Care este iubire, iubire desăvârșită fiind, 


nu poate fi decât un Dumnezeu tripersonal și, invers, 
un Dumnezeu tripersonal și Unul nu poate fi decât un 
Dumnezeu care-i iubire. Un Dumnezeu în Treime nu 
poate fi Unul decât dacă E] este iubire. Episcopul Nico- 
lae spune că hindușii au o oarecare intuiţie a Treimii, în- 
să cei trei dumnezei pe care ei îi venerează nu sunt uniți: 
cel de-al treilea (Şiva) distruge ceea ce primul (Brahma) 
creează și al doilea (Vișnu) conservă (5). Vechii egipteni 
aveau și ei o anumită noţiune despre Irinitate, concepu- 
tă însă ca o familie trupească, în sânul căreia domnea nu 
dragostea, ci ura (5). 

„Când zice, aşadar: «Dumnezeu este lubire», înseam- 
nă că Sfânta Treime întreagă e lubire. Tatăl e Iubire, Fi- 
ul e Iubire, Duhul Sfânt e lubire” (29). „Iatăl cel veşnic 
iubeşte pe Fiul şi pe Duhul Sfânt. Fiul cel veşnic iubeşte 
pe 'Tatăl și pe Duhul Sfânt. Duhul Sfânt iubește pe Ta- 
tăl și pe Fiul, într-o unire de nepătruns cu mintea, fără 
despărțire şi amestecare”; acesta este adevărul de temelie 
al credinţei creștine (8). 

Iubirea dintre cele trei Persoane dumnezeiești se ara- 
tă prin cuprinderea lor una într-alta, ceea ce teologii nu- 
mesc „perihoreză”. „Într-atât ÎL iubește 'latăl pe Fiul, în- 
cât e întreg în Fiul, și Fiul ÎI iubeşte atât de mult pe Tatăl, 
încât e întreg în Tatăl; și Duhul Sfânt e în iubire întreg în 
Tatăl şi întreg în Fiul” (13). Căci așa e iubirea, dorește să 
se facă una cu cel iubit (14). Dragostea Tatălui pentru Fi- 
ul și pentru Duhul Sfânt e atât de fierbinte, încât voiește 
să Se cufunde cu totul în Ei și să fie una cu Ei. La fel iu- 
beşte Fiul pe Tatăl și pe Duhul Sfânt, iar Duhul Sfânt, pe 
Tatăl și pe Fiul, fără însă ca aceasta să ducă la contopirea, 
amestecarea sau confundarea lor. Cele Trei Persoane sunt 
deopotrivă nedespărţite, fiind de o fiinţă și având aceeași 
putere a iubirii, şi neamestecate, având deosebite însuși- 
rile ipostatice. ubirea celor Trei Persoane dumnezeiești, 
așadar, unește desăvârșit fără să contopească; și puterea 
iubirii pe care fiecare dintre Persoane o are pentru ce- 
lelalte două vine tocmai din nedespărţirea și neameste- 
carea celor Trei Persoane, fiecare voind din iubire să le 
preamărească şi să le slăvească pe celelalte două (14). 


2. Iubirea Creatorului 


Desăvârşit fiind, Dumnezeu Își este Sieşi de ajuns. 
Aşadar nu din necesitate a creat EI lumea, cum afirmă 

teologiile emanaţioniste. Şi nici pentru slava Sa, căci are 
în EI Însuși plenitudinea slavei. Nici pentru a-Și face 
din lume bucuria Sa, căci iubirea treimică e mai presus 
de orice bucurie și fericire. Numai din bunătate și din 
iubire a creat Dumnezeu lumile, pe cea văzută şi pe cea 
nevăzută (20, 21, 22). 

Iubirea care stă la începutul creaţiei este mai întâi iu- 
birea întreolaltă a Persoanelor Preasfintei Treimi, vădită în 
Sfatul cel veșnic prin care împreună au hotărât zidirea lu- 
milor. Este iubirea Tatălui și a Duhului Sfânt pentru Fiul, 
prin care se săvârșește planul treimic al creaţiei. E încă și iu- 
birea Fiului pentru 'Iatăl, Fiul voind, prin creaţia oameni- 
lor, pe care Însuși o săvârşeşte, să dăruiască Tatălui nume- 
roși fii, nu după fire și naștere, ci prin har și înfiere (21). 

Iubirea prin care Dumnezeu creează lumile este apoi 
dezvăluirea iubirii Sale față de creaturi şi mai cu seamă 
față de oamenii creați după chipul Său, meniţi să devi- 
nă, în Duhul, fii adoptivi ai Tatălui și frați adoptivi ai 
Fiului (21). 


3. Dragostea primului om pentru Dumnezeu 


Cel dintâi bărbat și cea dintâi femeie, Adam și Eva — 
în care se arată chipul dintru început al neamului ome- 
nesc, cel voit de Dumnezeu la facere —, erau însuflețiți 
de o desăvârșită dragoste de Dumnezeu, pe Care-L iu- 
beau din toată inima, din tot sufletul și din tot cugetul 
lor. Bărbatul și femeia se iubeau, firește, și unul pe altul, 
însă se iubeau de dragul lui Dumnezeu și în Dumne- 
zeu, şi tot așa iubeau cei doi frumuseţile Raiului, privin- 
du-le în lumina Făcătorului lor. Nici o dorinţă străină 
de Dumnezeu nu-și afla loc în inima lor, nici nu le tul- 

bura cugetul. Vieţuiau din iubirea lui Dumnezeu, care 
era răsuflarea și fericirea lor (33). Şi stăruind în iubire, 
erau îndumnezeiţi prin har (34, 35). 


4, Pierderea iubirii prin păcat 


Prin reaua folosire a voii lor libere, cei dintâi oameni 
au pierdut starea aceasta paradisiacă. După Episcopul Ni- 
colae, păcatul strămoșesc stă în pierderea cu voia de către 
om a iubirii sale de Dumnezeu. De aici, orbirea minţii, 
tulburarea sufletului şi pierderea libertăţii (36, 37). 

Iubirii duhovnicești de Dumnezeu i-a luat locul iu- 
birea trupească a lumii, și în sufletul golit de iubire trei 
mari dorinţe s-au sălășluit: dorinţa trupească, dorinţa 
de stăpânire și dorința de a cunoaște după duhul cel lu- 
mesc (38). Nemaiavând pe Dumnezeu drept sprijin, cei 
dintâi oameni au început să se sprijine pe lucruri (38) și 
îndată au fost cuprinși de frică (39). Nu s-au mai privit 
unul pe altul în Dumnezeu și de dragul lui Dumnezeu, 
nici la făpturi n-au mai privit așa, și au început să-și va- 
dă trupurile lor numai cu ochii cei trupești (39). 

Oamenii n-au mai știut atunci ce e iubirea. Lipsiţi 
de dragostea lui Dumnezeu, singura iubire adevărată, 
au socotit iubire pofta cu care se pofteau pe ei și lu- 
crurile lumii, şi patimile lor. „Au numit «iubire» pofta 
cărnii, nesaţul de avuţii, curiozitatea iscoditoare, împre- 
unarea trupească, setea de putere, goana după avuţii” 
(42). Acestea sunt roadele amare ale pierderii dragostei 
de Dumnezeu, chipuri boite și stricăcioase ale unei min- 
cinoase iubiri, uneltite de diavol ca să-i facă pe oameni 
să uite de iubirea cerească, singura iubire adevărată (42). 
Amăgit de înșelătorul, omul căzut gândește că împlini- 

rea poftelor pământeşti și trupeşti o să-i aducă fericirea, 
în vreme ce ele mai multă nenorocire îi aduc; stricăcioa- 
se cum sunt, nu-și află în ele saţiul; mulțimea lor sfârte- 
că sărmana lui inimă și iscă lupte ș și în  Kuntru, şi în afa- 
ră, cu ceilalți (43). 

Și pentru că numai iubirea dă o conştiinţă dreaptă și 
cunoașterea adevărului, odată cu iubirea de Dumnezeu 
oamenii au pierdut adevărata cunoaștere și adevărul. Sin- 
gurul adevăr — cunoașterea adevăratului Dumnezeu — a 
fost înlocuit cu o mulțime de idei mincinoase, din care 
omul căzut își face tot atâtea zeități, adică idoli; iar pofte- 
le şi patimile omului au dăltuit și ele o mulțime de zeități 
deșarte, din care s-au născut idolatria şi politeismul (44), 


5. Iubirea Cuvântului, arătată în lucrarea Sa 
mântuitoare 


Sfântul Nicolae spune cu tărie că întreaga iconomie 
mântuitoare a Fiului lui Dumnezeu venit să izbăvească 
neamul omenesc cel căzut este o faptă de iubire. Că-i 
spunem „răscumpărare” sau „împlinirea dreptății”, tot 
din iubire s-a făcut, fiindcă iubirea e început şi capăt 
al întrupării și al jertfei Sale. Sfântul Nicolae urmează 
aici învățătura Sfântului loan Evanghelistul, înfățișată 
în prima sa epistolă: /ntru aceasta s-a arătat dragostea lui 
Dumnezeu către noi, că pe Fiul Său cel Unul-Născut L-a 
trimis Dumnezeu în lume, ca prin EI viață să avem. În 
aceasta este dragostea, nu fiindcă noi am iubit pe Dumne- 
zeu, ci fiindcă El ne-a iubit pe noi şi a trimis pe Fiul Său 
Jertfă de ispășire pentru păcatele noastre (| In 4, 9-10). 

Adâncul iubirii lui Dumnezeu se arată în chenoza Fi- 
ului, deșertare și golire a Sa, prin slujire, prin suferință 

și în cele din urmă prin cea mai înaltă jertfă, moartea de 
bunăvoie pe cruce (25). Iubirea Sa întrece iubirile cava- 
lerești sau jertfele eroilor, pentru că Domnul n-a sufe- 
rit, ca ei, din dragoste pentru fiinţa iubită, neprihănită 
şi credincioasă, sau de dragul unor oameni nevinovaţi și 
drepţi, ci pentru niște păcătoşi, ucigași, înșelători, hoţi 
şi tâlhari hrăpăreţi, nelegiuiţi fără de Dumnezeu, pentru 
sufletele omeneşti murdare şi stricate, moarte mai înain- 
te de a muri (26). Cuvintele sale se fac ecoul cuvintelor 
Apostolului Pavel, care spune: Căci cu greu va muri ci- 
neva pentru un drept; dar pentru cel bun poate se hotărăș- 
te cineva să moară. Dar Dumnezeu învederează dragostea 
Lui pentru noi prin aceea că, pentru noi, Hristos a murit 
când noi eram păcătoşi (Rom. 5, 7-8). 

Mărimea iubirii Fiului lui Dumnezeu se arată și în 
smerenia pe care o dovedește punându-Se cu totul în 
slujba oamenilor, slujind, învățând, îngrijind, hrănind, 
potolind setea, îndreptând, călăuzind, dând bucurie, 
iertând, îndurând de dragul lor chinuri, suferinţă şi în 
cele din urmă moarte (30). 

Şi prin aceasta Hristos Se arată altfel decât eroii, că- 
peteniile și mai-marii acestei lumi, gata să jertfească to- 
tul şi pe toţi pentru dragostea lor, dar nu și pe ei, şi care 
de un singur lucru se tem, să se jertfească pentru alții, 
netemându-se însă să-i jertfească pe alţii de dragul pu- 
terii, bogăției și al slavei lor (32). 

Primul om a înlocuit, așa cum am văzut, dorirea de- 
săvârșită a lui Dumnezeu cu aceste trei dorinţe: dorinţa 
de desfătare trupească, dorinţa de a dobândi tot ce se ve- 
de pe lume și dorinţa de cunoaștere lumească. Acesta a 
fost păcatul cel dintâi și izvorul a tot răul. De aceea Hris- 
tos a pus ca început al ieșirii Sale la propovăduire lepă- 

darea desăvârșită de aceste trei dorințe, în vremea ispitirii 
din pustie, îndepărtându-le de la Sine prin acest cuvânt: 
Mergi înapoia Mea, satano! (N. 4, 10) (45). De aceea, a 
putut să le spună ucenicilor la sfârșit: Vine stăpânitorul 
acestei lumi şi el nu are nimic în Mine (n 14, 30) (46). 
Hristos a săvârșit lucrarea mântuirii noastre, cea 
dumnezeiască și mai presus de fire, prin puterea negrăi- 
tei Sale iubiri. „Să treacă cele vechi și cele noi să se arate! 
Fierul mâncat de rugină să se facă oţel scânteietor! Cul- 
mile necurăţiei [...] să se prăbușească în adânc! Dar ca să 
se împlinească acestea, era nevoie de o putere mai presus 
de puterile omenești [...]. Nu se află pe pământ aseme- 
nea putere, asemenea iubire, asemenea cutezanţă. Trebu- 
ia să vină din cer” (57). Și numai de la adevăratul nostru 
Dumnezeu, Căruia | ne închinăm, putea să vină, căci 
„chiar la neamurile care au și ele un singur dumnezeu, 
ori doi, nu aflăm printre zeitățile lor un dumnezeu în 
stare de o iubire atât de mare ca cea care s-a arătat lumii 
în persoana lui lisus Hristos, Dumnezeu-Omul” (61). 
Nemărginita dragoste a lui Hristos satură setea de iu- 
bire a tuturor oamenilor. Căci toți oamenii vor să fie iu- 
biţi, iar dragostea Sa cu adevărat îi îmbrățișează pe toți, 
până la unul, și pe înţelepţi și pe proști, și pe bogaţi și pe 
săraci, şi pe cei iscusiţi și pe cei nepricepuţi, și pe frumoși 
şi pe urâţi, pe sănătoși și pe bolnavi, pe tineri și pe bă- 
trâni; până și pe cei morţi, care sunt de mult praf și țărâ- 
nă, pe cei de care nimeni nu-și mai aduce aminte (50). 
Deși atotputernică și mai presus de fire, iubirea lui 
Hristos e blândă, nesilnică și smerită. Domnul voiește 
să intre și să-Şi facă sălaș în fiecare suflet. Și de-l va des- 
chide omul ușa inimii, spune: Voi intra la el şi voi cina 
cu el şi el cu Wine, că aceasta Îi este voia, după cum În- 

suși grăiește în Apocalipsă (3, 20). „Cu toate că este stă- 
pânul casei, bate smerit ca un străin la ușa fiecărui su- 
flet. Căci i-a dăruit omului libertate și nu vrea să intre 
cu sila” (62). 

Fiul lui Dumnezeu S-a întrupat nu fiindcă noi L-am 
iubit pe Dumnezeu mai întâi, ci pentru că El ne-a iubit 
pe când noi eram păcătoşi şi nevrednici de dragostea Sa. 
Iubirea Lui nu-i plata iubirii noastre, ci un dar al Său. 
Dar dăruindu-ne iubire, vrea totuși să răspundem iubi- 
rii cu iubire, fiindcă iubirea — chip al alipirii de EI şi al 
unirii cu El de bunăvoie — e chezășia mântuirii noastre 
în veșnicie (24). E] așteaptă cu răbdare răspunsul tutu- 
ror oamenilor și nu pune capăt veacurilor, ca să le dea 
la toţi vreme de răspuns. „Împărăţia lui Hristos — scrie 
Episcopul Nicolae — tot se va umple. [...] Biserica e tru- 
pul Său, și cum ar putea să fie trupul Său dacă n-ar avea 
toate mădularele, până și cele mai mărunte? Multe su- 
flete păcătoase se vor întoarce la Domnul și EI le va cu- 
răţa şi se vor naște din nou și se vor chema cu vrednicie 
miresele Sale” (92). 


6. lubirea omului care-și caută mântuirea 


a. Iubirea, cea dintâi poruncă și maica tuturor 
virtuţilor 


„Dumnezeu S-a înfățișat neamului omenesc ca lubi- 
re, prin arătarea Sfintei Ireimi întru Unul Singur Dum- 
nezeu, 'Tatăl, Fiul şi Duhul Sfânt, și prin întruparea lui 
Dumnezeu-Cuvântul. În Vechiul Testament, Dumne- 
zeu doar S-a vestit pe Sine ca Sfântă Treime. Şi Iubirea 
şi-a făcut loc, smerită, printre celelalte porunci ale Legii 
(cf. Deut. 6, 5; Lev. 19, 18). Lumea nu era încă pregăti- 

tă să primească învățătura despre Sfânta Treime și, prin 
urmare, despre Iubire. Porunca iubirii, ultima între po- 
runcile Vechiului “Testament, ajunge cea dintâi poruncă 
în Noul Testament” (4). 

De-acum, poruncile lui Dumnezeu, toate, într-una 
singură se cuprind: „Să iubiţi!” Şi toate celelalte po- 
runci, privind rugăciunea, mila, smerenia, curăţia, răb- 
darea, jertfa, bărbăţia, iertarea, trezvia, postul, sunt nu- 
mai razele iubirii (67). 

Iubirea nu-i doar cea dintâi poruncă, ci și maică a tu- 
turor virtuţilor. „Cel care câștigă pe împărăteasa faptelor 
bune câștigă și întregul ei alai” (67). Fiindcă iubirea es- 
te, după cum spune Apostolul Pavel în Fpiszo/a căzre Co- 
loseni, legătura desăvârșirii (Col. 3, 14). „În cărțile No- 
ului Testament, iubirea stă deasupra tuturor celorlalte 
virtuţi și porunci, ca una ce le cuprinde pe toate” (68). 
Lăsând să răsune minunata cântare închinată iubirii din 
Epistola întâia către Corinteni (13, 1-7 şi 13), adaugă 
spunând: „Când intră dragostea dumnezeiască în inimă, 
cu ea odată intră toate: înţelepciunea și puterea, curăția 
și mila, dreptatea și bărbăţia, înfrânarea și chibzuinţa, 
pacea și bucuria, și tot lucrul bun” (69). 


b. Iubirea, cale dreaptă către Împărăția cerurilor 


Iubirea este calea care duce cel mai repede în Împă- 
răţia cerurilor, pentru că desfiinţează depărtarea dintre 
Dumnezeu și om (49). 

Iubirea este calea pe care omul Îl află pe Dumnezeu, 
se uneşte cu E], e mântuit şi îndumnezeit de El. Când 
Hristos spune: Ex sunt Calea, Adevărul şi Viața (|n 14, 
6), înţelege prin „cale” iubirea şi, arătându-le pe acestea 
trei nedespărţite, ne învaţă că fără iubire nu putem afla 

adevărul, nici avea viață în noi, pentru că numai prin iu- 
bire putem dobândi adevărul şi viaţa (48). 


c. Firea iubirii celei duhovniceşti 


Să nu socotească cineva că iubirea e totuna cu do- 
rinţa, pe care o are și animalul, și omul (54). Iubirea 
şi dorinţa sunt potrivnice, și cel care numește dorinţa 
„iubire” păcătuieşte împotriva iubirii. Fiindcă iubirea e 
duhovnicească, curată și teafără, pe când dorinţa e tru- 
pească, necurată și lumească. Iubirea e nedespărțită de 
adevăr, pe când dorinţa e legată de amăgire şi minciună. 
E în firea iubirii să-şi sporească puterea și înflăcărarea, 
fie că-i omul tânăr ori bătrân, în vreme ce dorinţa se ri- 
sipește iute și adesea se preschimbă în silă și-l aruncă pe 
om în deznădejde (53). 

Iubirea, iarăși, nu-i totuna cu simțământul care în 
chip firesc și de la sine se naște în inima omului. După 
obârșie și fire, iubirea duhovnicească este cu adevărat pu- 
tere dumnezeiască de care omul se împărtășește prin har 
dacă aduce, din partea lui, o inimă deschisă (cf. 62, 84). 

„Ceea ce oamenii numesc «iubire» aici, pe pământ, 
e doar un chip umbrit al adevăratei iubiri cerești” (1). 
De aceea, poruncind iubirea, Domnul ne-a pus înain- 
te icoana iubirii dumnezeieşti, iubirea Sa pentru Tatăl și 
iubirea Tatălui pentru EI, spunând: Dacă păziți porun- 
cile Mele, veţi rămâne întru iubirea Mea, după cum şi Eu 
am păzit poruncile Tatălui Meu şi rămân în iubirea Lui 
(In 15, 10) (67). 

Pentru că Dumnezeu este Iubire, EI este arhetipul și 
izvorul iubirii omenești (29). 

lar pentru că iubirea cea duhovnicească îşi are obâr- 
șia în cer și în dragostea dumnezeiască, pentru că este 

putere şi har dumnezeiesc, ea poate să primenească și să 
schimbe sufletul, să-l unească pe om cu Dumnezeu şi 
să-l facă părtaş la viaţa cea dumnezeiască. 


d. Dobândirea iubirii cere nevoință 


O iubirea cale dreaptă către Dumnezeu, dar nu e 
nici grabnică, nici lesnicioasă. Nu poate dobândi iubi- 
re adevărată omul dacă nu-și schimbă cu totul inima și 
mintea, de nu se întoarce cu toată fiinţa lui la Dumne- 
zeu, de nu se leapădă de toate dorinţele lumești, păs- 
trând în suflet numai dorirea lui Dumnezeu. Nu-i cu 
putință omului să ajungă la iubire dacă nu s-a curăţit 
nu doar de pofta necurată, ci și de deșartele și trecătoa- 
rele pofte pământești. lubirea, așadar, se află la capătul 


unui șir lung de lupte, numite „nevoinţă” cu un singur 
cuvânt (60, 70, 92). 


e. Hristos, Mijlocitorul iubirii 


Nimeni nu are dragoste adevărată fără ajutorul lui 
Hristos, Mijlocitorul iubirii. Odinioară, nu le era cu 
putinţă oamenilor să-L iubească pe Dumnezeu cel nevă- 
zut. Hristos însă, Dumnezeu-Omul, S-a arătat ca Dum- 
nezeul iubirii, și ca om al iubirii. Ca om și Dumnezeu, 
ne-a arătat cum să iubim ca oameni, dându-ne puterea 
de a iubi în chip dumnezeiesc, cu o dragoste adevărată și 
desăvârșită (101). Şi după cum spunem: „Întru lumina 
Ta vom vedea lumină”, tot așa am putea spune cu drep- 
tate: „Întru iubirea Ta, iubim”, căci numai prin iubirea 
lui Dumnezeu care a luat trup în iubirea lui Hristos pu- 
tem iubi și noi cu adevărat pe Dumnezeu, pe noi înșine 
și pe aproapele nostru și chiar pe vrăjmași (73). 


150 


para 3096 


Dee ee ie ae 


$ 
j 
| 


TEA IDEE EEE 


| 
$ 
| 


II: CHIPURI ALE IUBIRII ÎN ÎNVĂŢĂTURA CÂTORVA PĂRINȚI 


„Nimeni nu poate să aibă dragoste adevărată și sta- 
tornică pentru Dumnezeu până ce n-a câștigat dragos- 
tea pentru Hristos.” Așadar, cine nu iubește pe Hris- 
tos, Fiul lui Dumnezeu cel întrupat, nu iubeşte nici pe 
Dumnezeu (73). În religiile care nu mărturisesc credin- 
ţa în Sfânta Treime şi în Fiul lui Dumnezeu cel întrupat, 
nu există adevărată dragoste de Dumnezeu. „În Noul 
Testament sunt descoperite două dogme fundamentale: 
Sfânta Treime şi întruparea Fiului lui Dumnezeu. lubi- 
rea se întemeiază pe aceste două dogme” (73; cf. 4). 

Omul, iarăși, nu poate avea nici dragoste de aproape- 
le dacă nu are dragoste de Domnul. Episcopul Nicolae 
aminteşte acest cuvânt al Sfântului Maxim Mărturisito- 
rul, care spune: „Cel care iubeşte pe Dumnezeu îl iubeş- 
te și pe aproapele său”, ceea ce înseamnă că nu-L poţi 
iubi pe Dumnezeu dacă nu-ţi iubeşti aproapele, dar și că 
nu-l poţi iubi pe aproapele dacă nu-L iubeşti pe Hristos. 
Putem spune, așadar, că iubirea de aproapele care nu 
trece prin iubirea lui Hristos e nedesăvârșită, mincinoa- 
să, vlăstar al firii și al simţirii, nu rod duhovnicesc. 

Aproape al nostru ce trebuie iubit e și vrăjmașul; po- 
runca de a-l iubi pe el e însă cu neputinţă de împlinit 
fără Hristos. „Pentru că Hristos-a murit şi pentru vrăj- 
mașii noștri, pentru că a plătit preţ de sânge pentru răs- 
cumpărarea lor, putem să-i iubim, să-i binecuvântăm şi 
să ne rugăm pentru dânșii — de dragul lui Hristos, nu al 
vrăjmaşilor” (73). 

La drept vorbind, oricare ar fi chipul iubirii, „dacă 
nu există în Dumnezeu și nu vine de la Dumnezeu, nu-i 
altceva decât o dorinţă nostalgică, pe care oamenii o fo- 
losesc ca să se îmbete — măruntă deșertăciune menită să 
îndulcească marea deșertăciune a vieţii” (18). 

De la Hristos învăţăm ce-i iubirea care nu cauză ale 
sale (| Cor. 13, 5) (27); iubirea care cere lepădare şi jert- 
fire de sine, slujirea celorlalți (30); care-i dor de a fi una 
cu fiinţa iubită, de a se adânci în ea, fără să-i cotropească 
însă ființa (14); care nu caută folosul și slava sa, ci prea- 
mărirea celui iubit (14). 


f. Iubirea conjugală 


Viaţa conjugală este una dintre formele de vieţuire 
binecuvântate de Dumnezeu, în care ne deprindem cu 
lucrarea iubirii. În căsnicie, cu adevărat, două trupuri 
ajung, să fie unul, și două inimi una se fac, „fără despăr- 
ţire şi fără amestecare” (74). 

Dumnezeu a binecuvântat căsătoria, mai întâi în Rai, 
apoi la Cana — spune Episcopul Nicolae —, și printre cei 
dintâi ucenici ai Domnului, apostolii și mironosiţele, 
erau și oameni căsătoriţi, şi necăsătoriți (74). 

Dumnezeu a binecuvântat căsătoria din mai multe 
pricini. Întâi, pentru că e mai uşor să călătoreşti în doi 
decât de unul singur. Apoi, pentru înfrânare. Și iarăși 
pentru că, prin nașterea de fii, se înmulțește neamul ce- 
lor mântuiţi și îndumnezeiţi prin jertfa lui Hristos. Şi 
mai cu seamă pentru că, trăită în duh creștin, căsătoria 
este icoana vie a unirii lui Hristos cu Biserica Sa și cu fi- 
ecare suflet creştin (74). Testamentul cel nou îi luminea- 
ză pe soţi cum să-și desăvârșească în chip duhovnicesc 
iubirea, după pilda unirii dintre Hristos și Biserică. Ast- 
fel, supunerea femeii în fața bărbatului se cuvine să fie 
asemenea supunerii Bisericii în faţa lui Hristos, iar iubi- 
rea bărbatului pentru femeia sa să fie după chipul iubi- 
rii Domnului pentru Biserica Sa, pentru care S-a jertfit. 
Scris este și că femeia măritată se mântuiește prin naștere 

de fi, dacă stărniește, cu deplină înţelepciune, în credinţă, 
în iubire şi în sfintenie (| Tim. 2, 15). Ca şi Sfântul loan 
Gură de Aur, Episcopul Nicolae socotește familia drept 
o „mică Biserică”. 


g. Iubirea monahală 


Iubirea dintre soți, trăită în Domnul, e bună, însă 
iubirea monahală este foarte bună. E dragoste ce nu se 
împarte, afierosită în întregime Domnului, monahul și 
monabhia fiind logodiţi unui singur bărbat (cf. II Cor. 2, 
11) (75, 76, 86). Desăvârșirea monahală e mai presus 
de fire și e îngerească (77), de aceea monahismul nu e 
o regulă, ci o excepţie. Dar, după cum spune Episcopul 
Nicolae, e „o excepţie fără de care Biserica lui Hristos 
n-a existat și nici n-ar putea să existe. Seamănă cu acele 
verbe neregulate — ca verbul «a fi» — fără de care nu ne 
putem exprima” (77). Fecioria are însă preţ numai dacă 
dragostea de Domnul ia locul tuturor dorințelor. Căci, 
după spune Episcopul Nicolae, „pe cât a lăudat Aposto- 
lul fecioria întru Domnul, pe atât a osândit neînsoţirea 
stăpânită de pofte trupești” (76). „Numai cei cu mare 
dragoste de Hristos — spune Sfântul Nicolae — au putut 
duce marea asprime a vieţii călugărești în Biserica Or- 
todoxă”, făcându-se „lumină a lumii”, „îngeri pămân- 
teşti şi oameni cerești”, dreptare de credință și de curăție 
(78). Sufletul trebuie să fie neprihănit și sfânt ca o fe- 
cioară, pentru a se face mireasă vrednică de a fi înfățișată 


“Împăratului ceresc (86). 


h. Minunatele roade ale iubirii 


Iubirea duhovnicească rodește minunat în cel ce o are 
în el: îi înnoiește ființa, îl face făptură nouă, om nou. 

Puterea iubirii schimbă cu totul viaţa și însușirile oa- 
menilor; face adică „din cei simpli înţelepţi, din nevol- 
nici mucenici, din desfrânate face femei sfinte, pe hră- 
păreţi îi face milostivi, pe împărați și principi, slujitori 
ai lui Hristos, lupii se fac mieluţi, și mieii lei” (69). 

De dragul iubirii toate i se iartă celui ce se căieşte. 
Celui ce iubește Dumnezeu îi spală păcatele (88). 

Iubirea alungă răul și răutatea din suflet și-l face drept 
şi bun, sădind în el virtuțile a căror maică este. 

Iubirea de Dumnezeu alungă orice frică. Pe iubitorii 
de Dumnezeu nu i-au înfricoșat nici oamenii, nici fia- 
rele, nici sărăcia, nici moartea; suferințele le primeau cu 
bucurie, și se bucurau că pătimesc de dragul Celui care 
atât a pătimit de dragul nostru, căutând să ] se asemene 
(66). Prin puterea iubirii, dar al harului, călcăm peste 
necazuri, primejdii și ispite, și — după cuvântul Aposto- 
lului — nimic nu poate să ne mai despartă de Dumnezeu 
(cf. Rom. 8, 35-39). 

Unde nu-i iubire, nu-i nici tihnă, și totul este trudnic 
şi cu neputinţă de împlinit. De îndată însă ce se dobân- 
dește sfânta iubire, toate se fac uşor și toate sunt ușor de 
îndurat. lubirea este bucurie, iubirea este viață (30). 

Iubirea de Dumnezeu ia locul dorințelor lumești în 
sufletul ce o are pe ea. Pe cei luminaţi de iubire nu-i stă- 
pânesc poftele trupeșşti; nu-i mai mișcă frumuseţile aces- 
tei lumi trecătoare. Se folosesc de lunea aceasta, ca şi cum 
nu s-ar folosi deplin de ea. Căci fata acestei lumi trece (| 
Cor. 7, 31). Pururi privind către lumea de dincolo, către 
Cel care îi iubeşte și Care a pregătit pentru dânșii ce/e ce 
ochiul n-a văzut și urechea n-a auzit, şi la inima omului 
nu s-au suit (| Cor. 2, 9) (72). 

Iubirea risipește duhoarea păcatului și răspândește 
buna mireasmă a lui Hristos (84, 85, 87). Buna mi- 
reasmă răspândită de moaştele sfinţilor e mireasma iu- 
birii (84). Buna mireasmă a iubirii îmbălsămează Raiul 
(85), unde vor merge toţi cei care-L iubesc pe Dumne- 
zeu, şi unde Dumnezeu îi aşteaptă pe toţi cei care ÎL iu- 


besc pe E]. 


Da, „toţii sunt chemaţi, iar Dumnezeu voiește ca 
toți să vină! Cu adevărat, mulţi au și răspuns chemării 
în curgerea veacurilor și mulţi vor mai răspunde încă. 
Adunarea lor va fi ca nisipul mării”. 

Şi pentru toţi va fi un praznic și o bucurie cum ni- 
meni de pe pământ nu-și poate închipui. Pentru că este 
praznicul iubirii, ce covârşeşte mintea și închipuirea. E 
Împărăţia nemărginită a lui Hristos (95). 


2 


Dragostea de aproapele în învăţătura 
Părintelui Iosif Isihastul 


Învățătura Părintelui Iosif Isihastul (1898-1959)! 
despre iubirea de aproapele e nemijlocit legată de preda- 
nia Sfintelor Scripturi şi a tradiţiei patristice, dar are și o 
noutate a ei, izvorâtă din slujirea sa de stareţ și duhovnic 
şi din trăirea lăuntrică. 

Este izbitor faptul că mai tot ce spune Părintele lo- 
sif Isihastul despre iubirea de aproapele e legat de viaţa 
mănăstirească și totuși cuvintele sale răzbat dincolo de 
zidurile mânăstirii și de ele se folosesc şi cei care trăiesc 
în mijlocul lumii. Pentru că viaţa călugărească este — sau 
s-ar cuveni să fie — o icoană pentru toţi creștinii și chiar 
pentru întregul neam omenesc. 

În traiul creștinesc, legătura de dragoste dintre frații 
de credinţă este fundamentală, de aceea multe învățături 
ale Părintelui Iosif privesc felul în care se cuvine să ne 
purtăm ca să păstrăm legătura iubirii (cf. Rom. 12, 10), 
pe care diavolul caută necontenit s-o strice (Scrisoarea 


! A se vedea: Pr. Iosif Vatopedinul, LAncien Joseph /'EHesychaste, 
Cerf, Paris, 2002; Pr. Iosif Isihastul, Lezzres spirituelles, Ed. LAge 
d'Homme, Lausanne, 2005 (În rom., Cuviosul Josif Bihastul, Ed. 
Evanghelismos, 2009). 

15; Scrisoarea 20)!; pierderea ei aduce numai rele atât 
pentru întreaga obşte, cât și pentru fiecare mădular al ei. 


Să nu judecăm pe aproapele nostru 


Pentru Părintele Iosif, marele vrăjmaș al iubirii de 
aproapele este judecarea lui, care ori nu lasă iubirea să 
lucreze, ori rupe legăturile ei. Cel care ia aminte la pă- 
catele și neputinţele fratelui se face împreună-lucrător 
cu cel rău, care nimic altceva nu voiește decât să-i facă 
pe oameni să se dușmănească și să strice legătura iubirii 
dintre fraţi, ca să poată pune stăpânire pe sufletele lor și 
să-i facă jucăria răutăţii şi vicleniei sale (Scrisoarea 15). 
Cel care îl judecă pe fratele său pierde pe dată harul și 
puterea de a săvârși binele (Scrisoarea 3). 

Judecarea celuilalt este strâns legată de îndreptăţirea 
de sine; adică, pe de o parte, de faptul că omul se soco- 
teşte pe sine drept — așadar măsură și dreptar de virtute 
—, iar, pe de altă parte, de faptul că-și îndreptățește pă- 
catele şi slăbiciunile sale. De aceea, cea mai bună cale de 
a ne feri să judecăm pe altul este să ne cunoaștem pe noi 
înșine, să ne vedem patimile și neputinţele noastre, și pe 
noi să ne judecăm și să ne osândim (Scrisoarea 3). 

Omul trebuie să fie cu totul orb la metehnele celor- 
alţi (Scrisoarea 3) și să aibă ochi numai pentru ce-i bun 
în ei, căci Dumnezeu l-a înzestrat pe fiecare cu un anu- 
me dar, iar a le recunoaște e un lucru drept înaintea lui 
Dumnezeu. „Aceasta este cu adevărat boala de care sufe- 
rim noi, oamenii acestui veac, aceea că nu ne recunoaş- 


! Scrisori, în lb. greacă, editate de Mânăstirea Filoteu, 1992. (În 
rom., Gheron Iosif, Mărturii din viața monahală, Ed. Bizantină, 
Bucureşti, 1995.) 

tem unul altuia darul său. [...] Ce are unul, nu are celă- 
lalr. Dacă recunoaştem acest lucru, vom dobândi multă 
smerenie. Dumnezeu se cinstește și se slăveşte pentru că 
a încununat pe oameni în diferite feluri şi a arătat diver- 
sitate în toate creaturile Sale” (Scrisoarea 3). 

De vreme ce Dumnezeu n-a dăruit tuturor aceleași 
daruri, nu putem judeca un om pentru că este lipsit de 
anume însușire sau că are nu știu ce meteahnă, învinu- 
indu-l și osândindu-l din pricina lor. Fiindcă tot ce e 
bun la oameni vine de la Dumnezeu, dacă un om nu 
are o virtute sau alta, înseamnă că Dumnezeu nu l-a în- 
vrednicit de ea. Şi, în loc să-l osândim pentru sărăcia sa, 
să avem milă de el și să-L rugăm pe Dumnezeu să-i dea 
bogăţia care-i lipsește (Scrisoarea 9; cf. Scrisoarea 56). 

Dar pentru că Domnul dă harul Său tuturor cu mul- 
tă mărinimie, să ne gândim că poate ceva l-a împiedi- 
cat pe aproapele nostru să se învrednicească de o anu- 
me virtute. Căci neamul omenesc, spune Părintele Iosif, 
are trei mari vrăjmași care se luptă cu el: demonii, firea 
cea căzută și năravul cel rău. Când vezi pe aproapele 
greşind, pe aceștia trei să-i osândeşti, și nu pe el, care e 
doar o biată victimă; mai degrabă să ne fie milă de el și 
să ne rugăm la Dumnezeu să-l izbăvească de acești trei 
vrăjmași (Scrisoarea 9). „Dacă dai la o parte pe demoni, 
care chinuie întreaga omenire, atunci suntem toți buni. 
lată cui trebuie să-i reproșezi nedreptatea. Pe aceştia să-i 
urăști, să-i judeci şi să-i ai drept vrăjmași. Alt vrăjmaș, 
am spus, este firea noastră, care, din clipa în care omul 
ajunge să vadă ce este lumea cu adevărat, se împotriveş- 
te legii duhului și caută tot ceea ce este spre pierzania 
sufletului. Iată deci un alt dușman, care este vrednic de 
ură pe viață. Şi pe acesta trebuie să-l judeci și să-l con- 

damni. Şi mai avem un duşman, obișnuinţa. Obişnuin- 
du-ne să săvârșim tot felul de răutăţi, aceasta ni se face o 
a doua fire şi are drept lege păcatul [...]. lată și al treilea 
dușman, care e vrednic de ură desăvârșită. Dacă vrei ca 
aproapele tău să fie mereu bun, așa cum îţi place, dă-i 
la o parte pe acești trei dușmani cu harul pe care îl ai. 
Aceasta este dreptatea, dacă doreai neapărat s-o afli: să te 
rogi la Dumnezeu să-l izbăvească de acești trei dușmani. 
Atunci veţi fi în pace unul cu altul” (Scrisoarea 9). . 
Părintele Iosif spune în multe scrisori că diavolul e 
cel mai adesea vinovat pentru păcatele oamenilor, căci 
el a adus răul pe lume, el este pricinuitorul tuturor rele- 
lor şi cel care-i mână pe oameni în păcat. Putem de ace- 
ca spune că „nimeni altcineva nu-i vinovat în afară de el” 
(Scrisoarea 16). Prin urmare, „împotriva acestuia trebuie 
să luptăm cât mai trăim. Nu împotriva fraţilor noștri, ci 
împotriva celui care îi îndeamnă pe aceştia să gândească 
sau să facă orice rău, văzut sau nevăzut” (Scrisoarea 16). 

Dinspre partea noastră, să iertăm, așadar, și să nu-l 
socotim vinovat pe aproapele nostru pentru neputinţele 
şi greşalele sale; iar dacă-l judecăm, noi suntem singurii 
vinovaţi (cf. Scrisoarea 9). 

Judecata celuilalt se întoarce negreșit împotriva noas- 
cră; de vom da pe faţă greșeala fratelui, îndată se vor da 
pe faţă și greşalele noastre şi vom avea parte chiar de de- 
făimări (cf. Scrisoarea 3) 


Să ne înăbușim mânia 
O altă potrivnică a iubirii e mânia. Urmând Părinților 


(mai cu seamă lui Evagrie și Sfântului Maxim Mărturisi- 
torul), Părintele Iosif spune că mânia este „nervul sufletu- 

lui”, dat nouă de Dumnezeu ca să ne războim cu păcatul şi 
patimile și să ne împotrivim celui rău (cf. Scrisoarea 6). 

În faţa celui care ne batjocoreşte, ne ocărăşte, ne în- 
vinuiește sau ne rănește în vreun fel, chiar pe nedrept, 
e bine să tăcem. Şi atunci, șarpele mâniei, care se ridică 
până în gât, neaflând ieșire, se înăbușă și crapă. lar da- 
că vom face mereu tot așa, până la urmă ne vom izbăvi 
de mânie (Scrisoarea 6). Cei care, zi de zi, își silesc ini- 
ma lor să îndure în tăcere ocări, batjocuri și mustrări (cf. 
Scrisoarea 31) și rabdă, nelăsându-se pradă mâniei, ca să 
nu rănească pe fratele, trebuie cinstiți ca niște adevărați 
mucenici. „Adu-ţi aminte de numele celor care au răb- 
dat până la moarte în vreme de ispită, până când în gura 
lor saliva s-a schimbat în sânge, nevoind să cârtească. Pe 
aceștia să-i ai la mare evlavie și să-i cinstești ca mucenici, 
ca mărturisitori ai credinţei [...]. Vezi doar că au ales să 
moară de o mie de ori decât să scoată din gura lor vreo 
vorbă aspră” (Scrisoarea 17). 


Să îndurăm cu bărbăţie mustrările și ocările 


Ocările, batjocura, luarea în râs și altele ca acestea, 
cu adevărat nu sunt de la oameni, ci de la diavolul care-i 
mână să se poarte așa (Scrisoarea 7). De aceea, să nu-i 
învinuim pe ceilalți și să nu ne supărăm pe ei. 

Loviturile primite de la oameni — adică de la cel rău, 
prin ei — să le socotim ispite pe care trebuie să le îndu- 
răm și cu care trebuie să ne luptăm (Scrisoarea 6; cf. 
Scrisoarea 42). Întotdeauna să ne gândim că Dumnezeu 
a îngăduit să fim ispitiţi, din pricina patimilor noastre; 
pentru ca prin răbdarea lor să ne curățim de patimi (cf. 
Scrisoarea 6; Scrisoarea 7). De aceea, cel care nu rabdă 

necazurile se împotriveşte voii lui Dumnezeu și luptă 
împotriva Lui (Scrisoarea 6). 


Să fim răbdători 


În faţa greşelilor altora, se cuvine să dăm dovadă de 
necurmată răbdare (Scrisoarea 19). „Să ai îngăduință și 
răbdare cu cei ce cad” (Scrisoarea 19). 

Orice pagubă am suferi de la semenul nostru, aflăm 
dreptatea nu cerând dreptate, ci răbdând. „Cine este ne- 
dreptăţit în această lume și vrea să-și facă dreptate să știe 
bine că aceasta înseamnă să poarte sarcina fratelui său, a 
aproapelui său până la ultima suflare și să aibă răbdare în 
toate suferinţele acestei vieţi. Pentru că orice. necaz ca- 
re ne vine în această lume, fie din partea demonilor, fie 
Chiar din însăși firea noastră, poartă în sine și un folos pe 
măsură. Şi oricine trece cu răbdare prin acel necaz pri- 
meşte plată — în această viață, arvuna, iar în cealaltă, plata 
deplină” (cf. 1 Cor. 13, 10) (Scrisoarea 38). „Care dintre 
voi va căuta ce este drept să ştie acestea: Să poarte sarcina 
fratelui său până la ultima lui suflare” (Scrisoarea 56). 


Să ne cunoaștem pe noi înșine 


Îndemnul socratic: „Cunoaște-te pe tine însuţi” stă în 
inima învăţăturii Părintelui Iosif, care, ca și Sfântul An- 
tonie cel Mare, îi dă un înţeles creștin. Cunoașterea de 
sine pentru Părintele losif e mai întâi de toate cunoaşte- 
rea păcătoșeniei și a neputinței noastre. E o nevoinţă care 
aduce multe foloase duhovnicești. Sădeşte și sporeşte în 
suflet iubirea de aproapele, fereşte de judecarea și osândi- 
rea lui, face inima miloasă și compătimitoare. 

Ispitele de la diavoli și încercările le îngăduie Dum- 
nezeu ca să ne vedem slăbiciunile noastre și așa să înțe- 
legem și slăbiciunile celorlalți, să ne fie milă de ei și să-i 
răbdăm când ne greşesc (Scrisoarea 19). „Dumnezeu a 
îngăduit demonilor să te cearnă puţin (cf. Le. 22, 31), 
ca să vezi tu însuţi unde te afli. Să se vadă mândria, să 
se smerească inima ta. Să afli că eşti om, să te cunoşti 
pe tine însuţi. Să priveşti cu înţelegere către cei păcă- 
toşi și niciodată să nu-i judeci. Cum vei cunoaşte slăbi- 
ciunea firii dacă nu te vor trezi cocoșii? (cf. Mt. 26, 74) 
[...] Când ajunge omul să înţeleagă durerea omenească? 
Atunci când va suferi și el aceeași durere, atunci când va 
suferi împreună cu cel ce suferă. Atunci învaţă și înţele- 
ge durerea celuilalt” (Scrisoarea 22). 

Cel care se cunoaşte pe sine pricepe că toţi oamenii 
sunt supuși aceleiași firi, slăbănogiţi cu toții, pieritori 
şi robi ai păcatului, că „suntem cu toţii oameni făcuți 
din ţărână și toţi păcătuim”. Și dacă „pământ suntem” 
cu toţii, purtările pătimașe, răutăţile și vrăjmășiile din- 
tre noi sunt toate deșertăciune și vrednice de plâns. „Pă- 
mântul pe pământ fură. Pământul pe pământ ocărăște. 
Pământul pe pământ defăimează. Pământul pe pământ 
îmbogățește. Pământul pe pământ stăpânește. Pămân- 
tul pe pământ loveşte. Pământul pe pământ robește. ŞI, 
îndeobște, pământul se socotește mai înțelept decât pă- 
mântul, mai puternic, mai bogat, mai nobil, mai cinstit, 
îmbogăţindu-se în nebunie şi în necunoaşterea propriei 
existenţe: când și de unde a venit? Cum s-a născut, care 
este menirea lui, unde va sfârși şi ce urmează după ace- 
ea?” (Scrisoarea 39). 

„De aceea — spune Bătrânul —, cel care vede mai bine 
lucrurile și este puţin mai luminat, trebuie să ierte și să 

fie alături de aproapele și fratele său, care pătimește îm- 
preună cu el și are același suflet” (Scrisoarea 39). 
Cunoaşterea de sine luminează ochii, ca să vadă ta- 
lanţii fratelui, iar nu metehnele. „Cel ce se teme să se cu- 
noască pe sine, acela rămâne departe de cunoașterea ade- 
vărată şi altceva nimic nu-i place decât să vadă greșelile 
celorlalți și să-i judece. Acesta nu vede la ceilalţi însușiri- 
le, ci numai defectele, după cum la sine nu vede defecte, 
ci numai calităţi” (Scrisoarea 3). „Când eşti plin de tine 
însuţi, toți ţi se par răi”; în schimb, „când vei ajunge să te 
smereşti, toți ți se vor părea sfinţi” (Scrisoarea 33). 


Iubirea de aproapele e legată de smerenie 


Sufletul care se cunoaște pe sine se smerește, că-și ve- 
de păcatele şi neputinţele sale și pricepe că nu are cu ce 
să se mândrească. 

Toate câte duc la smerenie se cuvine să fie iubite și 
căutate, căci smerenia păstrează legătura iubirii pe care 
purtările trufașe o desfac. 

Mândria îl mână pe om să se facă pe sine dreptar și 
măsură a binelui, judecând și osândind pe ceilalți. Pen- 
tru mândrie, nu răbdăm învinuiri și mustrări de la alții. 
Din mândrie ne ridicăm contra fraţilor. 

Smerenia îl izbăveşte pe om de judecarea celuilalt și 
de mânie, care e semn adeverit al slavei deșarte (Scri- 
soarea 6). 

.Cel smerit nu-i iubitor de laude şi de cinstiri, nu se în- 
dreptăţeşte pe sine, îndură ocările și învinuirile, pe sine în- 
totdeauna se socotește vinovat, căindu-se şi pentru cele pe 
care nu le-a săvârșit (Scrisoarea 6; cf. Scrisoarea 17). De-l 
vede pe fratele său greșind, el cel dintâi, punând metanie, 
îşi cere iertare, de parcă el a greșit (cf. Scrisoarea 33). 

După Părintele losif, „aceasta este arta artelor și știin- 
ţa ştiinţelor: să te biciuiești până te vei sili pe tine să nu- 
mești lumina întuneric, și întunericul lumină. Să fugă 
de la tine orice drept al tău. Să se stingă orice dorinţă de 
înălţare. Să te faci pe tine nebun cu bună știință” (Scri- 
soarea 42). Cel care face așa arată că a atins una dintre 
culmile nevoinţei: lepădarea de judecata și de voia noas- 
tră (cf. Scrisoarea 39; Scrisoarea 56), pentru că numai 
așa Duhul Sfânt va lumina mintea noastră și voinţa lui 
Dumnezeu se va împlini în noi. 

„Când te vei obişnui să spui la toţi: «lartă-măb — 
scrie Părintele Iosif — și în toate să te ocărăști pe tine şi 
să nu cauţi niciodată dreptatea ta și voia ta, foarte repe- 
de vei gusta roadele smereniei” (Scrisoarea 72). 


Să iertăm întotdeauna celor ce ne greșesc 


lertând, rămânem în iubire. Întotdeauna să iertăm 
greșiţilor noștri. Nu poate omul străbate calea duhovni- 
cească fără iertare. „Podul pe care trecem peste toate este 
iertarea celor ce cad. Dacă nu-l ierţi pe cel ce cade, strici 
podul și nu mai ai cum să treci” (Scrisoarea 6). 

lertând fraţilor, avem bună nădejde că vom fi şi noi 
iertaţi de Dumnezeu și cu îndrăznire cutezăm a zice: 
„Şi ne iartă nouă greșalele noastre, precum și noi iertăm 
greșiţilor noștri” (Scrisoarea 39). „Să vă acoperiţi unii 
altora greșelile, pentru ca și Hristos să le acopere pe ale 
voastre”, îndeamnă Bătrânul (Scrisoarea 56). 

Voind să arate că nu se cuvine să vedem greșelile ce- 
lorlalţi, nici să le judecăm, nici să ne mâhnească ocările și 
învinuirile lor şi că pururi trebuie să iertăm, Bătrânul lo- 
sif se foloseşte de o imagine, adeseori întâlnită în scrisori- 

le sale duhovnicești: noi trebuie să fim ca un burete care 
usucă, spală și şterge toate greşelile aproapelui (cf. Scri- 
soarea 6). De vom face așa, vom fi și noi spălaţi — adică 
curățiţi — de greşalele noastre şi mai mult vom străluci; și 
așa vom afla adevărata bogăţie (Scrisoarea 38). 


La rău să răspundem cu bine 


Urmând învățăturii Evangheliei (cf. Mt. 5, 38-40; 
Lc. 6, 27-35) şi a Apostolului (cf. Rom. 12, 14; 1 Cor. 4, 
12), Bătrânul losif îndeamnă să răspundem întotdeauna 
răului cu bine: „Ştii tu ce înseamnă[...] să nu furi, ci să 
fii furat? Să binecuvântezi, și să fii blestemat? Să fii mi- 
lostiv, și să te nedreptățească, tu să lauzi, și ei să te ocă- 
rască?” (Scrisoarea 42). 


Cum se cuvine să mustrăm pe fraţi 


Când suntem siliți să mustrăm pe cel de lângă noi — 
mânaţi de iubire —, trebuie pe de o parte să fim liniștiți și 
împăcaţi, să nu fie în noi urmă de mânie ori de vreo altă 
patimă, ca să judecăm drept (Scrisoarea 6), iar pe de altă 
parte s-o facem cu blândeţe (cf. II Tim. 3, 25). Bătrânul 
Iosif spune că omul e zidit cu minte și blând și de aceea 
„se îndreaptă neasemuit mai bine cu dragoste și cu blân- 
deţe decât cu mânie și sălbăticie” (Scrisoarea 6). „Nu că- 
utaţi niciodată — zice el — să îndreptaţi pe cineva cu mâ- 
nie, deoarece ispită pe ispită nu poate vindeca, ci cu sme- 
renie și cu dragoste nefățarnică. De vezi că ești aprins de 
mânie, lasă îndreptarea pentru mai târziu. Când vei ve- 
dea că a trecut mânia și a venit pacea, iar duhul deosebi- 
rii lucrează nepătimaș, atunci să vorbeşti cele de folos. Eu 

niciodată n-am văzut să fie cineva îndreptat cu mânie, ci 
totdeauna cu dragoste. Atunci și cel mustrat se smerește. 
Deci așa să faceţi. Tu cum te îmblânzești? Când ţi se aduc 
ocări sau când i se arată dragoste?” (Scrisoarea 6). 


Să-şi vadă omul de ale sale 


Îndeobște însă lucrul cel mai bun e să nu ne îngrijim 
de ce fac alții (cf. Scrisoarea 28); nu din nepăsare sau 
răceală, ci ca să nu fim ispitiţi să le judecăm faptele şi, 
din pricina faptelor, să-i osândim și pe ei. Bătrânul Iosif 
se înscrie astfel în îndelunga tradiţie a înţelepciunii Pă- 
rinţilor, care au pus iZiopragbia — grija de a le sale — ca 
dreptar al vieţii de obşte. 


Să avem dragoste faţă de toţi 


Iubirea de aproapele trebuie să fie iubire față de toți 
(Scrisoarea 4). 

Pe toți să-i cinstim, de toți să ne milostivim, pe toți 
să-i iubim; să nu ne întoarcem fața de la cei umili și dis- 
preţuiţi. „Ai grijă să nu dispreţuiești pe vreunul dintre cei 
mici, neînsemnați și slabi, dintre cei de nimic ai lumii. 
Pentru că disprețul și jignirea ta nu se opreşte la acești 
nenorociţi, ci urcă prin ei la Făcătorul și Ziditorul lor, al 
Cărui chip sunt toți. Şi te vei mira foarte în ziua aceea, vă- 
zând că Se odihneşte Duhul Sfânt al lui Dumnezeu mai 
mult în inima acelora decât într-a ta” (Scrisoarea 7). 


Iubirea de aproapele, dar dumnezeiesc 


Iubirea aproapelui, ca şi iubirea lui Dumnezeu, nu e 
un simțământ firesc. lar dacă e așa, duhovniceşte nu-i 

de nici un preţ, căci nu e rodul nevoinţei, ci pornirea 
firii (cf. Scrisoarea 22). Iubirea de aproapele şi cea a lui 
Dumnezeu, cele duhovnicești, sunt darul lui Dumne- 
zeu, harismă mai presus de fire (Scrisoarea 10; Scrisoare 
către un pustnic isihast). 

Prin aceasta, iubirea, în chipul ei desăvârşit, se deo- 
sebeşte de simpla virtute, care mai ţine încă de rânduia- 
a firii şi are de aceea nestatornicia ei. „Înainte de a pri- 
mi harul, ne schimbăm necontenit[...], spre iubire sau 
spre ură[...], spre blândeţe sau mânie, spre îngăduinţă 
sau supărare și celelalte. Dar, din clipa în care lucrăm 
cu harul dumnezeiesc, încetează toate aceste schimbări 
şi modificări ale sufletului”, ceea ce nu înseamnă că su- 
fletul este cu desăvârșire nemișcat, ci că nu se mai mișcă 
cu ușurință spre rău (Scrisoare către un pustnic isihast). 

Puterea dumnezeiască a iubirii, prezentă și lucrătoa- 
re în om, întrece neînchipuit de mult iubirea ca sim- 
plă virtute sau ca simplă împlinire a poruncii de a iu- 
bi, căci energia aceasta este Însuşi Dumnezeu. „Astăzi 
— scrie Bătrânul Iosif —, mulţi dintre cei virtuoși și care 
viețuiesc în bunătate și sunt bineplăcuţi lui Dumnezeu 
în faptă şi cuvânt, precum şi de folos aproapelui, se so- 
cotesc ei înșiși și alții îi socotesc pe ei ca fiind în Iubire 
prin mica faptă a milei și a compătimirii față de aproa- 
pele lor. Nu este însă acesta adevărul. Porunca iubirii o 
împlinesc, e drept, cea pe care o dă Domnul spunând: 
Să vă iubiți unul pe altul (n 13, 34). Şi cel ce păzeşte 
această poruncă este vrednic de toată lauda, ca păzitor al 
poruncilor dumnezeiești. Dar nu putem spune sau cre- 
de că e vorba de lucrarea Iubirii celei dumnezeieşti. Es- 
te cale spre izvor, dar nu izvorul. Sunt trepte spre palat, 
dar nu porţile palatului. Este veșmânt împărătesc, dar 

nu Împăratul. Este porunca lui Dumnezeu, dar nu este 
Dumnezeu” (Scrisoare către un pustnic isihast; cf. Cele 
zece trâmbiţe duhovnicești). 

Atingerea acestui chip al iubirii ţine de o experiență 
mistică foarte înaltă, legată de vederea lui Dumnezeu. 
Felul în care Bătrânul Iosif vorbeşte despre ea arată că 
a trăit-o el însuși (cf. Scrisoare către un pustnic isihast). 
E] precizează însă că atingerea ei presupune o lungă as- 
ceză. „lar noi, cei care umblăm în simplitate, care păzim 
poruncile și ne rugăm cu lacrimi și cu durere, în răbda- 
re și statornicie, păstorind [...] mișcările și cugetele bu- 
ne și duhovnicești ale minţii în fierbinţeala zilei, iar în 
frigul nopţii îndurăm războaiele şi ispitele neîntrerupte, 
pe care e strivim cu multă osteneală și cu smerenie, ne 
învrednicim de vederea cea dumnezeiască și de privirea 
adâncului lubirii focului dumnezeiesc din inimile noas- 
tre, ce arde, dar nu mistuie” (Scrisoare către un pustnic 
isihast; cf. Cele zece trâmbiţe duhovniceşti). 


Legătura dintre iubirea de aproapele şi iubirea de 
Dumnezeu 


Datoria de a-l iubi pe aproapele nostru e o datorie faţă 
de Dumnezeu, iar jertfele pe care ea le implică ţin de jert- 
firea de sine de dragul lui Dumnezeu (Scrisoarea 43). 

Pentru că Dumnezeu este iubire, EI cere iubire de 
la noi, şi „atunci cunoaștem că ÎL iubim pe Dumnezeu, 
când iubim și pe aproapele nostru” (cf. I In 4, 20-21) 
(Scrisoarea 77). Așadar, „cât de mult însetează cineva 
pentru mântuirea fratelui, atât de mult este copleșit su- 
fetul său de iubirea lui Dumnezeu” (Scrisoarea 78). 

Îndeobşte, dragostea de Dumnezeu cere iubirea de 
aproapele. „Dacă ÎL iubeşti pe Dumnezeu, atunci și pe 
aproapele tău să-l iubeşti ca pe tine însuţi” (Scrisoarea 80). 

Părintele Iosif spune că rugăciunea naște în suflet 
dragostea de Dumnezeu, o înflăcărează și o sporește; da- 
că avem dragoste de Dumnezeu, îl vom iubi și pe aproa- 
pele şi toate făpturile, milostivindu-ne de toate și de 
toţi. În duhul lui Ava Isaac Sirul și al Sfântului Siluan 
Athonitul, Părintele Iosif scrie: „Când harul lucrează în 
sufletul celui ce se roagă, dragostea de Dumnezeu e atât 
de aprinsă, că omul abia o poate îndura. Apoi se întoar- 
ce cu toată această iubire către lume și om, și așa îl iu- 
bește, încât ar voi să ia asupra sa toate durerile neamu- 
lui omenesc, ca să-i ușureze pe oameni. Se îndurerează 
pentru orice suferință, pentru orice nedreptate, chiar și 
pentru necuvântătoare, vărsând lacrimi numai la gândul 
că suferă! O astfel de iubire naște rugăciunea. De aceea, 
cel care sporeşte în rugăciune se roagă necontenit pen- 
tru lume.”! 

După cum dragostea de Dumnezeu sporeşte dragos- 
tea de oameni, și dragostea de oameni sporește dragos- 
tea de Dumnezeu. „Dacă ajuţi pe fraţii tăi mai mici, 
atunci aprinzi focul iubirii lui Dumnezeu în sufletul 
tău. Şi cu cât tu însetezi și alergi să-l ajuţi pe celălalt, cu 
atât Dumnezeu deschide mai mult izvorul iubirii și te 
adapă pe tine” (Scrisoarea 80). 

Dragostea de aproapele şi de Dumnezeu ne face sim- 
ţitori la dragostea pe care o are Dumnezeu pentru noi, 
fiindcă iubirea deschide sufletul pentru venirea harului, 
pentru sălășluirea și lucrarea în noi a lui Dumnezeu, Ca- 


re este iubire. Se adeverește astfel cuvântul Evanghelis- 


! Pr. Iosif Vatopedinul, LAncien Joseph ['Hâsychaste, pp. 163-164. 

tului loan, care spune: Dumnezeu este iubire şi cel ca- 
re rămâne în iubire rămâne în Dumnezeu și Dumnezeu 
rămâne întru el (| In 4, 16) (Scrisoare către un pustnic 
isihast). 

Şi pentru că dragostea este deopotrivă chip al iubirii 
noastre de Dumnezeu și de aproapele, și chip al iubirii 
Sale pentru noi, iubind, dăm înapoi lui Dumnezeu da- 
rul iubirii, pe care E] cel dintâi ni l-a dat, după cuvân- 
tul Apostolului Ioan: No; 74bim pe Dumnezeu, fiindcă 
EI ne-a iubit cel dintâi (| In 4, 19). „Când te scoli noap- 
tea și te rogi, când vezi un bolnav și ţi-e milă de el, când 
vezi pe văduvă sau pe orfan sau pe bătrân și ai milă de 
ei, ajutându-i, atunci te iubeşte Dumnezeu. Atunci și tu 
ÎL iubeşti. Mai întâi Acela te iubeşte şi Îşi revarsă harul 
Său. Apoi noi dăruim din ale Sale: «Ale Tale dintru ale 
'Tale»” (Scrisoarea 1). 


Temeiurile iubirii de aproapele 


Iubirea de aproapele se întemeiază mai întâi de toate 
pe adevărul că „toţi suntem fraţi ai lui Adam după fire, şi 
ai lui Hristos, după har”; se întemeiază, adică, pe „rude- 
nia duhovnicească” (Scrisoarea 30). Înrudirea duhovni- 
cească stă înaintea înrudirii trupești; ea șterge deosebirile 
dintre oameni — pentru că sufletul nu e bărbătesc ori fe- 
meiesc, nici tânăr sau bătrân —, socotindu-i pe toţi de-o 
seamă, pentru că așa-i vede Dumnezeu (Scrisoarea 30). 

Frăţietatea în Adam după fire își are un temei mai 
adânc în Dumnezeu, ca Ziditor al nostru (cf. Scrisoa- 
rea 30), iar frățietatea în Hristos după har, în Dumne- 
zeu, ca Mântuitor al nostru. Așa că adevăratul temei al 
iubirii de aproapele e întotdeauna Însuși Dumnezeu. 

De-L vom iubi pe Dumnezeu ca pe Ziditorul nostru, şi 
pe Hristos, ca pe Mântuitorul nostru, îl vom iubi și pe 
aproapele nostru ca pe noi înșine (cf. Scrisoarea 30). 

lubirea de aproapele e întemeiată încă și pe dragostea 
de oameni a lui Hristos, care este însăși icoana iubirii. 
Căci Îl vedem răbdând ocările și batjocura, scuipările, 
biciuirile, piroanele, sulița și moartea, iertând pe prigo- 
nitorii Săi; din iubire a primit să îndure suferinţe, din 
iubire S-a jertfit pentru toţi oamenii (Scrisoarea 39). 

Cugetând, așadar, la cât a suferit Domnul din dra- 
goste pentru noi, să ne jertfim și să suferim și noi de 
dragul fratelui (Scrisoarea 8). 

Şi așa să ne rugăm: „Învredniceşte-mă, Doamne, să Te 
iubesc atât cât mă iubeşti Tu pe mine!” (Scrisoarea 80). 


Binefacerile dragostei de semeni 


Iubirea este un ajutor puternic în lupta duhovniceas- 
că. Cu iubirea birui mult mai ușor decât cu celelalte ar- 
me (Scrisoarea 8); de dragul ei și înflăcărat de ea uiţi de 
osteneli, şi e uşoară jertfa primită cu bucurie. Când duci 
cu dragoste războiul duhovnicesc, nu simţi durerea lup- 
tei (Scrisoarea 8). 

Iubirea faţă de toți, împreună cu ascultarea, este zid 
de întărire în faţa curselor și atacurilor diavolului (Scri- 
soarea 10; Scrisoarea 20). Pentru că diavolul nu poate 
„să pătrundă acolo unde se înfăptuieşte legătura dragos- 
tei” (Scrisoarea 15). 

Nimic altceva nu poate să stingă mânia și toate cele- 
lalte patimi ca iubirea (Scrisoarea 8). Ea duce repede la 
nepătimire (Scrisoarea 78) şi la mari măsuri duhovni- 
cești (Scrisoarea 78). 

Iubirea prilejuiește iertarea păcatelor și curățirea de 
patimi. „Să aveţi multă dragoste, și toate vă vor fi ierta- 
te” (Scrisoarea 65). 

Dragostea e fiica smereniei și a smereniei maică, căci 
pururi se smerește pe sine, înălţându-l pe celălalt și pu- 
ruri își pleacă voia în faţa voii lui Dumnezeu (cf. Scri- 
soarea 72). 


Părintele Iosif, pildă vie de iubire 


În sfârșit, se cuvine să spunem că Părintele Iosif n-a 
învăţat numai cu vorba, ci și cu fapta, căci s-a făcut pe 
sine pildă vie de iubire. Viaţa sa ni-l arată îngrijindu-se 
necontenit de sufletul şi mântuirea fiilor săi în Hristos; 
a vieţuit în aspră însingurare, dar a îmbrățișat întreaga 
lume în rugăciunea sa, pururi doritor de mântuirea tu- 
turor oamenilor. „Noi aici — scrie el unei fiice duhov- 
niceşti — nu dormim noaptea deloc. În fiecare seară fa- 
cem priveghere de toată noaptea. Ne rugăm toată noap- 
tea pentru lumea toată” (Scrisoarea 43). ar în altă parte 
mărturiseşte: „Setea mea, dorinţa fierbinte a inimii me- 
le, iubirea dumnezeiască care arde necontenit în lăun- 
trul meu este cum să ajut la mântuirea sufletelor, cum 
să fie aduse jertfe duhovniceşti dulcelui nostru Iisus (cf. 
Rom. 12, 1; I Ptr. 2, 2). Dorinţa mea fierbinte este să 
văd pe cei dragi ai mei, pe mama, pe fraţii mei şi pe co- 
piii lor, că se fac fii ai lui Dumnezeu [...]. Ah! Dacă ar 
fi cineva lângă mine să audă rugăciunile mele, suspinele 
inimii mele, să vadă lacrimile pe care le vărs pentru fraţii 
mei! [...]Pentru lumea întreagă îmi pun toată puterea 
sufletului și a inimii mele în rugăciunea către Domnul 
tuturor” (Scrisoarea 38). 

Scrisorile lui sunt mărturii ale iubirii pe care le-o pur- 
ta fiilor săi duhovnicești; se bucura pentru sporirea lor, 
suferea pentru suferinţele lor, înmulţea rugăciunile și se 
uita pe sine de dragul mântuirii lor. „Dacă pentru lumea 
întreagă îmi pun toată puterea sufletului și a inimii me- 
le în rugăciunea către Domnul tuturor, cu cât mai mult 
pentru voi!” (Scrisoarea 38). După cum însuși mărturi- 
sește, Părintele Iosif s-a făcut, după cuvântul Apostolu- 
lui Pavel, zzuror toate (| Cor. 9, 22): „Eu iubesc pe toţi. 
Cu toţi doresc să mă port — şi să le vorbesc — în așa fel, 
încât să creadă cu adevărat că sunt cu fiecare dintre ei. 
Nu deznădăjduiesc pe nimeni, chiar dacă văd că rătăceș- 
te” (Scrisoarea 29). 

Dragostea de oameni a Părintelui losif, setea neosto- 
ită după sporirea și mântuirea lor n-au fost întotdeauna 
răsplătite cu mulțumire de pe urma lor. Dimpotrivă, a 
avut parte de multă suferință, care arată și mai limpede 
cât de mult a iubit. „Toată viaţa mea a fost mucenici, 
pentru că suferi pentru alţii, pe care vrei să-i salvezi, şi 
aceștia nu te aud. lu plângi și te rogi, iar aceștia se hli- 
zesc, stăpâniţi de ispite” (Scrisoarea 37). 

Atât de mare i-a fost iubirea de frate, încât, ca și alți 
mari bărbaţi duhovnicești, voia mai degrabă să piardă 
Raiul decât să intre acolo fără el. „Ioată noaptea mă rog 
şi strig; «Ori mântuieşti pe robii Tăi aceştia, ori șter- 
ge-mă și pe mine din cartea Raiului!»” (Scrisoarea 38). 
lar unuia dintre fiii săi duhovniceşti îi scrie: „a seama la 
cuvântul meu: Împreună vom merge în Rai. Și dacă nu 
izbutesc să te iau și pe tine, nici eu nu voi putea să fiu 
acolo. la aminte din cuvinte mărimea dragostei în Hris- 
tos lisus Domnul nostru” (Scrisoarea 20). 


3 


Iubirea de aproapele, 
după Părintele Serghie 


În învățătura sa duhovnicească; Părintele Serghie 
(1903-1987)! stăruie îndelung asupra iubirii de aproa- 
pele. Potrivit cuvântului evanghelic — spune el —, toată 
Legea dumnezeiască e cuprinsă în aceste două porunci: 
iubirea de Dumnezeu și iubirea de aproapele. Iubirea 
de aproapele dă pre întregii vieți duhovniceşti. Fără ea, 
toate sunt deșertăciune. Fără ea, omul „nu e decât chim- 
val răsunător”, cum spune Apostolul Pavel. 

Iubirea de aproapele e simțământ duhovnicesc; pri- 
veşte la Dumnezeu și e legată de E]. lubește-ţi fratele — 
îndeamnă Părintele Serghie — în Domnul și prin Dom- 
nul. lubeşte-l de dragul lui Dumnezeu — pentru Dum- 
nezeu —, și nu pentru tine. „Dragostea fără Dumnezeu 
— spune Părintele Serghie — e dragoste de sine.” 

Rugăciunea curățește iubirea de egoism și o face lucră- 
toare „după Dumnezeu”, adică în E], prin EI şi pentru El. 


1 Despre Părintele Serghie (Şevici), una dintre marile figuri ale 
spiritualităţii ortodoxe a secolului al XX-lea, care şi-a petrecut o 
mare parte a vieţii sale în zona Parisului, vezi cartea noastră Le Stz- 
rets Serge, Cert, Paris, 2004. (În rom., Ține candela inimii aprinsă!. 
Învățătura Părintelui Serghie, Ed. Sophia, Bucureşti, 2007.) 

Iubirea are multe laturi și se arată în felurite chipuri. 
Și iată cum este ea: 

Mai întâi de toate, nu judecă și nu osândește. Judeca- 
rea aproapelui e un mare păcat; e mare lucru să-l facem 
pe celălalt să simtă că nu-l judecăm nicicum. 

Iubirea, așadar, e blândă și îngăduitoare. De cremene 
să fii în adevăr şi bine, spune Părintele Serghie, dar peste 
măsură de blând cu cei aflaţi în înșelare și păcat. 

Iubirea, iarăși, e smerită. Nu află cel iubitor vreo pri- 
cină de trufie, că el ar fi ceva — creştin, de pildă —, iar al- 
ţii nu... E drept, creștinul stă în Adevăr, Care-i Hristos 
— căci Însuşi zice: „Eu sunt Adevărul”, dar să nu se mân- 
drească cu credinţa sa, ci să o socotească o sfântă dato- 
rie. Să nu se înalțe, ci să vadă cât de puţin vrednic este 
de o așa bogăţie. 

În fața celorlalţi să stăm, așadar, în duh de căință, cu- 
getând la mulţimea păcatelor noastre și la puţinul bine 
săvârșit. 

De vezi păcat la altul — îndeamnă Părintele Serghie —, 
nu-l judeca, nu-l osândi, nu-l dușmăni. la asupra ta pă- 
catul lui. E aici o oglindire a simţirii pe care o aflăm în 
evlavia monahală rusească; că îl auzim pe Starețul Zosi- 
ma zicând: „Suntem cu toții vinovaţi faţă de toți și pen- 
tru toate.” 

Dar, mai presus de toate, iubirea înseamnă lua- 
re-aminte la celălalt, e pătimire împreună cu acela, e mi- 
lă și îndurerare pentru el. 

Iubirea nu cere mari isprăvi şi planuri mari; ea face 
mult bine doar cu o vorbă bună, cu o privire, cu un su- 
râs, cu o mică rugăciune. 

Iubirea are necontenit privirea aţintită spre cel de 
lângă noi, e gata, trup și suflet, să-i sară în ajutor. 

Fii bun cu toţi, îndeamnă Părintele Serghie, că toţi 
sunt în nevoi, bolnavi cu toții; nu-i nimeni cu suflet să- 
nătos. Chiar dacă i se pare că le merge bine, stau rău de 
stai să cugeți ce le-a fost hărăzit, și ce-au ajuns. Pe lângă 
asta, sunt și necazurile vieţii; priveşte în jurul tău, citește 
numai ziarul și-ai să vezi cum omenirea se zbate în chin 
şi suferință. N-au, oare, toţi acești oameni nefericiți ne- 
voie de mila și bunătatea ta? 

Fiecare om pe care Domnul ni l-a scos în cale să sim- 
tă, dar, că ne e drag, că-i vrem binele şi avem dorinţa vie 
de a-l ajuta. Să simtă, adică, că-l iubim. 

Iubirea cere, iarăși, să-i preţuim pe toţi. Că fiecare, 
după cum spune Dostoievski, mărunt și neînsemnat 
de-ar fi, are o soartă măreaţă şi zguduitoare și e vred- 
nic de luat în seamă și de iubit. Că pentru toți, până la 
unul, S-a întrupat și S-a jertfit Hristos. 

De altfel, spune Părintele Serghie, niciodată nu-i 
prețuim pe oameni așa cum se cuvine; de aceea, pe cei 
ce par că sunt mai de necinste, pe aceia încă și mai mult 
să-i onorăm. 

De fiecare să ne pese, pe fiecare suntem datori să-l 
ajutăm și să-i dorim mântuirea. Să ne apropiem de toți 
cu gingăşie; să nu le ținem predici, ca să nu-i supărăm 
pe ei, iar pe noi să ne vătămăm. Nici sfaturi să nu dăm, 
de nu ni s-au cerut. De faci vreun bine, zice Părintele 
Serghie, fă-l cu duh smerit. Să ne fie pildă adânca sme- 
renie cu care Sfântul Serafim de Sarov întâmpina pe toți 
cei care veneau la el, mic ori mare. 

Cât priveşte dacă se cuvine să facem misiune ori nu, 
dacă să dăm adică „mărturie de credinţa noastră”, Or- 
todoxia, după cum știm, nu face prozelitism. Dar, după 
cum spune Părintele Serghie, care bun creștin n-ar vrea 


176 


| 
i 
| 


ETER IAR ATEALTca 


| 
! 


II: CHIPURI ALE IUBIRII ÎN ÎNVĂŢĂTURA CÂTORVA PĂRINŢI 


să-i facă pe toţi părtaşi la binele și bogăţia sa? Însă nu 
prin cuvinte, ci prin pilda vieţii. Despre Marele Antonie 
se spune în Viaza sa că, venind în Alexandria, „numai 
privind purtarea lui, mulţi se sârguiau să fie următori 
vieţuirii lui”. Mai înainte de a-i încreștina pe alţii, spu- 
ne Părintele Serghie, fii tu creștin adevărat, ca nu cumva 
să ţi se spună: „Doctore, vindecă-te pe tine însuţi!” Nu 
faci pe altul creștin cu vorba, ci cu însăși ființa ta; căci ni 
se spune în Fapte că, unora care voiau să scoată demoni 
în numele lui Pavel, duhul cel rău le-a zis: // știu pe Pa- 
vel, dar voi cine sunteți? lar dacă este să vorbeşti, zice Pă- 
rintele Serghie, cunoaște că „e vreme să grăiești, și vre- 
me să taci”. E] însuşi mai mult a tăcut, dar s-a făcut pe 
sine pildă luminoasă de vieţuire în Domnul prin faptă 
şi purtare. Ortodoxia — zicea — nu strigă: Fă-te creștin!, 
ci: „Vino și vezi!” Mai înainte de a le vorbi oamenilor de 
Dumnezeu, roagă-L pe Duhul Sfânt să te lumineze cum 
şi ce să grăiești, îndeamnă Părintele Serghie. 

Întotdeauna rugăciunea rodește iubire de oameni, o 
ţine vie, o înflăcărează și o face arătată. 

Rugăciunea ne deschide ochii la cel de alături și la 
nevoia lui. 

Din milă vine ruga, iar din rugă, mila. 

Rugăciunea pentru frate ne este întotdeauna și no- 
uă de folos, fiindcă sporeşte în noi iubirea, dar mai cu 
seamă aceluia îi este de cel mai mare folos, că primește 
şi simte mângâiere. Şi nu-i mai mare dar ca darul rugă- 
ciunii. Să-l dăm deci mai cu seamă celui necăjit. Dar să 
ştim bine că nu e om să n-aibă trebuință de rugăciunea 
și bunătatea noastră. 

Nevoia pe care o are fiecare ţi-o arată rugăciunea. Fa 
îţi şopteşte şi de-i bine să-i vorbeşti și cum, ori de-i mai 
bine să taci, sau cum, cu fapta, să-l ajuţi. 

Rugăciunea leagă om cu om; ne face simţitori la 
suferinţe și dureri. De nu e rugăciune ori de-i puțină, 
n-ajungi la inima fratelui tău. Că numai rugăciunea ne 
face în chip minunat străvăzători ai tainei lui. Depar- 
te de părinţii săi cei după trup și fără să primească vreo 
veste de la ei, Sfântul Serafim de Sarov cu rugăciunea i-a 
însoțit în toată viaţa lor şi rugăciunea îl înștiinţa de ne- 
voile lor. 

Numai prin rugăciune dobândim iubire neîntinată 
de dragoste de sine, iubire sădită în Dumnezeu, prin 
puterea Sa și de dragul Lui lucrătoare, nu prin puterile 
noastre și pentru pofta ce-o avem noi. 

Mare e rugăciunea pentru frate, zice Părintele Ser- 
ghie — și aceasta e o bună încheiere pentru tot ce s-a spus 
—, pentru că ea este izvor nedeșertat de iubire. 


Hi 
Ş 


a. 


4 


Iubirea de vrăjmași, 
după Sfântul Siluan Athonitul 


lubirea de vrăjmași este, fără îndoială, miezul 
mărturiei și învățăturii Sfântului Siluan Athonitul 
(1886-1938). 

Porunca de a-i iubi pe vrăjmașii noştri, dată de Însuși 
Domnul (cf. Mt. 5, 38-45), răsună cu putere din învăță- 
tura Părinţilor.? Dar cercetarea scrierilor lor arată limpe- 
de că la nimeni altul n-a căpătat ea un loc mai de cinste 
și nu i s-a înfățișat duhovnicescul rost ca la Sfântul Silu- 
an. Pe această poruncă și pe aceea de a-și ține mintea în 
iad fără să deznădăjduiască se sprijină viaţa și învăţătura 
Sfântului Siluan, ca pe nişte puternici stâlpi susţinători 
ai celor două mari virtuţi creștine — iubirea și smerenia —, 
înălțate pe culmea desăvârșirii, acolo unde puterea haru- 
lui dumnezeiesc dezmărgineșşte firea omenească. 


! Despre Sf. Siluan Athonitul, a se vedea: Arhim. Sofronie, Siz- 
rets Silouane, Moine du Mont-Athos. Vie-Doctrine-Ecrits, Ed. Pr&- 
sence, Sisteron, 1973, și studiul nostru: Saint Silouane de LAthos, 
Cerf, Paris, ed. a Il-a, 2004. (În rom., ].-Cl. Larchet, Dumnezeu 
este iubire. Mărturia Sfântului Siluan Athonitul, Ed. Sophia, Bucu- 
reşti, 2003). 

? A se vedea mai sus, Partea ], cap. 3. 

1. Cine sunt vrăjmașii noștri 


Pentru Sfântul Siluan, vrăjmaşii noștri sunt mai întâi 
cei care ne ocărăsc şi ne supără. | 

Sunt, de asemenea, cei înstrăinați de adevăr, cei care 
nu-L. cunosc pe Dumnezeu și 1 se împotrivesc Lui, cei 
care merg, la pieire: „Sufletul are milă de vrăjmași și se 
roagă pentru ei, pentru că s-au îndepărtat de la adevăr 
şi merg la iad. Aceasta este iubirea de vrăjmași.” „Omul 
bun gândește: "Tot cel ce rătăcește de la adevăr merge 
spre pierzanie, și pentru aceasta îi este milă de el. Dar 
omul care n-a învățat de la Duhul Sfânt să iubească si- 
gur nu se va ruga pentru vrăjmașii săi [...]. Înţelegeți, e 
atât de simplu! Sunt vrednici de milă cei care nu-L. cu- 
nosc pe Dumnezeu și care ] se împotrivesc. Inima mea 
suferă pentru ei și lacrimi curg din ochii mei.” „Omul 
care-L poartă în sine pe Duhul cel Sfânt, chiar dacă nu 
în chip deplin, suferă pentru toţi oamenii, zi şi noapte. 
Inima lui este plină de milostivire pentru toate făpturile 
lui Dumnezeu și mai ales pentru cei care nu-L cunosc 
pe Dumnezeu sau ] se împotrivesc şi care, din această 
pricină, vor merge în focul chinurilor. EI se roagă pen- 
tru ei zi şi noapte, mai mult chiar decât pentru sine, ca 
toţi să se pocăiască și să-L cunoască pe Domnul.” 

Adesea, Sfântul Siluan se referă limpede la cei care 
L-au tăgăduit pe Hristos, cum se vede, de pildă, din 
această istorisire din Pateric, pe care el o pomenește de 
două ori: „Ava Paisie se ruga pentru ucenicul său, care 
se lepădase de Hristos, pentru ca Domnul să-l ierte. Şi 
a plăcut Domnului rugăciunea lui și a voit să-l mângâie 
Chiar E] și venind i-a zis: Paisie, de ce te rogi pentru aces- 
ta, care s-a lepădat de Mine? Iar Paisie I-a zis: Doamne, 

Tu ești milostiv, iartă-l! Atunci Domnul i-a spus: Paisie, 
prin dragoste Mi te-ai asemănat Mie! Căci mult Îi place 
Domnului să ne rugăm pentru vrăjmași.” 

Ca pe niște vrăjmași ce trebuie iubiţi se cuvine să-i 
privim şi pe vrăjmașii Bisericii, și pe cei care o persecu- 
tă: „Dacă cineva prigonește Biserica, rugaţi-L pe Dom- 
nul zicând: Doamne, noi toți suntem făpturile Tale. Ai 
milă de robii Tăi și întoarce-i la căință. Atunci vei purta 
în chip simţit harul în sufletul tău. [...] La început si- 
leşte-ţi inima să-i iubească pe vrăjmași [...]”. „Lu spui: 
Vrăjmașul prigoneşte sfânta noastră Biserică. Cum aș 
putea să-l iubesc? La aceasta îţi voi răspunde: Sărmanul 
tău suflet nu L-a cunoscut pe Dumnezeu. N-a cunos- 
cut cât de mult ne iubește și cu câtă dragoste așteaptă 
E ca toți oamenii să se căiască şi să se mântuiască [...]. 
EI a trimis pe pământ pe Duhul Sfânt, Care învaţă su- 
Aetul să-i iubească pe vrăjmași şi să se roage ca și ei să se 
mântuiască.” „Domnul ne-a poruncit: Jubizi pe vrăjma- 
şii voştri (Mt. 5, 44). Dar cum putem să-i iubim [...] pe 
cei care prigonesc sfânta noastră Biserică? Când Dom- 
nul mergea spre lerusalim, și samarinenii n-au voit să-L, 
primească, loan Teologul și Iacob erau gata să facă să se 
pogoare foc din cer, ca să-i mistuie. Dar Domnul le-a 
spus cu blândeţe: Fiu/ Omului n-a venit ca să piardă su- 
fletele oamenilor, ci ca să le mântuiască (|. 9, 54-55). 
Tot așa și noi, nu trebuie să avem decât un singur gând: 
ca toţi să se mântuiască.” 

Cei din lume ţin seama mai puţin de acești vrăjmași 
ai credinței şi mai mult de vrăjmașii lor personali; dar 
monahii — pe care rânduiala mănăstirească îi fereşte în- 
deobşte de dușmănii personale — sunt mai simţitori la 
tot ce poate vătăma unitatea credinței, înțeleasă nu doar 

ca adevăr dogmatic predat de Biserică (căruia îi stau îm- 
potrivă necunoașterea lui Dumnezeu și erezia), ci și ca 
„viaţă în Hristos” (care are păcatul drept potrivnic), al 
cărei sân este Biserica, „trupul lui Hristos”. 

lubirea de vrăjmași nu e deloc îndreptăţire a purtării 
lor — „dacă-i judecăm după faptele lor, sunt vrednici de 
osândă”, spune Sfântul Siluan —, ci arată dorirea mântu- 
irii lor, pe care însăși iubirea pentru ei o naște. 

Iarăşi, pentru Sfântul Siluan vrăjmași ai noștri sunt sa- 
tana și diavolii. Nimic de mirare, de vreme ce îndeob- 
ște satana e numit de Sfânta Scriptură și de Părinţi „vrăj- 
mașul” și nu e vrăjmășie mai mare ca a lui față de oa- 
meni, față de Dumnezeu și de Hristos, față de dreapta 
credinţă și Biserică. Părinţii, tâlcuind cuvântul Scripturii 
care îndeamnă să-i urâm pe vrăjmași — mai cu seamă în 
Psalmi, mai întotdeauna spun că vrăjmașii aceștia sunt 
satana și duhurile rele, pe care e drept și îndreptățit să-i 
urâm. Sfântul Grigorie de Nyssa, de pildă, zice: „Legiui- 
torul vieţii noastre a poruncit o dușmănie, anume cea față 
de șarpe [...]. Și spune: «Să iubeşti pe aproapele tău și să-l 
urăști pe vrăjmașul tăw», poruncindu-ne să-l privim drept 
vrăjmaș numai pe cel potrivnic firii noastre.”! E însă lu- 
cru rar ca diavolii să fie puși în rândul vrăjmașilor ce tre- 
buie iubiți. Cu adevărat, primejdios e lucrul acesta pentru 
creștinii de rând, că iscă oarece tovărășie cu duhurile rele, 
primirea şoaptelor lor şi până la urmă chiar îndrăcire. 

Sfântul Siluan, ca și Sfântul Isaac Sirul, face parte 
dintre acei rari glăsuitori care înfățișează iubirea diavo- 
lilor drept desăvârșire.? Aceştia doi dau astfel mărturie 


1 Epistole, Il, 6. 
?2 Să amintim aici minunatul cuvânt al Sfântului Isaac: „Ce este 
inima plină de milă? Arderea inimii pentru toată zidirea, pentru oa- 

de înălțimea vieţuirii lor — Sfântul Siluan spune de alrfel 
că Însuși Duhul Sfânt învaţă pe om o astfel de iubire — 
şi de marele lor discernământ duhovnicesc; căci urând 
uneltirile diavolilor, de iubit îi iubesc ca pe niște făp- 
turi ale lui Dumnezeu — create dintru început ca îngeri 
şi prăbușşiţi din vina lor din toată această înălțare; și-i 
plâng pentru starea nenorocită, plină de cea mai mare 
suferință, în care au căzut îndepărtându-se de Dumne- 
zeu şi de bunătăţile cele dumnezeiești. „Duhul Sfânt — 
scrie Sfântul Siluan — ne învaţă să iubim; și atunci vom 
avea milă chiar și de diavoli, căci s-au despărţit de bine 
şi au pierdut smerenia și dragostea de Dumnezeu.” Şi 
încă: „Duhul lui Dumnezeu ne învaţă iubirea a tot ce 
există şi sufletul are milă de toate făpturile; îi iubeşte și 
pe vrăjmași și plânge chiar şi pentru diavoli, pentru că 
au căzut și s-au despărțit de bine.” 


2. Ce înseamnă a iubi pe vrăjmașşi 
aș 


Bine ştiind că iubirea vrăjmașilor e o nevoință grea, 
Sfântul Siluan îndeamnă ca, până să ajungem să-i iubim, 
măcar să nu-i urâm, să nu-i blestemăm, să nu răspun- 
dem la rău cu rău — ca niște primi pași pe calea iubirii — și 
să nu primim vreun cuget de mânie împotriva lor. 

Pentru el însă iubirea vrăjmașilor înseamnă nu doar 
să înduri supărările pricinuite de ei, ci să le înduri cu 
bucurie, pentru Domnul, și să-l mulţumești Domnului 
pentru ele, ca de mare folos pentru sporirea duhovni- 
cească și un adevărat dar al Proniei dumnezeiești, care se 
îngrijește de mântuirea noastră. 


meni, pentru păsări, pentru dobitoace, pentru draci și pentru toată 
făptura” (Cuvinte despre nevoință, 81). 

lubire înseamnă încă și a ne păstra în faţa silniciilor 
pacea sufletului și a trupului, să nu ne mâniem, adică, și 
să nu ne tulburăm. 

Să nu-i învinuiți pe vrăjmași, îndeamnă Sfântul Si- 
luan, nici să nu gândiţi rău despre ei şi să nu-i judecați 
defel. Decât să osândeşti pe altul, mai bine osândește-te 
pe tine. 

Iubirea cere, firește, iertarea ocărilor și rugăciune 
pentru ocărâtori. Însă iertarea nu-i numaidecât iubi- 
re, iar rugăciunea nu-i întotdeauna chip al ei. „Pe când 
eram în lume — mărturisește Sfântul Siluan — iertam bu- 
curos și foarte ușor și mă rugam pentru cei care mă su- 
părau. Dar când am venit la mănăstire, pe când eram 
încă frate, am primit mare har și el m-a învățat să-i iu- 
besc pe vrăjmași.” 

Compătimirea însă este negreșit un chip al iubirii de 
vrăjmași. În ea e milă, milă faţă de cei care ne vor răul 
şi ne fac rău pentru că sufletul lor e bolnav — doar spun 
Părinţii că patimile sunt boli ale sufletului — și sunt mâ- 
naţi de demonii ce-i stăpânesc pe ei. Astfel, de două ori 
răniți, sunt robi ce îndură o mare suferință. La întreba- 
rea: „Cum își poate păstra unul ce stă sub ascultare pa- 
cea sufletului, când cel care îl conduce e violent și rău?”, 
Sfântul Siluan răspunde: „Omul mânios îndură el în- 
suși o mare suferință provocată de un duh rău. Și suferă 
chinul acesta din pricina mândriei sale. Cel aflat sub as- 
cultare, oricine ar fi, trebuie să ştie lucrul acesta și să se 
roage pentru sufletul bolnav al șefului său.” Iarăşi, cum 
să nu-ţi fie milă de cel ce face răul și se ridică împotri- 
va adevărului sau nici nu știe de el, când vezi că trăiește 
înstrăinat de Dumnezeu, lipsit de bunurile Sale, rătă- 
cind departe de calea mântuirii și sortindu-se chinuri- 

lor din iad, al căror amar îl gustă încă de aici, de pe pă- 
mânt! „Sufletul are milă de vrăjmași și se roagă pentru 
ei, că s-au îndepărtat de la adevăr și merg în iad. lată ce 
e iubirea de vrăjmași.” „Lot omul care se depărtează de 
adevăr merge spre pieirea lui şi de aceea trebuie să ne fie 
milă de el [...]. Cel ce a învăţat de la Duhul Sfânt să iu- 
bească va suferi toată viaţă pentru cei ce nu se mântuie, 
varsă multe lacrimi pentru oameni, și harul lui Dumne- 
zeu îi dă puterea de a-i iubi pe vrăjmașii săi [...]. Înşele- 
geţi! E atât de simplu! Sun de plâns cei care nu cunosc 
pe Dumnezeu sau care ] se împotrivesc. Inima mea se 
întristează pentru ei și lacrimi curg din ochii mei. Și Ra- 
iul, şi chinurile le putem vedea limpede: le-am cunoscut 
prin Duhul Sfânt. Domnul Însuşi ne-a spus: Împărăția 
lui Dumnezeu este în lăuntrul vostru (Le. 17, 21). Aşa că 
de aici, de pe pământ, începe viaţa veșnică, și chinurile 
veșnice încep şi ele tot de aici, de pe pământ.” 

lată însă că mila e însoţită de compătimire, care în- 
seamnă a se îndurera de durerea celuilalt ca de o durere 
a sa, a i se face frate de suferinţă, a purta crucea acelu- 
ia ca pe o cruce a sa, căci acesta este chipul iubirii celei 
adevărate şi nezăgăzuite. Împreuna-pătimire cu celălalt 
— căreia Sfântul Siluan i s-a făcut icoană vie — izvorăşte 
din adâncul inimii, căci, după cum arată cuvintele sa- 
le, e străpungere a inimii şi plâns neostoit, şi nu-și află 
sfârșit și alinare. Nu-i alta și nici mai mică decât dure- 
rea pentru suferinţa şi necazul celor care ne sunt dragi și 
apropiaţi: „Domnul ne învață să-i iubim atât de mult pe 
vrăjmași, încât să ne fie milă de ei ca de copiii noștri." 

Sfântul Siluan îndeamnă să ne fie milă până și de de- 
moni, că nimeni nu suferă chinuire ca aceștia care și-au 
uneltit loruşi iadul cel mai de jos în neagra înstrăina- 

re de Dumnezeu, în tăgăduirea Lui, în lipsirea cu voia 
de bunătăţile cele dumnezeiești și în lepădarea dragostei 
Sale. Învățaţi de Duhul Sfânt, scrie el, „ne va fi milă pâ- 
nă și de demoni, că s-au rupt de bine și-au pierdut sme- 
renia și dragostea de Dumnezeu”. 

Cum să n-avem milă de vrăjmași, de vreme ce se cu- 
vine să ne fie milă — cum Însuşi a avut — de orice făptură? 
„Irebuie să ne fie milă de fiecare suflet, de fiecare făp- 
tură şi de întreaga zidire a lui Dumnezeu.” „Duhul lui 
Dumnezeu învaţă sufletul să iubească tot ce-i viu[...], 
ne învaţă iubirea pentru tot ce există, și atunci sufletu- 
lui îi este milă de orice ființă, iubeşte până și pe vrăjmași 
și plânge până și pentru demoni, pentru că prin cădere 
s-au despărţit de bine.” Mila nu deosebește om de om, 
ci îi ţine la inima sa pe toţi, la fel. „Sunt oameni care do- 
resc ca vrăjmașii lor sau cei ai Bisericii să fie osândiţi la 
chinurile iadului. Cugetă așa pentru că n-au învăţat de 
la Duhul Sfânt să iubească pe Dumnezeu. Cel care în- 
să a învăţat aceasta varsă lacrimi pentru întreaga lume. 
Tu zici: «E un ucigaș, arde-l-ar focul iadului Dar te în- 
treb: «Dacă Dumnezeu ţi-ar face loc în Rai, și de acolo 
l-ai vedea arzând în foc pe cel blestemat de tine să ardă 
în iad, nu-ţi va fi oare atunci milă de el, chiar de-ar fi un 
vrăjmaș al Bisericii? Sau vei avea o inimă de fier?” 

Mare milă şi durere avea Sfântul Siluan pentru cei 
ce au să îndure chinuri în iad, ca unul care cunoscuse — 
după cât se vede — din cercarea lucrurilor şi bucuria Ra- 
iului, și amarul iadului, și văzuse înfricoșatul adânc ce 
le desparte. 

Nu doar să-ţi fie milă de vrăjmași și să-i compăti- 
mești, îndeamnă sfântul. Voiește-le binele și fă-le bine. 
Părinţii spun că aceasta e o treaptă înaltă a iubirii. Cel 

care-și iubeşte cu adevărat vrăjmașşii dorește tot ce-i mai 
bun pentru ei, adică să se pocăiască, să-L afle pe Dum- 
nezeu și să dobândească harul mântuirii. „Nu trebuie să 
avem decât un singur gând: ca toţi să se mântuiască." 

Un alt chip al iubirii de vrăjmași, înfățișat adesea de 
Sfântul Siluan, e rugăciunea pentru ei. „E mare lucru 
înaintea lui Dumnezeu să te rogi pentru cei care te ocă- 
răsc şi te necăjesc.” E atât de strânsă legătura dintre ru- 
găciunea pentru vrăjmași şi iubirea lor, încât, adesea, 
vorbind despre una, îndată o pomenește şi pe cealaltă: 
„Domnul a dat pe pământ pe Duhul Sfânt, Care înva- 
ță sufletul să-i iubească pe vrăjmași și să se roage pentru 
ei.”; „Doamne, învaţă-ne prin Duhul Tău cel Sfânt să-i 
iubim pe vrăjmașii noștri și să ne rugăm pentru ei cu la- 
crimi!”; „Doamne, așa cum Iu le-ai rugat pentru vrăj- 
mașii 'Tăi, așa învață-ne și pe noi prin Duhul Sfânt să-i 
iubim pe vrăjmașii noștri!”; „Sufletul: pe care harul lui 
Dumnezeu l-a învăţat să se roage iubeşte cu milă întrea- 
ga zidire și îndeosebi pe om.” 

Cu adevărat, rugăciunea e izvor de iubire, şi din iu- 
bire izvorăște, ca una care este vădire și mărturisitoare 
a ei. 

Rugăciunea pentru vrăjmași câștigă pe seama noastră 
harul de a-i iubi: „Nu poţi să-ţi iubeşti vrăjmașii decât 
prin harul Duhului Sfânt. De aceea, de îndată ce te-a 
rănit cineva, roagă-te lui Dumnezeu pentru el.” „Neîn- 
cetat rog pe Domnul să-mi dea iubirea de vrăjmași [...]. 
Zi şi noapte cer Domnului această iubire”, mărturisește 
Sfântul Siluan. 

Rugăciunea e păzitoarea păcii sufletului în fața vrăj- 
mașilor și a vrăjmăşiei lor. „Ca să ai pacea în suflet tre- 
buie să te obișnuieşti să iubeşti pe cel care te-a supărat și 

să te rogi de îndată pentru el. Sufletul nu poate avea pa- 
ce dacă nu cere Domnului, din toate puterile lui, darul 
de a-i iubi pe toţi oamenii.” 

Rugăciunea e încă și păstrătoarea harului primit. 

De este rugăciunea maică a iubirii de vrăjmași, iubi- 
rea, la rândul ei, se face maica rugăciunii. „Omul care 
n-a învăţat de la Duhul Sfânt să iubească nu se va ruga, 
desigur, pentru vrăjmașii lui.” Mila și durerea pentru cei 
răi, la gândul că sunt departe de Dumnezeu, lipsiţi de 
bunătăţile dumnezeiești și sortiți pieirii, ne pleacă să ne 
rugăm să fie izbăviţi de suferinţe, acum și în veșnicie. 
Şi ne rugăm la Dumnezeu ca ei să se căiască și să se în- 
toarcă de la rău, să-L cunoască pe El și să se mântuias- 
că. „Domnul a dat pe pământ pe Duhul Sfânt să înve- 
ţe sufletul să-i iubească pe vrăjmași și să se roage pentru 
ci, ca ei să se mântuiască. Aceasta e iubirea cea adevăra- 
tă.” „Sufletul are milă de vrăjmași și se roagă pentru ei, 
fiindcă s-au depărtat de adevăr și merg în iad.” „Omul 
care poartă în el pe Duhul Sfânt [...] suferă pentru toţi 
oamenii ziua și noaptea; inima lui e plină de milă pen- 
tru întreaga zidire a lui Dumnezeu şi mai cu seamă pen- 
tru oamenii care nu-L cunosc pe Dumnezeu sau se îm- 
potrivesc Lui și care, pentru aceasta, vor merge în focul 
chinurilor. El se roagă pentru ei ziua şi noaptea, mai 
mult decât pentru sine însuși, ca toți să se pocăiască şi să 
cunoască pe Domnul.” „Doamne, toate noroadele sunt 
lucrul mâinilor Tale, întoarce-le de la ură și rău spre po- 
căinţă, ca să cunoască toate iubirea Ta!” 

Rugăciunea pentru vrăjmași, răsărită din milă și din 
frângerea inimii care-și cunoaște păcătoșenia ei, e pu- 
ruri izvor de lacrimi; şi așa își vădește adâncul, adevărul 
şi obârșia ei. 

3. Care sunt temeiurile iubirii de vrăjmași 


Mărturisind statornic că Dumnezeu iubește toate 
făpturile Sale şi necurmat vestindu-le oamenilor aceas- 
tă iubire, Sfântul Siluan pune ca prim temei al iubirii 
de vrăjmași dragostea lui Dumnezeu pentru toți oame- 
nii, fără deosebire, chiar dacă sunt rătăciţi, potrivnici ai 
Săi şi făcători de rele. „Domnul este milostiv și îndură- 
tor față de toţi. Domnul are milă de toți păcătoșii, așa 
cum mamei îi este milă de copiii ei, chiar dacă au luat-o 
pe căi greșite.” Pentru că „Domnul este iubire”, de ace- 
ea „ne-a poruncit să ne iubim unii pe alţii şi să-i iubim 
pe vrăjmași”. Cel care vrea să fie alături de Dumnezeu, 
asemenea Lui și unit cu E] se cuvine să aibă o inimă ca a 
Lui. „Domnul are milă de toți oamenii și de aceea cel ce 
vrea să fie împreună cu Dumnezeu trebuie să-și iubeas- 
că vrăjmașii.” Că din milă de cei rătăciţi și păcătoși, L-a 
trimis Dumnezeu pe Fiul Său să-i mântuiască. 

În vremea vieţii Sale pământești, lisus S-a arătat mi- 
lostiv față de toți oamenii, fără deosebire, și ni S-a făcut 
pildă de iubire a celor ce ne vrăjmășesc prin îndelun- 
ga-răbdare, bunătatea și milostivirea pe care Însuşi le-a 
avut faţă de cei care-l făceau rău, voind mântuirea tutu- 
ror. „Când Domnul mergea spre Ierusalim, și samarine- 
nii n-au voit să-L primească, Apostolii loan și lacob erau 
gata să facă să se pogoare foc din cer, ca să-i mistuie pe 
aceia. Dar Domnul le-a spus cu blândeţe: Fiz/ Omului 
n-a venit ca să piardă sufletele oamenilor, ci ca să le mân- 
ruiască (Lc. 9, 54-55). Tot așa şi noi, să avem un singur 
gând: ca toți să se mântuiască.” „Atunci când uda cuge- 
ta să-L vândă, Domnul i-a răspuns cu bunătate. Și noi 
trebuie să fim cu bunătate față de cei ce rătăcesc și se pi- 
erd.” „Hristos S-a rugat pentru cei care-L răstigneau: Pă- 

rinte, iartă-i, că nu ştiu ce fac! Şi noi trebuie să-l cerem lui 
Dumnezeu să ne ajute să-l urmăm pilda: «Doamne, așa 
cum lu le-ai rugat pentru vrăjmaşii Tăi, învaţă-ne și pe 
noi prin Duhul Sfânt să-i iubim pe vrăjmașii noştri.»” 

Aceeași pildă de iubire aflăm şi la ucenicii Domnului. 
„Ştefan, întâiul diacon, se ruga pentru cei care-l omorau 
cu pietre, ca Domnul să nu le socotească păcatul acesta. 
Şi noi, dacă vrem să păstrăm harul, trebuie să ne rugăm 
pentru vrăjmaşi.” 

Încă şi astăzi, vrăjmaşilor Bisericii, Hristos le arată 
aceeași iubire pe care a avut-o faţă de prigonitorii Săi, 
voind ca și aceștia să se pocăiască și să se mântuiască. 
„Iu spui: «Vrăjmașul prigonește sfânta noastră Biseri- 
că: Cum aș putea să-l iubesc?» L.a aceasta îţi voi răspun- 
de: Sărmanul tău suflet nu L-a cunoscut pe Dumnezeu. 
N-a cunoscut cât de mult ne iubește și cu câtă dragoste 
așteaptă EI ca toţi oamenii să se pocăiască şi să se mântu- 
iască.” Printr-o asemenea iubire vom dobândi asemăna- 
rea cu Hristos, după cum Însuși a făcut cunoscut aceas- 
ta, spunându-i lui Paisie, care se ruga pentru un ucenic 
al său care se lepădase de Hristos: „Paisie, prin dragostea 
ta, te-ai asemănat Mie.” 

Minunat lucru este că Sfântul Siluan leagă întot- 
deauna cunoaşterea bunătăţii lui Dumnezeu de iubirea 
vrăjmașilor; cel care a ajuns să cunoască iubirea — bună- 
tatea, milostivirea, îndurarea — lui Dumnezeu își va iubi 
vrăjmașii; iar cel care-i iubește pe vrăjmașii săi mărturi- 
seşte astfel că a cunoscut iubirea — adică bunătatea, mi- 
lostivirea și îndurarea lui Dumnezeu. 

Bunătatea lui Dumnezeu se cunoaște, în parte, din 
Sfintele Scripturi. Dar una-i să citeşti, și alta să primeşti 
în suflet simţirea ei vie, de la Duhul. Iar Duhul Sfânt e 

şi dătătorul de cunoştinţă deplină a iubirii de oameni a 
lui Dumnezeu, și învățătorul agonisirii ei. Întemeierea 
iubirii de vrăjmaşi, în forma ei desăvârşită, pe venirea 
şi lucrarea Duhului Sfânt în suflet e o însușire aparte a 
învăţăturii Sfântului Siluan. Se adeverește astfel o dată 
mai mult înălțimea duhovniciei sale şi că cele ce învață 
nu sunt ritorisire, ci trăire vie a inimii lui, după cum în- 
suși arată spunând: „Nu aș putea vorbi de ea dacă Du- 
hul Sfânt nu m-ar fi învăţat această iubire.” 


4. Cum se dobândește iubirea de vrăjmași 


Dacă e lucru firesc și obişnuit să-i iubim pe cei ce ne 
iubesc și să facem bine celor ce ne fac bine (cf. Mt. 5, 
46-47; Le. 6, 32-33), iubirea de vrăjmași nu-i pe placul 
firii noastre și este peste puterile ei. E un lucru minunat 
şi mai presus de fire, rod al harului pe care-l dăruiește 
Duhul Sfânt. Şi zice Sfântul Siluan: „Sufletul care n-a 
cunoscut pe Duhul Sfânt nu înţelege cum poţi iubi pe 
vrăjmașii tăi și nu primeşte aceasta." 

Sfântul Siluan nu contenește să spună că fără har 
nu-i cu putință să-i iubeşti pe vrăjmași. „Doamne, Iu 
ai dat porunca de a iubi pe vrăjmași, dar aceasta ne es- 
te cu anevoie nouă, păcătoşilor, dacă nu e cu noi harul 
Tău”; „Lipsiţi de harul lui Dumnezeu, nu putem iubi pe 
vrăjmași”; „Cel ce nu iubește pe vrăjmașii lui nu are ha- 
rul lui Dumnezeu”; „Omul care n-a învăţat de la Duhul 
Sfânt să iubească nu se va ruga, desigur, pentru vrăjma- 
şii lui.” Şi tot atât de des arată că iubirea vrăjmașilor e un 
dar al Duhului Sfânt: „Domnul este iubire. El a porun- 
cit [...] să iubim pe vrăjmașii noștri; această iubire ne-o 
descoperă Duhul Sfânt”; „Nu este cu putinţă să iubeşti 

pe vrăjmași decât prin harul Duhului Sfânt”; „Când vei 
iubi pe vrăjmașii tăi, să ştii că un mare har dumnezeiesc 
locuiește întru tine.” 

Harul acesta nu se varsă dintr-odată în suflet, ci, lu- 
ând aminte la slăbiciunea și neputinţa omenească, Duhul 
cel Sfânt învaţă, încet-încet, inima noastră să iubească, o 
deprinde cu purtările cele iubitoare, o duce pe căile iubi- 
rii şi-i dă cele de trebuinţă spre uneltirea ei. „Duhul Sfânt 
ne învaţă să-i iubim până şi pe vrăjmașii noștri”; „Duhul 
Sfânt învaţă sufletul o negrăită iubire pentru oameni și 
milă pentru toţi cei rătăciţi. Domnul a avut milă de cei 
ce se pierduseră [...], iar Duhul Sfânt învaţă aceeași milă 
pentru cei care merg în iad”; „Eu n-aş putea vorbi despre 
ea [iubirea de vrăjmași] dacă Duhul Sfânt nu m-ar fi în- 
văţat această iubire”; „Domnul m-a învăţat să iubesc pe 
vrăjmași. [...] Duhul Sfânt ne învaţă iubirea.” 

Harul Sfântului Duh învaţă sufletul în care s-a sălăș- 
luit care e chipul iubirii de vrăjmași. Şi tot el îi desco- 
peră temeiul acestei iubiri, adică iubirea lui Dumnezeu 
pentru toți oamenii și voia Lui de a-i mântui pe toți. 
„Nimeni nu poate cunoaște prin el însuși ce este iubirea 
lui Dumnezeu dacă nu e învățat de Duhul Sfânt, dar în 
Biserica noastră iubirea lui Dumnezeu e cunoscută prin 
Duhul Sfânt şi de aceea grăim despre ea.” 'Iot harul dă 
omului puterea și tăria de a-i iubi pe vrăjmași. „Domnul 
ne-a poruncit să iubim pe vrăjmaşii noștri, iar prin Du- 
hul lui Dumnezeu ne dă puterea să-i iubim.” 

Ca rod al harului, iubirea de vrăjmași se agoniseşte 
cu rugăciune mai ales, şi Sfântul Siluan o spune stărui- 
tor și adesea îndeamnă „să cerem din toată inima noas- 
tră lui Dumnezeu să ne dea puterea de a-i iubi pe toţi 
oamenii”; „Dacă nu suntem în stare (să-i iubim pe vrăj- 

mași) și suntem lipsiţi de iubire, să rugăm fierbinte pe 
Domnul, pe Preacurata Lui Maică și pe toţi sfinţii, și 
Domnul ne va ajuta în toate, căci iubirea Lui pentru noi 
e nesfârșită.” EI însuşi, după cum mărturisește, se roa- 
gă necontenit lui Dumnezeu pentru aceasta: „Neîncetar 
rog pe Domnul să-mi dea iubirea de vrăjmași [...]. Zi 
şi noapte cer de la Domnul această iubire, şi Domnul 
îmi dă lacrimi şi plâng pentru întreaga lume.” lubin- 
du-i pe toţi, dorește ca toţi să primească un astfel de dar 
şi de aceea, făcându-i pe toţi părtași la rugăciune, stri- 
gă: „Doamne, învaţă-ne prin Duhul Tău cel Sfânt să iu- 
bim pe vrăjmașii noștri și cu lacrimi să ne rugăm pentru 
ei[...]. Doamne, așa cum Iu le-ai rugat pentru vrăjma- 
şii 'Tăi, așa învaţă-ne și pe noi, prin Duhul Sfânt, să iu- 
bim pe vrăjmașii noștri.” 

Harul de a-i iubi pe vrăjmași cere însă și alte virtuți. 

Astfel, iubirea de vrăjmași e nedespărțită de iubirea 
lui Dumnezeu, căci, așa cum am văzut, temeiul iubirii 
lor e iubirea pe care Dumnezeu Însuși o are deopotrivă 
față de toate făpturile Sale și voia Lui ca toţi oamenii să 
se mântuiască. În vremea vieţii Sale pământești, Hristos 
ne-a dat pildă desăvârșită de o astfel de iubire. Iubirea de 
Dumnezeu ne mână să împlinim voia Sa şi să-l urmăm 
Lui, pe cât ne stă în putere, așadar să-i iubim pe vrăj- 
maşi. De aceea — spune Sfântul Siluan — cel care nu-și 
iubeşte vrăjmașii mărturisește că n-a învăţat de la Duhul 
Sfânt să iubească pe Dumnezeu. 

Nu e iubire de vrăjmași acolo unde nu e smerenie. 
Sfântul Siluan pomenește adesea împreună aceste două 
virtuți. Cu adevărat, mândria pune cele mai multe pie- 
dici pe calea iubirii: mândria naște mâhnirea de pe urma 
ocărilor, ura, mânia, ranchiuna, dorința de a ne răzbu- 

na, dispreţuirea celuilalt, lepădarea iertării și a împăcării 
cu el... Mândria alungă iubirea de vrăjmași, și iubirea 
de vrăjmași alungă mândria. „Dacă iubim pe vrăjmașii 
noștri, mândria nu va mai avea loc în sufletul nostru.” 
Smerenia care însoțește iubirea de vrăjmași adeverește 
harul și adevărul iubirii. „Dacă ţi-e milă de întreaga zi- 
dire și iubeşti pe vrăjmașii tăi şi dacă, în același timp, te 
socotești cel mai rău dintre oameni, e semn că e cu tine 
marele har al Duhului Sfânt.” Cu adevărat, smerenia e 
chezășia primirii și păstrării harului care învață iubirea 
de vrăjmași și dăruiește puterea de a-i iubi. „Smereşte-te 
— îndeamnă Sfântul Siluan —, și atunci harul o să te în- 
veţe”; dimpotrivă, „mândria ne face să pierdem harul 
[...], sufletul e atunci chinuit de gânduri rele și nu pri- 
cepe că trebuie să-i iubească pe vrăjmași, fără de care nu 
poate să placă lui Dumnezew”. 

Uneori Sfântul Siluan arată că şi pocăința își are ros- 
tul ei când e vorba de iubirea vrăjmașilor, ca una care e 
legată de smerenie. „A te socoti cel mai rău dintre oa- 
meni” e o mare smerenie din care nu lipseşte pocăin- 
ţa. Cel care se socoteşte pe sine cel mai rău dintre oa- 
meni, negreșit îi vede pe ceilalți mai buni decât el; și, 
dacă se judecă şi se osândește pe sine, nu-i mai judecă şi 
nu-i mai învinuieşte pe vrăjmași și ajunge să-i socoteas- 
că mai buni decât el. Sfântul Siluan ne pune înainte și 
un alt soi de căință, cea a sufletului care cere iertare de 
la Dumnezeu pentru sărăcia iubirii: „Dacă judec pe ci- 
neva sau îl privesc de sus, lacrimile seacă și sufletul meu 
cade în întristare; și iarăși încep să cer iertare Domnu- 
lui, şi Domnul, milostiv fiind, mă iartă pe mine, păcă- 
tosul.” Sufletul smerit, care-și mărturisește înaintea lui 
Dumnezeu greșeala și neputinţa lui, capătă iertare, se 

umple tot mai mult de har și tot mai mult sporește în 
iubire. Unde nu-i nici o urmă de milă de vrăjmași, aco- 
lo, în chip adeverit, viază și lucrează un duh rău, de care 
numai căința poate să ne scape. 

Iubirea de vrăjmași e mai întâi de toate dar al haru- 
lui, însă îşi au și ostenelile omenești rostul lor. Un bun 
început e un prim pas pe această cale, la care Sfântul Si- 
luan îndeamnă spunând: „Vă rog, fraţilor, faceţi o în- 
cercare”; sau: „La început, sileşte inima ta să iubească 
pe vrăjmașii tăi”. Strădaniile și le arată omul îndeobşte 
printr-o dorință neabătută și o statornică bunăvoință de 
a împlini această poruncă dumnezeiască. lar iubitorul 
de oameni Dumnezeu va lua aminte la osteneala noas- 
tră. Pe cel care deznădăjduieşte în faţa unei sarcini atât 
de mari, Sfântul Siluan îl încurajează spunând: „Dom- 
nul, văzând gândul tău cel bun, te va ajuta în toate.” 
Sfântul Siluan, care a gustat amarul neputinței și slă- 
biciunii, a pus la suflet cuvântul Apostolului care spu- 
ne: Toate le pot întru Hristos, Cel care mă întăreşte (Filip. 
4, 13), mărturisind prin trăire tăria sprijinului dar de 
Dumnezeu oricărui om care și-a pus nădejdea în EL. 


5, Roadele duhovnicești ale iubirii de vrăjmași 


i 


Pentru Sfântul Siluan, un rod al iubirii de vrăjmași es- 
te veştejirea mândriei și înflorirea smereniei. „Dacă iubim 
pe vrăjmașii noştri, mândria nu va mai avea loc în sufletul 
nostru, căci iubirea lui Hristos nu caută să stăpânească.” 

Iarăşi, celui care îndură cu răbdare pe vrăjmașii săi, le 
iartă jignirile, se roagă pentru ei și-i iubeşte, Dumnezeu 
îi iartă păcatele: „Domnul, văzând răbdarea lui, îi va da 
lui [...] iertarea păcatelor”; „Dacă ierţi fratelui tău în- 

fruntările lui și iubești pe vrăjmași, atunci vei primi ier- 
tarea păcatelor tale.” 

O învăţătură cu totul nouă a Sfântului Siluan — sim- 
ţire vie a inimii sale — este că acela care se roagă pentru 
vrăjmașii săi primeşte harul rugăciunii necontenite. „Ca 
să păzeşti rugăciunea — îndeamnă el —, trebuie să-i iu- 
bești pe cei care te supără și te ocărăsc și să te rogi pen- 
tru ei până ce sufletul tău o să se împace cu ei, și atunci 
Domnul îţi va da rugăciune neîncetată, căci EI dă rugă- 
ciunea Sa celui ce se roagă pentru vrăjmași”; celui ce îi 
iubește pe vrăjmașii săi, „Domnul îi dă bucuria de a-L 
slăvi neîncetat, ziua și noaptea”. 

Sfântul Siluan spune adesea că iubirea de vrăjmași es- 
te izvorul păcii inimii și că „nu este o altă cale” pentru a 
dobândi această virtute. „Dacă nu se roagă pentru vrăj- 
maşi, sufletul nu poate avea pace”; „Dacă un om se roa- 
gă și postește mult, dar n-are iubire pentru vrăjmaşi, nu 
poate avea pacea sufletului”; „Domnul știa că dacă nu 
vom iubi pe vrăjmașii noștri nu vom avea pace în suflet 
şi de aceea ne-a dat această poruncă: Jubiţi pe vrăjma- 
șii vostri. Dacă nu vom iubi pe vrăjmașii noştri, nu vom 
avea în suflet decât o anume liniște, în unele momente. 
Dar dacă-i iubim, pacea va rămâne zi și noapte în sufle- 
tul nostru.” Sfântul Siluan vorbeşte îndeobşte de pacea 
pe care o află sufletul curat de cugetele cele rele care-l 
frământă şi-l tulbură, dar și de cea prin care ne împărtă- 
şim de pacea dumnezeiască, primită ca har al lui Hristos, 
prin Duhul Sfânt, după cuvântul Domnului care spune: 
Pace vă las vouă, pacea Mea o dau vouă, nu precum dă lu- 
mea vă dau Eu |n 14, 27). Pe lângă pacea lăuntrică, iu- 
birea de vrăjmași aduce și pacea între fraţi, în viaţa de ob- 
ște — care este și ea părtășie la pacea dumnezeiască —, care 
se naște din strădania fiecăruia de a nu-i judeca pe cei- 

lalți, de a nu se porni cu mânie împotriva lor, ci, dimpo- 
trivă, de a-i iubi pe toți. „În viaţa de chinovie, pacea lui 
Dumnezeu se pierde înainte de toate pentru că n-am în- 
văţat să iubim pe fratele nostru, potrivit poruncii Dom- 
nului. Dacă fratele tău te supără și în acea clipă primeşti 
un gând de mânie împotriva lui sau dacă-l judeci ori îl 
urăști, vei simţi că harul te-a părăsit și pacea a pierit. Ca 
să ai pacea în suflet, trebuie să te obișnuiești să iubeşti pe 
cel ce te-a supărat și să te rogi de îndată pentru el.” 

Pacea e strâns legată de blândeţe. Pacea se naște din 
blândeţe, dar și una și alta sunt roade ale Duhului Sfânt 
(cf. Rom. 14, 17; Col. 3, 12) şi vestitoare ale venirii și 
sălășluirii Lui în suflet. Dăruind blândeţe, Duhul Sfânt 
face inima credincioasă împlinitoare a poruncii lui Hris- 
tos Care spune: Învățați-vă de la Mine, că sunt blând şi 
smerit cu inima (Mt. 11, 29). Blândețea — îndeobşte so- 
cotită de Părinţi drept chip al iubirii — e deopotrivă roa- 
dă şi săditoare a iubirii de vrăjmași. 

Iubirea de vrăjmași e dar al harului și pricinuitoare 
de har. Cel care se sileşte să se roage pentru vrăjmașul 
său ori pentru prigonitorul Bisericii „va purta în chip 
simţit harul în sufletul său”, scrie Sfântul Siluan. Iubirea 
de vrăjmași şi smerenia sunt înaintemergătoare ale veni- 
rii și sălășluirii Duhului Sfânt în suflet și ușă de intrare 
în Împărăţia cerească, încă de aici, de pe pământ. 

Iubirea de vrăjmași este încă și păstrătoarea harului 
primit, şi fără ea, harul se pierde. „Pentru a păstra ha- 
rul, trebuie să-i iubim pe vrăjmașii noştri” şi să ne ru- 
găm pentru ei; „el [harul] nu va rămâne în noi dacă nu-i 
vom iubi pe vrăjmași.” 

Ca și Sfântul loan Gură de Aur, Sfântul Siluan spu- 
ne stăruitor că iubirea vrăjmașilor ne face asemenea lui 

Dumnezeu. „Cel ce iubeşte pe vrăjmaşii săi e asemenea 
Domnului”, scrie el, pomenind de două ori cuvântul lui 
Hristos către Ava Paisie, pe când acesta se ruga pentru 
un ucenic al său care se lepădase de EI: „Paisie, prin iu- 
birea ta te-ai asemănat Mie.” 

Cel care se face asemenea lui Dumnezeu, iubindu-i 
pe toţi oamenii, ca și E], cunoaște dragostea lui Dum- 
nezeu, și așa cunoaște pe Însuși Dumnezeu, Care-i lu- 
bire (cf. ] In 4, 8). Să-L cunoşti pe Dumnezeu înseam- 
nă mai întâi de toate „să știi cum ne iubeşte El”. Această 
cunoaștere nu-i iscodire a minţii, ci simţire a inimii uni- 
te cu Dumnezeu, prin asemănare; e mai presus de cu- 
noștinţa firească, dar al lui Hristos, prin Duhul Sfânt şi 
întru E] lucrată. Dacă te rogi pentru vrăjmașii tăi, spu- 
ne Sfântul Siluan, „Dumnezeu îţi va da harul Lui și vei 
cunoaște pe Domnul prin Duhul Sfânt”; „Cel ce iubeş- 
te pe vrăjmașii lui va cunoaște curând pe Domnul prin 
Duhul Sfânt.” Cunoașterea însăși uneşte cu Dumnezeu 
pe cel care a primit-o. Şi aceasta e învăţătura părintească 
despre cunoașterea-vedere a lui Dumnezeu, dăruită prin 
har și îndumnezeitoare. „Cel ce L-a cunoscut pe Dom- 
nul prin Duhul Sfânt — scrie Sfântul Siluan — devine 
asemenea Domnului, cum a zis loan 'Teologul: Vor fi 
asemenea Lui, fiindcă Î] vom vedea cum este (| In 3, 2). 

lar cunoașterea aceasta naște în suflet mare bucurie, 
arvună și pregustare a fericirii cereşti. 


6. lubirea de vrăjmași — semn și măsură a 
desăvârșirii duhovnicești 


Sfântul Siluan socotește iubirea vrăjmașilor drept 
măsură a iubirii lui Dumnezeu. „Cel ce gândește rău 
despre vrăjmașii lui nu are în el iubirea lui Dumnezeu.” 

Prin „iubirea lui Dumnezeu” se arată deopotrivă dra- 
gostea de Dumnezeu a omului și dragostea de om a lui 
Dumnezeu. La întrebarea: „Cum pot şti dacă Domnul 
mă iubește sau nu?”, Sfântul Siluan răspunde: „lată câ- 
teva semne: dacă te lupţi cu tărie cu păcatul, Domnul 
te iubeşte. Dacă iubeşti pe vrăjmașii tăi, eşti și mai iu- 
bit de Domnul. lar dacă-ţi dai viaţa pentru ceilalți, ești 
foarte iubit de Domnul, Care Şi-a dat și EI viaţa pen- 
tru noi.” Spusele lui sunt de neînțeles dacă am gândi că, 
iată, de aici se vede că este cu putinţă ca Dumnezeu să 
nu-l iubească pe om; atunci cum spune Sfântul Siluan 
de atâtea ori că E îi iubeşte pe toți oamenii, fără deose- 
bire, chiar și pe păcătoşi? Și, iarăși, iubirea Lui pare să fie 
când mai mare, când mai mică, că, iată, îi iubește mai 
mult pe cei care împlinesc voia Sa; așadar, cum spune cu 
atâta stăruință că-i iubeşte pe toți la fel? Dar Sfântul Si- 
luan nu vorbește aici din locul lui Dumnezeu, Care cu 
adevărat Îşi revarsă marea iubire peste toți la fel, ci din 
locul omului, care primește și gustă din dragostea lui 
Dumnezeu după măsura curăţiei și virtuţii sale. 

Să luăm aminte, așadar, la alte multe locuri din scri- 
erile sale, în care Sfântul Siluan arată că iubirea vrăjma- 
şilor ne face să cunoaștem în chip simţit cât de mult ne 
iubeşte Dumnezeu, şi că prin ea avem dragostea Dom- 
nului cu noi. 

Iubirea de vrăjmași e încă și măsură a adevăratei cu- 
noașteri a lui Dumnezeu. „Cel care vrea să-L, cunoască 
pe Dumnezeu trebuie să-și iubească vrăjmașii.” „Cel ce 
gândește rău despre vrăjmașii lui — în schimb — nu cu- 
noaşte pe Dumnezeu”; „Cel ce nu iubeşte pe vrăjmașii 
lui nu poate cunoaște pe Domnul, nici dulceața Duhu- 
lui Sfânt.” Cu adevărat, cei care își iubesc vrăjmașii cu- 

nosc — ca unii care, prin iubire, se fac următori ai lui 
Dumnezeu și | se aseamănă, firește, „învăţaţi” de Duhul 
-— ce este Dumnezeu cu adevărat: că e Iubire (| In 4, 8). 
Arhimandritul Sofronie socoteşte deosebit de prețioasă 
înfățișarea iubirii de vrăjmași drept măsură a adevăra- 
tei contemplaţii și cunoașteri a lui Dumnezeu; el spune 
chiar că „mărturia esenţială a întregii sale vieți (a Sfântu- 
lui Siluan, adică) e că iubirea de vrăjmași este absolut ne- 
cesară pentru înţelegerea tainelor dumnezeieşti”?. Învă- 
ţătura aceasta e nemijlocit legată de învățătura Sfântului 
Apostol loan, care spune: Cine zice că este în lumină, şi pe 
fratele său îl urăște, acela este în întuneric până acum. Cine 
iubește pe fratele său rămâne în lumină (| In 2, 9-10). 

Măsură a iubirii și a cunoașterii lui Dumnezeu, iu- 
birea de vrăjmași este astfel măsură a unirii cu Dumne- 
zeu, a comuniunii cu EL, a prezenței în om a harului și a 
sălășluirii în el a Duhului Sfânt. Sfântul Siluan o spune 
în repetate rânduri: „Cel ce nu iubește pe vrăjmașii lui 
nu poate cunoaște [...] dulceaţa Duhului Sfânt”; „Ci- 
ne nu iubește pe vrăjmaşi nu are în el harul lui Dum- 
nezeu”; „Cine nu vrea să se roage pentru vrăjmași” do- 
vedește că „n-a primit pe Duhul Sfânt”; „Dacă nu ţi-e 
milă de păcătosul care va fi chinuit în foc, înseamnă că 
nu este în tine harul lui Dumnezeu.” În schimb, „unde 
e Duhul Domnului, acolo domnesc negreșit smerita iu- 
bire de vrăjmași și rugăciunea pentru lume”, și unde e 
iubire de vrăjmași, acolo e Duhul Sfânt”; „Când vei iubi 
pe vrăjmași, să ştii că un mare har dumnezeiesc locuieș- 
te întru tine.” 


" A se vedea Starers Silouane, Moine du Mont-Athos, pp. 101, 
117-118, 159, 222-224, 251. 
2 Ibidem, p. 252. 

7. Iubirea de vrăjmași, condiţie a mântuirii 


Iubirea de vrăjmași e mărturie vie a prezenţei și lu- 
crării Duhului Sfânt în suflet și a agonisirii harului; însă 
a nu-i iubi, a nu-ţi fi milă de ci și a nu te ruga pentru ei 
arată sufletul pustiu de Duhul Sfânt, dar locuit și mun- 
cit de un duh rău. „Dacă gândești rău despre aproapele 
tău e semnul unui duh rău care trăiește în tine şi-ţi in- 
suflă gânduri rele împotriva oamenilor.” „Dacă nu ţi-e 
milă de păcătosul care va fi chinuit în foc, e semn că nu 
harul lui Dumnezeu e în tine, ci un duh rău.” Cel cu 
purtări potrivnice iubirii se face împlinitor al voii de- 
monilor, următor și rob al lor, ca unul care i-a lăsat să 
intre, cu răutatea lor cu tot, în sufletul său. „Nu gândi, 
suflete al meu, că Domnul te iubește dacă te uiţi la cine- 
va cu dușmănie. O, nu! Mai degrabă te iubesc demonii, 
căci te-ai făcut slujitorul lor.” 

Nimic bun nu-i așteaptă pe cei care n-au virtutea iu- 
birii. Cel care nu-și iubeşte vrăjmașii — spune Sfântul Si- 
luan — e sortit întunericului și chinului sufletesc. „Dacă 
urâm pe fratele nostru sau dacă-l judecăm și-l învinovă- 
ţim, mintea noastră se va întuneca și vom pierde pacea.” 
„Despre cel care nu-i iubește pe vrăjmașii săi, nici nu 
vreau să scriu despre el, ci îl plâng, căci se chinuie pe si- 
ne și-i face și pe alţii să sufere.” Răul cel mare e că acela 
care nu-și iubește vrăjmașii pierde Raiul şi se predă întu- 
nericului celui mai din afară și chinurilor din iad. „Cel 
care nu-i iubeşte pe vrăjmașii săi [...] nu va cunoaște pe 
Domnul”; cel care nu-i iubeşte pe vrăjmaşi, „dacă moa- 
re fără să se fi pocăit și fără să fi iertat fratelui său, atunci 
sufletul lui se va pogori acolo unde sălășluiește duhul cel 
rău care-l stăpânește”. 

Hotărârea cu care Sfântul Siluan spune că nu-i cu 
putinţă să se mântuiască omul dacă nu-i iubeşte pe vrăj- 
mașii săi e neîndoielnic legată de ceea ce el însuși a tră- 
it; el însuși se simţea vrednic de iad pentru păcatele sale 
şi vinovat înaintea lui Dumnezeu pentru că nu-i iubea 
îndeajuns pe toţi oamenii. Sfântul Siluan avea mare mi- 
lă de păcătoşi; așadar, nu spre osândă, ci spre înţelepți- 
re grăicşte el cu atâta asprime către cei care nu-și iubesc 
vrăjmașii, ca să-i aducă la căinţă și să-i întoarcă de la pă- 
catul lor. Căci, după ce spune: „Dacă nu ţi-e milă de pă- 
cătosul care va fi chinuit în foc, e semn că nu harul lui 
Dumnezeu e în tine, ci un duh rău”, îndată îndeamnă: 
„Câtă vreme eşti în viaţă, silește-te, prin pocăință, să te 
slobozești de acest duh rău.” La fel, după ce-i spune ce- 
lui care priveşte cu dușmănie la semenul său că s-a făcut 
slujitor al demonilor, îl sfătuiește, zicând: „Nu întârzia, 
pocăieşte-te, cere Domnului puterea de a iubi pe fra- 
tele tău și vei vedea pace în sufletul tău.” În altă parte 
scrie: „Dacă cineva îi blestemă şi-i înjură (pe vrăjmași), 
e semn limpede că un duh rău locuiește în el. Dacă nu 
se pocăiește, la moarte va merge acolo unde sălășluiesc 
duhurile rele”, adăugând îndată: „Ferească Dumnezeu 
toate sufletele de o așa nenorocire!” 

Aceste cuvinte din urmă, cu chip de rugăciune, vă- 
desc dorința-i vie, de atâtea ori pomenită în scrierile sa- 
le, ca toți cei rătăciți să se mântuiască. Voia inimii sale 
era ca toți oamenii să primească prin virtutea iubirii de 
vrăjmași, ca și el, harul Duhului Sfânt, să guste, ca şi el, 
din pacea și blândeţea Lui, să cunoască în Duhul bună- 
tatea, milostivirea şi dragostea lui Dumnezeu. Şi, Cunos- 
cându-L pe Dumnezeu, să afle desăvârșita pace și bucu- 
rie a Împărăției cerești. 

Incheiere 


Învăătura Sfântului Siluan oglindește o trăire du- 
hovnicească învecinată cu cerul. Iubirea de vrăjmași — la 
care se urcă pe multe trepte — pe el îl arată ajuns în vâr- 
ful scării. De aceea și sfaturile sale sunt nespus de sfin- 
te şi nu-s uşor de împlinit. Ascultându-le, nu poţi să nu 
te întrebi ca și Apostolii odinioară: Dar cine poate să se 
mântuiască? (Mt. 19, 25). 

Răspunsul Sfântului Siluan nu-i altul decât cel al lui 
Hristos: Lz oameni aceasta e cu neputinţă, la Dumnezeu 
însă toate sunt cu putință (Mt. 19, 26). Luând aminte la 
slăbiciunea, neputinţa şi păcătoşenia sa, sfântul se soco- 
tea pe sine vrednic de chinurile iadului și toată nădejdea 
şi-o punea numai în Domnul. Şi din cercarea lucrului 
ştia că porunca de a ne iubi vrăjmașii, potrivnică firii 
noastre căzute, numai cu harul lui Dumnezeu se poate 
împlini; pentru el, ea este cu adevărat harismă. 

Bine ştiind cu câtă trudă și osteneală primește omul 
acest mare har, ca unul care a dus el însuși greul luptei, 
şi împreună-pătimitor fiind cu cei slabi, Sfântul Siluan 
nu ne înfățișează numai cerul — la care, oricât de mare-i 
dorul, nu e uşor să ajungi —, ci ne aşterne înainte calea și 
O arată lesnicioasă pentru toţi, numai să pună omul de 
la el silință cât de mică; și unde e duh de căinţă și rugă- 
ciune, iute, din mila lui Dumnezeu, e și rod. Sporirea în 
dragostea de frate și în dragostea şi cunoştinţa lui Dum- 
nezeu e pentru fiecare semn și măsură a sporirii sale. lar 
de se va vedea omul pe sine smerit şi slab, cum este, în 
chip minunat, în slăbiciune o să-Și arate Dumnezeu pu- 
terea Lui, și în smerenie o să i Se descopere, după cum 
luminat mărturiseşte viaţa Sfântului Siluan. 

Rolul iubirii în educarea copiilor, 
după Părintele Porfirie 


Părintele Porfirie (Bairaktaris) (1906-1991) este unul 
dintre marii bărbaţi duhovniceşti ortodocşi ai secolul al 
XX-lea. 

Vieţuitor în Muntele Athos, a fost silit să-l părăsească 
din motive de sănătate. După ce a slujit ca preot vreme 
de 30 de ani în paraclisul Policlinicii din Atena, a înteme- 
iat o mănăstire la 30 de kilometri de capitală, unde s-a și 
retras. Acolo a primit el, vreme de 20 de ani, mulţimi de 
oameni atrași de bogatele sale daruri duhovniceşti. Înzes- 
trat cu darul deosebirii duhurilor (fiakr;sis), al străvederii 
(diorasis) şi al prorociei (proorasis), le-a fost de mare folos 
tuturor celor care veneau să-l întrebe pentru sufletul lor 
şi să primească sfaturile sale luminate de harul Duhului 
Sfânt, pentru rezolvarea feluritelor lor probleme. 

În Culegerea de învățături! întocmită pe baza celor 
vreo zece cărți și a numeroase articole consacrate vieții și 
învăţăturii sale, o parte importantă este dedicată educa- 
ţiei și relaţiilor dintre părinţi și copii; într-adevăr, mulţi 
oameni, având necazuri cu copiii lor, veneau la Părinte- 


! Pr. Porfirie, Antologie de conseils, Ed. LÂge d'Homme, Lausanne, 
2006 (În rom., Antologie de sfaturi şi învățături, Ed. Bunavestire.) 

le Porfirie ca să-i lumineze cum să-i înţeleagă mai bine 
şi cum să se poarte cu ei. Răspunsurile sale dezvăluie o 
subtilă cunoaştere a acestor probleme — lucru de mira- 
re la un monah lipsit de experiența vieţii de familie; în 
plus, părerile și sfaturile sale în această privință, întru 
totul pertinente, au o asemenea originalitate, încât ci- 
titorul C/egerii rămâne negreșit impresionat de acest 
aspect al învăţăturii Părintelui Porfirie. Călăuzindu-se 
după valorile creştine fundamentale, între care iubirea 
are locul cel dintâi, Părintele Porfirie reduce toate între- 
bările legate de creșterea copiilor — „Cum să ne creștem 
copii?”, „Cum să ne purtăm cu ei ca să ne fie și nouă, și 
lor bine?” — la unica și marea întrebare: „Cum să ne iu- 
bim cu adevărat copiii?” 

Dăruit cu desăvârșită simplitate, sfaturile sale poartă 
pecetea acestei mari virtuţi. Cunoașterea psihologiei oa- 
menilor era întemeiată pe o trăire lăuntrică luminată de 
har. De aceea, învățătura Părintelui Porfirie despre edu- 
carea copiilor nu are nimic dintr-o pedagogie teoretică 
şi abstractă. Nu vom afla așadar în ea o „teorie”, ci prin- 
cipii și sfaturi care îi ajută pe părinţi să se poarte după 
cum e drept și bine, în felurite împrejurări. 


1. Dragostea omenească și dragostea creștină 


Fie că e vorba de iubirea copiilor, fie de iubirea din- 
tre soţi, fie de iubirea de aproapele, în general, Părintele 
Porfirie face deosebire între iubirea creștină şi iubirea de 
rând, numindu-le pe una „dragostea lui Hristos”, și pe 
cealaltă „dragostea oamenilor” sau „dragostea omeneas- 
că”, îndemnând: „lubiţi cu dragostea lui Hristos, nu cu 
dragoste omenească!” Dragostea omenească poate să fa- 
că rău celui iubit. Unei mame care avea probleme cu 

unul dintre cei patru copii ai ei, pe care însă spunea că-l 
iubește mai mult decât pe ceilalți, Părintele Porfirie i-a 
spus: „Lu nu-l iubești cu dragostea lui Hristos şi îi faci 
rău.” Într-adevăr, iubirea omenească, proprie firii căzu- 
te, este negreșit întinată de patimi, mai ales de reaua iu- 
bire de sine, din care se naște dorinţa de a-l domina pe 
celălalt, de a ne împlini prin el visele şi năzuințele noas- 
tre, de a face din el unealta voii noastre. Numai dragos- 
tea lui Hristos este mărinimoasă și curată, doar ea voieş- 
te ce este cu adevărat bine pentru celălalt, respectându-i 
deplin persoana — adică personalitatea, voinţa și liberta- 
tea sa —, întotdeauna gata să se jertfească de dragul lui. 


. _.. 


2. Respectul libertăţii copilului — chip al iubirii 
creştine și principiu de educare 


Respectul desăvârșit al libertăţii celuilalt este o lege a 
dragostei creștine. Un astfel de respect se cuvine să avem 
și faţă de copil, de la cea mai fragedă vârstă. 


4. Părinţii să ia pildă de iubire de la Dumnezeu 


Pildă de respectare a celuilalt să ne fie Dumnezeu, 
Care respectă libertatea fiecărui om și nu-l silește să I se 
închine sau să respecte voia Sa. Domnul Însuşi, spune 
Părintele Porfirie, ne este pildă vie, căci n-a silit pe ni- 
meni să-L urmeze, ci doar a spus: Oricine voiește să vină 


după Mine... (Mc. 8, 34). 


b. Părinţii să-l accepte şi să-l iubească pe copil așa 
cum este 


Părintele Porfirie îndeamnă să-l acceptăm pe celălalt 
așa cum este, și el însuși așa a făcut. Unul dintre fiii săi 

duhovnicești spune despre el că respecta caracterul par- 
ticular al personalităţii fiecărui om, pentru că fiecare om 
este „chipul slavei celei negrăite a lui Dumnezeu, deși 
poartă rănile păcatelor”. ÎL accepta așa cum era, chiar des- 
figurat de păcat. Trebuie să iubim pe fiecare om cu de- 
fectele sale, spunea el: „Nu te strădui să înlături sau să în- 
drepţi defectul altuia. lubește-l cu defectul său cu tot.” 


c. Părinţii să se ferească de orice formă de constrângere 


Părintele îi sfătuia întotdeauna pe părinţi să nu-i 
constrângă în nici un fel pe copiii lor. Să nu-i silească la 
Nimic, să nu-i amenințe şi să nu-i sperie. 

Părintele Porfirie judeca cu asprime pe părinţii tira- 
nici. Unui tată care venise să-i ceară sfat, i-a spus direct: 
„Copilul tău face greșeli, dar și tu ai chip de satrap.” Unei 
mame, iarăși, i-a zis: „Vreme de mulţi ani ţi-ai asuprit co- 
pilul, spunându-i: «Fă asta și asta! Du-te acolo! Acum 
are nevoie de libertate.” Unora le spunea: „Voi vă iubiţi 
copiii, dar îi și asupriţi”, ceea ce arată că iubirea poate fi 
şi asupritoare; și atunci nu mai este iubire adevărată, care 
respectă felul de a fi şi libertatea celuilalt, ci expresia unei 
iubiri egoiste, a celui care vrea să-l modeleze pe celălalt 
după chipul şi asemănarea sa și să-l supună voii sale. 

De la acestea oprea, iar la altele îndemna, spunând: 
„În felul acesta trebuie să ne purtăm întotdeauna: să res- 
pectăm libertatea celuilalt.” EI însuși se purta așa cu fiii 
săi duhovnicești. Astfel, unul dintre ei spune: „De fie- 
care dată când mă întâlneam cu Părintele Porfirie [...], 
eram foarte impresionat de libertatea pe care o acorda 
persoanei cu care stătea de vorbă. N-a constrâns pe ni- 
meni să facă un anumit lucru și niciodată nu a sugerat 
ceva care să încalce libertatea altora. Nu voia ca noi să-i 

dominăm pe alţii, ci voia să ne respectăm unul pe altul. 
[...] Cu libertatea pe care le-o acorda celor care veneau 
să-i ceară sfatul, îi ajuta să-și dea seama cum nu se poa- 
te mai bine că merg pe un drum greşit.” Un altul spu- 
ne: „Părintele Porfirie nu încerca să schimbe pe cineva 
cu sila [...]. Ne respecta libertatea, chiar și când făceam 
alegeri greșite [...]. Avea toată autoritatea[...] de a exer- 
cita asupra noastră o influență profundă şi de a ne face 
foarte uşor să urmăm calea aleasă de el. Dar n-o făcea; 
prefera ca noi să ne alegem singuri calea, cu deplină li- 
bertate și răspundere.” 

d. Părinţii să se ferească să facă reproșuri... 

Părintele Porfirie îi sfătuia pe părinţi să nu le facă re- 
proșuri, observaţii, mustrări, dojeni ori acuzaţii copii- 
lor lor. 

Nu trebuie să-i învinuim și să-i judecăm pe copii — și 
nici pe nimeni altcineva, de altfel. „lată ce e drept, spu- 
nea Părintele, să nu învinuieşti pe celălalt pentru greșeli- 
le sale și să nu-i aduci aminte de ele. În felul acesta, pro- 
pria sa conștiința îl pune pe banca acuzaților şi-l judecă. 
Numai așa răul poate fi îndreptat. Altminteri, când tu 
îl judeci, el se apără, se îndreptățește, pune pe seama ta 
greșelile sale, se înrăiește, și răul, în loc să se îndrepte, 
sporeşte și mai mult.” 

Părinţii nu trebuie să se poarte ca niște polițiști ori ca 
nişte judecători. 

Să se ferească să ridice glasul și să nu se mânie. „Când 
ne mâniem, spune Părintele Porfirie, facem după voia 
diavolului şi intrăm cu toţii în cercul lui.” 

Părinţii trebuie să-și interzică orice asprime și, dim- 
potrivă, să dea dovadă în toate împrejurările de bunăta- 
te și blândeţe. Asprimea poate produce răni ce nu mai 

pot fi vindecate. „Părintele Porfirie spunea că grija pă- 
rintelui pentru copilul său trebuie să rămână neștirbi- 
tă și atunci când copilul crește, când se face rău și se 
răscoală, când nu ascultă, când are purtări potrivnice 
şi dușmănoase. Atunci se arată înţelepciunea şi dragos- 
tea de părinte, căci până să se facă mari copiii fac multe 
prostii, stârnindu-i pe părinţi, mai ales pe taţi. Adesea 
tatăl se iuţeşte. Fără să se gândească, uită de blândețea 
părintească și se poartă ca un poliţist, provocând în su- 
fletul copilului un rău de neîndreptat.” 

Pe oameni nu-i câştigi cu răul — spune Părintele Por- 
firie —, ci cu binele, prin blândeţe și dragoste, și înfățișa 
lucrul acesta istorisind o veche fabulă: „Soarele și vântul 
se certau, voind să ştie care-i mai tare dintre ei; şi au făcut 
prinsoare că acela care va izbuti să ia cojocul de pe un cio- 
ban care tocmai urca dealul, acela e cel mai tare. Vântul 
a început să sufle și să tot sufle; ciobanului i s-a făcut frig, 
şi şi-a strâns și mai tare cojocul. Atunci soarele, ieșind din 
nori, a revărsat peste tot locul căldura-i binefăcătoare; cio- 
banului i s-a făcut cald și și-a scos cojocul. Atunci soarele 
a strigat către vânt: „Ai văzut cine-i cel mai puternic?!” Și 
Părintele Porfirie încheia zicând: „Nu făcând pe răul vei 
câştiga pe cineva, ci cu bunătatea.” După cum bine arată 
fabula de mai sus, asprimea îl face pe om să se strângă și 
să se închidă în sine; de i se arată iubire, dimpotrivă, se 
deschide și e ușor să-l faci să înțeleagă ce vrei de la el. 

Părintele Porfirie îi îndeamnă pe părinţi să se ferească 
să le ţină copiilor „predici”, altfel spus să nu le dea lec- 
ţii de morală şi nici măcar simple sfaturi. De multe ori 
spunea că el însuși se fereşte să dea chiar oamenilor mari 
sfaturi când vede că nu sunt deschişi să le primească și 
să se folosească de ele. 

Când e vorba de adolescenţi, mai ales atunci când 
sunt greu de abordat, când sunt dușmănoși, obraznici 
şi răzvrătiți, Părintele Porfirie îi îndeamnă pe părinți să 
tacă, ca să nu-i stârnească și mai rău. Pentru el, agresivi- 
tatea copiilor şi a adolescenților nu este numaidecât un 
lucru rău; e expresia sensibilităţii lor şi proporţională cu 
ea. „Cu cât un copil e mai agresiv, cu atât e mai sensi- 
bil.” Se cuvine, așadar, să-i arătăm și mai multă iubire, 
nu să ne iuţim ca și el. 


e. Părinţii să ţină seama de tendința copiilor de a se 
împotrivi 


Una dintre raţiunile pentru care Părintele Porfirie îi 
îndemna adesea pe părinţi să se ferească și de constrân- 
geri, și de mustrări, dojeni, predici și uneori chiar de 
simplele sfaturi este tendinţa pe care o au copiii şi mai 
ales adolescenţii de a se împotrivi la tot ce i se pare că 
le încalcă libertatea și de a face contrarul a ceea ce li 
se spune să facă. „Oamenii, constată Părintele Porfirie, 
sunt «reacționari». Îi spui unuia să facă ceva şi el nu fa- 
ce, pentru că i-ai spus tu s-o facă.” „Oamenii n-au de- 
loc darul ascultării și nu sunt obișnuiți să facă ceea ce le 
spun alţii.” Mustrările, zice el, îi supără pe oameni și-i 
fac să se închidă în ei. „Când mustri pe unul că a greșit, 
ce crezi că o să facă? Nu numai că n-o să te asculte, dar 
se va și strădui să se apere și să-ți demonstreze contra- 
rul. Și inima o să i se închidă și mai tare.” De aceea, să 
ne ferim de certuri și să dăm dovadă de iubire, fiindcă 
„dacă începem să ne certăm, oamenii ripostează, dar da- 
că le arătăm dragoste, sunt mișcaţi și-i câştigăm de par- 
tea noastră”. De aceea oamenilor trebuie să le vorbim 
cu multă delicateţe. „Părintele — spune un fiu duhovni- 

cesc de-al său — ne sfătuia să folosim cuvintele cele mai 
delicate când ne adresăm cuiva, pentru a nu trezi îm- 
potrivire. Şi ne dădea exemplul următor: „Dacă vrei să 
spui cuiva că minte, nu-i spune că e mincinos, pentru 
că e firesc să se simtă jignit şi să riposteze. Atrage-i aten- 
ţia asupra faptului că nu știe precis cum stau lucrurile.” 
Dacă faţă de oameni în toată firea trebuie să avem astfel 
de purtări prevenitoare, cu atât mai mult e nevoie de ele 
când e vorba de copii și adolescenţi, care sunt deosebit 
de simţitori și gingași. 


f Părinţii să ţină seama şi de ceilalți Jactori legaţi de 
psihologia copiilor 


Sunt și alți factori legaţi de psihologia particulară a 
copiilor și a adolescenților de care părinţii trebuie să ţi- 
nă seama. 

De pildă, trebuie să știe că ceea ce spun copiii și ado- 
lescenţii nu corespunde întotdeauna cu ceea ce gân- 
desc și simt cu adevărat înăuntrul lor. Câteodată copiii 
şi adolescenţii vorbesc şi acţionează fără de ei, împotri- 
va voii lor, mânaţi de o forţă de nestăpânit, „înlănţuiţi” 
de legături psihice care nu-i lasă să se exprime și să ac- 
ţioneze după sufletul lor, ci îi mână să se poarte cu to- 
tul altfel. Uneori, aceste „legături” ţin de răni și traume 
vechi, lucru care trebuie să-i miște pe părinţi spre iertare 
şi milă. Părintele Porfirie îi spunea unei mame: „Nu te 
necăji când copilul îţi vorbeşte urât şi-ţi întoarce cuvân- 
tul. E nu vrea să fie așa, dar nu se poate stăpâni în acel 
moment. Pe urmă însă o să-i pară rău.” 

Copiii sunt adesea geloși unii pe alţii. De aceea, când 
sunt mai mulţi copii, părinţii trebuie să se ferească de a-l 
părtini pe unul sau pe altul și să aibă grijă să se poarte 

cu toţi la fel. La fel și totuși după cum e felul fiecăruia, 
pentru că nu sunt doi copii la fel, fiecare este unic. Pă- 
rintele Porfirie ţinea foarte mult seama de lucrul acesta 
în întâlnirile cu oamenii, având cu fiecare o relaţie per- 
sonală și cu totul specială. 


2. Conştiinţa greselilor şi dorința de a se îndrepta 
trebuie să aparțină copilului 


Pentru că tinerii și copiii au această tendință de a se 
împotrivi, e important ca dorinţa de a se îndrepta și a 
avea purtări mai bune să vină din partea lor. Dar, mai 
înainte de aceasta, e nevoie ca ei să ajungă singuri la 
simţirea vinovăţiei și greșelilor lor. „Drept e, spunea Pă- 
rintele Porfirie, să nu învinuim pe altul pentru greșelile 
sale și să nu i le tot amintim. În felul acesta, însăși con- 
știința sa îl va judeca și numai așa răul poate fi îndrep- 
tat.” Aşadar părinţii au datoria de a veghea întotdeau- 
na ca prin purtarea lor să trezească în sufletul copiilor o 
astfel de dorință. Şi o bună pildă de purtare înțeleapră 
în această privinţă ne oferă o întâmplare din viaţa Pă- 
rintelui Porfirie: „Având să călătorească de la 'Tesalonic 
la Sfântul Munte, n-a mai găsit bilet cu loc în autocar. 
Aşa că fost nevoit să stea în picioare, în vreme ce lângă 
el erau tineri care stăteau jos. Văzând aceasta, un călător 
i-a mustrat cu asprime, spunându-le că nu se face ca un 
bătrân călugăr să stea în picioare, iar ci să stea jos cu ne- 
simţire, și l-a poftit pe unul să se ridice și să-i ofere locul, 
dar ei s-au făcut că nu-l aud. Indignat, călătorul s-a ridi- 
cat şi a vrut să-i dea locul său părintelui. Acesta i-a mul- 
ţumit, dar n-a primit să stea jos și a mers așa, în picioare, 
până la capăt. La sfârșitul călătoriei, omul l-a întrebat: 
De ce n-ai vrut, părinte, să stai jos? Părintele i-a răspuns: 

Am făcut o mică jertfă de dragul copiilor. Şi pentru că 
omul nu înțelegea, Părintele i-a spus: N-ai făcut bine că 
i-ai certat pe acești copii. Ei au făcut un lucru rău lăsând 
un bătrân călugăr să stea în picioare și necedându-i lo- 
cul, cum s-ar fi cuvenit. Dar dacă s-ar fi ridicat din pri- 
cina «săpunelii» dumitale, iar eu m-aș fi așezat în locul 
lor sau dacă aș fi primit să stau în locul pe care dumnea- 
ta mi l-ai cedat, n-ar fi înţeles că s-au purtat urât. Vă- 
zându-mă însă stând în picioare atâtea ore în faţa lor, li 
s-a trezit conștiința și, în chip tainic, i-a mustrat pentru 
fapta lor urâtă. Numai așa se pot mântui oamenii, când 
sunt mustraţi lăuntric, de propria lor conştiinţă, nu din 
afară, de altcineva, și așa ajung la căință.” 


h. Părinţii să dea dovadă de smerenie 


Respectarea acestor reguli cere de la părinți smere- 
nie, călcarea peste mândrie și voia proprie pentru bine- 
le copilului. 

Părinţii să nu şovăie nici o clipă când se cere de la ei 
jertfă de sine ca să nu-și piardă copilul sau ca să-l salveze. 

Pentru că „dragostea adevărată se jertfește pentru cei- 
alţi”; şi numai ea „îi poate mântui pe ceilalți, și ne mân- 
tuie și pe noi”. 

Când copiii ajung să le înţeleagă toate renunțările 
din iubire ale părinţilor, care uită de glasul raţiunii, îi fac 
să-i respecte și să-i iubească şi mai mult și le schimbă în 
bine felul de a fi și purtările. „Dacă un copil, care nu-i 
copt la minte, înţelege ce gândește tatăl său și-și dă sea- 
ma că este cu adevărat un tată bun, că lasă de la el, că dă 
dovadă de răbdare părintească, o să-l pomenească până 
la moarte şi o să spună: «Tatăl meu a fost un sfânt” 

4. Părinţii sunt răspunzători pentru starea 
psihologică a copiilor lor 


După Părintele Porfirie, există două cauze principale 
ale problemelor sufletești și ale purtărilor rele ale copii- 
lor şi tinerilor: atitudinea greșită a părinţilor și prietenii- 
le rele. E] insistă îndeosebi asupra primei cauze, primor- 
dială din punctul lui de vedere: „slăbiciunile copiilor vin 
de la părinţii lor”; „părinţii sunt vinovaţi pentru proble- 
mele copiilor lor”; „toate problemele copiilor pornesc 
de la părinţi”; „copiii au probleme atunci când părinţii 
nu sunt părinţi exemplari”. 

Iarăşi, sunt două surse principale ale tulburărilor ca- 
re îi pot afecta pe copii: păcatele şi patimile părinţilor și 
proastele lor relaţii. 

Dacă părinţii trăiesc în neorânduială — adică în păca- 
te și patimi, în afara Bisericii și a nevoinţelor duhovni- 
cești —, lucrul acesta are o înrâurire rea asupra copilului, 
încă din ceasul zămislirii sale. 

„O mamă, care avea mari probleme cu fiii ei, l-a în- 
trebat: «Părinte, copiii mei s-au născut așa sau probleme- 
le lor sunt pricinuite de păcatele noastre?» Părintele i-a 
răspuns răspicat: «Sunt pricinuite de păcatele voastre.»” 

În multe cazuri, Părintele Porfirie înfățișa foarte precis 
mândria părinţilor drept sursă a bolilor psihice ale copii- 
lor. „Când o femeie a venit la el să i se plângă de tragedia 
pe care o trăia cu fiul ei neurastenic, părintele a străfulge- 
rat-o, spunându-i că fiul ei era bolnav din pricina mân- 
driei ei”. arăși, atunci când „părinţii unui copil bolnav 
psihic au venit la el să-i ceară ajutorul, părintele a «văzut» 
sufletul copilului lor şi le-a zis: «Copilul vostru[...] a fost 
rănit și s-a răzvrătit din pricina mândriei voastre.»” 

Pe de altă parte, spunea el, „copiii ajung copii cu pro- 
bleme când sunt probleme între părinţi”. Vorbind de- 
spre „copiii cu tulburări”, spunea că „acești copii au pro- 
bleme psihice pentru că n-au avut parte în casă de o 
atmosferă prielnică, din pricina relaţiei proaste dintre 
părinţi”, ei înșiși persoane cu tulburări. 


| 
5. Purtarea virtuoasă ca principiu de educaţie 
| Din toate cele spuse mai sus se vede că părinţii trebu- 
ie să se îngrijească să aibă ei înșiși o purtare pilduitoare, 
ba chiar sfântă, și unul, şi altul, şi în relaţiile dintre ei. 

„Copiii nu trebuie să vă audă niciodată certându-vă 
ori ridicând glasul când vorbiţi între voi.” 

Adesea, când era vorba despre copii cu tulburări psi- 
hice, părintele îi îndemna pe părinţi să se curățească și să 
se sfințească, ca să-și poată tămădui și mântui copilul. 

Mai ales copiii cu probleme, spunea el, „au nevoie de 


prezenţa unei persoane sfinte în preajma lor, care să dea 
dovadă de o mare iubire şi care să vieţuiască în deplină 
sfinţenie”. 

Îndeobşte, spunea Părintele Porfirie, „e o singură ca- 
le de a nu avea probleme cu copiii: sfințenia”. De ace- 
ea, părintele îndemna: „Fiţi sfinți, și nu veţi mai avea 
probleme cu copiii voştri.” Şi repeta: „Ioate probleme- 
le pornesc de la părinţi. Trebuie ca părinţii să fie sfinţi, 
și atunci copiii lor se vor sfinţi la rândul lor. După ace- 
ca, nu vor mai fi probleme.” Unei mame care i se plân- 
gea: „Părinte, fiica mea duce o viaţă păcătoasă. Cum s-o 
salvez?”, părintele i-a răspuns: „Numai prin propria ta 
sfinţenie. Sfinţenia părintelui îi mântuieşte pe copii.” 

Pilda părinţilor este principiul de căpetenie în educa- 
ţie. Pentru că pilda arată calea, fără să silească; trezește în 
celălalt dorinţa de a face la fel de bunăvoie, respectându-i 
conștiința şi libertatea. Copilul face adesea ce vede că fac 
părinţii. „Dacă te vede pe tine făcând un lucru bun, poa- 
te o să-și spună în mintea lui: O să fac și eu ca el.” 

De aceea, îndeamnă Părintele Porfirie, „dacă vreți ca 
(fii voştri) să facă ceva”, în loc „să-i tot certaţi”, mai bi- 
ne „daţi-le voi înșivă un bun exemplu”. 


6. „Energiile pozitive” şi „energiile negative” 


Patimile omului, mai cu seamă mânia — în care sunt 
cuprinse toate formele de agresivitate, de pildă, jude- 
carea celuilalt și ranchiuna —, îl fac să răspândească în 
jur „energii negative”, care fac rău și-i tulbură pe cei 
din preajma sa. „Când doi oameni se enervează și se la- 
să pradă mâniei — spune Părintele Porfirie —, răul care 
se mișcă înăuntrul lor emană o forţă rea, care-i face rău 
celuilalt, chiar dacă nu spune nimic. 'Tot așa le fac as- 
tăzi rău copiilor părinţii când sunt tulburaţi, cu inima 
strânsă şi nervoși. Degeaba își spun: «Mai bine să nu-i 
vorbesc acum, ca să nu-l rănesc.» Nu ştiu, sărmanii, că 
inima grea rănește de moarte. Înţelegi aceasta, fiule! E 
un păcat de moarte! Tu îl rănești pe altul chiar dacă nu 
spui nimic. Căci sufletul e de natură spirituală și feluri- 
tele sale puteri lucrează în chip spiritual, făcând fie bine, 
fie rău.” Așadar virtuțile, gândurile bune şi starea bună 
a sufletului degajă, dimpotrivă, „energii pozitive”, ca- 
re fac bine celorlalți. De aceea, spune Părintele Porfirie, 
„Irebuie să ai gânduri bune faţă de altul”; „nimic să nu 
te facă să ai gânduri rele.” 

Îndeosebi iubirea înrâurește în bine starea și purta- 
rea celorlalți. „Omul care iubeşte emană o putere bine- 
făcătoare, puternică, dar blândă, ca o suflare, după cum 
scrie în Vechiul "Testament. Învață-te să îndrepți către 
celălalt puterea aceasta binefăcătoare, și el se va îndrepta 
către tine fără să știe de ce.” 

Părintele Porfirie amintește și de forţa rugăciunii și 
mai ales de puterea ei de a face bine celuilalt, de a-i atra- 
ge pe oameni unul spre altul și de a-i uni. 

Lucrurile acestea sunt adevărate și când e vorba de 
copii, care sunt atât de receptivi și maleabili, mai ales la 
o vârstă fragedă. De aceea, Părintele Porfirie spunea cu 
înţelepciune că părinţii trebuie să fie atenți la felul în 
care se poartă, chiar în faţa pruncilor. „Să nu gândească 
ori să zică: «E mic şi nu înţelege nimic.» Uită-te numai 
cum priveşte un prunc, care nici nu știe încă să mear- 
gă, la fiecare nou-venit. Într-o clipită, micuțul acesta, pe 
care tu nici nu-l bagi în seamă, l-a și măsurat și l-a vă- 
zut cum este.” 

Fătul chiar din pântece este înrâurit de starea sufle- 
tească și de purtările părinţilor săi și de relația dintre ci. 
„Ca şi pruncul, fătul simte răceala mamei, nervozitatea, 
mânia, sila, și toate acestea rănesc pe viaţă mica lui ini- 
mioară.” Unui părinte care i se plângea că nu mai știe ce 
să facă cu copilul său, copleșit de temeri și nesiguranță, 
părintele i-a spus: „Eşti întru totul răspunzător de acest 
lucru. Ai creat aceste probleme de când era în pântece- 
le mamei, din cauza relaţiilor proaste dintre tine și soţia 
ta. Toate aceste răni sufleteşti îl vor afecta pe copil toată 
viaţa.” Dimpotrivă, „simţirile sfinte ale mamei și viaţa 
de sfinţenie pe care o duce” înrâuresc în bine copilul și 
„îl sfinţesc din clipa zămislirii sale”. 

7. Educaţia copilului începe din clipa zămislirii 


Așadar educaţia trebuie să înceapă de la cea mai fra- 
gedă vârstă; cu cât este mai mic, cu atât mai maleabil e 
copilul și cu atât mai ușor de îndreptat spre bine. Cu cât 
copilul creşte, cu atât e mai greu de modelat. După 11 
ani, spunea Părintele Porfirie, formarea lui e din ce în 
ce mai grea. 

Uşor sau greu, copilul însă trebuie educat până când 
se face mare, și, după cum am văzut, din clipa zămis- 
lirii. „O bună educaţie nu se face după cum ne vine și 
când ne vine, Începe exact din clipa zămislirii, se con- 
tinuă de-a lungul sarcinii și sporește continuu din ziua 
nașterii, până când copilul se face mare. E foarte impor- 
tant ce vă spun și vă rog să fiți foarte atenţi. Grija părin- 
ţilor faţă de copil începe de când acesta se află în pân- 
tecele mamei. Da, chiar din acel moment!” Pe femeile 
însărcinate, părintele le sfătuia să-i vorbească copilului, 
să-l mângâie, mângâindu-și rotundul pântecelui, fiind- 
că „fătul simte că se roagă pentru el cu multă iubire”. 


8. Marele ajutor al harului 


Purtarea sfântă a părinţilor, pilda bună dată de ei 
copiilor sunt, firește, hotărâtoare și cea dintâi condiţie 
pentru armonioasa lor formare. Însă marele ajutor vine 
de la harul pe care părinţii îl cer în rugăciunile lor, ca să 
se pogoare asupra copilului şi să-l ajute să treacă peste 
greutăţi și să se facă tot mai bun. „Dacă vrem să facă ce- 
va copilul nostru, mai întâi să-i dăm noi înșine un bun 
exemplu, apoi să ne ridicăm mâinile către Dumnezeu şi 
să ne rugăm pentru el.” 

9. Să-i lăsăm pe copii în grija lui Dumnezeu, 
rugându-ne pentru ei 


În învăţătura Părintelui Porfirie toate aceste sfaturi 
date părinţilor sunt legate de acela de a-și încredința co- 
piii lui Dumnezeu. Dacă părinţii își încredinţează copiii 
lui Dumnezeu, „Dumnezeu le va purta de grijă”. 

Părintele Porfirie îi sfătuia pe părinţi ca întotdeauna 
să vorbească cu Dumnezeu despre copiii lor în rugăciu- 
ne. „Învăţaţi-vă să-l vorbiţi lui Dumnezeu despre copiii 
voştri; decât să-i tot mustraţi, mai bine vorbiţi despre ei 
cu Dumnezeu.” Atunci, Dumnezeu îl va veghea cu ha- 
rul Său pe copil, îl va păzi și EI Însuși îl va învăţa și-l va 
creşte. „Cel care îl aduce pe copil la viaţă poate totul. 
[...] Către EI să ne îndreptăm și Lui să-l cerem cu rugă- 
ciuni fierbinţi, încă din clipa zămislirii, să-i fie pruncu- 
lui tefere trupul și sufletul. Şi EI, cu dumnezeiasca lucra- 
re a Duhului Sfânt, Se va îngriji și de trup, și de suflet. 
lar rugăciunile să nu înceteze, ci, născându-se pruncul 
și crescând, să crească odată cu el și rugăciunile voastre, 
ca să arătaţi cu adevărat că lăsaţi în grija lui Dumnezeu 
buna creştere a copilului vostru. Iar când copilul se află 
sub ocrotirea și paza lui Dumnezeu, să fiţi siguri că nici- 
odată nu se va abate din calea cea dreaptă.” 

Dacă vorbim cu Dumnezeu despre copiii noștri, prin 
mijlocirea Lui vom vorbi şi cu ei în chipul cel mai ade- 
vărat, cel mai drept și cel mai rodnic. Pentru că atunci 
când părinţii îşi spun păsul lui Dumnezeu, EI le vorbeș- 
te mai departe copiilor cu harul Său, care se face întot- 
deauna auzit. „Orice ai vrea să le spui, spune-le în rugă- 
ciunile tale. Copiii nu vor auzi cu urechile lor, dar vor 
auzi ce vrem să le spunem când harul dumnezeiesc vine 
de-i luminează.” 

De aceea, Părintele Porfirie îndeamnă: „Să vă rugaţi 
cât mai mult pentru copiii voştri.” „Pentru rugăciunea 
voastră [...], Dumnezeu le va vorbi copiilor” şi-i va aju- 
ta să fie mai buni. Unei femei care avea probleme cu co- 
piii ei, părintele îi spune: „Roagă-te, şi Dumnezeu o să 
vorbească sufletului lor și ai să vezi că toți or să se facă 
buni cu adevărat.” 

Vedem adesea cum copiii resping, sfaturile părinților 
şi au obiceiul să li se împotrivească. Când vine harul în- 
să, nu se mai întâmplă așa. 

Tatăl a doi copii istorisește că Părintele Porfirie i-a 
dat aceste sfaturi: „ot ce vrei să spui acestui copil, care 
are o fire mânioasă, spune-l lui Dumnezeu. Îngenun- 
chează înaintea Domnului și cu ajutorul harului Său 
vorbele tale vor ajunge la copil.” Iar despre celălalt copil 
al meu mi-a spus: „Acest copil ascultă ce-i spui, însă ai 
grijă, ascultă, dar uită cu ușurință. Prin urmare vei în- 
genunchea iarăși și vei cere ajutorul harului lui Dumne- 
zeu, pentru ca sfaturile tale părintești să cadă pe pământ 
bun și să poată da roade.” 

„Când vrei să spui ceva copilului tău — îi îndemna 
Părintele Porfirie pe părinţi —, spune-i mai bine Maicii 
Domnului, şi ea le va împlini pe toate. Rugăciunea ta va 
fi ca o îmbrăţișare în duh, care-i va cuprinde pe copiii 
tăi și-i va cuceri. Vezi tu, câteodată noi vrem să-i luăm în 
braţe, şi ei nu se lasă. Însă niciodată nu vor refuza o îm- 
brăţișare în duh.” La această „îmbrăţișare în duh” prin 
rugăciune îndeamnă iarăși părintele spunând: „Mama 
nu trebuie să se mulţumească cu mângâieri simţite, ci 
să se deprindă cu mângâierea duhovnicească a rugăciu- 
nii. De-l va mângâia fără rugăciune, copilul o va res- 
pinge. Când însă, fără să-l mângâie, face în taina inimii 

rugăciune fierbinte pentru el, copilul simte în inima lui 
mângâiere duhovnicească, de neînțeles pentru el, care-l 
mână către mama sa. Ca lumânarea să se mistuie mai- 
ca în rugăciune pentru copilul ei! Să se roage în tăcere, 
cu mâinile ridicate către Domnul, și să-l îmbrăţişeze în 
taină pe copil.” 

Rugăciunea părintelui pentru copilul său e chip ce- 
resc al iubirii ce-i poartă; căci văzând cu ochii smereniei 
ce strâmtorată și neputincioasă e dragostea sa omeneas- 
că, îşi lasă copilul în grija dumnezeieștii iubiri, atotpu- 
ternică şi nemărginită. Adică, după cum spune Părintele 
Porfirie, lasă „dragostea lui Dumnezeu, care înnoiește și 
preschimbă, să grăiască doar ea”. 

SFÂNTUL EVANGHELIST LUCA 
Iubirea de aproapele nu-i cu putință decât prin 
legătură de la om la om 


'Text 


Și iată, un învățător de lege s-a ridicat, ispitindu-L 
și zicând: Învățătorule, ce să fac ca să moştenesc viața de 
veci? 

Jar E] i-a zis: Ce este scris în Lege? Cum citeşti? 

Iar el, răspunzând, a zis: Să iubeşti pe Domnul Dum- 
nezeul tău din toată inima ta şi din tot sufletul tău şi din 
toată puterea ta şi din tot cugetul tău, iar pe aproapele tău 
ca pe tine însuți. 

Jar E] i-a zis: Drept ai răspuns; fă aceasta și vei fi viu. 

Dar el, voind să se îndrepteze pe sine, a zis către Iisus: 
Și cine este aproapele meu? 

Jar Iisus, răspunzând, a zis: Un om oarecare cobora de 
la Ierusalim la Lerihon, şi a căzut între tâlhari, care, după 
ce l-au dezbrăcat şi l-au rănit, au plecat, lăsându-l aproa- 
pe mort. ar din întâmplare un preot cobora pe calea aceea 
şi, văzându-l, a trecut pe alături. De asemenea și un levit, 
ajungând în acel loc şi văzând, a trecut pe alături. lar un 
samarinean, mergând pe cale, a venit la el şi, văzându-l, i 
s-a făcut milă, şi, apropiindu-se, i-a legat rănile, turnând 

pe ele untdelemn și vin, și punându-l pe dobitocul său, l-a 
dus la o casă de oaspeți şi a purtat grijă de el. Și a doua zi, 
scoțând doi dinari, i-a dat gazdei şi i-a zis: Ai grijă de el 
şi, de vei mai cheltui, eu, când mă voi întoarce, îţi voi da. 

Care dintre acești trei ţi se pare că a fost aproapele celui că- 
zut între tâlhari? 

Jar el a zis: Cel care a făcut milă cu el. lar Iisus î-a zis: 
Mergi şi Jă şi tu asemenea. (Lc. 10, 25-37) 


Comentariu 


Miezul acestui pasaj din Evanghelii — printre cele mai 
importante dintre cele care vorbesc despre iubire — este 
porunca: Să iubeşti pe Domnul Dumnezeul tău din toată 
inima ta și din tot sufletul tău şi din toată puterea ta şi din 
tot cugetul tău, iar pe aproapele tău ca pe tine însuți. 

Iar pilda ne face să pricepem înţelesul acestei porunci 
în chip concret și practic; și aș vrea să luaţi aminte la un 
detaliu al ei. 

Întrebarea: Care dintre acești trei ţi se pare că a fost 
aproapele celui căzut între tâlbari?, la prima citire poa- 
te părea încâlcită și „sucită”, oricum ciudată şi parcă de 
neînțeles. 

Pentru că, într-adevăr, cine te-ai aștepta să fie aproa- 
pele, dacă nu omul căzut între tâlhari, stâlcit în bătaie și 
aproape mort? Şi firește ne așteptăm ca el să fie numit 
aproapele celor trei care au trecut pe lângă el, preotul, 
levitul și samarineanul. Nu este oare „aproapele” meu 
oricare om pe care îl întâlnesc, și cu atât mai mult cel 
care are nevoie de ajutorul și sprijinul meu? 

Întrebarea Domnului e menită să ne pună pe gân- 
duri; oare așa stau lucrurile cu adevărat? Şi iată că EI răs- 
toarnă înțelesul și ne arată dintr-odată că nu cel căzut 
între tâlhari este aproapele celor trei, ci unul dintre aceș- 
tia se arată a fi aproapele celui căzut pe cale. 

Nu-i răstălmăcire pricinuită de neputința graiu- 
lui omenesc în acest înţeles răsturnat, ci un tâlc adânc. 

Aproapele nu este un adevăr abstract, străin de noi, ci o 
făptură vie, în carne și oase, cu care înnodăm o legătu- 
ră vie, de la om la om. Cine iubeşte întreaga omenire și 
ideea de om nu iubește pe nimeni și nu iubește deloc. 
Aproapele îmi este aproape când intru cu adevărat în le- 
gătură cu făptura lui vie, față către faţă, când însumi mă 
fac aproapele lui pășind spre cl, întinzând mâna ca să-l 
ajut, învăluindu-l cu iubire. 

Întrebării iscoditoare a învățătorului de lege: „Cine 
este aproapele meu?”, care deosebește între om și om și 
nu ştie ce-i împreuna-păţire, îi ia de acum locul creşti- 
neasca întrebare: „Cum să mă fac cu oare aproapele ce- 
lui care-mi iese în cale?”; în ea se arată dorinţa de a în- 
noda cu omul care-mi stă în faţă o legătură de iubire, de 
la om la om, miluindu-l cu fapta, cu vorba, cu rugăciu- 
nea mea. 


II 
SFÂNTUL EVANGHELIST MATEI 


Cine iubeşte pe tot omul pe Hristos ÎL iubește 


“Text 


Când va veni Fiul Omului întru slava Sa, şi toți sfin- 
ţii îngeri cu El, atunci va şedea pe tronul slavei Sale. Și 
se vor aduna înaintea Lui toate neamurile şi-i va despăr- 
ți pe unii de alții, precum desparte păstorul oile de capre. 
Și va pune oile de-a dreapta Sa, iar caprele de-a stânga. 
Atunci va zice Împăratul celor de-a dreapta Lui: Veniţi, 
binecuvântaţii tatălui Meu, moșteniți Împărăția cea pre- 
gătită vouă de la întemeierea lumii. Căci flămând am Jost 
și Mi-aţi dat să mănânc; însetat am fost și Mi-aţi dat să 

beau; străin am fost şi M-aţi primit; gol am fost şi M-ati 
îmbrăcat; bolnav am fost şi M-aţi cercetat; în temniță am 
fost și ați venit la Mine. Atunci drepții Îi vor răspunde, zi- 
când: Doamne, când Te-am văzut Jlămând şi Te-am bră- 
nit? Sau însetat şi Ți-am dat să bei? Sau când Te-am vă- 
zut străin și Te-am primit, sau gol și Te-am îmbrăcat? Sau 
când Te-am văzut bolnav sau în temniță şi am venit la Ti- 
ne? Iar Împăratul, răspunzând, le va zice: Adevărat zic vo- 
uă, întrucât ați făcut unuia dintr-acești fraţi ai Mei, prea 
mici, Mie Mi-aţi făcut. Atunci va zice şi celor de-a stân- 
ga: Duceți-vă de la Mine, blestemaţilor, în focul cel veş- 
nic, care este gătit diavolului şi îngerilor lui. Căci Jlămând 
am fost şi nu Mi-aţi dat să mănânc; însetat am fost şi nu 
Mi-aţi dat să beau: străin am fost şi nu M-aţi primit; gol 
şi nu M-aţi îmbrăcat; bolnav şi în temniţă, şi nu M-aţi 
cercetat. Atunci vor răspunde şi ei, zicând: Doamne, când 
Te-am văzut flămând, sau însetat, sau străin, sau gol, sau 
bolnav, sau în temniță şi nu Ţi-am slujit? EL însă le va răs- 
punde, zicând: Adevărat zic vouă: Întrucât nu ați făcut 
unuia dintre acești prea mici, nici Mie nu Mi-aţi făcut. 
Si vor merge aceștia la osândă veșnică, iar drepții la viaţă 
vesnică (Mr. 25, 31-46). 


Comentariu 


Arătând Domnul cele ce vor să fie la marea Judecată, 
cei care n-au împlinit lucrarea iubirii mult se minunează 
când aud că, nehrănind ei pe flămând, neostoind setea 
însetatului, neprimind pe străin, neacoperind goliciu- 
nea săracului, necercetând pe cel întemnițat, pe Hristos 
nu L-au hrănit, Lui nu l-au dat să bea, pe El nu L-au 
îmbrăcat, pe El nu l-au cercetat. Încă și drepții se mi- 
nunează când Hristos le spune că toate acestea pe care 
le-au făcut Lui I le-au făcut. 

Şi pe bună dreptate se minunează, căci Domnul li Se 
arată astfel nu doar unit cu fiecare om, ci una cu omul, 
ca și contopit cu fiecare, covârșind deosebirea dintre firi 
şi persoane. 

Minunarea drepţilor vădește că e vorba aici de o taină ce 
va fi pătrunsă deplin abia la capătul veacurilor, dar pe care 
Domnul voiește să ne-o descopere în parte încă de acum. 

Ce înseamnă aceasta, că sunt totuna Hristos și orica- 
re om? Sfânta Scriptură şi Părinţii tâlcuiesc așa: 

Omul, cum scrie la Facerea, a fost creat după chipul 
lui Dumnezeu; tot omul poartă în el chipul acesta, care 
îl leagă de Dumnezeu și-L. face pe Dumnezeu prezent în 
el. Părinţii — mai cu seamă Sfântul Irineu de Lyon, Ori- 
gen, Sfântul Atanasie cel Mare, Sfântul Chiril al Alexan- 
driei — spun și mai clar că Adam a fost creat după chipul 
Logosului, Cuvântul lui Dumnezeu. Sfântul Nicolae 
Cabasila spune chiar că omul a fost creat după chipul 
Cuvântului întrupat, al lui Hristos Dumnezeu-Omul; 
căci Dumnezeu gătise din veșnicie întruparea Cuvântu- 
lui. lată, așadar, pe drept cuvânt se poate spune că fieca- 
re om e într-un anume fel totuna cu Hristos. 

Sfântul Maxim Mărturisitorul ne luminează și mai 
mult. Tâlcuind un cuvânt al Sfântului Grigorie Teologul 
— care spune: „Ce mare şi minunată taină! Că suntem 
părticele ale lui Dumnezeu și am curs de sus...” (Cuvân- 
tări, XIV, 7) —, Sfântul Maxim (în capitolul 7 din Ammbi- 

gua) spune că oamenii sunt părticele ale lui Dumnezeu 
nu pentru că au fost dumnezei la început, mai înainte 
de cădere, cum cugetau origeniștii, ci pentru că ţinta lor 
e să ajungă dumnezei prin har. Planul lui Dumnezeu cu 
fiecare om, cugetat mai înainte de facerea lumii, e înti- 
părit în /ogosu/ firii omenești (altfel spus, în rostuirea ei 

duhovnicească, ce arată voia lui Dumnezeu privitoare la 
ea). Fiecare om este așadar, potrivit voii dumnezeiești, 
în mod potenţial dumnezeu — adică în stare să ajungă 
dumnezeu prin lucrarea harului. Or, spune Sfântul Ma- 
xim, /ogoi; tuturor făpturilor sunt cugetaţi în Logos, re- 
capitulați în EI, şi în EI îşi află unitatea. Şi această tâlcu- 
ire ne conduce iarăși la tainica părtășie a fiecărei făpturi 
omenești cu Hristos, Logosul întrupat. 

Ne limpezește apoi adevărul acesta însăşi întruparea. 
Căci întrupându-Se Cuvântul și făcându-Se Om, a luat 
asupra Sa firea omenească; nu firea unui om anume, ci în- 
treaga fire omenească, în care e cuprins tot neamul ome- 
nesc, adică firea tuturor oamenilor, din toate timpurile. 

La aceasta cugetă Apostolul Pavel vorbind despre re- 
capitularea tuturor oamenilor în Hristos, Noul Adam 
(cf. Efes. 1, 10); despre aceasta grăiesc Părinţii: Sfântul 
Irineu de Lyon, Sfântul Atanasie cel Mare, Sfântul Gri- 
gorie de Nyssa, Sfântul Chiril al Alexandriei, și dim- 
preună cu ei Sfântul Maxim Mărturisitorul, care scrie: 
» laina cea ascunsă de veacuri și de generaţii, iar acum 
descoperită prin întruparea adevărată și desăvârșită a Fi- 
ului lui Dumnezeu, Care a unit cu Sine după ipostas, în 
chip neîmpărțit și neamestecat, firea noastră, iar pe noi, 
prin Sfântul Său trup, cel din noi și al nostru, [...] ne-a 
învrednicit să fim una şi aceeași cu Sine după omenita- 
tea Lui” (Ambigua, 7). 

E drept că doar creştinul, prin Botez, se face cu ade- 
vărat mădular al trupului lui Hristos și, vieţuind potri- 
vit poruncilor, câștigă asemănarea cu EI, e cu adevărat 
„hristificat” și poate să zică împreună cu Apostolul Pa- 
vel: „Nu mai trăiesc eu, ci Hristos trăiește în mine”; e, 
iarăşi, drept că numai creştinul duce la desăvârșire în 

persoana sa chipul lui Dumnezeu și împlinește țelul fi- 
rii sale întipărit în /ogosu/ ei; e drept că numai creştinul 
se unește în mod personal cu Hristos, Care a unit în EL 
întreaga fire omenească. Însă tot atât de adevărat este că 
toţi oamenii, oricare ar fi ei, creştini sau nu, prin însăși 
firea lor sunt într-o oarecare măsură totuna cu Hristos; 
așa că drepte şi nemincinoase sunt cuvintele rostite de 
Domnul în Evanghelia după Matei. 

De aceea sfinţii, dobândind de-acum arvuna acelei 
cunoașteri care, la sfârșitul veacurilor, va străluci tutu- 
ror, în fiecare om văd și iubesc pe Domnul, și în Dom- 
nul văd ei şi iubesc pe fiecare om. 


III 
SFÂNTUL APOSTOL PAVEL 


Dacă dragoste nu am, nimic nu sunt... 


Text 


De aș grăi în limbile oamenilor şi ale îngerilor, iar dra- 
goste nu am, făcutu-m-am aramă sunătoare și chimval 
răsunător. 

Și de aș avea darul prorociei şi tainele toate le-aș cu- 
noaşte şi orice ştiinţă, şi de aş avea atâta credință încât să 
mut și munţii, iar dragoste nu am, nimic nu sunt. 

Și de aş împărți toată avuţia mea și de aș da trupul 
meu ca să Jiu ars, iar dragoste nu am, nimic nu-mi foloseş- 


te. (| Cor. 13, 1-3) 


Comentariu 


Apostolul Pavel o spune răspicat: iubirea dă preţ ce- 
lorlalte virtuţi, credinţei și înseși cunoașterii celor înal- 
te și tainice. 

Nu vrea Apostolul să le micșoreze pe acestea: virtuți- 
le, credinţa și ştiinţa; nu spune că iubirea ţine loc de ori- 
ce virtute şi că virtuțile toate nu sunt de nici un folos; 
nu spune nici că iubirea e mai presus de ele. Atâta spune 
doar, că, fără iubire, virtuţile, credinţa și știința n-au preţ 
duhovnicesc; nu mântuie, adică, și nu îndumnezeiesc. 

De nu-i iubire, e un pustiu de viață; fără iubire, sunt 
aramă sunătoare şi chimval răsunător, ce fac şi am, fără 
iubire, nimic nu-mi foloseşte. 

E greu de priceput cuvântul dintr-odată. Părinţii în- 
să ni-l tâlcuiesc, și toţi la fel. 

În Pateric citim adesea că singură nevoința nu-i mân- 
tuitoare; satana și dracii au și ei nevoinţă aspră, că ni- 
mic nu mănâncă, de dormit nu dorm deloc și mare le e 
munca; sunt însă și rămân tot duhuri rele. 

Virtuţile, și ele, nu rareori sunt fățarnice; că nu din 
dragoste de Domnul se fac, care se arată în împlinirea 
poruncilor Sale (cf. În 14, 15-21; 15, 9-10), ci pătimaș 
şi din iubire rea de sine (phi/4uti2). Sfântul loan Scăra- 
rul în sfânta Scară ni-i arată pe desfrânaţi având chipul 
bunăvoinţei, al blândeții, al mărinimiei și al întregii bu- 
nătăţi. Se știe, iarăși, că mândria îi face pe unii virtuoși. 

Știință, tot așa, au din plin satana și dracii; ei ştiu 
adeverit că Dumnezeu există şi-L cunosc după cum &; 
însă în toată credința și știința lor nu-i nici smerenie și 
nici iubire. 

De asemenea se ştie că dracii pot săvârşi „minuni”, 
pentru că sunt duhuri netrupești și calcă lesne legile fi- 
rii; dar nu le fac cu harul lui Dumnezeu, slujindu-L pe 
EI, în Domnul și prin EL, ca îngerii și sfinţii, ci împotri- 
va Lui, fără dragoste de EL, împotriva iubirii de oameni, 
pururi voind ca numai rău să le facă. „Minunile” lor 

nu sunt mărturie a atotputerniciei lui Dumnezeu, nu-s 
strălucirea sfintelor Sale puteri, nu au lucrarea tămădu- 
itoare și mântuitoare a harului dumnezeiesc; asemenea 
sunt scamatoriilor înșelătoare. 

Iubirea de Dumnezeu și de semeni dă preţ lucrării 
și ştiinţei noastre; iubirea ne aduce la ființă; firea cea 
omenească se împlinește doar în iubirea care ne leagă de 
Dumnezeu și om de om. Omul nu este om deplin de nu 
se face pe sine dumnezeu prin har. lar Dumnezeu este 
iubire, și doar în iubire și prin iubire ajunge omul dum- 
nezeu. Fără de ea, omul rămâne în toată goliciunea (cf. 
Fac. 3, 7) şi pustia firii sale căzute de acum. 


IV 
SFÂNTUL APOSTOL PAVEL 
Dragostea, maică și sân al tuturor virtuţilor 


Text 


Dragostea îndelung rabdă; dragostea este binevoitoare, 
dragostea nu pizmuiește, nu se laudă, nu se trufeşte. Dra- 
gostea nu se poartă cu necuviință, nu caută ale sale, nu se 
aprinde de mânie, nu gândește răul. Nu se bucură de ne- 
dreptate, ci se bucură de adevăr. loate le suferă, toate le cre- 
de, toate le nădăjduieşte, toate le rabdă. (| Cor. 13, 4-7) 


Comentariu 


În aceste puţine cuvinte din Epistola întâia către Co- 
rinteni, Sfântul Apostol Pavel înfăţişează chipul iubirii şi 
înrudirea ei cu multe virtuți. 

Vedem cu mirare că Apostolul spune mai întâi cum 
nu e iubirea și ce nu face ea, și apoi cum este iubirea 

și care sunt lucrările ei. Iubirea, după cum se vede, nu 
este simplă simţire a inimii şi nici simţire simplă, așa 
cum credem noi; e o trăire cuprinzătoare care pe une- 
le le alungă de la ca și nu le făptuiește, iar pe altele şi le 
face ale ci. 

Dintre cele lepădate sunt patimile de căpetenie, al 
căror nume ni le-au lăsat Părinţii: gastrimarghia (lăco- 
mia) şi desfrânarea — că zice: „nu se poartă cu necuvi- 
inţă”; arghirofilia (iubirea de arginţi) și pleonexia (pofta 
şi aviditatea) — că „nu caută ale sale”, „nu pizmuieşte”; 
mânia — că „nu se aprinde de mânie”, „nu gândeşte ră- 
ul”, „nu se bucură de nedreptate”; cenodoxia (slava de- 
şartă) — că „nu se laudă”; mândria — că „nu se trufește”. 

Iar ale ei sunr virtuțile, rude și chipuri ale sale. Că zi- 
ce Apostolul: „dragostea îndelung rabdă”, „este binevo- 
itoare”, „se bucură de adevăr”, „toate le crede”, „toate le 
nădăjduiește”, „toate le suferă”. 

E binevoitoare, nu mică la suflet și chircită în sine; e, 
adică, mărinimoasă și iertătoare. Se face slujitoare sme- 
rită a celuilalt, sare la nevoie, ajută cu fapta și cuvântul, 
împlinind cuvântul Domnului, Care îndeamnă să se fa- 
că omul s/ujitor al tuturor (Mc. 9, 35; ct. 10, 43-44) şi 
următor al Său, căci Fiu/ Omului n-a venit să 1 se slujeas- 
că, ci ca să slujească EI (Mt. 20, 28; Mc. 10, 45). 

Inima care pe toate le suferă a alungat de la ca mânia; 
întrece bunăvoința, mărinimia și iertarea, care e uitarea 
relelor; îndură încă și cele care nu-i sunt ei pe plac, îi 
stau în cale și par vrednice de osândă. A dobândit, așa- 
dar, neosândirea aproapelui. 

Inima ce toate le crede nu e neştiutoare şi oarbă, ci cre- 
zătoare semenului, căci nu e în ea duh de bănuială, de te- 
mere, de îndoială, care s-o întemniţeze și s-o zăvorască. 

Iubirea „toate le nădăjduiește”, ca una care niciodată 
nu deznădăjduiește din pricina fratelui; crede cu tărie că 
de-ar fi acela ultimul păcătos din lume și tot se va face 
bun şi va spori cu duhul, prin bunăvoia și osteneala sa, 
cu lucrarea harului; e dragostea inimii care pururi doreș- 
te binele fiecărui om. 

Încă şi „toate le rabdă” iubirea, după cum spune Apos- 
tolul, înțelegând, firește, îngăduinţa, dar mai cu seamă 
răbdarea, virtute de temelie, după Părinţi. Răbdarea are 
multe chipuri, biruind astfel multe patimi și înfrățin- 
du-se cu multe virtuţi. Pe frate îl primeşte așa cum este, 
cu neajunsurile și metehnele lui; niciodată nu se mânie, 
niciodată nu-l osândește, întotdeauna iartă greşelile lui, 
pururi așteaptă să se întoarcă de la rele și pururi se roagă 
pentru el; pe cel ce o are îl face să se socotească cel mai 
de pe urmă păcătos. Căci așa e răbdarea, după cuvântul 
Părinților şi pilda vieţii mulțimilor de sfinţi. 

Dragostea „se bucură de adevăr”, spune; adică a lepă- 
dat vorbirea de rău şi clevetirea fratelui, viclenia și min- 
ciuna; îl ştie, adică, pe frate potrivit adevărului său de 
făptură creată după chipul și asemănarea lui Dumnezeu, 
menit înfierii şi îndumnezeirii prin bar. Și, cunoscând 
că acela are intrare liberă la Dumnezeu — în clipa aceas- 
ta de se face vrednic —, se bucură de el cu duhul. Iar de 
nu-l vede așa, fratele i se face pricină de întristare, înșe- 
lare și păcat. Cu adevărat, săracă e iubirea dacă nu are 
ochi străvăzător, dacă se leagă ușuratic de ce-i vremelnic 
în om şi lucru al firii căzute, dacă nu vede că viază în 
Domnul, că Domnul e în el și că îi stă în putinţă să se 
facă dumnezeu prin har. Aşa-i văd sfinţii pe oameni; așa 
văzându-i, Sfântul Serafim de Sarov spunea oricărui om 
care-i ieșea în cale: „Bucuria mea!” 

V 
SFÂNTUL EVANGHELIST IOAN 
Harul cununiei preschimbă iubirea firească în 
iubire duhovnicească 


Text 


Si a treia zi s-a făcut nuntă în Cana Galileii şi era şi 
mama lui lisus acolo. Și a fost chemat şi Iisus şi ucenicii 
Săi la nuntă. Și sfârșindu-se vinul, a zis mama lui Iisus 
către EI: Nu mai au vin. Zis-a ei lisus: Ce este Mie şi ție, 
fomeie? Încă n-a venit ceasul Meu. Mama Lui a zis ce- 
lor care slujeau: Faceţi orice vă va spune. Și erau acolo şa- 
se vase de piatră, puse pentru curățirea iudeilor, care luau 
câte două sau trei vedre. Zis-a lor isus: Umpleţi vasele cu 
apă. Și le-au umplut până sus. Și le-a zis: Scoateţi acum şi 
aduceţi nunului. lar ei i-au dus. Și după ce nunul a gus- 
tat apa care se făcuse vin şi nu ştia de unde este, ci numai 
slujitorii care scoseseră apa ştiau, a chemat nunul pe mi- 
re şi i-a zis: Orice om pune întâi vinul cel bun şi când se 
amețesc, pe cel mai slab; iar tu ai ţinut vinul cel bun până 
acum. Acest început al minunilor l-a făcut lisus în Cana 
Galileii şi Și-a arătat slava Sa; şi ucenicii au crezut în E]. 
(In 2, 1-11) 


Comentariu 


S-a făcut nuntă în Cana Galileii şi era şi mama lui 
Iisus acolo. 


Spunând evanghelistul că era de față la nuntă Maica 
lui Dumnezeu mai înainte de a veni isus, o înfățișează 
drept chip al curăţiei sufletului celor doi miri, fără de 
care nu e cu putință venirea și șederea de faţă a lui Hris- 
tos între ei. 

Si a fost chemat și Lisus. 


Ni se ne arată, așadar, ce se întâmplă când doi se 
unesc nu în afara lui Dumnezeu și fără de EI, ci stând 
EI de faţă, împreună cu EL, prin harul Său. Când, adică, 
mirii de bunăvoie ÎL cheamă și sunt gata să-L primească 
cu vrednicie, cu suflet curat, adică, după cum s-a arătat 
mai înainte. 


Și sfârșindu-se vinul... 

Vinul de la nuntă, pus la masă înainte de a veni FHris- 
tos, închipuie simțământul firesc de iubire. Soiul acesta 
de iubire însă cu vremea păleşte, slăbeşte, sărăcește și pâ- 
nă la urmă piere deplin. 


Şi a zis mama lui lisus către El: Nu mai au vin. 


Numai strigând către Domnul și prin harul Său își 
află lipsa aceasta îndestularea. 

lar Maica Domnului ne este maică iubitoare ce pu- 
ruri veghează și ia aminte la lipsuri şi nevoi; nu avem al- 
tă solitoare pe lângă Domnul mai sfântă decât ea. FHris- 
tos e întotdeauna gata să ne dăruiască harul Său, dar nu 
ni-l dă cu sila, ci Se arată desăvârșit cinstitor al libertăţii 
noastre. Nu ne vrea Domnul fii alintaţi, care capătă tot 
ce voiesc mai înainte să ceară. Stă lângă noi și așteaptă 
să ne cunoaștem cu umilință sărăcia noastră și să cădem 
la EI, de-a dreptul, ori prin mijlocirea Maicii Sale şi a 
sfinţilor cerând. 


Zis-a ei lisus: Ce ne priveşte pe Mine şi pe tine, femeie? 
Încă n-a venit ceasul Meu. 


Harul primit de miri la nuntă vine odată cu Noul 
Legământ și-i adus de Hristos. În Legământul cel vechi, 
nu harul, ci legea rânduia însoţirea. 

Harul de care se împărtășesc creştinii nu se revarsă 
de la sine; e rodul rugăciunii stăruitoare și al nevoinţe- 
lor curăţitoare. 


Mama Lui a zis celor care slujeau: Faceţi orice vă va 
spune. 


Slujitorii aceștia sunt chiar mirii; ei trebuie să se gă- 
tească, dorind minunea preschimbării iubirii lor prin 
harul lui Hristos. 

Iar ce le spune EI sunt poruncile Sale; ca să ai parte 
de harul Lui și să te schimbi, trebuie să-l împlinești toa- 
te poruncile, care te curăță de patimi şi te fac lucrător 
de virtuţi. 

Aceasta-i calea nerătăcită care duce la iubire — rod al 
nepătimirii şi culme a virtuţilor, după cum spun Părinţii 
—, Iubirea despre care minunat vorbeşte Sfântul Apos- 
tol și Evanghelist loan; iar dragostea soţilor e un chip al 
acestei iubiri. 


Și erau acolo șase vase de piatră, puse pentru curățirea 
iudeilor. 


Vasele acestea închipuie rânduielile legaliste care câr- 
muiau mai înainte căsătoria și păzirea ei: voinţa celor doi 
de a respecta un legământ şi un contract odată făcute. 

Domnul Se foloseşte de aceste vase cu un alt rost, în- 
chipuind astfel trecerea de la domnia legii din Vechiul 
Testament la domnia harului din Testamentul cel Nou. 


Zis-a lor Iisus: Umpleţi vasele cu apă. 


Vinul care se sfârșise arată sfârşirea iubirii; apa ce se 
va preschimba în vin închipuie puterile omului dintru 
început, în stare să săvârşească lucrarea iubirii. 

Si le-au umplut... 


Căci se cuvine ca soţii să aducă lui Dumnezeu toate 
puterile și însuşirile fireşti, pentru ca EI să le preschim- 
be prin harul Său. 


„+. PÂNĂ Sus. 


Şi cu cât Li vor aduce Lui mai mult, cu atât mai mult 
vor primi de la El. 


Și le-a zis: Scoateți acum şi aduceți nunului. lar ei 
i-au dus. 


Prin harul lui Hristos, iubirea care-i doar simțământ 
firesc și toată puterea ființei noastre care o însuflețeşte 
şi o mână sunt preschimbate în iubirea care-i după duh; 
pe aceasta o arată prin vinul cel nou. 


Și când nunul a gustat apa care se făcuse vin şi nu ştia de 
unde este, ci numai slujitorii care scoseseră apa știau... 


Nunul e raţiunea noastră, care, privind din afară, cu- 
noaște potrivit firii cele ce sunt fireşti, şi vede că un vin 
e mai bun decât altul — că una-i iubirea firească, și alta 
iubirea duhovnicească —, dar nu e în stare să vadă de un- 
de izvorăște ce-i mai presus de fire și mai bun. 

Misii însă, pentru că s-au rugat cerând harul lui Dum- 
nezeu, pentru că l-au adus Lui drept jertfă curată toată 
puterea lor de a iubi și s-au gătit duhovniceşte ca să pri- 
mească darul Său, cunosc prin cercarea lucrului și printr-o 
tainică simţire a inimii puterea sfântă ce lucrează în ci. 


Orice om pune întâi vinul cel bun și, când se amețesc, 
pune pe cel măi slab; 


Îndeobște, îndrăgostiţi au parte la început de o iubi- 
re înflăcărată, parcă nepământească, care însă nu dăinu- 

ie mult; până la urmă se lasă prinși şi ameţiţi de patimi și 
așa, zăpăciţi şi orbiți, umblă aiurea pe căile vieţii, se înde- 
părtează unul de altul și se pierd. Gustă atunci din drojdia 
iubirii stricate şi oţetite de necurăţia patimilor din ei. 


iar tu ai ţinut vinul cel bun până acum. 


Iubirea cea după duh întoarce din stricăciune întru 
nestricăciune; ea nu se ofilește și-și păstrează buna mi- 
reasmă prin harul lui Hristos. 

„Acum” e al lui Hristos şi închipuie dăinuirea iubirii 
și veșnicia hărăzită celei plămădite de veşnicul și necrea- 
tul har dumnezeiesc. 


VI 
SFÂNTUL DIADOH AL FOTICEII 
Iubirea în duh e întărită de harul dumnezeiesc 


Text 


„Când începe cineva să simtă cu îmbelşugare dragos- 
tea lui Dumnezeu, începe să iubească și pe aproapele 
întru simţirea duhului. Şi aceasta este dragostea despre 
care grăiesc toate Sfintele Scripturi. Căci prietenia după 
trup se desface foarte ușor când se găsește o cât de mi- 
că pricină. Pentru că nu a fost legată cu simţirea duhu- 
lui. Dar în sufletul ce stă sub înrâurirea lui Dumnezeu, 
chiar dacă s-ar întâmpla să se işte vreo supărare, totuși 
legătura dragostei nu se desface dintr-însul. Căci, aprin- 
zându-se pe sine însuși din nou de focul dragostei lui 
Dumnezeu, îndată revine iarăși la starea cea bună și cu 
multă bucurie primește dragostea aproapelui, chiar dacă 
a fost ocărât sau păgubit mult de către acela. Pentru că 

acest suflet topește în dulceața lui Dumnezeu amărăciu- 
nea iscată de gâlceavă.”! 


Comentariu 


Iubirea de aproapele are noimă, tărie și preţ dacă-i le- 
gată de dragostea lui Dumnezeu și supusă nu literei, ci 
Duhului care lucrează în suflet. 

Iubirea după duh, e drept, își are rădăcina în dragos- 
tea firească, e chipul preafrumos și împlinit al ei; dar o 
întrece, căci harul o face nepământească și o încununea- 
ză cu virtuţi pe care aceea nu le are. 

Sfântul Diadoh ne arată că dragostea cea după trup 
— adică dragostea firească pentru rubedenii, părinţi, soţ, 
fii, prieteni, care se întinde și până la ceilalți semeni — 
e nestatornică și firavă, supusă patimilor omenești. E 
strâmtorată de mărginirea firii omenești și poartă sem- 
nele căderii. Dacă primește însă omul harul lui Dumne- 
zeu — chip arătat al iubirii dumnezeiești și, în chip sim- 
ţit, simţire a iubirii —, această putere lucrătoare, mai tare 
decât toate patimile omeneşti, le vlăguiește, le mistuie, 
curăţă şi izbăvește sufletul de ele. Şi așa întărește și face 
statornică iubirea omului cea după fire și-i face parte, pe 
cât e ea în stare să primească, de însuşirile dumnezeiești, 
care întrec strâmtoarea firii şi-i dau iubirii plinătatea cea 
după duh; și acestea sunt: jertfirea de sine, sufletul iertă- 
tor, răbdarea, blândețea, mila, bunătatea, mărinimia şi 
toate cele ce sunt ale iubirii creștinești. 


! Cent chapitres gnostiques, 15, în Diadoh al Foticeii, Oenures spi- 
rituelles, Sources Chr&tiennes, nr. 5 bis, Cerf, Paris, 1966, p. 92; în 
rom.» Cuvdnt ascetic despre viața morală, despre cunoștință şi despre 
dreapta socoteală duhovnicească, în 100 de capete, 15; în Filocalia, 
vol. 1, EIBMOR. 

VII 
SFÂNTUL ISAAC SIRUL 
Mila e mai de preţ decât dreptatea 


“Text 


„Mila și judecata dreaptă, de se află împreună în- 
tr-un suflet, sunt asemenea unui orb care se închină lui 
Dumnezeu și idolilor în același locaș. Mila este potriv- 
nică judecății drepte. Judecata cea dreaptă înseamnă a 
ţine la măsurarea după dreptate. Căci dă fiecăruia după 
vrednicie și nu pleacă cumpăna sau nu caută la faţă în 
răsplătire. lar mila e durerea mișcată de har, ce se aplea- 
că cu împreună-pătimire și pe cel vrednic de pedeapsă 
nu-l pedepsește, iar pe cel vrednic de bine îl covârșește 
cu binele. Dacă mila e proprie bunătăţii, judecata după 
dreptate va fi, așadar, proprie răutăţii, și precum fânul 
și focul nu pot sta în același loc, așa nici judecata după 
dreptate și mila nu pot locui împreună într-un suflet. 
Precum un bob de nisip nu se pune în cumpănă cu o 
grămadă de aur, așa trebuinţa de judecata dreaptă a lui 
Dumnezeu nu se pune în cumpănă, în privința asemă- 
nării, cu trebuinţa de mila Lui.” 


Comentariu 


Judecata dreaptă, care, după cum spune Ava Isaac, dă 
fiecăruia după dreptate ceea ce i se cuvine, „fără a pleca 
cumpăna și fără a căuta la faţă când e vorba de răsplă- 
tire”, e pentru societăţile democratice un ideal pe care 
Statul e dator să-l împlinească. Toţi oamenii fiind egali 


! „Cuvinte despre nevoinţă”, în vol. Discours ascetiques 58, Mă- 
năstirea Sf. Antonie cel Mare, 2006, pp. 372-373; în rom., în Fi- 
localia, vol. 10. 

ca cetăţeni, trebuie trataţi în mod absolut egal, fără a lă- 
sa loc pentru privilegii, favoritisme, încălcări ale drep- 
turilor și altceva de acest fel. O egalitate deplină trebuie 
să domnească în societate, când e vorba de repartizarea 
drepturilor, de plata muncii („la muncă egală, salariu 
egal”), şi tot așa în justiţie, când e vorba de sancţiuni și 
pedepse — aceleași pedepse pentru aceleași delicte, mă- 
surate strict după gravitatea faptei. 

Pentru Ava Isaac însă dreptatea aceasta nu e dreaptă 
cu adevărat și împlinirea ei nu este lucrul cel mai de preţ 
de pe pământ; o întrece cu mult dreptatea înaltă la care 
ţinteşte mila creștină atunci când răsplătește în chip par- 
că nedrept lucrarea bună și greșeala. 

Ava Isaac nu surpă aici egalitatea oamenilor — căci 
pentru creștini egali sunt toţi cei zidiţi după chipul lui 
Dumnezeu și meniţi să dobândească asemănarea cu El; 
nu îndeamnă aici la părtinire și hatâruri — Sfintele Scrip- 
turi spun de atâtea ori că „Domnul nu caută la față” și că 
omul trebuie să facă și el la fel (cf. Lev. 19, 15; Deut. |, 
17; 10, 17; Pilde 28, 21; Înţ. Sir. 35, 12; Mal. 2, 9; Gal. 
2, 6; Efes. 6, 9; Col. 3, 25; Tim. 5, 21; 1 Ptr. 1, 17; Fapte 
10, 34); nu se arată nici dispreţuitor al dreptăţii. Numai 
că este și o dreptate sfântă, pe care o legiuieşte iubirea, nu 
după rânduiala firii, ci după cum o mână harul. 

Dreptatea omenească adesea are numai chipul drep- 
tăţii; de fapt, e nedreaptă, aspră, crudă, rea. Culmea 
dreptăţii e culmea nedreptăţii, cum spuneau latinii: 
Summum jus, summa injuria. Cea mai grăitoare pildă de 
câtă nedreptate e în lucrarea dreptăţii o aflăm în Scrip- 
tură, la III Regi 3, 16-28, când regele Solomon hotărăş- 
te — pentru a da, cu înţelepciune, la iveală adevărul — să 
taie în două copilul cerut de două mame. 

În spatele dreptăţii se ascunde răceala, nepăsarea, as- 
primea inimii, care nu știe de iubire... Adesea, aplica- 
rea strictă a legii — „a primit ce merita”, cum se spune 
— e o legiferare a lipsei de iubire. Fariseul, de pildă, ju- 
decând după Lege, se socotește pe sine judecător drept, 
dar chiar dreptatea îi dă pe faţă trufia, disprețul faţă de 
ceilalți și lipsa de iubire a inimii lui. De.aceea spune Ava 
Isaac că judecata după dreptate e „de partea răutăţii”. 

Aşadar dreptatea nemiloasă le pare oamenilor bună; 
şi, dimpotrivă, mila — care nu are una și aceeaşi măsu- 
ră pentru toţi — pare nedreaptă şi de-a dreptul sminti- 
toare, după cum vedem din pilda lucrătorilor tocmiţi la 
vie. Împărăția cerurilor — zice — este asemenea unui om, 
stăpân de casă, care a ieşit dis-de-dimineaţă să tocmească 
lucrători pentru via sa. Și învoindu-se cu lucrătorii cu un 
dinar pe zi, i-a trimis în via sa. Și ieșind pe la ceasul al 
treilea, a văzut pe alții stând în piață Jără lucru. Și le-a zis 
acelora: Mergeţi şi voi în vie, şi ce va fi cu dreptul, vă voi 
da. lar ei s-au dus. leșind iarăşi pe la ceasul al șaselea şi al 
nouălea, a făcut tot așa. leşind pe la ceasul al unsprezece- 
lea, a găsit pe alții, stând fără lucru, şi le-a zis: De ce aţi 
stat aici fără lucru toată ziua? Zis-au lui: Fiindcă nimeni 
nu ne-a tocmit. Zis-a lor: Duceti-vă şi voi în vie şi ce va 
fi cu dreptul veți lua. Făcându-se seară, stăpânul viei a zis 
către îngrijitorul său: Cheamă pe lucrători și dă-le plata, 
începând de la cei din urmă până la cei dintâi. Venind cei 
din ceasul al unsprezecelea, au luat câte un dinar. Și ve- 
nind cei dintâi, au socotit că vor lua mai mult, dar au luat 
şi ei tot câte un dinar. Și după ce au luat, cârteau împo- 
zriva stăpânului casei, zicând: Aceştia de pe urmă au Jăcut 
un ceas şi i-ai pus deopotrivă cu noi, care am dus greutatea 
zilei și arşita. lar el, răspunzând, a zis unuia dintre ei: Pri- 

etene, nu-ți fac nedreptate. Oare nu te-ai învoit cu mine 
un dinar? Ia ce este al tău şi pleacă. Voiesc să dau acestuia 
de pe urmă ca și ție. Au nu mi se cuvine inie să Jac ce vo- 
iesc cu ale mele? Sau ochiul tău este rău, pentru că eu sunt 
bun?” (Mt. 20, 1-15). 

Dar mila — după cum spune stăpânul casei, care ÎL 
închipuie pe Hristos — nu păgubește pe nimeni și deci 
nu încalcă dreptatea, ci numai unora le dă mai mult, vă- 
dind mărinimia celui ce dă. Este, oare, bunătatea o vi- 
nă? Poţi să învinuieşti pe cineva că este bun? 

Tâlcuind mai pe larg, Sfântul Isaac arată îndoita bi- 
nefacere a milei: „pe cel vrednic de pedeapsă nu-l pe- 
depseşte”, așa cum s-ar cuveni, „iar pe cel vrednic de bi- 
ne îl covârşeşte cu binele”. Se vede limpede și aici că mi- 
la cu adevărat nu păgubeşte pe nimeni, ci, dimpotrivă, îi 
este fiecăruia de folos, fie că-i bun, fie că-i rău. 

Mila, spune iarăși, „se apleacă cu împreună-pătimi- 
re” către toți; nu-i, așadar, nedreaptă, părtinitoare, nu 
încalcă dreptul cuiva, și totuși nu-și ia judecata dreap- 
tă ca măsură. Mila nu cântărește cât să dea, ca să dea la 
fel, fie că e răsplată, fie că e pedeapsă, căci nu aceasta e 
lucrarea ei; la om se uită mila, ia aminte la nevoia și ne- 
cazul lui; nu ţine seama dacă-i bun ori nu, de-i păcătos 
ori călcător de lege; nu e pe voia ei să pună omul sub 
rânduieli și legi, pentru că ea pe om îl socotește a fi de 
cel mai mare preţ. 

Când împarte, adevăratul creștin nu se îngrijește 
să dea la toţi la fel, ci ca toţi să primească din belșug; 
când caută dreptate, nu la litera legii privește, ci-și 
face din milă și iertare dreptar. 

Mai mare bine primim din mila şi îndurarea lui 
Dumnezeu decât din judecata Lui cea dreaptă cu adevă- 

rat. Nu vom lăsa atunci să covârșească mila de frate setea 
de dreptate? De-și are dreptatea omenească rostul său, 
nu-i fără cusur și împiedică iubirea să se arate în toată 
strălucirea ei. 


VIII 
SFÂNTUL ISAAC SIRUL 
Nu este al nostru a lua aminte la faptele rele 
ale oamenilor 


Text 


„Lasă-te prigonit şi nu prigoni. Lasă-te răstignit şi 
nu răstigni. Lasă-te nedreptăţit și nu nedreptăţi. Lasă-te 
bârfit și nu bârfi. Fii blând și nu zelos în rău. 

Îndreptăţirea de sine nu ţine de vieuirea creștinilor 
şi nu e pomenită în învățătura lui Hristos. Veselește-te 
cu cei ce se veselesc și plângi cu cei ce plâng. Căci aces- 
ta este semnul curăţiei. Fii bolnav cu cei bolnavi. Plângi 
cu cei păcătoşi. Bucură-te cu cei ce se pocăiesc. Fii prie- 
ten cu toţi oamenii [...]. Fii părtaş la pătimirea tuturor 
[...]. Nu mustra pe cineva și nu osândi nici chiar pe cei 
foarte răi în vieţuirea lor. Întinde haina ta peste cel ce a 
greșit şi acoperă-l. Şi dacă nu poţi lua asupra ta greșale- 
le lui și nu poţi primi și certarea și rușinea în locul lui, 
rabdă-l măcar și nu-l rușina. Cunoaște, frate, că pentru 
aceasta trebuie să rămânem în chilia noastră, ca să nu 
cunoaștem faptele cele rele ale oamenilor, și atunci vom 
vedea pe toţi ca sfinți și buni în curăţia cugetării noastre. 
lar de mustrăm și certăm, judecăm și cercetăm, căutăm 
să răzbunăm și să defăimăm, prin ce se deosebește traiul 
nostru sihăstresc de viaţa din orașe?”! 


! Cuvântul citat, în vo. cit. 

Comentariu 


Şase îndemnuri la bune purtări ne pune înainte Ava 
Isaac, prin care să împlinim lucrarea iubirii. 

Cel dintâi este: Primește mai degrabă să înduri ră- 
ul decât să-l săvârșești, și împotriva vrăjmășiei să aduci 
blândeţea. Izvorul învăţăturii Sfântului Isaac e chiar în- 
vățătura Domnului. Că spune: Azi auzit că s-a zis: „Ochi 
pentru ochi şi dinte pentru dinte.” Eu însă vă spun vouă: 
Nu vă împotriviţi celui rău; iar cui te lovește peste obrazul 
drept, întoarce-i şi pe celălalt. Celui ce voiește să se judece 
cu tine şi să-ți ia haina, lasă-i şi cămașa (Mr. 5, 38-40). 

Al doilea: Fereşte-te să te îndreptăţeşti pe tine când 
ești mustrat ori clevetit ori ponegrit ori de ţi se află vină, 
de-ar fi şi născocită. Îndreptăţirea de sine, spun Părin- 
ţii, e semn de mândrie, de iubire de sine, de alipire de 
voile noastre, care pun, toate, stavilă iubirii. Cel care nu 
se îndreptățește pe sine înaintea oamenilor și în inima 
sa propășeşte în lepădarea de sine, în sărăcia cu duhul, 
în nepătimire și află smerenia. Și așa urcă la iubire, și-l 
vede pe frate mai bun decât el, și rău de i-ar face acela, 
nu-l socotește călău al său și vinovat, ci ca pe un rob al 
răului îl plânge. 

Al treilea: Pătimeşte împreună cu toți; fă-te, cum 
spune Apostolul Pavel, zuzzror oaze (| Cor. 9, 22), cu 
trupul, cu sufletul, cu duhul. Pătimește cu cei ce păti- 
mesc cu trupul și cu sufletul; să te mâhnească păcatul 
săvârșit de păcătoşi, îndură dimpreună cu ei rușinea și 
certarea de pe urma greșelilor; lacrimile căinţei lor să fie 
lacrimile tale, iar bucuria întoarcerii și a iertării lor să ţi 
se facă ţie bucurie. 

AI patrulea: Fii „prieten cu toţi oamenii”, urmând lui 
Hristos, lubitorul de oameni (PP;/anzbropos, cum e nu- 

mit în Liturghie); iubește-i adică pe toţi, fără deosebire, 
doreşte binele tuturor — binele duhovnicesc, firește, mai 
întâi de toate, adică mântuirea lor —, și arată-ţi în tot chi- 
pul bunăvoința ta, cu fapta, cu vorba şi cu rugăciunea. 
Al cincilea: Nu-i judeca pe oameni. Aceasta înseamnă, 
între altele, să nu mustri pe cineva; nu-i spune: ai greșit; 
nu-i da tu sfaturi cum și ce să facă. Nu-i reproşa nimic; 
dacă a greșit şi de ţi-a greșit, greșeala lui s-o iei asupra ta, 
după pilda Părinților; pe tine să te socoteşti vinovat și să 
te căieşti pentru păcatul lui, ca să-i ușurezi fratelui po- 
vara vinei și a durerii de pe urma ci. Patericul şi Viezile 
sfinților ni-i arată pe cei sporiţi duhovniceşte luând asu- 
pra lor greșalele străine, primind să fie ei învinuiți, ca să 
acopere rușinea fratelui și ca să nu fie acela mustrat şi 
osândit. Că și Hristos, în Care nu era urmă de păcat, a 
luat asupră-Și prin patima și moartea Sa rușinea și osân- 
da păcatelor noastre, după cum îl auzim pe Apostol spu- 
nând: Hristos, încă find noi neputincioşi, la timpul hotă- 
rât a murit pentru cei necredincioşi. Căci cu greu va muri 
cineva pentru un drept; dar pentru cel bun poate se hotărăş- 
ze cineva să moară. Dar Dumnezeu Își arată dragostea Lui 
față de noi prin aceea că, pentru noi, Hristos a murit când 
noi eram încă păcătoşi. Cu atât mai vârtos deci, acum, fiind 
îndreptaţi prin sângele Lui, ne vom izbăvi prin El de mâ- 
nie (Rom. 5, 6-9). „Acoperă greșeala fratelui”, îndeamnă 
Sfântul Isaac dimpreună cu toţi Părinţii. Aceasta înseam- 
nă nu doar s-o tăinuiești în ochii celorlalți și să nu grăiești 
nimănui despre ea — fie și cu gândul bun de a-l îndrepta 
—, ci să nu iei nicicum aminte la ea și să nu-ţi lași ochii tăi 
s-o vadă. „Să nu ştim de faptele rele ale oamenilor”, zice 
Sfântul Isaac (pentru aceasta se și însingurează monahul); 
dar nu gândind așa: Nu mă priveşte pe mine ce face altul, 

nu-mi pasă de păcatele și rănile lui — că mai înainte doar 
te îndeamnă să-ţi fie milă de păcătos —, ci bine-știind că 
nu ţi se cuvine ţie să-i judeci pe ceilalți și să pui în cârca 
altuia răul. Traiul duhovnicesc, spun Părinţii, cere să se 
îngrijească fiecare de ale sale, adică să-și vadă fiecare pă- 
catele lui și prin căinţă să şi le spele. 

Al şaselea îndemn — care se împlinește de le împli- 
neşti mai înainte pe celelalte cinci — este: Vezi-i pe toți 
oamenii ca sfinţi și buni. Cu adevărat, de nu învinuiești 
pe altul de păcat, de nu vezi nici un lucru rău în el, de 
nu îl judeci orice ar face, atunci îl vezi ca pe o icoană a 
lui Dumnezeu și hărăzit să fie el însuși dumnezeu. Sfân- 
tul vede pe tot omul bun, nu ştie de rău și nici nu-l gân- 
deşte (cf. I Cor. 13, 5), zoate /e crede, toate le nădăjduieşte 
(| Cor. 13, 7) şi în fiecare făptură omenească întâlnită în 
cale pe Domnul Îl vede şi pe EI Îl cinstește. 


IX 
SFÂNTUL NICOLAE VELIMIROVICI 
De două păcate să te ferești când ai în faţă un 
păcătos: de mânie şi de teamă 


'Text 


„Fereşte-te de lupi când te încolțesc, unul din faţă, 
altul din spate. Dar mai mult să te ferești de aceste do- 
uă păcate: teama de păcătoși și mânierea împotriva lor. 
Altminteri, îţi va pieri verdeaţa ca verdeaţa salciei, buna 
mireasmă se va duce, pacea se va schimba în mândrie, și 
păcătoşii seamăn de-al lor te vor numi. 

Voi, cei drepți, cunoaşteţi că păcatul este boală, și cel 
ce se scârbeşte de păcătos, de unul bolnav se scârbește. Cel 

care împarte din sănătatea sa celor bolnavi, acela sănătatea 
şi-o sporește; scârba de ei macină sănătatea celui drept. 
Păcatul stă la masa celor ce se tem să stea cu un pă- 
cătos la masă. Păcatul intră în casa celor ce se tem să in- 
tre în casa unui păcătos. Cine se întoarce din drum ca 
să nu dea piept în piept cu un păcătos, acela se întoarce 
la casa sa încărcat de păcate. La fiecare poartă a inimii 
pune-ţi strajă, ca nu cumva să intre mândria în templul 
tău. Că, de intră, candelele virtuţilor tale dintr-o suflare 
le stinge și te vei asemăna unui burduf plin de vin, gău- 


rit de un ac.”! 


Comentariu 


Cel care își duce viața după un dreptar și se silește să 
împlinească cele legiuite e mânat să-i judece pe cei care 
au alt dreptar decât al său sau care n-au nici un dreptar 
şi viețuiesc în neorânduială, socotindu-se pe sine mai 
bun decât ei. 

Felul acesta de a se purta e fariseic și în cuvintele ros- 
tite de fariseu în templu își arată chipul cel mai aspru; 
că iată ce spune: Dumnezeule, Îţi multumesc că nu sunt 
ca ceilalți oameni, răpitori, nedrepti, adulteri, sau ca acest 
vameș (Lc. 18, 11). 

Duhovnicește, purtarea aceasta are două rele; unul, 
pe dinăuntru, mândria celui care se socotește altfel de- 
cât ceilalți, mai bun și mai de soi ca ei; celălalt, în afară: 
judecarea aproapelui, mânia împotriva lui, de pe urma 
faptelor sale, osândirea şi, răul cel mai mare, scârba de 
el, care stinge și ultima suflare de iubire. 


! Extras din Sf. Nicolae Velimirovici, Prizres sur le lac, Ed. LÂge 
d'Homme, Lausanne, 2004, cap. LXXX, pp. 161-162; în rom, 
vol. cit. 

Sfântul Nicolae Velimirovici spune că păcătoasă e 
și teama de cel păcătos, că îndepărtează și înstrăinează 
om de om și sapă prăpastie adâncă, în vreme ce iubirea 
apropie și leagă. 

Despre mândrie, vârtosul sprijin al acestor rele, Sfân- 
tul Nicolae Velimirovici spune tot ce spun Părinţii: sur- 
pă tot ce este virtute în noi și ne face mai păcătoşi decât 
păcătosul acela pe care-l judecăm, pe care ne mâniem și 
de care ne temem. 

lar scârba de frate pe semen îl rănește şi-l înrăiește, 
iar buna zidire a sufletului nostru o năruie, fiindcă taie 
din el smerenia și iubirea, care sunt temeliile sale. 

Ca mulți alți Părinţi, Sfântul Nicolae Velimirovici 
ne îndeamnă să nu socotim cumva totuna păcătosul și 
păcatul. Boli ale sufletului sunt patimile, iar păcatele, 
semn că bolește. Şi după cum doctorul nu se mânie pe 
bolnavi, nu se scârbește de ei și nu îi este frică de bolile 
lor, tot așa nici noi să nu ne mâniem pe păcătoşi, să nu 
ne temem de păcătoșenia lor și să nu ne depărtăm de ci. 
Dimpotrivă, curăţind prin pocăință mândria care este 
în noi şi toate celelalte rele care curg din ea, cu smerenie 
şi cu iubire să ne apropiem de cei păcătoși ca de niște 
bolnavi, care au nevoie de ajutorul și întărirea noastră. 
Fără a cugeta că suntem drepţi și buni, din puţinul de 
sănătate şi putere ce-l avem să dăm și celorlalți, miluin- 
du-i cu milostivirea noastră, avându-L drept icoană pe 
Hristos; Cel cu totul drept și fără de păcat nu S-a ferit 
să stea la masă cu vameșii și păcătoşii (cf. Mt. 9, 10-11), 
primind să fie socotit prieten de al lor (cf. Mr. 11, 19); 
că zice: Nu cei sănătoși au nevoie de doctor, ci cei bolnavi 
şi: V-am venit să chem pe drepți, ci pe păcătoşi la pocăin- 
ză (Mr. 9, 12-13). 

Osândirea fratelui păcătos, scârba și teama de el ne 
afundă în păcate. În schimb, lepădarea osândirii, milos- 
tivirea și silinţa de a ne apropia de el și a-l ajuta ne adu- 
ce iertarea păcatelor, curățirea de patimi și îndreptăţirea 
sfântă înaintea lui Dumnezeu. 


x 
SFÂNTUL MAXIM MĂRTURISITORUL 


Iubirea poartă în sânul ei toate virtuțile 


Text 


„Nimic nu e atât de mult în chipul dumnezeiesc ca 
dumnezeiasca iubire, nici atât de tainic și înalt lucră- 
tor spre îndumnezeirea oamenilor. Căci cuprinde în si- 
ne toate bunătățile câte le înfățișează cuvântul adevăru- 
lui în rândul virtuţilor [...]. 

Căci ce chip al bunătăţilor nu are iubirea? Nu dă ea 
credința ca temelia cea dintâi, care încredinţează pe cel 
ce o are de existenţa lui Dumnezeu și a celor dumneze- 
ieşti [...]? Nu dă nădejdea, care face să subziste pentru 
ea binele care subzistă ca existenţă adevărată [...]? Nu 
procură ea gustarea celor crezute și nădăjduite, având 
prin ea însăși cele viitoare ca prezente prin simţire? Nu 
dă smerenia, cea dintâi temelie a păzirii virtuţilor, prin 
care putem să ne cunoaștem pe noi înșine şi să ne dez- 
umflăm bășica goală a îngâmfării? Nu ne dă ca blânde- 
țea, prin care lovim ocările și laudele și potolim tulbu- 
rarea ce ne-o pricinuiesc relele opuse, adică slava și lipsa 
de slavă? Nu ne dă ea bunătatea inimii, datorită căre- 
ia chiar pătimind rămânem neschimbaţi față de cei ce 
ne fac rele, nelăsându-ne atinși de dușmănie și ură? Nu 

naşte ea în noi mila, prin care ne însușim cu voia neno- 
rocirile altora și nu ne lasă ea oare să uităm pe cel înrudit 
şi de același neam? Nu susţine în noi înfrânarea, răbda- 
rea, îndelunga-răbdare, bunătatea, pacea şi bucuria prin 
care potolim cu ușurință iuţimea și pofta și arderea fier- 
binte și înfocată a lor? Şi, ca să spun simplu şi pe scurt, 
iubirea este sfârșitul tuturor bunătăţilor, ca una care du- 
ce şi apropie de Dumnezeu — culmea și izvorul a tot bi- 
nele — pe cei ce umblă întru ea, care e credincioasă şi nu 
cade și rămâne, după cuvântul cel apostolesc.”! 


Comentariu 


Philautia — iubirea rea de sine —, spune Sfântul Ma- 
xim, are în ea toate patimile; iubirea, lecuitoarea ei, în 
schimb, poartă în sânul ei toate virtuțile, ca maică și 
născătoare a lor (tot așa cum philzuzia e maică şi născă- 
toare a tuturor patimilor), şi deopotrivă născută din ele. 
Unde-i iubire, acolo negreșit sunt și toate virtuțile. 

De aceea, iubirea se agonisește câștigând virtuţi — du- 
pă ce se curăță omul de patimile de pe urma păcatului 
strămoșesc. lar când ne îmbogăţim în iubire câtuși de 
puţin, ca dintr-un soare vor străluci din ea virtuțile, şi în 
ele chipul ci se va vedea. 

Încâile virtuţi ale iubirii, spune Sfântul Maxim, sunt 
cele teologice: credinţa și nădejdea. 

Nu e iubire în duh de nu-i credinţă, pentru că Dum- 
nezeu e temeiul iubirii; iar credința își află în iubire oglin- 
direa şi înflorirea ci, fiindcă iubirea e legătură cu Dum- 
nezeu, unire strânsă cu E] și simţire a prezenţei Sale. 


! Extras din Sf. Maxim Mărturisitorul, Leztres, Cerf, Paris, 1998, 
Lettre 2 A Jean le Cubiculaire sur la charite, pp. 82-83; în rom., în 
col. PSB, vol. 81, EIBMOR. 

Nu e iubire nici de nu-i nădejde, fiindcă iubirea pe 
toate le nădăjduiește și pe toate le așteaptă de la Cel iu- 
bir; iar legătura și unirea cu EI în iubire dă nădejdii tărie 
și încredințare că va primi cele nădăjduite, și le și gustă 
încă de pe acum. 

Îndată după virtuțile reologice e pomenită smerenia, 
de cel mai mare preţ între virtuțile creștine. 

Smerenia stă în iubire în două chipuri: ca săditoare 
a ei, și apoi ca roadă. Întâi, pentru că în inima iubitoa- 
re de slavă și trufașă a celui plin de sine nu-i loc pentru 
un altul, și atunci nu-i nici iubire; în cel ce se crede mai 
presus de altul din mândrie, iarăși, nu-i iubire, care, du- 
pă cuvântul Scripturii și cel părintesc, cere să-l pui pe 
frate înaintea ta și să te faci sluga lui. Iubirea răsărită din 
smerenie, la rândul ei, aduce smerenia drept roadă; căci 
a-ţi iubi aproapele înseamnă a te face mic în faţa lui, a 
te jertfi pentru el, a-i da lui locul cel dintâi, a căuta să-i 
fie lui bine, iar nu ţie, a-l lăuda pe cl, iar nu pe tine, a 
recunoaște că nu-mi sunt singur de ajuns, că am nevoie 
de celălalt, după cum și el are nevoie de mine; că traiul 
creştinesc nu-i trai singuratic, ci obştesc și frăţesc. 

După smerenie e pusă blândeţea; și nu-i de mirare, 
fiindcă dimpreună cu smerenia € o virtute a Domnului 
lisus (cf. Mt. 11, 29; 21, 5; II Cor. 10, 1). Potrivnică 
mâniei, blândeţea e atât de prețioasă, încât Evagrie — din 
care Sfântul Maxim s-a inspirat foarte mult — o socoteș- 
te aproape una cu iubirea, vorbind adesea mai mult de 
ea. Sfântul Maxim e aici într-un cuget și cu alți Părinţi — 
cu Sfântul loan Scărarul mai cu seamă —, privind blân- 
deţea drept o virtute ce face sufletul deopotrivă nesimţi- 
tor la jigniti și la laude, păstrându-l liniştit și pașnic și în 
faţa celor ce-l necăjesc, şi în faţa celor ce-i aduc osanale; 

de aceea Sfântul loan Scărarul o socotește „ușă și maică 
a iubirii”, căci dragostea desăvârşită cere să ne purtăm 
cu toți la fel, fie că ne sunt vrăjmași, fie prieteni cu ade- 
vărat sau numai cu chip de prieteni, și să nu ne schim- 
băm purtarea după cum ne îndeamnă patimile noastre 
ori foloasele pe care voim să le dobândim de la ei. 

Bunătatea, rudenie a blândeţii, păstrează inima neîn- 
veninată de răuvoitori și de răufăcători, nemâniată îm- 
potriva lor, nerănită de ură, de gând răzbunător; o face, 
dimpotrivă, iertătoare, îngăduitoare şi binevoitoare. 

Mila de care vorbeşte apoi Sfântul Maxim e chip al 
pătimirii dimpreună cu cei ce pătimesc, luând aminte la 
necazurile lor, mângâindu-i şi îmbărbătându-i, îndurând 
ca a noastră suferința lor, ca să le fie lor mai ușor s-o în- 
dure. Ce dragoste ar fi aceea care nu ştie de milă? Chipul 
dumnezeiesc al iubirii ni s-a arătat nouă prin mila de oa- 
meni a Fiului lui Dumnezeu, Care S-a făcut om și a luat 
asupră-Şi întreaga povară a suferinței omenești. 

Apoi, Sfântul Maxim numeşte și alte virtuţi însoţi- 
toare ale iubirii, arătând că au darul de a potoli iuţimea 
şi pofta. Căci din reaua lucrare, contrară firii, a acestor 
două puteri sufleteşti, după cum spune el în altă parte, 
se iscă mulțimea de patimi vrăjmaşe ale iubirii, fie că 
sunt chipuri ale mâniei, fie ale poftei de plăcere; și du- 
pă cum le place de cineva ori nu, se folosesc de el sau îl 
leapădă ca pe un lucru, sau îl socotesc piedică în calea 
fericirii lor... 

Iubirea nu-i, așadar, o virtute răzleaţă, ci petrece îm- 
preună cu toate celelalte virtuţi, nedespărţită de tot ce-i 
trai duhovnicesc; şi nu îşi poate face chipul cunoscut 
prin virtuţi ca prin niște odrasle ale ei dacă nu e ea mai 
întâi odrăslită de ele. 

XI 
SFÂNTUL DOROTEI DE GAZA 
Iubirea de Dumnezeu și iubirea de aproapele 
una pe alta se cheamă și se cer 


Text 

„Pe cât se unește cineva cu aproapele, pe atât se uneș- 
te cu Dumnezeu. Și vă spun o pildă de la Părinţi, ca să 
pătrundeţi înţelesul cuvântului. Închipuiţi-vă un cerc, 
o linie rotundă, făcută cu un compas, care are un cen- 
tru. Centrul lui este partea cea mai de mijloc a cercului. 
Cugetaţi cu mintea la ce vă spun. Socotiţi că acest cerc 
este lumea, că mijlocul cercului este Dumnezeu, iar i- 
niile care duc de la periferie la mijloc sunt feluritele căi 
sau vieţuiri omenești. Deci cu cât intră sfinţii mai mult 
spre cele dinăuntru, în dorinţa de a se apropia de Dum- 
nezeu, pe măsura pătrunderii lor ajung și mai aproape 
de Dumnezeu, și întreolaltă. Cu cât se apropie mai mult 
de Dumnezeu, se apropie şi întreolaltă; și cu cât se apro- 
pie mai mult întreolaltă, se apropie mai mult de Dum- 
nezeu. La fel cugetaţi și despre despărțire. Căci când se 
despart de Dumnezeu și se întorc spre cele din afară, e 
vădit că, pe cât ies și se depărtează mai mult de Dumne- 
zeu, pe atât se depărtează mai mult unii de alții; și cu cât 
se depărtează mai mult unii de alţii, cu atât se depărtea- 
ză mai mult de Dumnezeu. 

Așa este firea iubirii. În măsura în care suntem în afa- 
ră şi nu iubim pe Dumnezeu, în aceeași măsură ne aflăm 
fiecare depărtat de aproapele. Iar de iubim pe Dumne- 
zeu, cu cât ne apropiem de EI prin iubirea faţă de EI, cu 
atât ne unim mai mult cu Dumnezeu.” 

1 Extras din Sf. Dorotei de Gaza, /nstructions spirituelles, Sour- 


ces Chretiennes, n. 92, Cerf, Paris, 1963, cap. 78, pp. 285-287; în 
rom., Filocalia, vol. 9, VI, 10. 

Comentariu 


Nu arareori creștinii au avut de întâmpinat două is- 
pite: a dedicării lui Dumnezeu, uitând de aproapele (ca- 
racteristică unei mistici individualiste), și a slujirii se- 
menilor, cu riscul de a uita de Dumnezeu (caracteristică 
unui creştinism social). 

Printr-o imagine foarte sugestivă, Ava Dorotei arată 
cum dragostea de Dumnezeu și dragostea de aproapele 
se rotunjesc şi se cer una pe alta, cum fiecare se face ce- 
leilalte cale și una pe alta se întăresc. 

Aşa grăieşte adesea Noul "Testament. În Evanghelia 
după Luca, de pildă, Domnul nu zice despre una că este 
cea dintâi, iar despre cealaltă că-i a doua, ci, împreunân- 
du-le, le înfățișează pe amândouă ca trebuincioase celui 
ce voiește să moștenească viața de veci (cf. Le. 10, 25-27). 
Evanghelistul loan, la rândul său, spune răspicat că fără 
dragoste de aproapele nu poate fi iubire de Dumnezeu: 
Cel care nu iubeşte pe fratele său, pe care l-a văzut, pe Dum- 
nezeu, pe Care nu L-a văzut, nu poate să-L iubească (| In 
4, 20); iar dragostea de Dumnezeu e semnul nemincinos 
al iubirii de semeni: Întru aceasta cunoaștem că iubim pe 
fiii lui Dumnezeu, dacă iubim pe Dumnezeu (| |n 5, 2). 

Multe sunt temeiurile îngemănării lor. Cugetă, mai 
întâi, că Dumnezeu îi iubește deopotrivă pe toți oa- 
menii — căci sunt făcuţi de El și fii ai Săi și voiește pe 
toți să-i mântuiască și să-i facă părtași la bunătăţile Sa- 
le; deci, de-L iubeşti pe Dumnezeu, negreșit te vei face, 
după puterile tale, următor al dragostei Lui pentru oa- 
menii toţi. Ştim apoi că toţi oamenii au fost zidiţi du- 
pă chipul lui Dumnezeu (cf. Fac. 1, 26) și poartă în ei 
chipul cel dumnezeiesc. Deci a-L iubi pe Dumnezeu în- 
seamnă a iubi chipul acesta al Său oglindit în toţi oame- 
nii; iar a-i iubi pe toţi înseamnă a-L iubi pe Dumnezeu 

prezent în ei prin chipul Lui. Puternic însă între toate 
e gândul că Fiul lui Dumnezeu, făcându-Se om, a luat 
asupra Sa, întreagă, firea omenească și S-a unit cu toate 
făpturile omenești. A-L iubi pe Hristos înseamnă așadar 
a iubi întreaga omenire asumată de EI, iar a-i iubi pe oa- 
meni înseamnă a-L iubi pe Domnul Care S-a unit cu 
toţi prin asumarea firii lor comune. 

Acesta este tâlcul cuvintelor Domnului, când ne des- 
coperă taina prezenţei Sale aievea în omul cel mai mă- 
runt, spunând: Întrucât aţi făcut unuia dintr-acești fraţi ai 
Mei, prea mici, Mie Mi-aţi făcut, iar întrucât nu aţi Jăcut 
unuia dintre acești prea mici, nici Mie nu Mi-ati făcut (Mt. 
25, 40 și 45). Desăvârşirea sfinţilor se arată, după cuvân- 
tul părintesc, în puterea de a-L vedea pe Domnul Hristos 
în fiecare om, și pe fiecare om în Hristos Domnul. 

Acum, când e mare uitarea de Dumnezeu și sfâșierea 
dintre oameni, mai mult decât oricând e vremea să lu- 
ăm aminte la minunata învățătură a Sfântului Dorotei. 


XII 
SFÂNTUL MAXIM MĂRTURISITORUL 


lubește pe toţi oamenii deopotrivă 


“Text 


„Fericit este omul care poate să iubească pe tot omul 


la fel. 


x 


Cel ce iubește pe Dumnezeu nu poate să nu iubească 


şi pe tot omul ca pe sine însuși. 
x 


Precum Dumnezeu, fiind prin fire bun şi fără pati- 
mă, iubeşte pe toți la fel, ca făpturi ale Sale, dar pe cel 

virtuos îl slăvește ca pe unul care s-a unit cu EI prin voia 
lui, iar pe cel păcătos îl miluiește, pentru bunătatea Sa 
[...]; tot așa și cel bun și lipsit de patimă iubește pe toţi 
oamenii la fel: pe cel virtuos, pentru fire şi pentru buna 
aplecare a voii lui, iar pe cel păcătos îl miluiește pentru 
fire şi din milostivire, ca pe un lipsit de minte ce umblă 
în întuneric, 
+ 
Mare avuţie e dragostea desăvârșită. Şi e cu neputin- 
ţă să o aibă pe aceasta cel ce nu iubește pe toți oamenii 
la fel, asemenea lui Dumnezeu, Care iubește pe toţi oa- 
menii deopotrivă. 
x 
Încă nu are dragoste desăvârșită cel ce se mai ia du- 
pă părerile oamenilor, de pildă pe unul iubindu-l, iar pe 
altul urându-l pentru o pricină oarecare, sau pe același 
o dată iubindu-l, altă dată urându-l, iarăși pentru vreo 
pricină oarecare. 
x 
Dragostea desăvârșită nu sfâșie firea cea unică a oa- 
menilor luându-se după părerile și înclinările deosebi- 
te ale voii lor. Ci, privind pururi la firea care-i una, iu- 
beşte pe toţi oamenii la fel: pe cei buni și strădalnici ca 
pe prieteni, iar pe cei păcătoşi și leneși, ca pe dușmani, 
făcându-le bine, răbdând îndelung şi suferind cele ce-i 
vin de la ei. Ea nu ia în seamă câtuși de puţin răul de la 
aceștia, ci chiar suferă pentru ei, la vreme de necaz, ca să 
şi-i facă și pe ei prieteni, de este cu putinţă; iar de nu se 
poate, cel puţin să nu cadă din dragostea lor pentru ei, 
arătând pururi, la fel, roadele iubirii faţă de toţi oame- 
nii. Că şi Domnul și Dumnezeul nostru lisus Hristos, 
arătându-Și dragostea Sa faţă de noi, a pătimit pentru 

toată omenirea și tuturor le-a dăruit deopotrivă nădej- 


gg Aa ta 
dea învierii... 


Comentariu 


Sfântul Maxim Mărturisitorul — mare bărbat duhov- 
nicesc şi mare teolog al veacului al VII-lea, pe care de- 
sele surghiunuri la care a fost supus l-au făcut să intre 
în legătură cu oameni de felurite rase, culturi şi credințe 
— spune răspicat în Capete despre dragoste că desăvârșita 
dragoste de aproapele înseamnă să te porţi la fel cu orice 
om, oricare ar fi el și oricum ar fi. 

În mod firesc — dacă e să socotim iubirea simplu sim- 
țământ =, noi îi iubim pe oameni după cum ne vine; 
astfel, pe unii îi îndrăgim mai mult pentru felul cum 
arată sau pentru felul lor de a fi, înrudit cu al nostru, cu 
care ne înţelegem bine şi avem raporturi bune, pentru 
că preţuiesc aceleași lucruri ca și noi și au purtări cuvi- 
incioase; pe alţii însă, mai puţin sau chiar deloc: pe ace- 
ia care nu ne sunt pe plac, greu de îndurat, care au altă 
fire decât noi, alte idei, alte preocupări și alte valori, și 
ale căror purtări ne par necuvenite... Pe de altă parte, 
pe aceiași oameni — adesea cei mai apropiaţi — aici îi iu- 
bim, aici nu-i iubim deloc, sau cu mai puţină ardoare, 
schimbându-ne ca vremea, pentru vreo pricină oarecare, 
sau pur și simplu fără nici o pricină... Iubirea pentru ei 
se schimbă chiar în nepăsare ori în ură... 

Atâta vreme cât ne purtăm așa, suntem departe de 
adevărata iubire și departe de Dumnezeu, după cum 
spune Sfântul Maxim. Pentru că numai urmarea lui 

! Extras din Sf. Maxim Mărturisitorul, Centuries sur la charite, 
dans Philocalie des Peres neptiques, vol. 6, Abbaye de Bellefontaine, 


1985, Centurie I, cap. 17, 13, 25, 61, 70, 71 (în rom., Filocalia, 
vol. 2). 

Dumnezeu, pe cât ne stă în putinţă, ne duce la apropi- 
erea și unirea cu El. Numai iubind așa cum Dumnezeu 
iubeşte, iubim cu adevărat. lar Dumnezeu îi iubește de- 
opotrivă pe toţi; E/ face să răsară soarele și peste cei răi și 
peste cei buni (Mt. 5, 45); iubitor cum €, nu caută la faţa 
oamenilor (cf. Mc. 12, 14; Le. 20, 21). 

Cel ce-i iubeşte, așadar, pe toţi deopotrivă și întot- 
deauna pe fiecare om la fel cunoaște că are în el iubirea 
cea desăvârșită, a cărei pildă ni S-a făcut Dumnezeu, și 
de EI, prin har, dăruită. 

De dragul ei — spune Sfântul Maxim —, să lepădăm 
patimile, care ne fac iubitori de sine, neștiutori de Dum- 
nezeu și urâtori de oameni. Să încetăm odată de a-l mai 
judeca pe frate după o măsură legiuită de noi, care nu 
avem ochi să-i vedem sufletul. Căci acela care-l iubeş- 
te cu adevărat pe aproapele său, așa cum iubesc sfinţii, 
nu vede niciodată nimic rău în el; dincolo de părelnicul 
frumos ori urât, de locul și clipa întâmplătoare, îi zăreş- 
te adâncul de făptură creată după chipul lui Dumnezeu. 
la seama la veșnicia lui, privindu-l așa cum din veci și pe 
vecie priveşte la acela, iubindu-l, Dumnezeu. 


XIII 
SFÂNTUL SIMEON NOUL TEOLOG 
Cel care nesocoteşte un singur sărac, 
fie şi o singură dată, ÎI nesocotește pe Hristos, 
căci El e pururea în toți 


Text 


„Nu ne mântuim miluind pe unul, dar ne trimite în 
foc dispreţuirea unuia. Căci cuvintele: A7p flămânzit și am 

însetat, nu s-au spus pentru o singură dată, nici pentru o 
singură zi, ci pentru întreaga viață. Domnul și Dumnezeul 
nostru a mărturisit că primeşte să fie hrănit, adăpat și îm- 
brăcat, şi celelalte, după cum s-a scris (cf. Mt. 25, 42-43), 
nu o dată, ci întotdeauna şi în toţi, de către slugile Sale. 

Cum L-ar putea închide unii într-unul pe Cel ce Se 
împarte neîmpărţit și Care este în același timp Dumnezeu 
întreg în fiecare dintre cei săraci? Presupune deci că sunt 
o sută de săraci ca un singur Hristos. Căci nu S-a împăr- 
ţit nicidecum Hristos. Deci cel ce a împărţit la 99 câte un 
obol, iar pe unul l-a batjocorit sau l-a lovit, sau l-a lăsat să 
plece cu mâna goală, cui a făcut oare aceasta, dacă nu Ce- 
lui ce a zis și pururi zice și va zice: Întrucât aţi făcut unuia 
dintr-aceşti fraţi ai Mei, prea mici, Mie Mi-aţi făcut 

Cel ce a dat milostenie la 100, dar putea să dea şi al- 
tora, şi putea să adape și să hrănească încă pe mulţi ca- 
re l-au rugat și au strigat către el, însă i-a nesocotit, va 
fi judecat de Hristos ca unul care pe El nu L-a miluit; 
fiindcă Cel hrănit de noi în fiecare dintre cei mici este 
şi în aceia toți. 

Cel ce dă astăzi tuturor toate cele spre trebuinţa tru- 
pului, dar mâine, putând face aceasta, va nesocoti pe 
niscai fraţi și-i va lăsa să piară de foame, de sete şi de 
frig, L-a lăsat să moară și L-a disprețuit pe Acela care a 
zis: Întrucât ați făcut unuia dintr-aceşti fraţi ai Mei, prea 
mici, Mie Mi-aţi făcut.” 


Comentariu 
Sfântul Simeon ne învaţă aici — ca ceilalți Părinţi şi 
îndeosebi ca Sfântul Maxim Mărturisitorul — că iubirea 


! Chapitres theologiques, gnostiques et pratiques, IL, 91-94, 
Sources Chrâtiennes, nr. 51, Cerf, Paris, 1957, p. 110 (în rom., 
Filocalia, vol. 6). 

poruncește să-i iubim pe toţi oamenii, până la unul, fă- 
ră a ţine seama dacă sunt buni ori răi, dacă ne sunt pri- 
eteni ori vrăjmași. 

Învățătura aceasta are drept temei învățătura Dom- 
nului, Care, îndemnându-ne să ne iubim vrăjmaşii, spu- 
ne: Căci dacă iubiţi pe cei care vă iubesc, ce răsplată veţi 
avea? Au nu fac şi vameşii același lucru? Și dacă îmbrăți- 
șați numai pe fraţii voştri, ce faceți mai mult? Au nu ac şi 
neamurile acelaşi lucru? (Mt. 5, 46-47). Un alt temei e 
purtarea iubitoare a lui Dumnezeu, Care, după cum ia- 
răşi spune Domnul, face să răsară soarele Său şi peste cei 
răi şi peste cei buni şi trimite ploaie peste cei drepti şi pes- 
te cei nedrepți (Mt. 5, 45). lar alt temei e însăși dragos- 
tea lui Hristos, Care S-a făcut om, a pătimit și a murit 
pentru a-i mântui pe toți oamenii, până la unul, și cât a 
petrecut cu noi pe toți i-a iubit deopotrivă, și pe cei pă- 
cătoși și pe cei drepți, și pe iudei și pe cei dispreţuiţi și 
alungaţi — ca samarinenii și vameșii. 

Numai așa, iubindu-i și primindu-i pe toţi, suntem 
desăvârșiţi, precum Tatăl[...] Cel ceresc desăvârșit. este 
(Mt. 5, 48). 

Cuvântul Sfântului Simeon aici e limpede și răspicat, 
întemeiat pe cele grăite de Domnul despre Judecata din 
urmă: Azunci va zice Împăratul celor de-a dreapta Lui: Ve- 
niţi, binecuvântaţii Tatălui Meu, moșteniţi Împărăția cea 
pregătită vouă de la întemeierea lumii. Căci Jlămând am 

fost şi Mi-aţi dat să mănânc; însetat am fost şi Mi-aţi dat 
să beau; străin am fost şi M-ai primit; gol am fost şi M-aţi 
îmbrăcat; bolnav am fost şi M-aţi cercetat; în temniţă am 
fost și ati venit la Mine. Atunci dreptii Îi vor răspunde zi- 
când: Doamne, când Te-am văzut flămând şi Te-am hră- 
nit? Sau însetat şi Ți-am dat să bei? Sau când Te-am vă- 

zut străin şi Te-am primit, sau gol şi Te-am îmbrăcat? Sau 
când Te-am văzut bolnav sau în temnită şi am venit la Ti- 
ne? lar Împăratul, răspunzând, va zice către ei: Adevărat 
zic vouă, întrucât ați făcut unuia dintr-aceşti fraţi ai Mei, 
prea mici, Mie Mi-aţi făcut. Atunci va zice şi celor de-a 
stânga: Duceţi-vă de la Mine, blestemaților, în focul cel 
veșnic, care este gătit diavolului şi îngerilor lui. Căci flă- 
mând am fost şi nu Mi-aţi dat să mănânc; însetat am fost 
şi nu Mi-aţi dat să beau; străin am fost şi nu M-aţi pri- 
mit; gol, şi nu M-aţi îmbrăcat; bolnav şi în temniţă, şi nu 
M-aţi cercetat. Atunci vor răspunde şi ei, zicând: Doamne, 
când Te-am văzut flămând, sau însetat, sau străin, sau gol, 
sau bolnav, sau în temniţă şi nu Li-am slujit? EI însă le va 
răspunde, zicând: Adevărat zic vouă: Întrucât nu ati făcut 
unuia dintre aceşti prea mici, nici Mie nu Mi-aţi făcut. Și 
vor merge aceştia la osândă veșnică, iar drepții la viaţă veş- 
nică (Mt. 25, 34-46). 

Hristos Se identifică cu fiecare persoană umană mai 
întâi pentru că EI este prezent în toți oamenii, fără ex- 
cepţie; fiindcă Adam, primul om, a fost creat după chi- 
pul lui Dumnezeu — unii Părinţi spun chiar că el a fost 
creat după chipul lui Hristos —, și fiecare dintre urmașii 
săi e purtător al acestui chip dumnezeiesc. În al doilea 
rând, pentru că EI a venit să-i mântuiască pe toți oame- 
nii, fără excepţie, luând, pe de o parte, asupra Sa întregul 
neam omenesc, iar, pe de altă parte, pătimind, murind și 
înviind pentru fiecare dintre mădularele neamului ome- 
nesc. Și, în al treilea rând, pentru că Pronia Sa veghează 
asupra fiecărui om în parte (cf. Mt. 6, 25-32). 

Înţelegând, așadar, că Hristos e în toţi, întotdeauna 
și în tot locul, urmează, după cum spune Sfântul Sime- 
on, că a nesocoti un singur om înseamnă a-L nesocoti 

pe Domnul; iar dacă L-am primit pe El de multe ori în 
toţi cei față de care ne-am arătat iubirea, nu folosește la 
nimic și e lucru deșert dacă pe unul singur l-am alungat, 
pentru că așa L-am alungat pe Hristos, pe Care, până 
atunci, ÎL primisem. De ce? Fiindcă, după cum tâlcuieș- 
te Sfântul Simeon, Hristos nu Se află împărţit în toţi, ci 
este tot, întreg în fiecare. E vorba aici de unitatea pe ca- 
re şi-o află firea omenească în Dumnezeu; întemeiaţi pe 
ea, sfinții îi văd pe toţi oamenii ca pe unul și de aceea nu 
pot să iubească pe unul fără să-i iubească pe toţi ceilalți, 
nesuferind să fie lipsit de dragoste nici unul. 


XIV 
SFÂNTUL SIMEON NOUL TEOLOG 


Cine sunt cei milostivi 


Text 


„Fericiti cei milostivi (Mt. 5, 7). Dar cine sunt cei mi- 
lostivi? Cei ce dau bani și hrănesc pe săraci? Nu! Dar ci- 
ne? Cei ce sărăcesc de dragul Celui ce a sărăcit pentru 
noi (cf. II Cor. 8-9) şi care nu au nimic de dat, dar își 
aduc aminte pururi cu mintea de cei săraci, de văduve 
şi de orfani și de cei în neputinţe, care îi și văd adeseori 
şi compătimesc cu aceştia și plâng pentru ei fierbinte, 
cum era și lov care zicea: N-am plâns oare şi eu împreu- 
nă cu cel care-şi ducea viața greu? (lov 30, 25), iar atunci 
când au cu ce, îi miluiesc pe aceștia cu bucurie, aducând 
aminte fără pizmă tuturor și cele privitoare la mântuirea 
sufletului, urmând Celui ce a spus: A7p învăzat-o fără vi- 
clenie şi o împărtășesc fără părere de rău (Înş. Sol. 7, 13). 
Aceştia sunt cei fericiţi de Domnul ca fiind cu adevărat 

milostivi; de aceea, de la o asemenea milostenie, ca prin- 
tr-o treaptă, ajung la curăţia desăvârșită a sufletului.” 


Comentariu 


Sfântul Simeon arată aici că iubirea nu stă doar în 
miluirea săracilor. Iubirea, firește, nu se poate lipsi de 
pomeni — doar mai înainte sfântul spune: „Cel ce a dar 
milostenie la 100, dar putea să dea și altora, și putea să 
adape şi să hrănească încă pe mulţi care l-au rugat și au 
strigat către el, însă i-a nesocotit, va fi judecat de Hristos 
ca unul care pe El nu L-a miluit.” 

Pomana însă e numai unul dintre chipurile iubirii; 
un alt chip al ei, de mare preţ, e milostivirea. Domnul o 
numără între „fericiri”, spunând: „Fericiţi cei milostivi, 
căci aceia se vor milui!” 

Dacă iubirea s-ar mărgini la milostenii, cum ar mai 
împlini porunca iubirii monahii, care s-au lepădat de 
toate bunurile pământești, sau săracii, care nici ei nu au 
nimic? Acestora, şi tuturor oamenilor, Sfântul Simeon 
le înfăţişează şi o altă cale de a milui cu dragoste: poma- 
na cea duhovnicească. 

Întâi, pomană duhovnicească își face tot cel care ia 
aminte la necazurile, nevoile, grijile, durerile fratelui 
său, pătimeşte împreună cu acela, se face, trup și suflet, 
părtaş al nenorocirilor lui, putând să spună cu simţirea 
lui lov: N-am plâns eu, oare, cu cel care-şi ducea viața 
greu? (lov 30, 25). 

Apoi, pomană duhovnicească e să voieşti mântuirea 
aproapelui și să-l ajuţi să se mântuiască. Nu cu ritorisiri 

1! Carechese, XXXI, 74-78, în Catecheses, vol. II, Sources Chre- 


tiennes, nr. 113, Cerf, Paris, 1965; în rom., Cateheze, Ed. Deisis, 
Sibiu, 1999. 

şi predici, ci de vestirea învăţăturii celei mântuitoare a lui 
Hristos. Cum spune Solomon: Împreună cu ea [Înzelep- 
ciunea] mi-au venit toate bunătățile, căci în mâinile ei sunt 
bogății nenumărate [...] Am învățat-o fără viclenie, o îm- 
părtășesc Jără părere de rău şi nu ascund comorile ei. Ea este 
pentru oameni comoară nesfârșită (Înţ. Sol. 7, 11, 13-14). 

Sfântul Simeon nu pomenește aici rugăciunea, dar 
fireşte că ne putem gândi la ea ca la o mare pomană du- 
hovnicească, de folos pentru mântuirea aproapelui. Așa 
învaţă îndeobşte Părinţii; de pildă, Sfântul loan de Gaza 
îndeamnă: „Să alergăm la rugăciunea inimii pentru bi- 
nele fraţilor noștri și Dumnezeu va face cu ei după vo- 
ia Sa, căci Însuși S-a jurat zicând că voiește ca toți oame- 
nii să se mântuiască şi la cunoștința adevărului să vină (| 
Tim. 2, 4)”. Sfântul Siluan, marele bărbat duhovnicesc 
al vremii noastre, socotește rugăciunea pentru aproapele 
drept cea mai de seamă lucrare a iubirii. 


XV 
SFÂNTUL PAISIE AGHIORITUL 


Mila ne apropie de Dumnezeu 


Text 


„Cei care se apropie de cei îndureraţi se apropie de 
Dumnezeu, deoarece Dumnezeu Se află întotdeauna 
alături de fiii Săi cei îndureraţi. lar pe fiii Săi cei râv- 
nitori, care îi ajută pe semenii lor să-și poarte crucea, 
Dumnezeu îi întărește duhovniceşte și le ușurează cru- 
cile încercărilor. 

x 

Cei care nu pătimesc împreună cu cei îndurerați pă- 

timesc de o boală sufletească ucigătoare, nemilostivirea. 


267 


DESPRE IUBIREA CREȘTINĂ 


* 


Cei care nu se pogoară la starea îndurerată a semeni- 
lor sunt părăsiţi de Dumnezeu și atunci cad rău, ca să 
înveţe ce-i mila. Celor care se întristează însă și le pasă 
de ceilalți, uitând de ei, le poartă de grijă și Dumnezeu, 
şi oamenii. 

x 

Oamenii cei nepăsători și nemilostivi, care se gân- 
desc numai la ei și-și satură cu nesimţire inima lor, vâ- 
ră în ea și multă neliniște, că sunt roși ca de un cariu de 
mustrarea cugetului, chinuindu-se și în viaţa de acum. 
În vreme ce acei milostivi totdeauna sunt îndestulați de 
dragostea lui Dumnezeu și de îmbelșugatele Sale bine- 
cuvântări, pentru că totdeauna îndestulează pe ceilalți 
cu dragoste.” 


Comentariu 


Cuviosul Paisie Aghioritul (1924-1994) învaţă prin 
cuvintele sale, ca și Sfântul Maxim Mărturisitorul, că 
mila iubitoare față de semeni ne apropie de Dumnezeu, 
pentru că Dumnezeul nostru e Dumnezeu milostiv și 
aproape de tot omul aflat în suferință. 

Cuviosul Paisie vrea însă și mai mult să înţelegem că 
mila e pentru suflet izvor de bogăţie, iar nemilostivirea, 
pricină de sărăcie și de cădere a lui. 

Greu de înţeles cuvântul! Cum te va îmbogăţi cea ca- 
re îţi spune să lepezi ce-i al tău și să te faci sărac — după 
chipul Celui care S-a golit pe Sine pogorând la sărăcia 
noastră, cum zice Sfântul Maxim = şi-ţi pune în cârcă 
necazuri străine? Cea care, dacă ţi-e bine, cere să lași de- 


1 Extrase din Pr. Paisie, Lezzres, Ed. Mănăstirii Sf. Evanghelist 
loan, Souroti, Grecia, 2005; în rom., Episzole, Schitul Lacu. 

oparte liniștea și pacea sufletului tău și să te doară du- 
rerea aproapelui, iar dacă suferi, să-ţi pui în cârcă și su- 
ferinţa altuia? 

Cel care își vede numai și numai de bunăstarea sa, ca 
și cel care numai suferința lui și-o vede, orb la durerea 
fratelui şi lipsit de milă, până la urmă îşi pierde bună- 
starea şi suferințele și le înmulțește şi încă și de alte ne- 
cazuri are parte. 

Cel milostiv însă, urmând lui Dumnezeu, alipindu-se 
de E] şi unindu-se cu EI, se învrednicește de harul Lui, și 
așa i se ușurează crucea și-i ferit de curse și ispite. 

De cel bun, care se lasă pe sine ca să-i ajute pe ceilalți, 
Se milostiveşte şi Dumnezeu, și omul, pentru smerenia 
şi neiubirea de sine. Golirea de sine pe unul ca acesta îl 
umple de darurile harului. 

Se adeverește astfel cuvântul spus despre iubire, că i 
se face, adică, darul câștig însutit — de este dăruirea jert- 
felnicie care nu știe de răsplată, cum e şi mila, după cum 
vedem. 

Cel care însă vrea să-i fie bine numai lui, iar de neca- 
zul altuia nu voiește să știe, pierde şi binele pe care-l are, 
şi multe rele se abat asupra lui. Nemilostivirea e pentru 
suflet boală grea și aducătoare de moarte, spune Cuvi- 
osul Paisie. 

Agonisita sufletului rupt de Dumnezeu și de oameni 
nu-i bogăţie, ci sărăcie curată, că e lipsit de harul de care 
se învrednicește numai cel smerit și plin de iubire. Sufle- 
tul gol de har zace în întuneric și în tulburare; în inima 
milostivă însă există lumină şi bucurie. 

Străină și minunată e lucrarea milei! Că îmbogățește 
cu sărăcirea şi fericeşte cu necăjirea. Pentru aceasta, Sfân- 
tul Maxim o numeşte „fericita împreună-pătimire”. 

O dată mai mult se arată aici nemincinos cuvântul 
Domnului, care spune: Cine ține la sufletul lui îl va pier- 
de, iar cine-și pierde sufletul lui pentru Mine îl va găsi 


(Mr. 10, 39). 


XVI 
SFÂNTUL SIMEON NOUL TEOLOG 
Cu cel ce-ţi e vrăjmaș să te porţi 
ca și cu un prieten al tău 


Text 


„Altceva este a nu ne mânia din pricina necinstirilor, 
a batjocurilor, a încercărilor şi a necazurilor, și altceva a 
fi mulţumit de ele și a ne ruga pentru cei ce ne fac une- 
le ca acestea. Altceva este a-i iubi din suflet pe aceştia și 
altceva să-ţi și întipărești pe deasupra în minte chipul fi- 
ecăruia dintre ei și a-i îmbrăţișa fără patimă ca pe niște 
adevăraţi prieteni, cu lacrimi de iubire nefățarnică, fără 
să se afle în acea clipă nici o urmă a vreunei supărări în 
noi. lar lucrul cel mai mare decât cele spuse este ca în 
vremea ispitelor să aibă omul în chip neschimbat aceeași 
bună simţire pentru cei ce-l batjocoresc în față, îl vor- 
besc de rău, îl judecă, îl osândesc, îl înjură și-l scuipă, și 
pentru cei ce au pe din afară înfățișarea prieteniei, dar 
pe ascuns fac aceleași lucruri, fără să se poată ascunde de 
fapt. Dar neasemănat mai mare lucru decât toate acestea 
socotesc că este ca cineva să uite cu desăvârșire cele în- 
durate şi să nu-şi aducă aminte de ceva din ceea ce i s-a 
întâmplat, fie că lipsesc, fie că sunt de faţă cei care l-au 
supărat, ci să-i primească şi pe aceștia la fel ca pe prie- 

teni, când se întâlnesc și la mese, fără a se mai gândi la 


cele trecute.” 


Comentariu 


Sunt multe treptele iubirii de vrăjmași. Pe unele le 
înfăţişează aici Sfântul Simeon Noul "Teolog, arătând că 


nu e deloc simplu și ușor de împlinit această cerească lu- 


crare a iubirii. 

Întâia treaptă e, așadar, să nu te mânii pentru necin- 
stiri, batjocuri, încercări şi necazuri pricinuite de cel de 
lângă noi. 

A doua, să le primeşti cu mulțumire. 

A treia, să te rogi pentru cel care te face să suferi. 

A patra, să-l iubeşti din tot sufletul, cu adevărat și 
profund. 

A cincea, așa să-l iubeşti, încât pururi să-ți aminteşti 
de el cu gând curat, fără mâhnire, ca de un prieten iubit. 

A şasea, să-ți păstrezi pacea sufletului când ești jig- 
nit, batjocorit sau chiar lovit, fără să te socotești pe tine 
sfânt, iar pe cel ce-ţi face rău, un nemernic. 

A şaptea, să nu te tulburi aflând că e fățarnic cel pe 
care-l ţii de prieten. 

A opta, să uiţi de răul îndurat și când e de faţă ne- 
prietenul tău și când nu e, şi ca pe un prieten apropiat 
să-l primeşti. 

Urcușul pe această scară cu multe trepte a iubirii 
vrăjmașilor îl face omul zicând „nu” dușmăniei și „da” 
prieteniei; adică, strunind sufletul de la pornirea de a-l 
socoti pe celălalt duşman și îmboldindu-l să-l privească 


1 Extras din Chapitres theologiques, gnostiques et pratiques, |, 92, 
Sources Chretiennes, nr. 51, Cerf, Paris, 1957, pp. 67-68; în rom., 
Filocalia, vol. 6. 

şi să se poarte cu el ca și cu un prieten. Şi nu e „da” fără 
„nu”; cum ai putea să-l socotești prieten pe cel pe care 
nu încetezi să-l socoteşti dușman? 

Şi zice omul „nu” dușmăniei prin înfrânare şi nevo- 
inţă, prin lepădare de sine, mai cu seamă; prin surparea 
patimilor, pe care se zideşte, ca pe o temelie, omul lăun- 
tric cel căzut; căci de la ele îşi are vlaga și puterea de a ne 
ţintui de lutul lui. Cele de căpetenie sunt iubirea de sine 
și fiica ei dintâi, mândria — de care se anină slava deșar- 
tă, atât de înrudită cu ea, încât unii Părinţii le socotesc 
a fi totuna. Numai iubirea rea de sine şi mândria ne fac 
gingași la învinuiri — fie că-s drepte ori nedrepte —, la 
necinstiri, batjocuri și relele de la ceilalți. Acestea două 
fac sufletul supărăcios, bănuitor, așadar slab în faţa ata- 
curilor și ușor de rănit; acestea ne mână să răspundem la 
rău cu alte rele, care ucid iubirea: mânia, ura, ranchiu- 
na, dispreţuirea și judecarea celuilalt. Așa se pierde su- 
fleul și se înmulțește vrăjmășia. 

Pe cel care s-a lepădat de sine, săgetările răutății nu-l 
ating şi nu se iuţeşte să răspundă răului cu rău. De pia- 
tră rămâne și cel nepăsător, și acela care-și disprețuiește 
vrăjmașul, dar creștineşte nu-i așa. Răbdarea răului se 
însoţeşte cu smerenia, ca să rămână neștirbită. Cel sme- 
rit îndură ca un nesimţitor, pentru că pururi e gata să 
socotească dreaptă orice învinuire şi orice ocară, cuveni- 
tă; vrăjmașul, pentru el, e un binefăcător şi, după cum 
adesea spun Părinţii, doctor al sufletului său, văditor al 
păcatelor și pricinuitor de îndreptare. 

În fine, iertarea şterge pentru totdeauna orice pome- 
nire a răului şi dușmănia faţă de cel ce ne-a rănit. 

Sfântul Simeon pomenește aici și rugăciunea pentru 
vrăjmași; cu adevărat, ea curățește ochii, ca să-i vedem 

că sunt sărmane victime ale diavolului, care îi mână la 
rele, și ale patimilor lor. Şi atunci nu ne vom mai gân- 
di la paguba noastră, ci la paguba celui de lângă noi, 
şi vom afla ce sunt mila și compătimirea. Rugăciunea 
apropie pe om de om și leagă sufletul de suflet. Întin- 
dem mâna noi, întinde şi fratele mâna; cu rugăciunea 
smerită și iubitoare se îmblânzesc vrăjmașii, cu vrăjmă- 
şia şi mai tare se înrăiesc. 

Cu smerenia, iertarea şi rugăciunea se zice „da” iu- 
birii, socotindu-i prieteni pe vrăjmași, iubindu-i ca pe 
frați. E un lucru greu, dar, iată, Sfântul Simeon ne arată 
prin cuvântul său calea, pas cu pas. 


XVII 
CUVINTE DE-ALE BĂTRÂNILOR 
Unde e neagonisire, acolo e și iubire 


Text 


„Doi bătrâni locuiau în aceeași chilie de multă vre- 
me, niciodată certându-se. Şi a zis unul dintre ei: Să ne 
certăm și noi, frate, cum se ceartă cei din lume. Și i-a 
răspuns celălalt: Dar cum ne vom certa? Atunci primul 
a zis: la o cărămidă și adu-o aici. Eu am să zic că este a 
mea, şi tu ai să zici că este a ta. Şi aşa o să înceapă cearta. 
Au pus deci o cărămidă între ei, și cel dintâi a zis: Cără- 
mida asta este a mea. Şi celălalt a zis și el: Ba nu, a mea 
este, Atunci cel dintâi a spus: A ta să fie! Și nu s-au putut 
nicicum certa unul cu altul.”! 


! Apoftegma nr. 352, în Apophtegmes des Pores du desert. Serie des 
Anonymes, Ed. Abației Saint-Pierre-de-Solesmes, Solesmes, 1985, 
p. 121. 

Comentariu 


Dorinţa de aţi însuși un lucru care, mai înainte, era 
al nimănui sau bun obştesc e o binecunoscută pricină 
de ceartă. 

Jean-Jacques Rousseau, într-un pasaj celebru din 
Discurs asupra originii şi cauzelor inegalității dintre oa- 
meni, O arată drept originea tuturor relelor din societa- 
tea omenească, ale cărei imperfecţiuni le demască: „Pri- 
mul om care, împrejmuind un loc, s-a încumetat să spu- 
nă: «Acesta e al meu!», și a aflat nerozi care să-l creadă, 
a fost adevăratul întemeietor al societăţii civile. De câte 
nelegiuiri, de câte războaie, omoruri, nenorociri și gro- 
zăvii ar fi scutit omenirea acela care, smulgând ţărușii 
ori netezind săpătura, le-ar fi strigat semenilor săi: «Fe- 
riţi-vă să-l ascultați pe acest înșelător! Sunteţi pierduţi 
dacă uitaţi că roadele sunt ale tuturor și că pământul 
nu-i al nimănui” 

Aceeași dorinţă rea stă și la rădăcina certurilor dintre 
oameni; câte familii dezbinate din pricina moștenirilor, 
câţi soţi nu se judecă pentru împărţirea bunurilor, câţi 
vecini nu se luptă și nu-și mai vorbesc pentru o palmă de 
pământ... Și toate aceste certuri duc la fapte, purtări și 
simţăminte potrivnice iubirii: dușmănie, ură, ranchiună, 
insulte, bătăi... Pofta aceasta rea e strâns legată de două 
patimi pe care Părinţii le numără între cele de căpetenie: 
filarghia (sau avariţia) şi pleonexia (sau pofta de avuţie). 
Virtutea potrivnică lor, sădită prin trai creștinesc, e „să- 
răcia”, „neagonisirea”, dezlipirea inimii de bogății; că nu 
avutul e păcătos, ci alipirea de el și pofta de mai mult. E 
o grea nevoinţă pentru omul căzut, care din fire ţine la ce 
are și pururi caută să aibă și mai mult, de dragul plăcerii și 
de frica morţii. Căci a avea i se pare totuna cu a fi. 

Cuvântul de mai sus din Pazeric înfăţişează în chip 
viu și cu mult duh că unde e neagonisire nu e ceartă, că 
seacă izvorul vrăjmășiei, potrivnica iubirii și ucigașa ci. 
Sufletul neagonisitor e darnic și pururi gata să împartă 
cu alții din puţinul său, fiindcă nu se ştie pe sine stăpân 
peste ceva şi bogăţie lui nu-i trebuiește; nevoia fratelui e 
pentru el mai mare ca nevoia lui. 


XVIII 
PĂRINTELE PORFIRIE 


Dragostea nu cere dragoste în schimb 


Text 


„Fericit monahul care s-a deprins să iubească tainic 
pe toată lumea. EI nu cere iubirea celorlalți; nu-i pasă 
dacă este iubit ori nu. 

lubeşte-i pe toți şi te roagă tainic în sufletul tău. Re- 
varsă-ţi iubirea peste toți, și o să vină vremea când vei 
iubi fără silinţă și ai să simţi că toţi te iubesc. Un cân- 
tec lumesc spune că iubirea nu-i lucru de cerșit și numai 
inima o naște. lu înţelege-l duhovnicește și revarsă cu 
simplitate din adâncul inimii tale iubirea lui Hristos. 

Unii călugări, mai ales călugărițele, întreabă: «Mă iu- 
beşti, Doamne? De ce nu mă iubeşti?» 

Ah, ah! Cât de departe sunt de iubirea lui Hristos! 
Sărăcie, sărăcie duhovnicească! 

Să nu te îngrijeşti niciodată de te iubește cineva. Tu 
să reverși peste toți iubirea lui Hristos, și atunci, în chip 
tainic, totul se va transforma și se va schimba. 

X* 

Astăzi oamenii cer să fie iubiţi; de aceea sunt deza- 

măgiţi. Drept este să nu te îngrijești să afli de eşti iubit, 

ci să vezi dacă tu iubeşti pe Hristos și pe oameni. Numai 
așa sufletul se satură. 
* 
Trebuie să iubeşti pe Dumnezeu și pe oameni. Nu 
) HI 

vezi tu oare ce face dragostea lui Hristos? Nu-ţi spune în 
sinea ta: «Mă iubesc ceilalți?» De-i vei iubi tu mai întâi, 
să ştii că și ei te vor iubi la fel.” 


Comentariu 


Iubirea duhovnicească nu-i roabă nimănui, pururea 
dă şi nu cere plată. 

Nu-i creştinește să schimbi iubirea pe iubire, pentru 
că iubirea e liberă și nu se ia cu sila; e însăși icoana liber- 
tăţii; iubirea care nu cere iubire în schimb arată marea 
iubire a celuilalt cu deplina cinstire a libertăţii sale. 

Nu-i creștinească iubirea celui ce iubește cu nădejdea 
că va primi ceva în schimb, nici măcar iubirea celui iu- 
bir; o astfel de iubire e întinată de patimă, chip al iubirii 
de sine, un soi de negoț. Iubirea care cere ceva în schimb 
— iubirea ori bunăvoința celuilalt — e înșelătoare; sau, 
după cum zice Părintele Porfirie, dezamăgitoare. 

Creştinul nu iubeşte pentru folos ori câștig; creştinul 
iubeşte și atunci când în schimbul iubirii primește nu- 
mai rele și ponoase. Creştinul iubește mai înainte de a fi 
iubit, iubește și când nu e iubit, iubeşte și atunci când 
cel iubit de el îl urăște. De aceea spun Părinţii că iubirea 
de vrăjmași e chipul desăvârșit al iubirii, pentru că mă- 
rinimia ei nu are răsplată aici, pe pământ. 

lubirea e dăruire pe de-a-ntregul celuilalt. Iubirea 
creştină e lepădare deplină de sine. E sora smereniei. lu- 


* Extras din Pr. Porfirie, Anzhologie de conseils, Ed. LÂge 
d'Homme, Lausanne, 2007, pp. 38, 46; în rom., vol, cit. 

beşte cu adevărat pe aproapele numai acela care uită de 
el și se nesocotește pe sine. 

Cât despre noi, atât să cercetăm: dacă iubim pe Hris- 
tos și pe oameni; de nu, să ne căim, străduindu-ne mai 
mult să iubim. 

Mai câştigat e omul de iubeşte decât dacă-i iubit. În 
chip minunat, lepădarea de sine și sărăcirea aceasta de 
bunăvoie i se face lui bogăţie a sufletului. Când nu ia 
seama la dobânzi, iubirii lesne îi este să se arate pe dată, 
că nu stă să socotească cui și cât să dea și nu adastă aștep- 
tând să ia; din ale ei trăiește, și nu din cerşit. 

Cerşind iubire, n-o vei căpăta; inima celuilalt simte 
când nu-l iubim de dragul lui, ci numai de dragul nos- 
tru; când vrem, cumva, să-l siluim, se închide în el ori 
se îndepărtează, nesuferind să-și piardă libertatea. Iubit 
e cel care nu caută cu dinadinsul iubire, răspândind bu- 
na mireasmă a iubirii de frate, curată, voitoare de bine, 
nesilnică și cinstitoare a libertăţii lui. 

Pildă şi chip al unei astfel de iubiri e dragostea Dom- 
nului, Care, dând întreaga bogăţie a dumnezeirii Sale pe 
sărăcia firii noastre omenești, pe toţi ne iubește, știind 
bine că nu toți ÎL iubesc și nici măcar cei care-L iubesc 
nu-L pot iubi după cum EI ne-a iubit și ne iubeşte. 


XIX 
SFÂNTUL MAXIM MĂRTURISITORUL 
lubirea îi adună iarăși laolaltă pe cei despărțiți și 
dezbinaţi prin păcat 


Text 
„Iubirea singură arată propriu-zis pe om a fi după chi- 


pul lui Dumnezeu [...]. Căci convinge dispoziţia voinţei 


277 


DESPRE IUBIREA CREȘTINĂ 


noastre (liberul arbitru) să lucreze potrivit firii, neopu- 
nându-se rațiunii Arii, prin care toți, precum avem o uni- 
că fire, putem avea şi o unică dispoziţie de a voi [liber ar- 
bitru] şi o singură voinţă cu Dumnezeu și între noi, nea- 
vând nici o distanţă faţă de Dumnezeu și între noi [...]. 

Căci la început, vicleanul diavol l-a înșelat pe om 
prin răutatea vicleniei, îmbiindu-i momeala plăcerii în- 
făţişată ca iubire de sine. Iar prin aceasta l-a despărţit pe 
om de Dumnezeu și pe noi întreolaltă, făcându-ne prin 
dispoziţia voinţei noastre să părăsim cugetul drept și să 
împărţim în modul acesta firea, tăind-o în multe opinii 
şi închipuiri. lar pentru fiecare dintre aceste abateri a 
dat drept lege uneltirea și născocirea lor statornică, slu- 
jindu-se pentru aceasta de puterile noastre și impunând 
ca sprijin al stăruinţei răului în toţi lipsa de acord a dis- 
poziţiei de a voi [...]. 

Dar când, prin amăgirea diavolului, cele proprii 
omului după voinţă s-au întors în chip rău împotriva 
omului, Dumnezeu, Care a făcut firea, când s-a îmbol- 
năvit de patimi, a tămăduit-o cu înţelepciune, din iubi- 
re pentru noi, S-a deșertat pe Sine, chip de rob luând (Fi- 
lip. 2, 7), unind-o pe aceasta [firea] cu Sine după ipostas 
[...]. Şi a făcut aceasta ca să surpe lucrurile diavolului 
şi să reînnoiască puterea iubirii prin care oamenii să se 
unească cu E] și între ei și să se opună iubirii egoiste de 
sine, primul păcat și primul făt al diavolului, care este 
şi se cunoaște ca fiind maica patimilor de după ea. Pe 
aceasta nimicind-o prin iubire, cel ce S-a dat pe Sine 
ca dar vrednic lui Dumnezeu a nimicit prin ea şi toată 
mulțimea de patimi care nu mai au după ea altă temelie 
sau cauză a existenţei. Căci cel eliberat de ea nu mai știe 
de mândrie, trăsătură a îngâmfării, contrară lui Dum- 
nezeu, amestec de multă și felurită perversitate. Nu mai 

cunoaște slava pieritoare care surpă pe cei umflaţi de ea 
și veştejeşte mai întâi și tocmai pe cei atinși de ea, îm- 
prietenind prin bunăvoință nesilită pe cei de aceeași fire. 
Dezrădăcinează iuțimea, cugetul ucigaș, mânia, vicle- 
nia, fățărnicia, luarea în râs, răzbunarea, lăcomia și toa- 
te cele care au sfâșiat omul cel unul. Căci, precum am 
spus, odată cu iubirea egoistă de sine, ca printr-o obâr- 
şie şi maică a patimilor, smulge toate cele ce răsar din 
ea şi după ea. Fiindcă, nemaifiind aceasta, nu mai poa- 
te subzista nici un fel sau urmă de patimă. Dimpotri- 
vă, se sălășluiesc toate felurile virtuţii, care întregesc pu- 
terea iubirii ce adună pe cele divizate și face pe om iarăși 
o singură rațiune și un singur mod de vieţuire și aduce 
la egalitate și netezește toată inegalitatea și deosebirea, 
susținută în toţi prin dispoziţiile proprii de a voi. Mai 
mult, ea mișcă în chip cuvenit spre o inegalitate lăuda- 
bilă, întrucât fiecare atrage de bunăvoie pe aproapele la 
sine așa de mult și-l cinstește cu atât mai mult pe ace- 
la ca pe sine, cu cât mai înainte îl respingea și râvnea să 
fie el înaintea aceluia. Și se desparte de sine însuși prin 
despărţirea de raţiunile înţelese individual prin propria 
dispoziție de a voi şi de cele ce-i sunt proprii lui prin dis- 
poziţia sa de a voi și se adună în unica simplitate și iden- 
titate, prin care nimeni nu este prin nimic despărțit de 
ceea ce e comun, ci fiecare e al fiecăruia și toți ai tuturor, 
şi mai mult ai lui Dumnezeu și unii altora." 


Comentariu 
Lectura acestui text prezintă anumite dificultăţi pentru 


cel care nu este familiarizat cu gândirea Sfântului Maxim, 


1 Extras din Sf. Maxim Mărturisitorul, Leztres, Cerf, Paris, 1998, 


Lettre 2 ă Jean le Cubiculaire sur la charită, pp. 83-85; în rom., în 
col. PSB, vol. 81. 

din cauza câtorva termeni tehnici folosiţi de el. De aceea, 
credem că este util să-i explicăm mai întâi pe aceștia. 

— Philautia este iubirea egoistă de sine, pe care Sfân- 
tul Maxim o socotește cea dintâi patimă și izvor al tutu- 
ror celorlalte patimi. 

— „Dispoziţia de a voi” este felul în care este dispusă 
voinţa noastră personală, așadar intenţia potrivit căreia 
sunt orientate alegerile, gândurile și faptele noastre. 

— Logosul naturii (omeneşti) este ceea ce o defineș- 
te fundamental, originar, din punct de vedere spiritual, 
așadar prin raportare la Dumnezeu. El exprimă intenţia 
şi voinţa lui Dumnezeu cu privire la această natură și 
deci la finalitatea profundă imprimată acesteia de Dum- 
nezeu la creaţie. 

Oricare ar fi circumstanţele, /ogosul naturii rămâne 
neschimbat; păcatul strămoșesc, ca și păcatele și patimi- 
le urmașilor lui Adam nu l-au modificat. 

— Dispoziţia de a voi, pentru că ţine de liberul arbi- 
tru al fiecărei persoane, este, dimpotrivă, supusă schim- 
bării; ea poate fi, așadar, în acord sau în dezacord cu /o- 
gosul naturii. 

Atunci când dispoziţiile de a voi ale tuturor oameni- 
lor sunt în acord cu /ogos4/ naturii lor (care este unică), 
oamenii sunt uniţi și manifestă o identitate de voinţă — 
ei vor, din punct de vedere spiritual, unul și același lu- 
cru, care corespunde cu tendinţa naturii lor profunde și 
totodată cu ceea ce voiește Dumnezeu —, și au o identi- 
tate de vederi — adică au aceeaşi „viziune despre lume” 
şi același ideal. 

Dimpotrivă, atunci când dispoziţiile de a voi ale oa- 
menilor sunt în dezacord cu /ogosu/ naturii lor — deza- 
cord produs prin păcate şi patimi —, oamenii sunt sepa- 

raţi de Dumnezeu și totodată între ei, iar unica lor na- 
tură se află într-un anume fel divizată şi îmbucătăţită în 
„părţi antagoniste”. Această divizare se manifestă prin- 
tr-o divergență și opoziţie de idei, de voințe, de senti- 
mente, fiecare gândind, voind şi simțind în raport cu 
sine, cu scopul de a-și afirma individualitatea și de a ex- 
trage o plăcere egoistă, ceea ce, mai întotdeauna, se face 
prin opoziţie faţă de ceilalți, căutând să-i domine și să 
se folosească de ei. 

Sfântul Maxim arată în cuvântul său ce rol joacă iu- 
birea și potrivnica ei, iubirea rea de sine, în acest dublu 
proces. 

Prin dragoste — de Dumnezeu şi de semeni — oame- 
nii păstrează sau restabilesc acordul dispoziţiei de a voi 
cu /ogosul naturii lor. Cel dintâi om, în starea paradisia- 
că, manifesta un astfel de acord. 

Păcatul strămoșesc — în care philautia a jucat, după 
Sfântul Maxim, un rol esenţial —, prin insuflarea diavo- 
lului („cel care desparte”, potrivit etimologiei cuvântu- 
lui grec 4i4bo/os), a rupt acest acord, despărțindu-l pe 
om de Dumnezeu și de semenii săi, divizând astfel na- 
tura umană. Urmașii lui Adam au moștenit un mod de 
a fi al naturii lor marcat de patimi, care confirmă și dez- 
voltă iubirea egoistă pe care fiecare om o are pentru si- 
ne, în stare de opoziţie față de Dumnezeu şi faţă de cei- 
lalţi oameni. 

Asumându-Şi în persoana Sa dumnezeiască natura 
omenească, Cuvântul, Fiul lui Dumnezeu, a tămădu- 
it natura omenească de această boală; făcându-Se om și 
împlinindu-Și lucrarea mântuitoare — până la Patimă și 
moarte de bunăvoie —, din iubire, și păstrându-și toto- 
dată, din iubire față de Tatăl și faţă de oameni, dispo- 

ziţia Sa omenească de a voi statornic unită cu voia Sa 
dumnezeiască, neplecându-Se nici unei ispite și nesăvâr- 
şind nici un păcat și nedând loc în E] nici unei patimi, a 
dăruit oamenilor care voiesc să se unească cu E] puterea 
de a se izbăvi de phi/zutie şi de a-și acorda din nou, în 
chip statornic, dispoziţia de a voi cu /ogoszl naturii lor, 
pentru a se întoarce astfel la unirea cu Dumnezeu și în- 
tre ei şi, prin urmare, la unitatea naturii lor umane. 

Sfântul Maxim arată apoi cum prin iubire, care e an- 
tidotul philautiei, sunt lepădate toate patimile care izvo- 
răsc din aceasta din urmă. EI insistă aici îndeosebi asu- 
pra patimilor producătoare de divergențe, diviziuni și 
potrivnicii între oameni: mândria, prin care fiecare se 
așază ca neatârnat în faţa lui Dumnezeu și ca superior 
faţă de ceilalți; slava deșartă, prin care fiecare se pune în 
chip fals în valoare față de alții atrăgându-și sarcasmele 
lor, și alte patimi care sunt factori de rivalitate: mânia și 
celelalte forme de agresivitate, dar şi avariţia, prin care 
oamenii acaparează pentru ei, adesea în detrimentul al- 
tora, bunuri care s-ar cuveni împărţite. 

Patimile fiind eliminate, virtuțile opuse pot să-și facă 
apariţia, căci, după Sfântul Maxim, virtuțile corespund 
stării naturale și normale a naturii umane, iar patimile, 
în chip necuvenit, le-au luat locul, în urma păcatului. 

Iubirea şi toate celelalte virtuţi care o însoțesc armo- 
nizează din nou dispoziţia de a voi a oamenilor cu /o- 
gosul naturii lor şi restabilesc unirea cu Dumnezeu și 
unitatea oamenilor între ei, redând astfel naturii modul 
ei originar de a fi, potrivit căruia oamenii au dispoziţi- 
ile lor de a voi convergente și armonice, dând mărturie 
prin gândurile, simţirile şi faptele lor de o aceeași viziu- 
ne asupra lumii, întemeiată în Dumnezeu, și de o inten- 
ţie orientată către Dumnezeu. 

Sfântul Maxim arată, de asemenea, felul în care iu- 
birea nu se mulțumește să restabilească egalitatea acolo 
unde patimile au stabilit, în felurite chipuri, inegalităţi 
între oameni, ci și substituie inegalităţii păcătoase — în- 
temeiată în principal pe mândrie, cel dintâi rod al iubi- 
rii de sine, potrivit căreia fiecare se afirmă ca superior 
celorlalţi — o sfântă și lăudabilă inegalitate, potrivit căre- 
ia fiecare, dimpotrivă, îl socotește pe aproapele său mai 
bun ca el și mai presus de el, grăbindu-se să-l slujească. 

Şi așa toţi oamenii se află uniţi într-una și aceeaşi co- 
munitate întemeiată în Dumnezeu, în care fiecare cuge- 
tă, vrea și lucrează nu din egoism, ca mai înainte, în pro- 
priul interes și pentru folosul său, ci în vederea binelui ce- 
lorlalţi, în acord cu Dumnezeu și cu toţi ceilalți oameni. 


XX 
SFÂNTUL MACARIE EGIPTEANUL 
Cu toţii să alcătuim un singur trup, ca mădulare 
care se ajută unul pe altul 


Text 


„Datori sunt fraţii să arate multă dragoste unii faţă 
de alţii. Fie că se roagă, fie că citesc scripturile, fie că fac 
un lucru oarecare, se cuvine să aibă ca temelie a relaţii- 
lor dintre ei iubirea. Numai așa poate să existe armonie 
în preocupările lor, numai așa cei ce se roagă și cei ce ci- 
tesc şi toți împreună pot să se folosească reciproc. Pentru 
că de ce s-a scris: Facă-se voia Ia, precum în cer așa și pe 
pământ (Mt. 6, 10), dacă nu ca fraţii să fie între ei ase- 
menea îngerilor din cer, care trăiesc laolaltă în armonie, 
pace și iubire și nu cunosc mândria și pizma, ci-și arată 

reciproc iubire sinceră? Să presupunem că 30 de oameni 
viețuiesc în același loc; ei nu pot toţi să privegheze zi şi 
noapte. De aceea, după ce se îndeletnicesc șase ceasuri cu 
rugăciunea, unii dintre ei vor să citească, alții să slujească 
de bunăvoie, iar alţii să facă un alt lucru oarecare. 

Datori sunt deci fraţii, dacă fac un lucru, să arate iu- 
bire şi bunăvoință unii faţă de alții. Cel ce lucrează așa 
să spună despre cel ce se roagă: Comoara pe care o are 
fratele meu, fiindcă este comună, este și a mea. Cel ce se 
roagă așa să spună despre cel ce citește: Folosul pe care îl 
are acela din citire este și folosul meu. Iar cel ce lucrea- 
ză să spună: Slujba pe care o fac eu aduce folos tuturor. 
Că după cum mădularele trupului, deși sunt multe, tru- 
pul unul este, iar ele se ajută unele pe altele, atunci când 
fiecare săvârşeşte lucrul său — astfel ochiul vede pentru 
tot trupul, mâna lucrează pentru toate mădularele, pi- 
ciorul poartă toate părţile trupului, și fiecare mădular su- 
feră pentru celelalte —, tot așa să fie și între frați. Cel ce 
se roagă să nu judece pe cel ce lucrează, pentru că nu se 
roagă; cel ce lucrează să nu judece pe cel ce se roagă zi- 
când că acela stă, iar el lucrează; iar cel ce slujește să nu-i 
judece pe ceilalți. Deci fiecare, de face ceva, spre slava lui 
Dumnezeu s-o facă. Cel ce citeşte să arate iubire și bu- 
năvoinţă faţă de cel ce se roagă, cugetând întru sine că și 
pentru el se roagă; iar cel ce se roagă să gândească despre 
cel ce lucrează că fapta lui se face spre folosul tuturor. 

În felul acesta, înțelegerea și armonia îi ţine strânși 
laolaltă întru legătura păcii, îi face să vieţuiască în cucer- 
nicie și să fie bineplăcuţi lui Dumnezeu.”! 

“1 Bxtras din Les Homdlies spirituelles de Saint Macaire, Abbaye 


de Bellefontaine, 1984, Fomehe III, 1-2, pp. 102-103; în rom., în 
col. PSB, vol. 34. 

Comentariu 


Adevărul lucrurilor ne arată că oamenii au fiecare fe- 
lurite capacităţi, însușiri și harisme. lar adevărul acesta 
poate fi primit în două chipuri. 

Fie în duh de judecată și deosebire între om și om, 
în duh de despărțire și depărtare de aproapele pe te- 
meiul acestor deosebiri; simțind ba înălțimea, ba jos- 
nicia noastră, când mândri, când pizmași, când voitori 
de rău... Astfel, deosebirile se schimbă în inegalităţi, în 
vrăjmășii, și până la urmă în dezbinare. Izvorul tuturor 
acestor rele e reaua iubire de sine, philautia cum o nu- 
mesc Părinţii, egoismul. 

Putem să le primim însă cu suflet bun, luând aminte 
a întreg, și nu la părţi, şi vom vedea că sunt legate; că nu 
sunt pricină de înstrăinare, de împotrivire şi dezbinare, 
ci de apropiere, de frăţietate și unire. 

La aceasta ne cheamă Sfântul Macarie cel Mare, ur- 
mând Apostolului Pavel în cuvântul său, ca să cunoaș- 
tem că suntem părtași aceleiași firi, înzestrată de Făcător 
cu bogății de care a voit să ne împărtășim cu toții; ca să 
pricepem că suntem mădulare ale unui singur trup, că 
despărțiți de celelalte mădulare suntem săraci și fără rost, 
şi fără de folos ne e lucrarea; că numai în unire cu ceilalți 
se clădește întregul cel bine legat, frumos şi rodnic. 

De aceea, spune Sfântul Macarie, să nu-i judecăm pe 
ceilalți, să nu-i nesocotim pentru cele de lipsă ale lor şi 
să nu-i pizmuim pentru prisosul de daruri. 

Să ne smerim luând aminte la neputința noastră, și 
pentru daruri să nu ne trufim. 

În duh de iubire, să aducem prinos din ale noastre 
celor care au primit mai puţin decât noi; să ne îndurăm 

de slăbiciunea fratelui, să-l sprijinim și să-l ajutăm când 
singur nu răzbate. 

Bine-știind că avem și bogății, și sărăcie — adică fru- 
moase însușiri, dar și metehne —, necontenit să împăr- 
ţim cu ceilalți ale noastre, primind cu bucurie din ale 
lor, ca să ne îmbogăţim cu toţii și unul pe altul să ne fo- 
losim. Când uită omul de trepte, vrăjmășii şi întreceri, 
se bucură că are un loc și un rost al său în lume, de ne- 
răpit, şi află bucurie și din a da, și din a lua. 

Sfântul Macarie ne-a zugrăvit aici desăvârşirea vieţui- 
rii creştinilor, care în Biserică formează laolaltă trupul lui 
Hristos. E greu de atins, dar numai așa deosebirile dintre 
noi ajung bogăţie obștească și pildă de frăţietate pentru 
această lume sfâșiată de împotriviri și întreceri sterpe. . 


XXI 
SFÂNTUL GRIGORIE DE NYSSA 
Mila, izvor de pace și dreptate 


Text 


„Mila este împreuna-pătimire iubitoare cu cei chinu- 
iţi de dureri. Căci precum cruzimea și sălbăticia își au 
obârşia în ură, așa mila odrăslește din iubire, neputân- 
du-se ivi decât din aceasta. Și dacă ar cerceta cineva cu 
luare-aminte însușirea milei, ar afla că e o întărire a sim- 
ţirii iubitoare, amestecată cu pătimirea întristării. Căci 
părtășia la cele bune e năzuită de toţi la fel, atât de duș- 
mani, cât şi de prieteni. Dar voinţa de a te face părtaş la 
dureri e proprie doar celor stăpâniţi de iubire. De aceea 
se recunoaște că dintre toate cele ce ţin de viața aceas- 
ta cea mai tare este iubirea. lar mila este întărirea iubi- 

rii. De aceea fericit în sensul cel mai propriu este acela 
care-și are sufletul în această simțţire, fiindcă a ajuns la 
culmea virtuţii. 

Dacă, să presupunem, ar fi proprie tuturor această 
simţire față de cei mai prejos, n-ar mai fi unul mai sus 
şi altul mai jos, n-ar mai fi viaţa împărțită prin numiri 
contrare, n-ar mai întrista sărăcia pe om, nu l-ar mai 
umili robia, nu l-ar mai supăra necinstirea. Căci toate 
ar fi comune tuturor, și în viața. omenească ar stăpâni 
egalitatea de drept și egalitatea de numiri, cel ce are ce- 
va făcându-se de bunăvoie deopotrivă cu cel lipsit de 
aceea. lar dacă ar fi aşa, n-ar mai rămâne nici o prici- 
nă de dușmănie; pizma ar înceta; ura ar pieri; amintirea 
răului, minciuna, înșelătoria, războiul ar dispărea. Căci 
toate sunt odraslele poftei de mai mult [...]. Iar prin 
smulgerea acestor răutăţi s-ar înmulți bunătățile: pacea 
şi dreptatea și tot şirul celor cugetate ca bune." 


Comentariu 


Sfântul Grigorie de Nyssa a trăit în veacul al IV-lea. 
Având o solidă formaţie clasică, a exercitat o vreme func- 
ţia de retor, după care, împotriva voii sale, a fost pus în 
scaunul de episcop de fratele său, Vasile al Cezareei. Ca 
episcop, s-a dedicat — ca şi fratele său — ajutorării celor 
nevoiaşi, urmând pilda evlavioșilor săi părinţi. Deşi de 
neam nobil și înstăriți, cei doi fraţi şi-au făcut dreptar 
de viață din „traiul smerit, departe de cinstirile lumești”, 
având „purtări sărăcăcioase” și „îngrijindu-se să hrăneas- 
că pe cei lipsiţi şi să adăpostească pe străini”. 

! Extras din Sf. Grigorie de Nyssa, Home/ies sur les Bâatitudes, 


Desclee de Brouwer, Paris, 1979, Flomelie V; 4, pp. 71-72; în rom.; 
în col. PSB, vol. 29. 

Dacă ne gândim bine, cauzele inegalităţi dintre oa- 
meni sunt mai curând de natură spirituală decât politi- 
că ori economică. Pricina ei sunt patimile omeneşti, în 
fruntea cărora stă phi/autia — sau reaua iubire de sine —, 
potrivnica iubirii. Ea ne mână să ne rupem de oameni și 
de fireasca frăţie cu ei, să ne socotim mai grozavi decât 
alții; de aici dorinţa de a-i stăpâni și a-i asupri — pe faţă 
sau fără ca ei măcar s-o ştie. De aici, apoi, exploatarea 
politică și economică, inegalităţile din sânul statelor și 
între stat și stat, cu șirul de violenţe — fizice și sufleteşti — 
pe care nedreptăţile le nasc și din partea împilatorilor, și 
a celor împilaţi. De aici, duhul stăpânirii, al competiţiei 
și excluderii, care bântuie lumea și-i învrăjbește chiar și 
pe cei care trudesc laolaltă, chiar şi familiile. Pentru că 
ne iubim numai pe noi, privim la ceilalţi ca la niște slugi 
ale poftelor noastre; din oameni cu suflet facem lucruri, 
răstignind iubirea. 

L.eac al acestor rele e pătimirea dimpreună cu ceilalți, 
chip sfânt al iubirii. Leac greu de înghiţit pentru iubito- 
rul de sine; năucitor pentru cel mândru, că surpă înălți- 
mea trufiei; amar, că ne silește să gustăm din amarul du- 
rerilor altora, de care noi fugim. Împreună-pătimirea ne 
face fraţi la bine și la rău, și aceasta este dreapta părtășie, 
care întoarce pe oameni la frăția dintâi, a firii tocmite de 
Dumnezeu — că în toţi e chipul Său și-s toți de-o seamă. 
De n-ar fi fost păcat și patimi, frăţietatea și unirea ar fi 
rămas podoabe ale firii noastre și nu s-ar fi pierdut. 

XXII 
SFÂNTUL SILUAN ATHONITUL 


Iubirea vrăjmașilor 


Text 


„Dacă nu se roagă pentru vrăjmași, sufletul nu poa- 
te avea pace. Sufletul pe care Duhul Sfânt l-a învăţat să 
se roage iubește cu milostivire toate făpturile și mai cu 
seamă pe oameni. Pe Cruce, Domnul a pătimit pentru 
oameni și sufletul Său a fost în agonie pentru fiecare 
dintre noi. 

Vă rog, fraţilor, faceţi o încercare. Dacă cineva vă jig- 
nește sau vă disprețuiește sau vă răpește ce este al vostru, 
rugaţi pe Domnul spunând: Doamne, noi toți suntem 
făpturile "Tale; ai milă de slugile 'Iale și întoarce-i spre 
pocăință. Atunci vei purta în chip simţit barul în sufle- 
tul tău. La început, sileşte inima ta să iubească pe vrăj- 
mașii tăi, și Domnul, văzând gândul tău cel bun, te va 
ajuta în toate. 

Când tu te vei ruga pentru vrăjmași, pacea va veni 
peste tine; și când îi vei iubi pe vrăjmașii tăi, cunoaște 
că un mare har dumnezeiesc viază în tine. 

Cine a învăţat de la Duhul Sfânt să iubească, acela se 
întristează toată viața pentru oamenii care nu se mân- 
tuiesc și varsă multe lacrimi, și harul dumnezeiesc îi dă 
puterea de a-i iubi pe vrăjmașii lui. 

Tu spui: «Cum aș putea să-i iubesc pe vrăjmașii mei?» 
La aceasta îţi voi răspunde: Sărmanul tău suflet nu L-a 
cunoscut pe Dumnezeu. N-a cunoscut cât de mult ne 
iubeşte şi cu câtă dragoste așteaptă EI ca toți oamenii 
să se căiască și să se mântuiască. Domnul e iubire și a 
dat pe pământ pe Duhul Sfânt, Care învaţă sufletul să 

iubească pe vrăjmași și să se roage pentru ei, ca ei să se 
mântuiască. Aceasta este iubirea.”! 


Comentariu 


Toate religiile propovăduiesc, mai mult sau mai pu- 
ţin, dragostea de aproapele, însă numai creștinismul în- 
vaţă să-i iubim pe vrăjmași. Chiar și iubirea de aproape- 
le e o nevoinţă grea, dar nu-i de ajuns pentru a fi creștin 
desăvârşit. Domnul Însuşi ne spune: Și dacă iubiţi pe cei 
ce vă iubesc, ce răsplată puteți avea? Căci şi păcătoşii iubesc 
pe cei ce îi iubesc pe ei (Lc. 6, 32). Învățătura Domnului 
se rupe cu totul de strâmta înţelegere a Legii Vechi: Azi 
auzit că s-a zis: Să iubeşti pe aproapele tău şi să urăşti pe 
vrăjmaşul tău. lar Eu vă zic vouă: lubiţi pe vrăjmaşii voş- 
tri, binecuvântaţi pe cei ce vă blestemă, Jacţi bine celor ce 
vă urăsc și rugați-vă pentru cei ce vă vatămă şi vă prigo- 
nesc (Mt. 5, 43-44). 

Adeseori uităm de această poruncă, pentru că e greu 
de împlinit. Sfântul Siluan însă, monah rus trăitor în 
Sfântul Munte, a pus-o la inima sa și a făcut-o mie- 
zul vieţii și învățăturii sale. Iubirea de vrăjmași e pentru 
el deopotrivă semnul adevăratei iubiri și al cunoaşterii 
adevărate a lui Dumnezeu și al comuniunii cu El. Cel 
care nu iubeşte pe vrăjmașii săi, cu adevărat nu poate 
spune că-și iubeşte aproapele. Nu poate spune nici că Îl 
cunoaște pe Dumnezeu, căci a-L cunoaște pe Dumne- 
zeu înseamnă a ști întru simţirea inimii că EI îi iubeşte 
pe toţi oamenii la fel, pe cei buni, ca și pe cei răi, că nu-i 

! Extras din vol. Arhim. Sofronie, Stzrefs Siloane du Mont-Athos. 
Vie, doctrine, &crits, Paris şi Sisteron, 1973 (în rom., Viaţa Sfântului 


Siluan Athonitul, Schitul românesc Lacu, Sf. Munte Athos, 2001; 
Între iadul deznădejdii şi iadul smereniei, Ed. Deisis, Sibiu). 

III: ANTOLOGIE DE TEXTE COMENTATE 


părăseşte niciodată pe păcătoşi și e pururi gata să le ierte 
păcatele. Şi nici părtășia cu Dumnezeu nu-i cu putință 
pentru unul ca acesta, căci pentru a | te face Lui părtaș 
se cuvine să urmezi Lui în iubirea pentru toți. 

Iubirea de vrăjmași e negreșit o aspră nevoință, pentru 
că spune „nu” iubirii de sine și mândriei cu care se însoţeș- 
te. Nici iubirea de aproapele nu vine de la sine — altmin- 
teri nu ar fi poruncit-o Domnul; însă iubirea de vrăjmași se 
arată de-a dreptul potrivnică firii. De aceea, celui care în- 
treabă: „Cum aş putea să iubesc pe vrăjmașii mei?!”, Sfân- 
tul Siluan îi răspunde: Însuşi Dumnezeu Se face învățăto- 
rul nostru; Hristos, Care a pătimit şi a murit pentru toți 
oamenii, e pilda iubirii, și Duhul Sfânt ne deprinde cu lu- 
crarea ei. Fiindcă iubirea de vrăjmași e dar al harului. Ca 
să-l primească omul, trebuie să pună bun început, silin- 
du-se pe sine spre iubire, şi cale să-i fie rugăciunea. Atunci, 
Duhul Sfânt ne va învăța cum să sporim în iubire. 

În astă lume, sfâșiată de dușmănii, de certuri și războa- 
ie, numai iubirea de vrăjmași poruncită de Domnul, pro- 
povăduită de un trăitor al ei, Sfântul Siluan, are puterea 
de a aduce pacea în suflete și pe pământ. Numai iubirea 
nehotărnicită, trăită deplin în Dumnezeu și aprinsă ca un 
pârjol, prin har, în toţi, are putere să mântuiască lumea. 


XXIII 
SFÂNTUL NICOLAE VELIMIROVICI 
Binecuvântaţi să fie cei ce ne vrăjmășesc! 


'Text 


„Binecuvântează, Doamne, pe vrăjmașii mei! Că și 
eu îi binecuvântez, și nu-i blestem. 

Vrăjmașii m-au împins în braţele Tale, și nu priete- 
nii. Prietenii mă legau de lume, vrăjmașii mă dezlegau 
de ea şi-mi spulberau toate nădejdile lumești. 

Ei m-au făcut un străin în împărăţiile pământești și 
un cetăţean netrebnic al acestei lumi. 

Ca fiara hăituită ce-și află adăpost ferit, de care nu 
ştie fiara care nu-i vânată, așa și eu, hăituit de vrăjmași, 
găsit-am sălaș tihnit, ascuns în cortul Tău, unde nici pri- 
etenii, nici vrăjmaşii nu pot să ia sufletul meu. 


Binecuvântează, Doamne, pe vrăjmaşii mei! Căci şi 
eu îi binecuvântez, şi nu-i blestem. 

Ei au mărturisit în locul meu păcatele mele înaintea 
oamenilor. 

Ei m-au biciuit când pregetam să mă biciui. 

Ei m-au chinuit când fugeam de chinuri. 

Ei m-au batjocorit când eu mă lăudam. 

Ei m-au scuipat când eu mă fuduleam. 


Binecuvântează, Doamne, pe vrăjmașii mei! Căci și 
eu îi binecuvântez, şi nu-i blestem 

Când făceam pe înțeleptul, m-au făcut nebun. 

Când făceam pe grozavul, au râs de mine ca de un 
nevolnic. 

Când mă ițeam ca să-i conduc pe oameni, m-au pus 
la urma tuturor. 

Când alergam să mă îmbogăţesc, cu mână de fier 
m-au oprit. 

Când gândeam c-am să dorm liniștit, m-au smuls 
din visare. 

Când îmi clădeam casă pentru un trai lung și liniștit, 
mi-au dărâmat-o și m-au scos afară. 

Cu adevărat, vrăjmașii m-au rupt de lume și mi-au 
întins mâinile spre poala hainci Tale. 


Binecuvântează, Doamne, pe vrăjmașşii mei! Căci 
nu-i blestem, ci-i binecuvântez. 

Binecuvântează-i şi înmulțeşte-i pe ei! Înmulţește-i și 
fă să fie încă și mai amarnici împotriva mea! 

Ca fuga către Tine să-mi fie fără întoarcere. 

Ca să se destrame ca pânza de păianjen nădejdea ce 
mi-am pus-o în om. 

Ca pacea să-mi domnească desăvârșit în suflet. 

Ca inima să mi se facă mormânt al celor două rele 
gemene ale mele: mândria și mânia. 

Ca să-mi adun comori în cer. 

Ca să mă izbăvesc odată de amăgirea care mă ţine 
prins în mreaja cumplită a ăstei vieţi deșarte. 

Vrăjmașii m-au învăţat ce mulţi nu știu: că n-are 
omul alţi vrăjmași pe lume afară de el. 

Nu-și va uri vrăjmașii cel ce pricepe că nu-s vrăjmași, 
ci niște prieteni neînduplecaţi.”" 


Comentariu 


Aflăm la Sfântul Nicolae Velimirovici un motiv în 
plus să-i iubim pe vrăjmașii noștri, și anume pentru fo- 
losul duhovnicesc pe care ni-l pricinuieşte răutatea lor. 
Dar nu ca pe nişte biete unelte ale mântuirii noastre şi 
vrăjmaşi pe mai departe; nici doar răbdându-i pe ei și 
relele pe care ni le fac; ci iubindu-i ca pe niște binefă- 


cători ai noștri, care ne ajută să sporim duhovnicește, 


! Extras din Sf. Nicolae Velimirovici, Prieres sur le lac, Ed. LÂge 
d'Homme, Lausanne, 2004, cap. 75, pp. 152-153 (în rom., Rugă- 
ciuni pe malul lacului, Ed. Anestis, 2006). 

purtându-ne cu ei ca şi cu niște prieteni — fe ei ŞI „ne- 
înduplecaţi” —, iar suferinţele îndurate de la ei să le so- 
cotim plată dreaptă pentru binele pe care ni-l fac chiar 
fără voia lor. 

Sfântul Nicolae Velimirovici înmănunchează în cu- 
vântul său învăţăturile presărate în paginile Pazericului, 
unde cei ce ne batjocoresc şi ne clevetesc, ne fac rău în 
multe feluri și ne nedreptăţesc sunt înfăţișaţi drept doc- 
tori ai sufletelor și lucrători ai mântuirii noastre. 

Cei care ne dușmănesc, spune Sfântul Nicolae Veli- 
mirovici, ne ajută mai întâi de toate să ne desprindem 
din alipirea de sine şi de lume și să ne apropiem mai 
mult de Dumnezeu. 

Urmăriţi, prigoniţi, hărţuiţi şi alungaţi de ei, ne ru- 
pem de astă lume, simţim că nu aici ne e casa și rostul; 
nemaipunându-ne nădejdea în ea, fugim căutând scăpa- 
re în cealaltă lume, a Împărăției lui Dumnezeu. 

Şi tot răbdând şi îndurând durerea pe care ne-o adu- 
ce vrăjmășia lor, ne călim și ne întărim, ieşim din robia 
acestei stăpâne crude a sufletului, care ne înfricoșa și ne 
mâna spre patimi (căci fuga de durere, după cum spune 
Sfântul Maxim, iscă în om tot atâtea patimi cât iscă și 
căutarea de plăceri), socotind greșit că ele ne vor alina. 

Vrăjmaşii ne smulg din mincinoasa tihnă a ăstei lumi, 
ei ne călăuzesc către pacea adevărată și deplină „care vi- 
ne de Sus”. 

Ei sunt zăgazul lăcomiei noastre și răpitori ai avuţiei 
pământești, ca să ne adunăm mai degrabă comori în cer, 
unde nici molia, nici rugina nu le strică, unde furii nu le 
sapă şi nu le fură (Mt. 6, 20). 

Ei spulberă deșarta credință în statornicia, trăinicia 
şi fericirea vieții pământeşti, ca să aflăm viaţa cea veşni- 

că şi preafericită, hărăzită de Domnul celor ce viețuiesc 
în E]. 

Trufia și slava cea deșartă din noi sunt veștejite de 
batjocurile, învinuirile, clevetirile şi loviturile lor, și ne 
facem smeriţi; răbdarea încercată se călește, iuţimea slă- 
bește, şi ne facem mai blânzi. 

În chipul acesta, curăţit de patimi, omul pricepe că 
ele sunt săgeți pe care singur şi le împlântă în suflet, că 
singur sieși își este vrăjmaș și singur pe sine se dă morţii; 
pricepe că amăgitor lucru este să crezi că altul te poate 
vătăma. Şi, în chip minunat, tocmai vrăjmaşii ne scapă 
de această amăgire. 


XXIV 
EVAGRIE PONTICUL 
Să-i socotim pe toţi oamenii ca Dumnezeu, 
după Dumnezeu 


Text 


„Monah este acela care-i despărţit de toți şi unit cu toți. 
x 
Monah este acela care se socotește pe sine una cu 
toţi, deoarece i se pare că se vede pe sine necontenit în 
fiecare. 
x 
Fericit este monahul care socotește mântuirea și spo- 
rirea tuturor ca pe a sa, cu toată bucuria. 


x 


Fericit este monahul care socotește pe toți oamenii ca 


Dumnezeu, după Dumnezeu.” 


1 Capetele 124, 125, 122 și 121 din Trairt de /oraison, Beau- 
chesne, Paris, 1960, pp. 157-159 (în rom., în Fifocalia, vol. 1). 

Comentariu 


Aceste cuvinte sunt rostite de un monah către mo- 
nahi. Dar ele răzbat în lume și sunt adevărate pentru toți 
creștinii. Minunat și pătrunzător lucru este că sunt mo- 
nahicești; or, pe monah numele însuşi îl arată ca pe un 
fugar din lume și un însingurat. Dar Evagrie ne arată că 
fuga de lume și de tovărăşia oamenilor nu înseamnă fuga 
de om, că lipsirea de întâlnirea cu oamenii nu înseamnă 
a tăia orice legătură cu ei. Fiecare creştin, călugăr de-ar fi, 
se cuvine să fie și să rămână unit în duh cu semenii săi, și 
în puţine cuvinte Evagrie ne spune cum și de ce. 

Simţirea unirii cu toţi o dobândeşte cel care s-a de- 
prins să se vadă pe sine în fiecare om, socotind, adică, 
bucuriile și necazurile fratelui ca bucurii și dureri ale sa- 
le; că lipsurile și bogăţia aceluia sunt lipsurile şi bogăţi- 
ile sale; că până și păcatele fratelui — urmând sfinţilor — 
le socotește păcate ale sale, iar mântuirea lui, mântuirea 
sa; de aceea și spune Evagrie: „Fericit cel care socotește 
mântuirea și sporirea tuturor ca pe a sa, cu toată bucu- 
ria.” Simţirea acestei frăţietăţi e izvor al iubirii, iar iubi- 
rea de aproapele sporeşte la rândul ei înfrăţirea. 

Simțământul de frăţietate şi puterea de a se vedea 
pe sine în fiecare semen se naște și din unitatea natu- 
rii omenești, de care adesea pomenesc Părinţii și mai cu 
seamă Părinţii pustiei, din rândul cărora face parte Eva- 
gric. Unul dintre ei, al cărui nume singur Dumnezeu 
îl ştie, mărturisea spunând: „20 de ani m-am nevoit ca 
pe toţi oamenii să-i văd ca unul.” Cu adevărat, simţirea 
aceasta cere mare nevoință, având a călca peste iubirea 
rea de sine; și o astfel de vedere a unităţii omeneşti ce- 
re curățirea ochiului lăuntric. Omul duhovnicesc nu-i 
vede pe toţi oamenii ca unul pentru că oameni sunt cu 

toţii, nici pentru că toţi au de părinte pe Adam, ci, în 
primul rând, pentru că toţi sunt făcuţi după chipul lui 
Dumnezeu şi purtători ai chipului Său; apoi, pentru că 
sunt cu toții chemaţi, prin chipul acesta, să împlineas- 
că asemănarea cu Dumnezeu, prin har; în fine, pentru 
că sunt chemaţi cu toţi să se facă fii ai lui Dumnezeu și 
fraţi ai lui Hristos, prin har. 

Şi aici ajungem la acest din urmă cuvânt al lui Eva- 
grie: „Fericit este monahul care socotește pe toți oamenii 
ca Dumnezeu, după Dumnezeu”; altfel spus, cel care ve- 
de în fiecare om un dumnezeu şi un fiu al lui Dumnezeu, 
potrivit puterii sădite în el. Evagrie însă adaugă „Dum- 
nezeu, după Dumnezeu”, pentru ca să nu se creadă cum- 
va că omul ar putea vreodată să fie totuna cu Dumnezeu, 
căci el se face dumnezeu după har, și singur Dumnezeu 
e Dumnezeu după ființă. Omul, s-o spunem, nu se fa- 
ce pe sine un alt Dumnezeu, tocmai pentru că nu se fa- 
ce niciodată Dumnezeu după ființă, dar şi pentru că se 
face dumnezeu în Dumnezeu, prin Dumnezeu și pen- 
cru Dumnezeu; dacă ar voi să ajungă dumnezeu fără de 
Dumnezeu, prin sine însuși și pentru sine, s-ar asemăna 
diavolului și ar cădea în vechiul păcat al lui Adam. 

A socoti pe fiecare om drept dumnezeu după Dum- 
nezeu înseamnă mai întâi de toate ca, privind la om, să 
nu uităm nicicând de Dumnezeu, având mereu în min- 
te că în EI își are omul început şi sfârșit și de la FI își are 
slava. Aceasta înseamnă a-L preamări în primul rând pe 
Dumnezeu. 

Apoi, să-l cinsteşti pe om privind nu a firea sa căzută 
şi la păcatele sale, ci la ce este hărăzit să fie, și poate cu 
adevărat să fie prin voie liberă și har, în orice stare s-ar 
afla. ar aceasta este lucrarea iubirii, care pe tot omul îl 

vede mai mare decât e, mai bun decât se arată el privirii 
noastre mărginite, căci, după cuvântul lui Pascal, „omul 
îl întrece infinit pe om”. Şi nu e om care să nu se facă 
mai bun dacă-i cinstit așa. 


XĂV 
SFÂNTUL ISAAC SIRUL 


Cinsteşte pe aproapele peste măsura cuvenită 
- 


“Text 


„Sileşte-te, când te întâlneşti cu aproapele, ca să-l cin- 
stești peste măsura cuvenită. Sărută-i picioarele și mâi- 
nile, strângându-le mult cu multă cinstire și punându-le 
pe ochii tăi și laudă-l și pentru cele ce nu le are. Iar când 
se desparte de tine, spune-i numai de bine și tot ce este 
spre cinstirea lui. Căci prin acestea îl atragi pe el la bine 
şi-l sileşti să se rușineze de numele bun cu care l-ai nu- 
mit. Și vei semăna în el seminţele virtuții. Iar prin această 
obișnuință pe care ai luat-o asupra ta, se întipăreşte în ti- 
ne chipul bunătăţii și vei dobândi o mare smerenie și vei 
împlini fără osteneală lucrurile cele mari. Ba nu numai 
aceasta, ci și de are acela niscai scăderi, fiind cinstit de ti- 
ne, primește de la tine cu ușurință vindecarea, rușinân- 
du-se de cinstirea ce i-ai arătat. Acesta să-ți fie pururi chi- 
pul purtării: grăirea frumoasă și cinstitoare către toți. Să 
nu te iuțești asupra cuiva, să nu mustri, nici pentru cre- 
dinţă, nici pentru faptele sale rele. Şi păzeşte-te pe tine ca 
să nu defăimezi și să nu osândeșşti pe cineva pentru ceva. 
Căci avem Judecător nemitarnic în ceruri. lar de voieşti 
să-l întorci pe el la adevăr, plângi pentru el și spune-i cu 
dragoste o vorbă sau două, și să nu te aprinzi cu mânie 

împotriva lui, ca să nu vadă în tine semnul dușmăniei. 
Că dragostea nu știe să se iuțească sau să se mânie sau să 
osândească pe cineva cu patimă. Semnul iubirii și al cu- 
noştinţei este smerenia, care se naște dintr-o bună con- 


ştiinţă în Hristos lisus, Domnul nostru.” 


Comentariu 


Ce simţire profundă a vredniciei aproapelui vădesc 
aceste vorbe ale unui sihăstrit și câtă delicateţe aflăm la 
un nevoitor atât de aspru cu sine cum a fost Ava Isaac! 
Cât de apropiat de oameni se arată a fi cel care a fugit de 
oameni! Ce lucru minunat, că de vorbele acestea, rostite 
în vremuri de demult și atât de străine de noi, se foloseş- 
te sufletul nostru și în ziua de azi! 

Că întotdeauna privim la ceilalți de sus și-i nesoco- 
tim. Păcătoasa de mândrie pururi pe noi ne înalță, și pe 
ceilalți îi coboară. Păcătoasa de neștiință ne face să nu 
pricepem că fiecare om e mai de preţ decât zărește pri- 
virea noastră mărginită în cel pe care-l priveşte cu milă 
Dumnezeu; pentru că EI iartă toată neputinţa și din bu- 
nătate pe fiecare om l-a făcut după chipul Său. 

Ava Isaac ne învaţă că nu cu înjosirea vom ridica pe 
frate; că nu cu osândirea îl vom îndrepta; că nu cu mâ- 
nierea e îmblânzit și odihnit; nu înnegrirea păcatelor sa- 
le îl face mai bun. Cugetul lumesc așa îndeamnă în chip 
greşit şi duce numai la rău. 

Însă de nu vei primi să te faci pe tine măsură a frate- 
lui şi de nu-l vei măsura cu altul, ca nimeni altul îl vei 
vedea; neprimind să-l defaimi, de orice defăimare îl vei 


! Extras din Sf. Isaac Sirul, Oemores spirituelles, Desclce de Bro- 
uwer, Paris, 1981 (în rom., „Cuvinte despre nevoinţă”, V, în Filo- 
calia, vol. 10). 


299 


DESPRE IUBIREA CREȘTINĂ 


scăpa; multa cinstire și buna purtare înalță și pe frate, și 
pe noi, cu adevărata înălțare, cea duhovnicească. 

Smerenia să împărăţească în tot ce facem, căci ea e 
adeverirea milostivirii și iubirii noastre; că nu poate iubi 
pe aproapele cel care nu se leapădă de sine și nu urmea- 
ză în iubire pe Dumnezeu, cel care nu deosebeşte om de 
om, ci îi socoteşte pe toţi de mare preţ, fără să ţină sea- 
ma de însușiri și metehne. 

În vremea noastră, în care tot sporesc discriminarea, 
intoleranţa, fanatismul — voinţa de a-i supune pe ceilalți 
propriei credinţe și propriului fel de viaţă —, învățătura 
Sfântului Isaac Sirul se arată cu totul minunată. 


XXVI 
SFÂNTUL AMMONA 


Iubirea nu trece pe nimeni cu vederea 


Text 


„Fără iubire, spune Apostolul, de-am da săracilor toa- 
te ale noastre, nimic nu folosim (cf. 1 Cor. 13, 1-3). Însă 
vei zice: «Poate cineva să dea tot ce are săracilor şi să nu 
aibă iubire? Una e milostenia, şi alta iubirea?» Miloste- 
nia nu este încă iubirea cea desăvârșită, ci o părticică de 
iubire. Arâţia doar sunt darnici cu unii, iar de la alţii ră- 
pesc; pe unii îi primesc în casele lor, iar pe alții se supără; 
pe unii îi apără, iar pe alții îi batjocoresc; se milostivesc 
de străini și se ceartă cu rudele. Unde se vede aici iubire? 
lubirea pe nimeni nu urăște, pe nimeni nu vorbeşte de 
rău, pe nimeni nu osândeşte, pe nimeni nu întristează, 
pe nimeni nu dispreţuieşte (cf. ] Cor. 13, 4-7), de-i cre- 
dincios ori nu, străin sau frate, chiar dacă-i un păcătos, 

un desfrânat și un nelegiuit; pe cei păcătoşi și slabi și ca- 
re nu poartă grijă de sufletul lor și mai mult îi iubește, și 
pentru ci suferă, se întristează și plânge. Mai mare milă 
are de cei păcătoși şi răi decât de cei buni, luând pildă de 
la Domnul, Care-i chema la EI pe păcătoşi, mâncând și 
bând dimpreună cu ei (cf. Mt. 9, 11-13). De aceea, în 
vreme ce ne arăta chipul iubirii celei adevărate, ne și în- 
văţa spunând: Fizi buni şi mmilostivi ca Tatăl vostru cel ce- 
resc. Şi tot așa cum E/ face să răsară soarele peste cei răi şi 
peste cei buni (Mt. 5, 45), cel care are în el iubire îi va iubi 
pe toţi, de toţi va avea milă și se va ruga pentru toţi.”! 


Comentariu 


Sfântul Ammona (care a trăit în veacul al IV-lea) ne 
încredințează — și acesta este miezul învățăturii lui — că 
desăvârșirea vieţii creştine este a avea omul în el pe Du- 
hul Sfânt. Şi, pentru ca să Se sălășluiască Duhul Sfânt în 
sufletul său, omul trebuie să dobândească desăvârșita iu- 
bire. Un bun început e miluirea săracilor, dar asta nu-i 
de ajuns, spune Ava Ammona răspicat. Pomana e a iubi- 
rii, dar nu-i iubirea întreagă. Sunt încă multe alte lucrări 
ale iubirii: pătimirea împreună cu cei ce pătimesc, rugă- 
ciunea, pomana sufletească... Numai să se facă pentru 
toţi, altminteri suntem aramă sunătoare: fac bine aici, 
și-l spulber cu răul de acolo și cu atâta bine nefăcut. Fap- 
tele iubirii — ale sufletului ori ale mâinilor — adesea se să- 
vârşesc în chip ușuratic: iubim după cum ne este placul, 
pentru foloase și pentru plăcerea sufletului nostru, nu de 
dragul celuilalt; iubim ca unii care suntem iubitori de si- 
ne şi înstrăinaţi de ce e dragoste cu adevărat. Iubirea de- 


! Extras din Sf. Ammona, Instructions, |, 4, Patrologia Orienta- 
li, XI, 4, 1915, pp. 456-458. 

săvârşită, spune Ava Ammona, nu stă să socotească cine 
e vrednic de miluit și de iubit și cine nu, ci pururea caută 
către toţi. Pentru ce însă tot el ne îndeamnă să ne milos- 
tivim de cei răi și de cei păcătoși mai mult decât de cei 
buni? Nu-i oare aceasta un soi de nedreptate? Cu adevă- 
rat aceasta e dreaptă cumpănire a iubirii, pentru că ini- 
ma noastră mai curând se pleacă spre cei buni, și pentru 
că iubirea poruncește să slujim mai întâi pe cel aflat în 
mare nevoie. Să miluim cu dragostea noastră pe cei pă- 
cătoşi, pe cei răi, pentru că sărăcia sufletului lor, ascun- 
să ochilor, cerșește luarea-aminte, ajutorul și rugăciunea 
noastră; și pentru că așa învață Domnul: N cei sănătoşi 
4u nevoie de doctor, ci cei bolnavi (Mc. 2, 17). 


XXVII 
SFÂNTUL GRIGORIE CEL MARE 
Cele două porunci ale iubirii de aproapele 


Text 


„lubirea de aproapele pe acestea două le poruncește: 
prima, rostită de un drept: Ceea ce urăști tu însuţi, ace- 
ea nimănui să nu Jaci (Lob. 4, 15); a doua, de însăși gura 
Adevărului: Zozze câte voizi să vă facă vouă oamenii, ase- 
nenea şi voi faceţi lor (Mt. 7, 12). Prin aceste două porun- 
ci, una a Legii, cealaltă a Noului Legământ, pe de o parte, 
e strunită răutatea, pe de alta, bunătăţii i se dă imbold... 

Cu câtă luare-aminte nu se va păzi pe sine cel care se 
îngrijește să nu facă altuia ce n-ar voi să i se facă lui? 

Şi cum nu va răspunde răului cu bine, iar binelui cu 
şi mai mare bine acela care se străduiește să se poarte 
cu ceilalți așa cum i-ar plăcea și lui să se poarte aceia cu 

el, şi nu va sta în blândeţe și răbdare în fața celor mâni- 
oşi, şi cum nu-i va bucura cu bunătatea sa pe cei robiți 
de răutate întristătoare? Unul ca acesta știe să aducă la 
pace și unire pe cei aflaţi în ceartă [...]. Îi miluieşte pe 
săraci, și rătăciților le arată calea, și mângâie cu vorba 
şi cu mila pe cei întristaţi; pe cei puternici care se iu- 
ţesc îi îmblânzește și-i face cuminţi; celor năpăstuiți le 
alină din răsputeri mâhnirea. Pe răzvrătiți îi domoleş- 
te cu răbdarea; pe cei cu suflet mândru îi suferă, voind 
să-i și dezveţe de mândria lor [...] Cu facerile de bine 
pleacă spre milă pe cei nemiloși și-i ţine în mulţumire, 
prin slujire, pe cei care nu sunt din fire nemulţumitori. 
Metehnele de nelecuit ale fratelui [...] le îndură fără să 
ţină în suflet supărare.” 


Comentariu 


Sfântul Grigorie cel Mare a fost papă al Romei între 
590 şi 604. Născut într-o familie aristocrată romană, a 
ajuns prefect al orașului în 572, apoi trimis al papei la 
Constantinopol între 579 şi 585. În timpul şederii sa- 
le aici, s-a familiarizat cu spiritualitatea Părinților răsă- 
riteni, care a marcat profund omiliile sale la Carrez i 
Iov, rostite în cadrul convorbirilor cu monahii în ca- 
pitala bizantină. Tâlcuirea la Cartea ki lov este pentru 
Sfântul Grigorie cel Mare un bun prilej de înfățișare a 
învăţăturii sale despre viața duhovnicească. Astfel, vor- 
beşte pe larg despre cele două lucrări de căpetenie de pe 
întâia treaptă a acestei vieţi — războirea patimilor şi să- 
vârșirea virtuţilor. Iubirea de aproapele, cea mai înaltă 


! Extras din Sf. Grigorie cel Mare, Commentaire moral du livre 
de Job [Moralia], Ed. du Soleil Levant, Namur, 1964, L, X, cap. 6, 
pp. 142-144. 

virtute poruncită creștinului, cere şi ea săvârşirea acestor 
două lucrări: lupta cu tot ce o zădărnicește — mânia, ura, 
iubirea rea de sine — și înfăptuirea celor care o înlesnesc 
şi o fac să crească — blândeţea, îngăduinţa, pacea, ierta- 
rea, răbdarea, mila, bunătatea, mărinimia... Cele două 
porunci pe care ni le pune aici înainte Sfântul Grigorie 
— să nu faci altora ceea ce nu voiești să ţi se facă ţie și să 
te porţi cu ceilalţi așa cum ai voi să se poarte ei cu tine — 
sunt tocmai aceste două lucrări împlinitoare ale iubirii. 
Felul în care ne sunt înfăţişate însă ne pune pe gânduri. 
Nu cere, oare, iubirea uitare de sine? Or, Sfântul Grigo- 
rie ne îndeamnă, iată, să luăm aminte la noi și să ne în- 
grijim de ce ne place ori nu ne place nouă, dacă voim 
cu adevărat să iubim. O face cu rost, ca să ne înveţe că 
drumul spre iubire trece prin pătimirea dimpreună cu 
celălalt, care e una din feţele iubirii. Iar ca să știm ce-l 
doare pe frate şi care-i sunt dorinţele, Sfântul Grigorie 
ne îndeamnă să ne punem în locul lui și să ne facem din 
simţirea lui simţirea noastră, orice am face și orice am 
gândi; fiindcă dragostea adevărată se face una cu cel în- 
drăgit. Dar ca să nu răstălmăcim iubirea — punând pe 
seama fratelui dorinţele noastre şi săturând o poftă care 
nu-i a lui, ori înăbușind cu iubirea noastră pe cel ce es- 
te liber și altfel decât noi — e nevoie de pregătire; și cum 
e pregătirea ne spune Sfântul Grigorie, şi la începutul 
cuvintelor sale de mai sus, şi mai apoi. Îndoita poruncă 
„să nu faci aceasta, iar aceea să faci” o împlinește omul 
care se luptă cu patimile — cu răutatea, adică, nărăvită, 
care îl face iubitor de sine și lucrător doar spre folosul 
lui —, şi gata să răspundă în chip bun la răul şi la răuta- 
tea celuilalt, ca unul care s-a îmbogăţit cu virtuțile — cu 
bunătatea care-l face asemenea lui Hristos prin împlini- 

rea poruncilor Sale. Numai așa poate omul, ușor, ca de 
la sine, să răspundă „răului cu bine, iar binelui cu și mai 
mare bine”, potolind cu blândețea și răbdarea vrăjmășia, 
cu bunătatea ura, cu pacea certurile şi mânia, cu liniștea 
tulburarea, cu mângâierea suferinţa. 


XXVIII 
SFÂNTUL IOAN GURĂ DE AUR 


Diversitatea oamenilor, izvor de iubire întreolaltă 


Text 


„Nu doar prin cuvinte, ci și prin lucruri suntem 
aduși la învăţarea iubirii, și întâi de toate prin felul în 
care ne-am înmulţit. Că Dumnezeu, [la început] făcând 
un singur om și poruncind ca toţi ceilalți să se nască 
dintr-însul, a vrut să ne socotim toţi de un neam, gră- 
bindu-ne să ne iubim unii pe alţii. În al doilea rând, S-a 
folosit cu înţelepciune de negoţ şi de schimbul de măr- 
furi, ca iarăși să ne aducă la dragoste între noi. Cum? 
Ascultaţi: umplând pământul de bunătăţi, a dat fiecărui 
loc soiurile sale de roade, pentru ca nevoia să ne lege în- 
tre noi şi, schimbând cele care ne prisosesc pe cele de ca- 
re ducem lipsă, să se nască legături iubitoare în tot nea- 
mul omenesc. Și tot așa a făcut cu fiecare. Nu i-a făcut 
pe toţi atotştiutori, ci unul se pricepe la medicină, altul 
să meşterească, şi fiecare știe altceva, pentru ca, având 
nevoie unii de alţii, toţi să ne iubim. La fel stau lucru- 
rile și în cele duhovnicești. Că îl auzim pe Apostol spu- 
nând: Unuia î se dă prin Duhul Sfânt cuvânt de înțelep- 
ciune, iar altuia, după același Dub, cuvântul cunoștinței. 
[...], altuia prorocie,[...] iar altuia, darurile vindecărilor, 

[...Jaltuia feluri de limbi şi altuia tălmăcirea limbilor (| 
Cor. 12, 8-10).”! 


Comentariu 


Din pricina patimilor de care bolește firea omeneas- 
că de pe urma păcatului strămoșesc, diversitatea oame- 
nilor este adesea izvor de neînţelegeri, de dihonie, de 
împotrivire, de vrăjmăşie, de dezbinare, de pizmă, de 
gelozie; de aici războiul dintre sexe, xenofobia, rasismul, 
exploatarea omului de către om, sclavia, războaiele... 

Sfântul loan Gură de Aur ne spune însă că diversita- 
tea aceasta e pentru toţi o mare bogăţie dacă o trăim în 
duh de slujire, de schimb de talanţi, de părtășie frățească 
la darurile Domnului. 

Voia lui Dumnezeu dintru început, când i-a făcut pe 
oameni atât de feluriţi, a fost să aibă fiecare câștig din în- 
tâlnirea cu altul, să simtă că unul pe altul se întregesc, că 
îşi are fiecare rostul său pe lumea asta, că este tot omul 
vrednic de cea mai mare cinste; şi să priceapă într-un 
sfârşit că, feluriţi fiind, nu sunt străini, ci frați după fire, 
și ca fraţi să trăiască, sporind în dragoste și în unire. 

Pentru ca să ne întoarcem a voia lui Dumnezeu și s-o 
împlinim umblând pe căile rânduite de Pronia Sa, trebu- 
ie să părăsim iubirea de sine și mândria — amăgirea că nu 
avem nevoie de nimeni şi suntem mai presus de toți — și, 
venind la smerenie, să cunoaștem că multe ne lipsesc și 
multe avem de primit de la alţii; şi așa să ajungem la iubire; 
apoi, cu inimă deschisă, să folosim talanţii cu care ne-a în- 
zestrat Dumnezeu, ca să-i slujim pe semenii și fraţii noștri. 

Viaţa alături de ceilalți e o bună ucenicie pentru via- 
ţa duhovnicească şi bun prilej de lucrare a iubirii, întâi 


! Extras din Omilie despre dragostea desăvârşită, |. 

prefigurare şi apoi oglindire a vieţii celei desăvârșite din 
Sfânta Biserică. Căci Biserica, după cum răspicat spune 
Apostolul Pavel, este un trup, ale cărui mădulare sunt 
credincioșii toţi; și fiecare mădular slujeşte celorlalte cu 
fiinţa şi priceperea sa; bogatul dă celui sărac; măzulare/e 
trupului care par a fi mai slabe sunt mai trebuincioase şi 
cele care ni se par că sunt mai de necinste, pe acelea cu mai 
multă cinste le îmbrăcăm. Pentru că aşa voieşte Dumne- 
zeu, să nu fie dezbinare în trup, ci mădularele să îngrijeas- 
că deopotrivă unele de altele (| Cor. 12, 22-25). 


XXIX 
SFÂNTUL IOAN GURĂ DE AUR 
Fiecare să-l socotească pe frate mai de cinste decât el 
şi să se facă slujitorul lui 


Text 


„După cum corzile lirei, deși numeroase, creează o 
unică armonie și nasc o muzică desfătătoare, tot așa cei 
uniţi în cuget și voinţă fac să răsune glasul armonios al 
iubirii. De aceea îndeamnă Pavel să gândim la fel, să cu- 
vântăm la fel, iar pe aproapele să-l socotim întotdeau- 
na mai de cinste decât noi, ca să nu risipim cu zavistiile 
iubirea, ci, îngăduindu-ne unul pe altul, să statornicim 
pacea (cf. Filip. 3, 16; 2, 2-3). Şi iarăși spune: Dragos- 
tea să vă facă unii altora robi. Căci toază legea se cuprinde 
într-un singur cuvânt, în acesta: lubeşte pe aproapele tău 
ca pe tine însuţi (Gal. 5, 13, 14). Cine iubeşte nu vrea să 
poruncească, ci încă şi mai mult vrea să asculte; îi pla- 
ce mai mult să primească porunci decât să dea. Cine iu- 
bește e mai bucuros să slujească decât să fie slujit; îi este 

mai plăcut să datoreze el prietenie decât să-i fie altul lui 
îndatorat. Cine iubeşte face bine fără să-l ştie cineva; pe 
toţi vrea să-i întreacă în slujire, dar nu arată că ar fi așa” 
(Omilie despre dragostea desăvârşită, 2). 


Comentariu 


Dezbinările, certurile, vrăjmășiile și pizmuirile care 
se nasc între mulțimea de oameni de pe acest pământ le 
curmă iubirea, făcându-se izvor de înţelegere, de frăți- 
etate, de pace și armonie, tot așa cum arta cântărețului 
face să răsune din corzile cele multe un sunet melodios. 
O bună temelie a armoniei dintre oameni, după cum 
spune Sfântul loan Gură de Aur, se pune mai întâi prin 
acordarea cugetelor și a voinţelor — nu să se facă ele una, 
de vreme ce toţi sunt liberi și fiecare unic și neasemănat, 
ci în buna învoire dintre ei, ca nimeni să nu gândească 
şi să voiască ce-i bun pentru el, și rău pentru altul. Apoi, 
să-l pună fiecare pe fratele său mai presus de sine şi să se 
facă în orice împrejurare slujitorul său, întotdeauna gata 
să împlinească dorinţele aceluia, nu pe ale sale, cu duh 
de stăpân. Dragostea cere jertfire de sine, lepădarea voii 
proprii şi îngenuncherea mândriei; dar tot ea, în chip 
minunat, face ușoară și neîntristătoare povara şi umple 
sufletul de bucurie. Iubirea arată adevărat cuvântul ca- 
re spune: Mai fericit este a da decât a lua (Fapte 20, 35) 
și că mai mare mulțumire are omul când slujește decât 
atunci când e slujit. Rădăcina învăţăturii Sfântului loan 
Gură de Aur e învăţătura lui Hristos, Care spune: Șrizi 
că cei care se socotesc cârmuitori ai neamurilor domnesc 
peste ele şi cei mai mari ai lor le stăpânesc. Dar între voi 
nu trebuie să fie așa, ci care va vrea să fie mare între voi 
să fie slujitor al vostru. Și care va vrea să Jie întâi între voi 

III: ANTOLOGIE DE TEXTE COMENTATE 


să fie tuturor slugă. Că şi Fiul Omului n-a venit ca să 1 se 
slujească, ci ca EI să slujească (Marcu 10, 42-45). 


XXX 
SFÂNTUL IOAN DE GAZA 


Să iei aminte la aproapele ca la tine însuţi 


Text 


„Dragostea de aproapele se arată în multe feluri, 
nu numai în a-i da. De pildă: când mergi vreodată cu 
aproapele tău undeva și afli în tine gândul de a te bucu- 
ra de mai multă cinste decât el, şi nu vrei mai degrabă 
să se bucure și el de aceeași cinste cu tine, nu iei aminte 
la el ca a tine însuţi. De ai ceva de mâncare și vezi gân- 
dul tău îndemnându-te să mănânci singur, după pofta 
ta, iar nu după trebuință, nu iei aminte la el ca la tine 
însuţi. Sau, dacă având numai cât îţi este ţie trebuincios, 
nu dai şi altuia, nu-l iubeşti ca pe tine însuţi. Căci nu ni 
s-a spus numai pentru un om, ci tot omul înfățișat prin 
el este aproapele nostru. Dar cum poţi să împlinești cu 
toți oamenii aceasta, neavând ce să dai tuturor? 

Dar a iubi pe aproapele ca pe tine însuţi mai înseamnă 
şi aceasta: dacă vine vreo nenorocire de obște și vezi gân- 
dul tău bucurându-se că celălalt s-a păgubit mai mult, 
arăţi și în aceasta că nu iei aminte la el ca la tine însuți. Şi 
iarăşi, dacă vezi pe altul lăudat și nu te bucuri împreună 
cu el, din pricină că nu ești lăudat și tu împreună cu el, 
şi nu spui: Lauda fratelui se întinde și la mine, căci e mă- 


dular al meu, nici în acest caz nu-l iubeşti pe el ca pe tine 
1 


! Extras din Sf. Varsanufie și loan de Gaza, Correspondance, Soles- 
mes, 1971, Epistola 339, pp. 243-244; în rom., în Filocalia, vol. 11. 

Comentariu 


Cine iubeşte, întotdeauna, în toate, la tot omul ia 
aminte ca la sine însuși. Se bucură de bucuria lui, se în- 
tristează odată cu el, suferă pentru suferinţa lui, cinstea 
aceluia e cinstea lui, iar rușinea, rușine; nevoia fratelui o 
pune înaintea nevoilor lui, nu primește să aibă mai mult 
decât acela. În concluzie, dorește să se facă din toate îm- 
părțeală dreaptă, nu spre folosul său, căci ușor se leapă- 
dă de partea lui dacă-i mai mare, ca să se încline cumpă- 
na spre frate, dând şi din pâinea și din sufletul său; e cu 
adevărat aproapele aproapelui, la bine și la rău. 

Iubirea nu dă numai de pomană, cum dă bogatul la 
sărac, fiindcă pomana, oricât de mare, nu-i face pe oa- 
meni fraţi, iar omul nu are nevoie doar de pâine, ci și de 
întărire, de mângâiere și de sfat. Cine pricepe întinde- 
rea iubirii știe că sărac de-ar fi cl, şi mulţi nevoiașii, tot 
va avea iubire din belşug de dat, fiindcă nimic nu poate 
strâmtora lucrarea iubirii. 

Simţirea frățească vine din simţirea că suntem toți 
mădulare ale unui singur trup. Un trup suntem prin 
firea noastră omenească, pe care a făcut-o Dumnezeu; 
un trup suntem în Domnul, Care S-a îmbrăcat în firea 
noastră și poartă în EI tot neamul omenesc. 


XXI 
SFÂNTUL VASILE CEL MARE 
Chipul desăvârșit al vieţii frăţești 
Text 


„Ce poate fi de o seamă cu acest fel de viaţă? Ce feri- 
cire este mai mare? Ce este mai de preț decât adunarea 
tuturor laolaltă și unirea? Ce este mai plăcut decât înge- 

mănarea caracterelor și a sufletelor? Oameni de diferi- 
te neamuri și din țări diferite să lucreze și să se unească 
într-o atât de desăvârșită unitate, încât să poată fi soco- 
tiți un suflet în multe trupuri, iar trupurile multe să se 
arate ca mădulare ale unui singur cuget. Cel slab la trup 
are pe mulți care îl ajută cu bunăvoință; cel bolnav și cu 
sufletul abătut are pe mulţi care îl îngrijesc şi-l înviorea- 
ză. Unul altuia sunt deopotrivă robi, și toţi stăpâni, cu 
libertate de necălcat, se străduiesc să arate unul către al- 
tul cea mai desăvârşită slujire, pe care nici calamităţile — 
care iscă atâta neliniște stăpânitorilor — nu izbutesc s-o 
producă; aceasta e înfăptuită cu bucurie prin libertatea 
de opinie; pentru că dragostea supune pe cei liberi unul 
altuia și asigură libertatea fiecăruia cu alegerea persona- 
lă. Asemenea lor ne-a voit Dumnezeu dintru început și 
asemenea lor ne-a creat. Aceștia şterg, vechiul păcat și fac 
să răsară iarăși binele dintâi. Căci n-ar exista deosebiri 
şi neînțelegeri între oameni dacă păcatul n-ar fi împăr- 
ţit firea în două. Așadar aceștia sunt imitatori aievea ai 
Mântuitorului și ai vieţii Sale după trup. Căci precum 
Acela, formând un tot cu ucenicii, a făcut toate comu- 
ne, și pe Sine comun Apostolilor, la fel și aceştia imită 
întocmai viaţa Domnului şi a Apostolilor Săi.” 


Comentariu 


Sfântul Vasile, care a fost, alături de Sfântul Paho- 
mie, unul dintre marii organizatori ai monahismului ce- 
nobitic, laudă aici desăvârșirea vieţii frăţești din obști- 

! Extras din Constitutions ascetiques, XVIII, 2, în vol. Dans la 
tradition basilienne. Les Constitutions ascetiques. LAdmonition A un 


fils spirituel et autres ccrits, Bellefontaine, Is pp. 177-178; în 
rom., în col. PSB, vol. 18. 

le monahale, care s-ar cuveni să înfrumuseţeze și viața 
creştinilor alipiţi de Biserică. 

Laudă, adică, desăvârşita unire în cuget și simţire care 
înfrăţeşte oameni deosebiți după neam, stirpe, fire, fieca- 
re cu alte însușiri trupești și sufletești, mai slabi sau mai 
puternici, de felurite vârste, fie că sunt bărbaţi ori femei. 

Pe cele deosebite și altădată prilej de învrăjbire şi rup- 
tură — căci așa „s-a tăiat firea cea unică în nenumărate 
părticele, și noi cei ce suntem de aceeași fire unii pe alții 
ne mâncăm ca fiarele şi șerpii”, cum spune Sfântul Ma- 
xim Mărturisitorul —, în chip minunat iubirea le face mă- 
dulare ale unui singur trup, care viază și lucrează în armo- 
nie, ca părți care una pe alta se întregesc. Frăția îi duce pe 
oameni iar în Rai și le dă să guste din roadele lui. 

Deosebiţi și totuși de-o seamă! Pentru că nimeni nu 
se socotește mai presus de altul, și în duh frăţesc fiecare 
îşi pune darurile sale în slujba celor mai puţin înzestrați. 

Pietrele de temelie ale vieţii de obşte sunt lepădarea 
dorinţei de a-i stăpâni pe alţii și nevoința slujirii tuturor. 
Pentru că dorinţa de stăpânire e o patimă, adesea netre- 
cută în manualele de morală, dar pe care Sfântul Maxim 
Mărturisitorul o socotește una dintre cele trei mari pa- 
timi omenești, iar Sfântul Efrem Sirul, în rugăciunea pe 
care toţi creștinii ortodocși o rostesc în vremea Postului 
Mare, o numără între cele patru duhuri rele de care-I ce- 
rem lui Dumnezeu să fim izbăviţi. Așa ajung oamenii la 
bună-înțelegere și să se iubească unul pe altul. 

Viaţa laolalră a celor care, în numele iubirii, pe toți îi 
slujesc — de bunăvoie, nu ca robii — nu știe de asuprire, 
răutate ori mâhnire, ci pururi izvorăște numai bucurie, 
E un trai liber cum nu e altul, al celor liberi dinspre pa- 
timi — tiranele care-l supun pe om legilor firii păcătoase. 

Viaţa în unire, însufleţită de duhul iubirii, e înfăptu- 
irea planului gândit de Dumnezeu la început pentru oa- 
meni; răutatea diavolului și căderea în păcat i-au stat îm- 
potrivă, însă Hristos l-a restatornicit. Că întemeind Bise- 
rica drept trup al Său, având ca mădulare credincioșii, a 
dat tuturor celor botezați puterea de a înfăptui acel gând, 
iar din soborul Apostolilor a făcut icoana înfăptuirii. 


XXXII 
PĂRINTELE PORFIRIE 


Tu şi cu mine unul suntem 


Text 


„Adesea pelerinii îi cereau Părintelui să se roage pen- 
tru ei și pentru cei dragi ai lor, şi întotdeauna Părintele 
le făgăduia că o să se roage. [...] L-am întrebat: «Și ce 
spuneți, Părinte, în rugăciunea voastră pentru toţi acești 
oameni?» Şi Părintele mi-a răspuns în chipul cel mai fi- 
resc: «Ei bine, iată, întâi spun: Doamne isuse Hristoa- 
se, ai milă de mine!» «Spuneţi: Ai milă de mine! Dar ei 
vă cer să vă rugaţi pentru ei, nu pentru dumneavoastră», 
i-am spus, mirându-mă. Și el, o dată mai mult, m-a fă- 
cut să mă minunez, spunându-mi: «Bine, dar tu nu ştii 
că dacă Dumnezeu nu are milă de mine, nu are milă nici 
de tine? Nu ştii că tu și cu mine unul suntem?» Într-o 
altă convorbire, Părintele mi-a spus că în această simţi- 
re a unităţii noastre cu celălalt se ascunde taina vieții în 
Hristos." 


' Extras din Pr. Porfirie, Anrhologie de conseils, Ed. LÂge 
d'Homme, Lausanne, 2006; în rom., pol ciz. 


313 


DESPRE IUBIREA CREŞTINĂ 


Comentariu 


Cine iubeşte pe aproapele său și îl pomenește în ru- 
găciunile sale, încet-încet începe să se simtă una cu el; 
nu e aici filosofie despre „fiinţa” și „firea” omenească, ci 
simţire vie a frăţiei lor, cu întreit temei și întreite laturi. 

Întâi, pentru că suntem toţi de o fire, moștenită de la 
strămoșul Adam, chiar dacă în fiecare firea cea una altfel 
se oglindește. E a firii unitatea dintre noi, dar nu e doar 
firească, ci are și ceva dumnezeiesc: întâiul om a fost cre- 
at după chipul lui Dumnezeu, şi noi, urmașii, suntem 
pecetluiţi cu același chip. De aceea, pentru cel duhovni- 
cesc comuniunea cu aproapele e o comuniune în Dum- 
nezeu, prezent în fiecare om prin chipul Său. 

Apoi, pentru că Domnul ne-a adunat în El când S-a 
îmbrăcat în firea noastră omenească. 

Şi, iarăși, pentru că Fiul lui Dumnezeu, lucrând la 
mântuirea noastră, ne-a dăruit puterea de a ne face fii 
ai Tatălui ceresc, iar fiii aceluiași 'Tată au, firește, simţi- 
re frăţească. 

Adevărurile acestea însă le pricepe numai cine-i sme- 
rit, iubitor şi om al rugăciunii. Ruga Domnului, „ca toți 
să fie una”, arată că unitatea cea aievea din firea ome- 
nească se cuvine împlinită de noi cei mulți în cuget și în 
faptă, prin trai duhovnicesc. 

Ochiul duhovnicesc nu vede unitatea ca pe o conto- 
pire, în care „totul e în toate și toate sunt în tot”, cum 
spun budiștii, care socotesc deosebirile între oameni 
drept iluzii ce ne împiedică să vedem că toate făpturile, 
fără de chip şi nume, se pierd în Unul, Sinele, Neantul. 
Omul înduhovnicit îi vede aievea una în Dumnezeu pe 
toţi, însă pe fiecare deosebit cum e de alţii, și pe Dum- 
nezeu deosebit cum e de toți. 

Părintele Porfirie ne dă aici și un alt temei al unităţii 
noastre cu ceilalți: grija de sufletul fratelui. Când spui: 
„Iu şi cu mine suntem unul”, spui: Soarta mea în veş- 
nicie e legată de soarta ta; păcatul tău e păcatul meu, și 
pentru mine, și pentru tine mă căiesc; mă rog și pentru 
mântuirea mea, şi pentru ca tu să fii mântuit odată cu 
mine; cum aș putea să gust de unul singur din bunătăţi- 
le dumnezeieşti și să am parte de răsplata din Împărăţie? 
Când strigă omul către Dumnezeu: „Ai milă de mine”, Îi 
cere: „Ai milă de fratele meu”, spune Părintele Porfirie. 

Cum să cer: „Ai milă de fratele”, dacă nu cer mai în- 
tâi: „Ai milă de mine”? Cum să primesc de la Dumnezeu 
har spre folosul fratelui când nu mi-am agonisit har pen- 
tru sufletul meu, prin credinţă, curăţie, căință, smere- 
nie? Într-un duh cu marii bărbaţi duhovnicești ai vremii 
noastre — Sfântul Siluan Athonitul, Iosif Isihastul, Paisie 
Aghioritul —, Părintele Porfirie spune răspicat: Nu pu- 
tem despărți mântuirea noastră de mântuirea tuturor. 


XXXIII 
SFÂNTUL MAXIM MĂRTURISITORUL 
Nimic nu apropie mai mult de Dumnezeu decât 
pătimirea împreună cu cel pătimitor 


'Text 


„Nimic nu ne duce atât de ușor la dreptate sau la în- 
dumnezeire şi, ca să zic așa, la apropierea de Dumnezeu, 
ca mila arătată din adâncul sufletului, cu bucurie, celor 
lipsiţi. Dacă Cuvântul l-a făcut dumnezeu pe cel lipsit, 
care are nevoie de milă, căci zice: Întrucât aţi făcut unuia 
dintre aceşti fraţi ai Mei mai mici, Mie Mi-aţi făcut, iar cel 

ce grăieşte e Însuși Dumnezeu, cu atât mai mult pe cel ce 
poate să facă bine și face îl va arăta ca fiind cu adevărat 
dumnezeu după har și participare, ca unul care și-a însu- 
şit prin bună imitare lucrarea și însușirea binefăcătoare a 
Aceluia. Şi dacă e dumnezeu săracul, pentru coborârea lui 
Dumnezeu, Care S-a făcut sărac de dragul nostru și a luat 
asupra Sa, prin împreună-pătimire, patimile fiecăruia, şi 
până la sfârșitul lumii pătimește mistic pururi (cf. Mr. 28, 
20), pentru bunătatea Sa, după măsura pătimirii fiecăru- 
ia, vădit este că va fi pe drept cuvânt și mai mult încă 
dumnezeu cel ce alină prin sine, imitând pe Dumnezeu, 
patimile celor ce pătimesc, din iubire față de oameni, 
şi se înfăţişează ca având aceeași putere a dragostei ca 
Dumnezeu, după analogia Proniei Lui mântuitoare.” 


Comentariu 


Ţelul existenţei omului e îndumnezeirea, spune Sfân- 
tul Maxim, într-un glas cu toţi ceilalți Sfinţi Părinţi. Iar 
omul ajunge dumnezeu, primind astfel prin har daruri- 
le pe care Dumnezeu le are prin fire, dacă dobândește 
asemănarea cu Dumnezeu. Și pentru că Dumnezeu este 
iubire, mai ales prin iubire se face omul asemenea cu EI, 
nepărăsind celelalte virtuţi, căci iubirea e îmbrăţișare şi 
capăt al tuturor virtuţilor. 

Iubirea se arată în multe chipuri. Unul din ele, zu- 
grăvit aici, e milostivirea, pătimirea împreună cu cel ce 
pătimeşte; pe acesta l-a arătat Domnul întrupându-Se și 
lucrând la mântuirea noastră. Mai întâi prin kenoza Sa, 
căci Dumnezeu în chip fiind, nu a socotit o ştirbire a fi El 
întocmai cu Dumnezeu, ci S-a deșertat pe Sine, chip de rob 


' Extras din Mystagogie, cap. 25 (PG 91, 713AB), Ed. Migne, 
Paris, 2005, pp. 148-149; în rom., Mystagogia, EIBMO, 2000. 

Iuând, şi la înfățișare aflându-Se ca un om (Filip. 2 6-7); 
a luat, adică, asupră-Și firea omenească, cu slăbiciuni cu 
tot — afară numai de păcat —, lipsindu-se, ca om, de cele 
ale Sale ca Dumnezeu — nepătimirea, nestricăciunea şi 
nemurirea — și primind de bunăvoie să Se predea strică- 
ciunii și morţii; iar până la acelea, a primit să îndure pă- 
timirile firești de care au parte toţi moştenitorii roadelor 
amare ale greșelii lui Adam; iar între acestea, stă la loc 
de frunte suferinţa. 

Hristos — ne tâlcuiește Sfântul Maxim — n-a luat asu- 
pra Sa suferinţa pur și simplu, sau pur și simplu suferin- 
ţa Sa, ci S-a împovărat cu suferinţa tuturor oamenilor; 
dar, iarăşi, nu cu suferinţa de obște a neamului omenesc, 
ci a fiecărui om, cu un chip și un nume, care a trăit, tră- 
jeşte sau va trăi vreodată pe pământ, pătimind împreună 
cu omul atâta vreme cât acesta pătimește, și după cât de 
grea e pătimirea sa. Cuvântul care spune că Hristos S-a 
jertfit — adică a pătimit și a murit — o dată pentru totdeau- 
na (Rom. 6, 10; Evr. 7, 27; 9, 12, 26) nu arată încheierea 
jertfei Sale odată cu viaţa petrecută pe pământ, ci, dim- 
potrivă, nemărginirea și veşnicia ei. Dumnezeiasca Litur- 
ghie nu este pomenire a jertfei din trecut, ci necontenită 
actualizare a jertfei Sale celei veşnice; la fiecare Liturghie, 
Hristos pătimește și moare. „Pătimește mistic pururi, pâ- 
nă la sfârșitul veacurilor”, după cum zice Sfântul Maxim, 
luând adică asupra Sa cu adevărat și pe de-a-ntregul sufe- 
rinţa fiecărui om ce suferă cu adevărat. 

În mila lui Dumnezeu se arată nespusa-l bunătate și 
dragostea desăvârșită pe care o are pentru fiecare dintre 
făpturile Sale. 

E „lucrarea și însușirea binefăcătoare a lui Dum- 
nezeu”, iar cel care o urmează — zice Sfântul Maxim — 

ajunge la atâta apropiere și asemănare cu EI, încât devi- 
ne prin har ceea ce este Dumnezeu prin fire. 

Şi încă spune cu sfântă cutezanţă că acela care-l ur- 
mează lui Dumnezeu în milă are, la măsura sa, puterea 
care se arată în Pronia dumnezeiască cea mântuitoare. 

Că de pătimește omul împreună cu fratele, gata să 
ia asupra lui durerea aceluia, uitând de tihna și de liniș- 
tea sa, dacă nu piere chinul, rămâne alinarea sufletească; 
suferința — să-i spunem —, prin harul câștigat pe seama 
noastră de Hristos în vremea pătimirii Sale, nu mai este 
lucru pierzător de suflet, ci mântuitor. 

Ca una care cere lepădare și jertfire de sine, lipsire de 
ce ne este nouă drag de dragul altuia, mila, ca și iubirea 
de vrăjmași, e adeverire a iubirii. 

Puterea sfinţitoare și îndumnezeitoare a milei însă, 
spune Sfântul Maxim, nu-i rodul ostenelii și al jertfei 
noastre, ci al asemănării cu Dumnezeu, la care ne înalță 
ea; asemănarea cu El e pricinuitoarea mântuirii și a în- 
dumnezeirii noastre. De aceea Sfântul Maxim socoteș- 
te mila cale ușoară spre dreptate, iar pentru că apropie 
pe dată de Bunul Dumnezeu, cu bucurie se străbate, în 
chip cu totul minunat. 


XXXIV 
SFÂNTUL ISAAC SIRUL 


Cel milostiv e doctor al sufletului său 


Text 

„Frate, îţi cer ţie aceasta: să biruiască în tine pururi 
cumpăna milostivirii, până ce vei simţi în tine mila față 
de lume. În aceasta ne facem oglindă, ca să vedem în noi 
asemănarea și întipărirea adevărată a Celui ce e și prin 

fire şi prin fiinţă Dumnezeu. Prin aceasta și prin cele ca 
acestea suntem luminaţi ca să ne mișcăm după Dumne- 
zeu, printr-o hotărâre clară. Căci inima aspră și nemi- 
lostivă nu se curăță niciodată. Dar omul milostiv este 
doctor al sufletului său, că alungă întunericul patimilor 
dinăuntrul său, ca printr-o suflare puternică. lar aceasta 
este cu adevărat datoria ce-o avem faţă de Dumnezeu, 


după cuvântul evanghelic al vieţii.”! 


Comentariu 


Omul e dator să tot sporească în simțirea vie a milei, 
căci mila nu e filosofare înaltă, nici simțământ ce adie doar 
o clipă; e inima duioasă (în care nu-i asprime) și îndurera- 
tă (nu nesimţitoare), ce varsă lacrimi, văzut şi nevăzut. 

Cel ce are simţirea adâncă și necurmată a milei, ade- 
verit este că a dobândit în parte asemănarea cu Dumne- 
zeu. Căci Dumnezeu este cu adevărat prin fire iubitor, și 
atât de mult S-a milostivit de oameni, că a trimis la ei pe 
unicul Său Fiu; și Acesta atâta milă a arătat față de nea- 
mul omenesc, încât a primit să ia asupra Sa firea ome- 
nească, cu toate ale ei, afară de păcat, și să îndure sufe- 
rinţa de care au parte oamenii toți, ca să-i scape de sub 
stăpânirea ei, şi apoi chiar morţii S-a dat de bunăvoie, 
iarăși, ca să-i scoată din robia ei. 

Inima milostivă îl face pe om părtaş, după măsura sa, 
la mila dumnezeiască și află cum e, nu din cărţi, ci prin 
gustare. Din ea primeşte omul lumină, cunoașterea, adi- 
că, pe dinăuntru a lui Dumnezeu, așa cum este EI și 
cum voiește ca și noi să fim. Şi aşa, cunoscând şi sim- 
ţind în parte ce este Dumnezeu, pentru că-L ştim și-L 


1 Oeuvres spirituelles, Discours ascetique 34, Desclee de Bro- 
uwer, Paris, 1981, p. 215; în rom., Filocalia, vol. X. 

pricepem mai bine, suntem mânaţi să-L urmăm tot mai 
mult în milă, ca și în celelalte virtuţi, și așa să ne unim 
tot mai strâns cu El. 

Izvor de lumină e mila, și izvor de curăţie. „Inima as- 
pră şi nemilostivă nu se curăţeşte niciodată”, spune Ava 
Isaac, pentru că astfel se vădește a fi stăpânită de patimi. 
Sufletul milostiv, luând aminte la suferinţa fratelui, ui- 
tă de el și tot mai mult se leapădă de sine, iar patimi- 
le îşi pierd așa tăria lor; cum spune și Sfântul Maxim 
Mărturisitorul: „Cel care a ajuns la iubire și la bunătate 
față de aproapele a scos din sufletul său orice fel de pa- 
timă.” Celui milostiv, iubirea îi face parte și de iertarea 
păcatelor, căci, după cuvântul Apostolului Petru: Dra- 
gostea acoperă mulțime de păcate (| Pi. 4, 8). De aceea 
spune Ava Isaac că „omul milostiv este doctor al sufle- 
tului său”, pentru că patimile sunt boli ale sufletului, 
iar păcatele, rănile cele văzute ale lor. Sfântul loan Gură 
de Aur zice și el că mila iubitoare este „leac al greșelilor 
noastre”, iar Evagrie şi Sfântul Maxim o înfăţişează ca 
leac al poftei şi al iuțimii, puteri ale sufletului întoarse 
prin milă către Dumnezeu și către frate, potrivit firii ce- 
lei dintru început. Căci ele au fost cu adevărat abătute 
prin păcat de la rostul lor dintâi; dorința îl alipeşte acum 
pe om de lume, iar nu de Dumnezeu, și de lume se bu- 
cură, întristându-l pe semenul său; iar mânia îl mână să 
se războiască şi cu Dumnezeu, și cu aproapele. 

lubirea se agonisește prin curățirea de patimile care-o 
vrăjmășesc, iar dragostea, odată agonisită, se face cură- 
ţitoarea lor. 

Cel care face rău aproapelui sieși își face rău, iar cel 
care iubește pe fratele său pe sine se iubește. Acesta es- 
te îndoitul înţeles al poruncii Domnului, care spune: 

Să iubeşti pe aproapele tău ca pe tine însuţi. Că înlănţui- | 
te sunt curata iubire de sine și dragostea de aproapele, și 
una pe alta se zidesc. 


XXXV 
SFÂNTUL ISAAC SIRUL 


Sufletul iubitor se milostivește de toate făpturile 


Text 


„Ce este inima plină de milă? Arderea inimii pentru 
toată zidirea, pentru oameni, pentru păsări, pentru do- 
bitoace, pentru draci și pentru toată făptura. Gândul la 
ele și vederea lor fac să curgă din ochi șiroaie de lacrimi. 
Din mila multă şi puternică ce stăpânește inima și din 
stăruință, inima se strânge şi nu mai poate răbda sau au- 
zi, sau vedea vreo vătămare sau vreo întristare cât de mi- 
Că, ivită în vreo zidire. Şi pentru aceasta aduce rugăciu- 

ne și varsă lacrimi în tot ceasul, și pentru cele necuvân- 
tătoare, și pentru vrăjmașii adevărului, și pentru cei ce-l 
vatămă pe el, ca să fie păziţi și iertaţi”.! 


Comentariu 


Cel ajuns la desăvârșirea iubirii se milostivește nu 
doar de oameni, chiar şi de vrăjmaşii săi, ci de toate cre- 
aturile — chiar și de draci. 

Dumnezeu e cu adevărat prezent în toți oamenii, pâ- 
nă la unul, pentru că toţi sunt făcuţi după chipul Său; 
şi în om, mai mult decât în orice altă făptură, pentru că 
între creaturi singur omul a fost creat după chipul Său. 


! Extras din Oewores spirituelles, Discours 81, Desclee de Bro- 
uwer, Paris, 1981, p. 395; în rom. în Filocalia, vol. 10. 

Dar El e de faţă și în toate celelalte făpturi, în grade di- 
ferite. 'lot ce-i creat, că-i animal, sau plantă, sau piatră 
de-ar fi, poartă în sine /ogosu/ după care Dumnezeu l-a 
creat, care e întipărirea în esenţa lui — adică în ceea ce îi 
definește fundamental natura — a voii dumnezeiești cu 
privire la el. Logosu/ făpturii, care-i arată obârșia și țelul 
ei duhovnicesc, e o pecete de neșters, chiar dacă făptu- 
rile înzestrate cu voie liberă — cum sunt îngerii și oame- 
nii — pot să-și aleagă o existenţă potrivnică lui. Astfel, 
Dumnezeu e de faţă și când e vorba de demoni, și când 
e vorba de îngeri, care sunt de-o fire, doar că îngerii re- 
cunosc prezența lui Dumnezeu în ei, slăvindu-L și iu- 
bindu-L, iar dracii tăgăduiesc prezența lui Dumnezeu în 
ei, Îl hulesc și-L urăsc. 

Sfinţii se scârbesc, firește, de traiul drăcesc, de lucru- 
rile, cugetele, faptele, voirile lor cele rele, dar nu-și în- 
torc iubirea de la cei ce-au fost la început făpturi cu to- 
tul bune, au milă de ci și nădejde că se vor pocăi când- 
va. Însă doar sfinţii cei nepătimitori iubesc aşa, fără să 
aibă parte de ispitele cu care îndeobște dracii momesc 
pe cei care îi bagă în seamă, ori de amăgirile lor pierză- 
toare de suflet. 

Iubirea și mila faţă de animale sunt simţăminte mult 
mai răspândite şi mai puţin primejdioase, deși există și 
forme bolnăvicioase de iubire pătimașă a animalelor, pe 
care le întâlnim mai ales în societăţile înstărite. Când 
animalele sunt socotite mai bune ca oamenii, când unii 
îşi revarsă asupra lor întreaga iubire, când ele ţin locul 
copiilor, când sunt cazate în hoteluri şi hrănite în resta- 
urante, avem de-a face în mod limpede cu un lucru per- 
vers. Sfântul Vasile, în secolul al IV-lea, şi Sfântul Silu- 
an în vremurile mai noi au atras atenţia asupra primej- 

diei pe care o reprezintă pentru suflet atașamentul față 
de animale. „Sunt oameni — scrie Sfântul Siluan — care 
iubesc animalele, le privesc, le mângâie și chiar vorbesc 
cu ele. Aceştia au lepădat iubirea de Dumnezeu și prin 
urmare și iubirea de oameni se pierde.” 

E un lucru vrednic de laudă însă să ne fie dragi şi să 
ne purtăm blând cu ele pentru că sunt făpturi ale lui 
Dumnezeu. În vieţile sfinţilor sunt multe pilde de fiare 
îmblânzite prin bunătatea și pacea ce izvorau din fiinţa 
lor curată. Așa, citim că pe lângă Sfântul Gherasim de 
la Iordan petrecea un leu, căruia sfântul, „plin de ace- 
eași milă pe care și Dumnezeu o are faţă de toate făptu- 
rile Sale”, îi scosese un ghimpe din picior; un urs venea 
să ceară hrană de la Sfântul Serafim de Sarov, supunân- 
du-se poruncilor sale; iar Părintele Paisie Athonitul dă- 
dea în fiecare zi lapte unui șarpe și încă și pe furnici le 
ajuta să-și care poverile când vedea că sunt prea grele. 

Pe sfinți îi vedem hrănind animalele, îngrijindu-le 
rănile, dar și îndurerându-se pentru durerea și pieirea 
lor. „Într-o zi — scrie Sfântul Siluan — am omorât o mus- 
că, fără nici un rost; rănită de moarte, nenorocita de ea 
se târa pe pământ. Trei zile în șir am plâns din pricina 
cruzimii mele faţă de o făptură a lui Dumnezeu și-mi 
amintesc și azi de asta. [...] Într-o altă zi, am văzut pe 
drum un şarpe tăiat în bucăți și fiecare bucată se zvârco- 
lea încă. Am fost cuprins de milă pentru toată făptura, 
pentru fiecare făptură care suferă, și am plâns multă vre- 
me înaintea lui Dumnezeu.” 

Sfinţii au milă până şi de plante, că tot Dumnezeu 
le-a făcut, iar ele Îi preaslăvesc prin felurimea lor atot- 
puternicia, prin frumuseţe, măreţia, prin folosul pe care 
îl află în ele omul, Pronia Lui cea bună, iar prin puterea 

lor tămăduitoare, milostivirea Sa. „Duhul Sfânt — scrie 
Sfântul Siluan — învaţă sufletul să iubească tot ce este 
viu, încât el nu mai vrea să facă rău nici măcar unei frun- 
ze verzi din copac, nici să calce în picioare floarea de pe 
câmp. Astfel, Duhul lui Dumnezeu ne învaţă să iubim 
tot ce există și sufletul are milă față de toată făptura.” 

Sfinţii se arată înfrăţiţi cu oamenii toţi, îi doare sufe- 
rinţa lor, iar bucuria lor îi veselește; dar se simt fraţi încă 
şi cu toate celelalte făpturi, și se bucură că iau și ele par- 
te, aşa fără de minte cum sunt, la mărirea lui Dumne- 
zeu, şi se mâhnesc văzând făptura lui Dumnezeu supusă 
suferinţei și stricăciunii prin păcatul omului; și se roagă 
pentru ele, ca să aibă parte de înnoirea lumii pe care o 
va săvârși, la sfârșitul veacurilor, Domnul şi Mântuito- 
rul nostru Hristos. 


XXXVI 
SFÂNTUL MACARIE EGIPTEANUL 
Sfinţii ard de iubirea Duhului pentru 
neamul omenesc 


'Text 


„Cei care s-au învrednicit să se facă fii ai lui Dumne- 
zeu și să se nască de Sus, de la Duhul Sfânt, care au în ei 
pe Hristos care-i luminează și le dă odihnă, aceștia sunt 
călăuziţi în multe și felurite chipuri de Duhul, iar inima 
le este înviorată în chip nevăzut... de har. [...] Plâng și 
se tânguiesc pentru neamul omenesc, se roagă pentru 
întregul Adam; se îndurerează și plâng, pentru că sunt 
aprinși de Duhul de dragoste pentru omenire. Altă da- 
tă, Duhul aprinde în ei atâta bucurie şi iubire, că, de ar 

fi cu putinţă, pe toţi oamenii i-ar strânge la pieptul lor, 
fără să deosebească pe cel rău de cel bun.” 
Comentariu 

Cei născuţi din nou, duhovnicește, în Biserică, cei 
care au primit la Botez, prin Duhul Sfânt, harul înno- 
irii în Hristos, adică puterea de a face să moară vechiul 
om din ei, ca să vieze omul cel nou, iar din fii ai cărnii 
şi moștenitori ai vinei celei dintâi a lui Adam să ajun- 
gă fii ai lui Dumnezeu; cei care fac harul lucrător prin 
împlinirea poruncilor dumnezeiești, sporind întru ase- 
mănarea cu Hristos și primind drept aceea de la EI, prin 
Duhul, odihna pricinuită de nepătimire și lumina mai 
presus de fire a cunoașterii celei duhovnicești de care se 
învredniceşte sufletul curat; aceștia, spune Sfântul Ma- 
carie, sunt de acum mânaţi de puterea Duhului Sfânt, 
iar nu de puterile lor, iar harul Duhului care lucrează în 
ei îi face iubitori de oameni și buni ca Dumnezeu. 

Cel în care S-a sălășluit Hristos are față de oameni 
aceeași milă ca și El; căci pentru milostivirea Lui cea 
mare, S-a lepădat de slava dumnezeirii Sale, făcându-Se 
om, şi din iubire S-a smerit luând asupră-Și firea ome- 
nească și S-a jertfit, binevoind să pătimească și să moa- 
ră pentru noi; iar înviind și înălțându-se la ceruri, n-a 
încetat și nu încetează să Se milostivească de fiecare om 
şi să sufere pentru suferinţele sale. Prin harul Preasfân- 
tului Duh, sfinţii, ca și Hristos, se îndurerează pentru 
oameni și în dragostea lor nemărginită — dragostea Du- 
hului ce lucrează în ei — îmbrățișează întreaga fire ome- 
nească („întregul Adam”, cum spune Sfântul Macarie, 


! Extras din Les Flommelies spirituelles de Saint Macarie, „Homelie 
XVIII”, 7-8, Abbaye de Bellefontaine, 1984, p. 220; în rom., în 
col. PSB, vol. 34. 


32 


DESPRE IUBIREA CREȘTINĂ 


ca şi alți Părinţi din vechime ori de azi). Nu face iubito- 
rul deosebire între om și om și pe nimeni nu leapădă, ci 
vrea, ca și Hristos, ca zoți să se mântuiască și la cunoștința 
adevărului să vină; de aceea, e gata să se jertfească pentru 
ei, să îndure, ca ale sale, suferinţele și chinurile lor, să se 
topească în pocăință și rugăciune pentru ei. 


XXXVII 
SFÂNTUL SIMEON NOUL TEOLOG 


Mai bine cu fratele în iad decât în ceruri fără el 


Text 


„Am văzut un om care pentru cei ce cădeau în cu- 
vânt sau în faptă şi stăruiau în cele rele până într-atât 
se întrista și suspina, încât se părea că numai el cu ade- 
vărat trebuia să dea socoteală pentru toţi aceia și să fie 
predat osândei. L-am văzut pe altul care voia cu atâta 
râvnă mântuirea fraţilor lui, încât de multe ori cu la- 
crimi fierbinţi se ruga din toată inima iubitorului de 
oameni Dumnezeu sau să-i mântuiască pe aceia, sau să 
fie osândit și el împreună cu ei, nevrând să se mântuias- 
că singur, din pricina unei dispoziţii prin care imita pe 
Dumnezeu, ca Moise; căci legat de ei duhovnicește prin 
iubire în Duhul Sfânt, nu voia să intre nici măcar în Îm- 
părăţia cerurilor despărţit de ei." 


Comentariu 


Pentru iubirea lor cea mare, sfinţii se simt una cu tot 
neamul omenesc; poartă în inima lor pe „întregul Adam”, 


1! Catechese 8, 49-67, în Cazecheses, vol. III, Sources chretien- 
nes, nr. 104, Cerf, Paris, 1964, p. 91; în rom., Carebeze, Scrieri II, 
Deisis, Sibiu, 1999. 

pe omul din totdeauna și din tot locul, nu filosofic, ci cu 
simţirea vie a înfrăţirii cu toţi, mai bine zis cu fiecare în 
parte; şi aici, pe pământ, sfântul se face părtaş la suferin- 
ţele fratelui, și în veșnicie cu dor dorește să împartă cu el 
bucuria; iar de e fratele lipsit de ea, e gata să piardă Împă- 
răţia şi să îndure chinuri în iad alături de cei osândiţi. 

Că așa e iubirea, îi iubeşte fără osebire pe toţi: pe pă- 
cătoși, pe drepţi, pe răi — răuvoitori, adică, și nărăviţi în 
rău — și pe buni. Dragostea nu voiește răul cuiva, ci în- 
totdeauna numai binele i-l vrea. Cum, dar, nu va voi ca 
fratele să scape de răul cel mare, care-i iadul, şi să aibă 
parte de cel mai mare bine, de desfătarea din Împărăţie, 
unit cu Dumnezeu? 

Cel ce voiește, din preaplinul iubirii, să fie mai de- 
grabă osândit cu păcătoşii decât să se mântuiască fără ei, 
nu le îndreptățește acestora păcătuirea, ci suferă pentru 
că sunt păcătoşi și vrea să-i vadă mântuiţi. De aceea se 
roagă pentru ei, ca să se întoarcă de la păcat, să se căias- 
că, și Dumnezeu să le ierte greșelile lor. Vrea cu iubirea 
să îmblânzească pe lubitorul de oameni Dumnezeu, ca 
să biruie mila, iar nu dreptatea Lui. 

Cel care nu primește să se mântuiască de unul singur 
se face următor al lui Moise, care-L ruga pe Dumnezeu să 
ierte pe Israel pentru închinarea la viţelul de aur, spunând: 
De vrei să le ierţi păcatul acesta, iartă-i; iar de nu, șterge-mă 
şi pe mine din cartea Ia, în care m-ai scris! (leş. 32, 32). 

Şi chiar mai mult, se face următor al lui Dumnezeu, 
zice Sfântul Simeon. Că nici Domnul, întrupându-Se, 
nu S-a mântuit doar pe Sine; pentru că a luat asupra Sa 
firea omenească cea de obște, nu firea unui singur om, 
și așa, purtând în EI tot neamul omenesc, a pătimit, S-a 
pogorât la iad — căci, după păcatul lui Adam, tot nea- 

mul omenesc era sortit să meargă în Şeol — și, înviind, 
a ridicat odată cu EI din moarte pe toţi oamenii, ca nu 
cumva să piară vreunul dintr-aceștia mici (Mt. 18, 14). 
Şi nu doar a dorit ca foi o4menii să se mântniască și la 
cunoștința adevărului să vină (| Tim. 2, 4), ci Însuşi S-a 
jertfit, pătimind şi murind de bunăvoie, ca să-i mântu- 
iască cu adevărat şi ca toți cei uniţi cu E] în Biserică să 
poată primi, în Duhul, harul mântuirii. 


XXXVIII 
SFÂNTUL GRIGORIE DE NYSSA 
Unitatea în Duhul, rod al iubirii de Dumnezeu și 
de oameni 


Text 


„Dar dacă iubirea scoate afară cu desăvârşire frica, du- 
pă cum s-a scris (cf. 1 In 4, 18), și frica, preschimbân- 
du-se, devine iubire, atunci toţi cei ce se mântuiesc se fac 
o unitate, unindu-se între ei în împletirea cu Singurul 
bun, prin desăvârşirea porumbiţei [...]. Aceasta se tâl- 
cuiește limpede în Evanghelie prin cuvântul Domnului. 
Căci dându-le ucenicilor Săi, prin binecuvântare, toată 
puterea, printre alte bunuri pe care le dăruiește sfinților, 
prin cuvintele către Tatăl, adaugă și pe cel mai de căpe- 
tenie dintre bunuri, anume pe acela de a nu mai fi dez- 
binaţi prin deosebirea voilor în judecata despre bine, ci 
să fie toţi una, uniţi în binele cel unul și singur, așa încât 
prin unirea Duhului Sfânt, cum zice Apostolul, strânși în 
legătura păcii, să se facă toţi un trup și un duh, printr-o 
singură nădejde la care au fost chemaţi (cf. Efes. 4, 3). 
Dar e mai bine să dăm după literă înseși cuvintele dum- 

nezeiești ale Evangheliei: Cz zozi să fie, zice, una, după 
cum Tu, Părinte, întru Mine şi Eu întru Tine (|n 17, 21). 

Şi legătura acestei unităţi e slava. lar că prin slavă e 
numit Duhul Sfânt, nu va nega cineva din cei cu jude- 
cată, privind la cuvintele Domnului. Pentru că zice: S/z- 
va pe care Mi-ai dat-o le-am dat-o lor (|n 17, 22). Căci 
le-a dat cu adevărat ucenicilor o astfel de slavă Cel ce a 
zis către ei: Luaţi Duh Sfânt (In 20, 22). Şi a luat această 
slavă, pe care a avut-o totdeauna înainte de a fi lumea, 
Cel ce a îmbrăcat firea omenească. lar după ce S-a slă- 
vit Acesta, prin Duhul, se face transmiterea slavei la toți 
cei înrudiţi cu ca, începând de la ucenici. De aceea zice: 
Slava pe care Mi-ai dat-o le-am dat-o lor, ca să fie una, 
precum Noi una suntem: Eu întru ei şi Lu întru Wine, ca 
ei să fie desăvârșiţi întru unime (n 17, 22-23). 


Comentariu 


Când dragostea e împărăteasă, oamenii sunt strâns 
uniţi între ei — şi cu Dumnezeu se află în unire —, de 
parcă ar fi o singură făptură; înstrăinarea şi dezbinarea 
au pierit. 

Așa-i unirea cea aievea şi desăvârșită a veacului ce va 
să fie, pe care cu mult dor o doreşte Biserica — căci i s-a 
dat încă de acum să guste din dulceaţa ei. lar Sfântul 
Grigorie de Nyssa spune că unirea aceasta minunată are 
un îndoit temei. 

Obârşie și icoană îşi are în unirea dintre Tatăl și Fiul, 
în iubire; și când Se roagă Domnul, cerând: Ca zoși să 
fie una, după cum Tu, Părinte, întru Mine şi Eu întru Ti- 


! Extras din Homelie 15 sur le Cantique des cantiques, în SE. Gri- 
gorie de Nyssa, Le Czntique des cantiques, „Les P&res dans la foi”, 
Ed. Migne, Paris, 1992, pp. 307-308; în rom. în col. PSB, vol. 29. 

DESPRE IUBIREA CREȘTINĂ 


ne, așa şi aceştia în Noi să fie una (|n 17, 21), ne învaţă 
că unirea dintre noi e după chipul unirii din sânul Prea- 
sfintei Treimi, că sfârșitul iubirii nu-i iubirea, ci unirea 
cu Dumnezeu, și în E] să fim cu toţii uniți. 

Unirea în iubire e lucrarea Duhului Sfânt, adică a 
puterii Sale, numită în Scripturi și slavă, necreată, stră- 
lucind din veci, şi în veacul de acum dată nouă, celor ce 
suntem creaturi, drept har, ca să ne facem părtași la viaţa 
cea dumnezeiască, după vrednicia ce-o avem. 

Harul dat nouă vine de la Dumnezeu- Tatăl, prin Fi- 
ul, în Duhul Sfânt. Între comuniunea din sânul Prea- 
sfintei "Treimi și cea din sânul Bisericii, în care viază, 
în Hristos, firea restaurată şi înnoită a întregului neam 
omenesc, e așadar o strânsă legătură; aceeași energie 
dumnezeiască, care se mișcă între Tatăl și Fiul şi Duhul 
Sfânt dezvăluind comuniunea Lor, se comunică oame- 


nilor și se mișcă între ei, descoperind o comuniune ase-“ 


mănătoare între ei şi a lor cu Dumnezeu. 

Comuniunea ce se naște astfel nu e unirea firească a 
celor ce vor și simt la fel; e mai presus de fire, săvârșită 
prin harul Duhului Sfânt; căci EI îi ţine pe credincioși 
în unire și îi uneşte zelos cu Dumnezeu, făcându-i păr- 
tași la viaţa, iubirea, pacea și toate celelalte însușiri dum- 
nezeieşti; căci e vistiernicul lor și le dăruiește celor gătiţi 
să se împărtășească de darurile Sale. 

